
ĮŽANGA 


Ekonomikos smogikais (ESais) vadinami gerai apmokami 
profesionalai, kurie apgaule išvilioja iš pasaulio šalių 
milijardus dolerių. Jie nukreipia lėšas iš Pasaulio banko, 
JAV tarptautinės plėtros agentūros ir kitų užsienio „pagalbos“ 
organizacijų į didžiųjų korporacijų iždus ir keleto turtingų šeimų, 
kontroliuojančių planetos gamtos turtus, pinigines. Jų įrankiais 
tampa apgaulingos finansinės ataskaitos, rinkimų klastojimas, 
kyšiai, turto prievartavimas, seksas ir žmogžudystės. Jie žaidžia 
žaidimą, seną kaip ir pati imperija, tačiau šiais globalizacijos 
laikais įgavusį naują, neregėtą mastą. 

Kam, jei ne man žinoti... Juk aš buvau ESu. 


Parašiau šias eilutes 1982-aisiais knygos darbiniu pavadinimu „Eko- 
nomikos smogiko sąžinė“ pradžioje. Knyga buvo skirta dviejų šalių 
prezidentams, vyrams, kurie buvo mano klientai, kuriuos gerbiau 
ir laikiau giminingomis sielomis — Jaime Roldėsui, Ekvadoro pre- 
zidentui, ir Omarui Torrijosui, Panamos prezidentui. Abu jie ką tik 
buvo žuvę ugnimi liepsnojančiose katastrofose. Jų mirtys nebuvo 
atsitiktinės. Juos nužudė, nes jie priešinosi tai korporacijų, vyriausy- 
bių ir bankų valdytojų brolijai, kurios tikslas - globali imperija. Mes, 
ESai, nesugebėjome perkalbėti Roldoso ir Torrijoso, tad įsikišo kiti 
smogikai, samdyti CŽV šakalai, visada lipantys mums ant kulnų. 

Mane įtikino nerašyti tos knygos. Per pastaruosius dvidešimt 
metų pradėjau ją dar keturis kartus. Kiekvienąkart mano sprendi- 
mas pradėti iš naujo buvo nulemtas tuomečių pasaulio įvykių: JAV 
invazijos į Panamą 1989-aisiais, pirmojo Įlankos karo, įvykių Soma- 
lyje, Osamo bin Ladeno iškilimo. Tačiau grasinimai ir kyšiai visada 
priversdavo mane sustoti. 


2003-aisiais stambios leidyklos, priklausančios galingai tarptau- 
tinei korporacijai, vadovas perskaitė ištrauką to, kas vėliau tapo 
„Ekonomikos smogiko išpažintimi“. Jis apibūdino tai kaip „kvapą 
gniaužiančią istoriją, kurią reikia papasakoti“. O tada liūdnai nusi- 
šypsojo, papurtė galvą ir pasakė, kad negali rizikuoti jos leisti, nes 
tam stipriai prieštarautų tarptautinių korporacijų vadovai. Jis pasiūlė 
man beletrizuoti knygą: „Galime jus pateikti kaip romanų rašytoją, 
panašų į Johną Le Carrė ar Grahamą Greene'ą“. 

Tačiau tai ne beletristika. Tai tikra mano gyvenimo istorija. Daug 
drąsesnis, tarptautinei korporacijai nepriklausantis leidėjas sutiko 
padėti ją papasakoti. 

Ši istorija turi būti papasakota. Gyvename siaubingos krizės ir 
didelių galimybių laikais. Konkretaus ekonomikos smogiko istorija 
yra pasakojimas apie tai, kaip atsidūrėme ten, kur dabar esame, ir 
kodėl šiuo metu susiduriame su krizėmis, kurios atrodo neįveikia- 
mos. Ši istorija turi būti žinoma visiems, nes tik suvokę praeityje 
padarytas klaidas galėsime pasinaudoti ateities teikiamomis gali- 
mybėmis, nes jau buvo Rugsėjo 11-oji ir antrasis karas Irake, nes, 
be trijų tūkstančių žmonių, žuvusių 2001 metų rugsėjo 11-ąją, dar 
dvidešimt keturi tūkstančiai mirė nuo bado ir su juo susijusių prie- 
žasčių. Tiesą sakant, dvidešimt keturi tūkstančiai žmonių miršta 
kiekvieną mielą dieną, nes neturi galimybės gauti maisto gyvybei 
palaikyti“. O svarbiausia priežastis, kodėl ši istorija turi būti papa- 
sakota, yra ta, kad dabar, pirmą kartą istorijoje, viena nacija turi 
progą, pinigų ir galios pakeisti visa tai. Tai nacija, kurioje aš gimiau 
ir kuriai tarnavau ESu: Jungtinės Amerikos Valstijos. 

Kas galiausiai privertė mane ignoruoti grasinimus ir kyšius? 

Atsakysiu trumpai: mano vienintelis vaikas, Jessica, baigė kole- 
džą ir leidosi tyrinėti pasaulio. Kai neseniai prasitariau jai svarstan- 


Li Jungtinių Tautų Pasaulinė maisto programa, http://www.w fp.org/index.asp?section= | [žiūrėta 2003 
m. gruodžio 27 d.]. Be to, Nacionalinė bado prevencijos asociacija teigia, kad „kasdien nuo bado 11 jo 
sukeltų ligų miršta 34 000 jaunesnių nei penkerių metų amžiaus vaikų“. Prieiga per internetą: http: // 
www.napsoc.org [žiūrėta 2003 m. gruodžio 27 d.]. Starvation.net teigia, kad „jeigu prdėliunė dvi 
dažniausias priežastis (neskaitant bado), dėl kurių miršta patys vargingiausiėji vandeniu plintun 
čias ligas ir AIDS, kasdienis mirčių skaičius siektų 50 000“. Prieiga per internel:hltjo.//waww sti vi 
tion.net (žiūrėta 2003 m. gruodžio 27 d.]. 


tis apie knygos leidybą ir pasidalinau nuogąstavimais, ji tarė: „„Ne- 
sirūpink, tėti. Jei tave pričiups, aš tęsiu tai, ką esi pradėjęs. Mums 
reikia tai padaryti dėl anūkų, kurių, tikiuosi, tu vieną dieną turėsi!“ 
Štai toks trumpas atsakymas. 

Ilgesnė jo versija susijusi su mano pasiaukojimu šaliai, kurio- 
je užaugau, su meile, kurią jaučiu Tėvų Įkūrėjų“ suformuotiems 
idealams, su atsidavimu Amerikos respublikai, kuri žada „gyveni- 
mą, laisvę ir laimės siekimą“ visiems žmonėms visame pasaulyje, 
su mano pasiryžimu po rugsėjo 11-osios nesėdėti rankų sudėjus, 
kol ESai verčia šią respubliką globalia imperija. Štai tokie mano 
ilgesnio atsakymo apmatai; kūnu ir krauju jie pavirs tolesniuose 
skyriuose, 

Tai tikras pasakojimas. Aš pats išgyvenau kiekvieną jo minutę. 
Aprašomi vaizdai, žmonės, pokalbiai ir jausmai yra mano gyveni- 
mo dalis. Tai asmeninis pasakojimas, tačiau jis rutuliojosi plates- 
niame pasaulio įvykių, formavusių istoriją, atvedusių mus ten, kur 
esame dabar, ir padėjusių pamatus mūsų vaikų ateičiai, kontekste. 
Aš dėjau daug pastangų, kad atkurčiau šias patirtis, žmones ir įvy- 
kius kuo tiksliau. Kai aptariu istorinius įvykius arba prisimenu po- 
kalbius su žmonėmis, naudojuosi keliomis priemonėmis: skelbtais 
dokumentais, asmeniniais užrašais ir įrašais, prisiminimais — sa- 
vais ir kitų dalyvavusiųjų, penkiais anksčiau pradėtais rankraščiais, 
istoriniais kitų autorių pasakojimais, ypač paskelbtais neseniai ir 
atskleidžiančiais informaciją, kuri anksčiau buvo įslaptinta ar ki- 
taip neprieinama. Knygos pabaigoje yra pateikiamos nuorodos, kad 
susidomėję skaitytojai galėtų plačiau patyrinėti aprašomus dalykus. 
Kai kuriais atvejais keletą pokalbių su vienu asmeniu paverčiau vie- 
nu pokalbiu tam, kad palengvinčiau pasakojimo tėkmę. 

Mano leidėjas klausė, ar mes tikrai vadinome save ekonomikos 
smogikais. Aš patikinau jį, kad tikrai, nors paprastai rašydavome 
inicialus. Tiesą sakant, vieną 1971-ųjų dieną, kai pradėjau dirbti su 
savo mokytoja Claudine, ji man pranešė: „Mano užduotis — paversti 
tave ekonomikos smogiku. Niekas neturi žinoti apie tavo darbą — 


* Tėvai Įkūrėjai (angl. Founding Farthers) - politikai, pasirašę JAV Nepriklausomybės deklaraciją, 


dalyvavę Amerikos revoliucijoje ar kuriant JAV Konstituciją. Čia ir toliau - vertėjo pastabos. 


net žmona“. O tada ji surimtėjo. „Kai jau įklimpsti, įklimpsti visam 
gyvenimui.“ 

Claudine vaidmuo — žavingas pavyzdys manipuliacijų, sudaran- 
čių verslo, kurio ėmiausi, pagrindą. Graži ir protinga, ji veikė itin 
efektyviai. Ji suvokė mano silpnybes ir naudojosi jomis didesniam 
savo pranašumui. Tai, kaip ji atliko savo darbą, buvo žmonių, dirbu- 
sių šioje sistemoje, subtilumo pavyzdys. 

Kalbėdama apie tai, ką man reikės daryti, Claudine kirto iš peties. 
„Mano darbas, — aiškino ji, - padrąsinti pasaulio lyderius tapti pla- 
taus tinklo, kuris remia JAV komercinius interesus, dalimi. Galiau- 
siai tie lyderiai susipainioja skolų voratinkliuose, užtikrinančiuose 
jų lojalumą. Mes galime pasinaudoti jais, kada tik trokštame — norė- 
dami patenkinti mūsų politines, ekonomines ar karines reikmes. Jie, 
savo ruožtu, sustiprina savo politines pozicijas statydami tėvynai- 
niams pramonės kompleksus, jėgaines ir oro uostus. JAV inžinerijos 
ir statybos kompanijos tampa pasakiškai turtingos.“ 

Šiandien matome šios sistemos siautėjimo padarinius. Gerbia- 
miausių kompanijų vadovai samdo žmones už vergiškus atlygini- 
mus nepakeliamomis sąlygomis lenkti nugaras nelegaliuose Azijos 
fabrikuose. Naftos verslovės begėdiškai pumpuoja toksines atliekas 
į atogrąžų miškų upes, sąmoningai žudo žmones, gyvūnus ir auga- 
lus ir užsiima senųjų kultūrų genocidu. Farmacijos industrija atsisa- 
ko suteikti gyvenimą gelbstinčių vaistų milijonams ŽIV infekuotų 
afrikiečių. Net mūsų Jungtinėse Valstijose dvylika milijonų šeimų 
suka galvas, kur joms gauti pietus“. Energetikos pramonė sukuria 
„Enron““"". Sąskaitybos verslas sukuria „Andersen“. Vienos penkto- 
sios turtingiausių pasaulio šalių ir vienos penktosios vargingiausių 
pajamų koeficientų santykis pakito nuo 30 ir 1 1960-aisiais iki 74 
ir 1 1995-aisiais““". Jungtinės Amerikos Valstijos išleidžia per 87 
milijardus dolerių karui Irake, nors Jungtinių Tautų Organizacija 


* JAV Žemės ūkio departamento duomenys, kuriuos praneša Maisto tyrimų ir poveikio institutas 


(FRAC). Prieiga per internetą: http://www.frac.org (žiūrėta 2003 m. gruodžio 27 d.). 


At „Enron“ - energetikos koncernas, buvęs viena didžiausių JAV bendrovių. Dėl sukčiavimo ban 


krutavo 2001 metų viduryje kartu su partnere, apskaitos įmone „Andersen“. 


*** United Nations, Human Development Report. New York: United Nations, 1990 


10 


apskaičiavo, kad mažiau nei pusės šios sumos pakaktų aprūpinti 
kiekvieną pasaulio gyventoją švariu vandeniu, tinkamu maistu, ge- 
resnėmis sanitarinėmis sąlygomis ir pagrindiniu išsilavinimu“. 

Ir mes stebimės, kodėl mus puola teroristai? 

Kai kurie dėl mūsų dabartinių bėdų apkaltins gerai parengtą są- 
mokslą. Norėčiau, kad tai būtų taip paprasta. Sąmokslo dalyviai gali 
būti atskleisti ir nuteisti. Tačiau šią sistemą į priekį varo kažkas daug 
pavojingesnis nei sąmokslas. Ją valdo ne maža žmonių grupelė, bet 
idėja, kuri priimama tarsi Šventasis Raštas: mintis, kad visas eko- 
nomikos augimas padeda žmonijai klestėti ir kuo didesnis augimas, 
tuo didesnis klestėjimas. Šis įsitikinimas turi ir savo išvadą: visi 
žmonės, kuriems sekasi kurstyti ekonominio augimo ugnį, turi būti 
išaukštinti ir apdovanoti, o tie, kurie gimė klestėjimo paribiuose, tin- 
kami tik išnaudojimui. 

Ši idėja, be abejo, yra klaidinga. Mes žinome, kad daugybėje šalių 
augant ekonomikai klesti tik maža gyventojų dalis, o didesnioji gali 
atsidurti dar blogesnėje padėtyje nei buvo. Šį efektą sustiprina ir ti- 
kėjimas, kad sistemą valdantys industrijos kapitonai turėtų mėgautis 
privilegijuota padėtimi, tikėjimas, kuris yra daugybės mūsų dabarti- 
nių bėdų esmė ir daugybės kuriamų sąmokslo teorijų priežastis. Kai 
vyrai ir moterys apdovanojami už godumą, jis tampa moraliai žalin- 
gu skatinamuoju faktoriumi. Kai suteikiame gobšiam žemės išteklių 
pasisavinimui šventumo statusą, kai mokome savo vaikus laikyti 
pavyzdžiu žmones, gyvenančius švaistūniškai, ir kai apibrėžiame 
didžiulę gyventojų dalį kaip tarnaujančią išrinktajai mažumai, šau- 
kiamės bėdos. Ir bėda ateina. 

Korporacijos, bankai ir vyriausybės (visa tai kartu vadinama 
korporatokratija), siekdami plėsti globalią imperiją, naudoja savo 


Ž „1998-aisiais Jungtinių Tautų Vystymosi programoje buvo apskaičiuota, kad norint visus pasaulyje 
aprūpinti švariu vandeniu ir sukurti tinkamas sanitarines sąlygas, reikėtų 9 milijardų JAV dolerių 
(neskaitant dabartinių išlaidų). Šioje programoje sakoma, kad norint viso pasaulio moteris aprūpinti 
prieinama reprodukcine sveikatos priežiūra, reikėtų dar 12 milijardų dolerių. Dar 13 milijardų užtek- 
lų ne tik aprūpinti visus pasaulio gyventojus maistu, bet ir pasirūpinti minimalia jų sveikatos priežiū- 
ra. Papildomi 6 milijardai leistų suteikti visiems pagrindinį išsilavinimą... Bendrai paėmus, reiktų 
apie 40 milijardų JAV dolerių.“ - Johnas Robbinsas, Diet for New America ir The Food Revolution 
autorius. Prieiga per internetą: http://www.foodrevolution.org [Žiūrėta 2003 m. gruodžio 27 d.). 


1" 


finansinę ir politinę galias tam, kad mūsų mokyklos, verslas ir ži- 
niasklaida remtų šią klaidingą koncepciją ir jos padarinius. Jų dėka 
atsidūrėme padėtyje, kurioje mūsų globali kultūra tapo siaubinga 
mašina, reikalaujančia proporcingai didėjančio degalų ir aptarnavi- 
mo kiekio, kol galų gale ji suvartos viską aplinkui ir neturės kitos 
išeities, kaip tik suryti pati save. 

Korporatokratija nėra sąmokslas, tačiau jos narius iš tikrųjų vie- 
nija panašios vertybės ir siekiai. Viena svarbiausių korporatokratijos 
funkcijų — įamžinti, nuolat plėsti ir stiprinti sistemą. Tai darančiųjų 
gyvenimai ir ekipuotė - dvarai, jachtos ir asmeniniai lėktuvai - pri- 
statomi mums kaip pavyzdžiai, turintys įkvėpti vartoti, vartoti ir dar 
kartą vartoti. Naudojamasi kiekviena proga įtikinti, kad daiktų pir- 
kimas yra mūsų pilietinė pareiga, kad žemės turtų grobstymas skati- 
na ekonomiką ir taip tarnauja mūsų svarbesniems interesams. Žmo- 
nėms, panašiems į mane, mokamos siaubingai didelės algos tam, kad 
plėtotų sistemą. Jei mums nepavyksta, ateina šakalų, dar aršesnių 
smogikų. O kai nepavyksta ir šakalams, darbo imasi kariškiai. 

Ši knyga yra išpažintis asmens, kuris tais laikais, kai buvo ESu, 
priklausė gan nedidelei grupei žmonių. Dabar jų daug daugiau. Da- 
bar jų titulai dar eufemistiškesni ir jie vaikšto ,„Monsanto“, „Ge- 
neral Electric“, „Nike“, „General Motors“, „Wal-Mart“ ir beveik 
kiekvienos didelės korporacijos pasaulyje koridoriais. Pačia tik- 
riausia prasme „Ekonomikos smogiko išpažintys“ — ir jų knyga, ne 
tik mano. 

Tai ir jūsų istorija, jūsų ir mano pasaulio, pirmosios tikrai globa- 
lios imperijos istorija. Istorija moko, jei nepakeisime esamos padė- 
ties, viskas tikrai baigsis tragiškai. Imperijos ilgai negyvuoja ir visų 
jų žlugimas baisus. Siekdamos vis didesnės valdžios, jos sugriovė 
daugybę kultūrų, o paskui žlugo pačios. Jokia šalis ar jų grupė ne- 
gali ilgai klestėti išnaudodama kitas šalis. 

Ši knyga buvo parašyta tam, kad susirūpintume ir pamąstytumė- 
me apie mūsų gyvenimus. Esu tikras, kai daugiau žmonių sužinos, 
kaip mus išnaudoja ekonomikos variklis, sukuriantis nepasotinamą 
pasaulio gamtos turtų troškulį ir tampantis vergovę skatinančia sis- 
tema, daugiau jo netoleruosime. Mes apmąstysime savo vaidmenį 


pasaulyje, kuriame tik mažuma maudosi turtuose, o dauguma skęsta 
skurde, taršaluose ir smurte. Mes kartu pasirinksime kryptį, vedan- 
čią užuojautos, demokratijos ir socialinio teisingumo link. 

Problemos pripažinimas — pirmas žingsnis jos sprendimo link. 
Nuodėmės išpažinimas — pirmas žingsnis jai atpirkti. Tegu ši knyga 
tampa mūsų išsigelbėjimo pradžia. Tegu ji įkvepia mus naujam pa- 
siaukojimo lygmeniui ir padeda suvokti, kaip galėtume sukurti har- 
moningas ir gerbtinas visuomenes. 


Ši knyga nebūtų sukurta be daugelio žmonių, kurie buvo mano liki- 
mo draugai ir apie kuriuos parašiau joje, pagalbos. Esu jiems dėkin- 
gas už patirtis ir pamokas. 

Aš taip pat dėkingas žmonėms, kurie paskatino mane pasirodyti 
viešumoje ir papasakoti: Stephenui Rechtschaffenui, Billy ir Lynn 
Twistams, Annai Kemp, Artui Roffey, daugybei žmonių, kurie da- 
lyvavo „Dream Change“ kelionėse ir renginiuose, ypač mano pa- 
galbininkams Eve'ai Bruce, Lyn Roberts-Herrick ir Mary Tendall, 
taip pat mano nuostabiai žmonai ir partnerei jau dvidešimt penkerius 
metus, dukrai Jessicai. 

Aš dėkingas daugeliui vyrų ir moterų, kurie pasidalino asmeni- 
nėmis įžvalgomis ir informacija apie daugianacionalinius bankus, 
tarptautines korporacijas ir įvairių šalių politines intrigas. Atskirai 
dėkoju Michaelui Ben-Eli, Sabrinai Bologni, Juanui Gabrieliui Car- 
rasco, Jamie Grantui, Paului Shaw ir kitiems, panorėjusiems likti 
anonimais, bet žinančiais, ką turiu omenyje. 

Kai rankraštis buvo baigtas, „,„Berret-Koehler“ įkūrėjas Stevenas 
Piersant'is ne tik mane priėmė, bet ir bendravo daugybę valandų 
kaip nuostabus redaktorius, padėdamas sudėlioti ir perdėlioti kny- 
gą. Mano nuoširdžiausi ačiū Stevenui, Richardui Perlui, supažin- 
dinusiam mudu, taip pat Novai Brown, Randi Fiatui, Alenui Jonesui, 
Chrisui Lee, Jenniferei Liss, Laurie Pellouchoud ir Jenny Williams, 
kurie skaitė ir kritikavo rankraštį, Davidui Kortenui, kuris ne tik 
skaitė ir kritikavo, bet ir privertė nertis iš kailio tam, kad įtikčiau 
jo aukštiems ir itin kokybiškiems standartams, Paului Fedorko, ma- 
no agentui, Valerie Brewster, sukūrusiai knygos dizainą, ir Toddui 


Manzai, mano literatūriniam redaktoriui, žodžio meistrui ir nepri- 
lygstamam filosofui. 

Ypatingą padėkos žodį norėčiau tarti Jeevanui Sivasubramania- 
nui, ,„Berret-Koehlers“ generaliniam redaktoriui, ir Kenui Lupoffui, 
Rickui Wilsonui, Mariai Jesus Aguilo, Pat Anderson, Marinai Cook, 
Michaelui Crowley, Robinui Donovanui, Kristenui Frantzui, Tiffany 
Lee, Catherine Lengronne, Dianne Plattner — visiems BK darbuoto- 
jams, kurie mano, kad būtina klausyti savo sąžinės, ir nepailsdami 
dirba, kad šis pasaulis taptų geresnis. 

Turėčiau padėkoti visiems, kurie dirbo su manimi MAIN ir ne- 
suvokė savo vaidmens, padedančio ESams kurti globalią imperiją. 
Ypač esu dėkingas tiems, kurie dirbo man, su kuriais keliavau į toli- 
mas šalis ir patyriau daug nepamirštamų akimirkų. Taip pat Ehudai 
Sperlingui ir jo darbuotojams „Inner Traditions International“, leidu- 
siems mano ankstesnes knygas apie čiabuvių kultūras ir šamanizmą, 
ir geriems draugams, nurodžiusiems man šį autoriaus kelią. 

Būsiu amžinai dėkingas žmonėms, priėmusiems į savo namus 
džiunglėse, dykumose ir kalnuose, kartono lakštų lūšnelėse palei 
Džakartos kanalus ir daugybėje lūšnynų nesuskaičiuojamuose pa- 
saulio miestuose, kurie dalijosi maistu ir gyvenimo istorijomis, ir 
kurie buvo mano didžiausias įkvėpimo šaltinis. 


John Perkins 
2004-ųjų rugpjūtis 


ĮVADAS 


Kitas, Ekvadoro sostinė, driekiasi vulkaniniame Andų aukštikalnių 
slėnyje, devynių tūkstančių pėdų aukštyje. Šio miesto, įkurto daug 
anksčiau nei Kolumbas atvyko į Ameriką, gyventojai įpratę matyti 
sniegą ant juos supančių kalnų viršūnių, nors gyvena vos už kelių 
mylių į pietus nuo ekvatoriaus. 

Šelo (Shell) miestelis - pasienio postas ir karinė bazė, iškirsta 
naftos kompanijos Ekvadoro Amazonės džiunglėse, kurios vardu ir 
vadinasi, reikalams — įsikūręs aštuoniais tūkstančiais pėdų žemiau 
nei Kitas. Gyvybe kunkuliuojantis miestas, apgyvendintas dau- 
giausia kareivių, naftininkų ir šuarų bei kičva genčių indėnų, kurie 
dirba paprastus darbus ir verčiasi prostitucija. 

Norėdami patekti iš vieno miesto į kitą, turite važiuoti vingiuo- 
tu, pavojingu ir kvapą gniaužiančiu keliu. Vietiniai jums paaiškins, 
kad kelionės metu per vieną dieną pamatysite visus keturis metų 
laikus. 

Nors važiavau šiuo keliu daugybę kartų, niekada nepavargau nuo 
stulbinančių gamtos vaizdų. Vienoje pusėje kyla stačios uolos, išva- 
gotos krentančių krioklių ir papuoštos ryškiomis bromelijomis. Ki- 
toje — gili bedugnė, kurioje teka Pastasos upė, iš aukštutinio Ama- 
zonės baseino vingiuojanti Andais žemyn. Pastasa plukdo vandenis 
iš Kotopachio kalno - inkų dievybės ir vieno aukščiausių veikian- 
čių ugnikalnių pasaulyje ledyno į Atlanto vandenyną, esantį už trijų 
tūkstančių mylių. 


2003-aisiais išvažiavau iš Kito „Subaru Outback“ ir pasukau į 
Šelo miestelį su misija, nepanašia nė į vieną, kurios anksčiau buvo 
tekę imtis. Aš tikėjausi užbaigsiąs karą, kurį pats ir padėjau įplieksti. 
Kaip tai būna daugeliu atvejų, už kuriuos mes, ESai, turime prisiimti 
atsakomybę, tai buvo karas, visiškai nežinomas už šalies, kurioje 
buvo kariaujama, ribų. Aš važiavau, kad susitikčiau su šuarais ir 
kičva, taip pat jų kaimynais ačiuarais, zaparais ir šiviarais — genti- 
mis, nusprendusioms sutrukdyti mūsų naftos verslovėms sunaikinti 
jų namus, šeimas ir žemes, net jei tai reikštų jų žūtį. Jiems tai buvo 
kova už savo vaikų ir kultūros išsaugojimą, mums - karas dėl galios, 
pinigų ir gamtos išteklių. Šis karas buvo dalis kovos už viešpatavimą 
pasaulyje ir keleto godžių žmonių svajonę — globalią imperiją“. 

Štai ką mes, ESai, darome geriausiai - kuriame globalią imperi- 
ją. Mes — tai elitinis vyrų ir moterų būrys, kuris naudojasi tarptau- 
tinėmis finansinėmis organizacijomis tam, kad sukurtų situacijas, 
kurių dėka kitos šalys taptų pavaldžios korporatokratijai, valdančiai 
stambiausias mūsų korporacijas, bankus ir Vyriausybę. Kaip ir mūsų 
kolegos iš mafijos, ESai siūlo savo paslaugas. Šios paslaugos įgy- 
ja formą paskolų, skirtų vystyti infrastruktūrai — elektrą gaminan- 
čioms jėgainėms, greitkeliams, uostams, oro uostams ir pramonės 
kompleksams. Panašių paskolų sąlyga — visus projektus įgyvendina 
mūsų šalies statybos ir inžinerinės kompanijos. Iš esmės, dauguma 
pinigų niekada nepalieka Jungtinių Valstijų, jie tiesiog perkeliami 
iš bankų biurų Vašingtone į inžinerinių kompanijų biurus Niujorke, 
Hiustone ar San Franciske. 

Nepaisant to, kad pinigai beveik iš karto grįždavo korporatokrati- 
jai priklausančioms korporacijoms (kreditoriams), iš šalies skolinin- 
kės buvo reikalaujama sumokėti pagrindinę sumą su procentais. Jei 
ES veikla būdavo sėkminga, skola tapdavo tokia didelė, kad šalis po 
kelerių metų būdavo priversta skelbti esanti nemoki. Kai taip nutin- 
ka, mes, kaip ir mafija, pareikalaujame savo duoklės. Tai dažniausiai 
būna kas nors iš šio rinkinio: balsavimo Jungtinėse Tautose kontrolė, 
karinių bazių įkūrimas arba galimybė naudotis vertingais ištekliais, 


* Gina Chavezet al., Tarimiat - Firmes en Nuestro Territorio: FIPSE vs. ARCO, cds. Mario Melo 
and Juana Sotomayor. Ouito, Ecuador: CDES and CONAIE, 2002. 

tokiais kaip nafta ar Panamos kanalas. Ir, žinoma, skolininkas vis 
dar skolingas mums pinigų — taip dar viena šalis prijungiama prie 
globalios i1mperijos. 

Šią saulėtą 2003-ųjų dieną važiuodamas iš Kito Šelo miestelio 
link, mintimis grįžau į laikus prieš trisdešimt penkerius metus, 
kai pirmą kartą atvykau į šią pasaulio dalį. Esu skaitęs, kad nors 
Ekvadoras dydžiu neviršija Nevados valstijos, jame yra daugiau nei 
trisdešimt veikiančių ugnikalnių, per 15 procentų pasaulio paukščių 
rūšių ir tūkstančiai dar nesuklasifikuotų augalų rūšių, taip pat jis yra 
daugelio kultūrų žemė, kurioje beveik tiek pat žmonių kalba vietinė- 
mis senosiomis kalbomis, kiek ir ispaniškai. Ekvadoras man atrodė 
žavus tr, žinoma, egzotiškas, nors žodžiai, tuo metu atėję į galvą, 
buvo „tyras“, „nepaliestas“ ir „nekaltas“. 

Per trisdešimt penkerius metus pasikeitė daug kas. 

Pirmojo mano apsilankymo 1968-aisiais metu „Texaco“ buvo ką 
tik radusi naftos Ekvadorui priklausančioje Amazonės baseino da- 
lyje. Šiuo metu nafta sudaro beveik pusę šios šalies eksporto. Iš An- 
dus kertančio vamzdyno, nutiesto netrukus po mano pirmojo vizito, 
į trapius atogrąžų miškus nutekėjo per pusę milijono barelių naf- 
tos — dvigubai daugiau nei išsiliejo per tanklaivio „Exxon Valdez““ 
avariją““. Šiuo metu naujas, 1,3 milijardo JAV dolerių kainuojantis 
trijų šimtų mylių vamzdynas, nutiestas ESų organizuoto konsorciu- 
mo, žada paversti Ekvadorą vienu iš pagrindinių dešimties pasaulio 
naftos tiekėjų Jungtinėms Amerikos Valstijoms““". Žuvo didžiuliai 
atogrąžų miškų plotai, beveik išnyko papūgos ir jaguarai, trys Ekva- 
doro vietinės kultūros taip pat atsidūrė ant išnykimo slenksčio, o ty- 
ros upės buvo paverstos liepsnojančiomis kloakomis. 


* . C . . . * Škžs p 
„Uxxun Valdez“ - naltą gabenęs tanklaivis, 19R9-ųjų kovo 74 dieną užplaukęs ant vilo netoli 
Airaskos krantų. Į Jūrą išsiliejo nuo 257 1k1 750 tūkstančių barelių naltos. Lat antras didžiausias 


natlos Išsiliųjimas JAV istorijoje. 


AE Sandy Tolan, Ecuador: Lost Promises, National Public Radio, In Morning Edition, July 9, 
2003. Prieiga per internetą: http://www.npr.org/programs/morning/fcatures/2003/ju!/latinoil 
(žiūrėta 2003 m. liepos 9 d.]. 


*** Juan Forrero, Seeking Balance: Growth vs. Culture in the Amazon, In New York Times, 
December [0, 2003. 


Tačiau tuo pačiu metu vietinės kultūros ėmė priešintis. 2003 metų 
gegužės 7-ąją amerikiečių advokatų grupė, atstovaujanti daugiau 
nei trisdešimčiai tūkstančių Ekvadoro čiabuvių, padavė vieno mi- 
lijardo JAV dolerių ieškinį prieš „Chevron Texaco Corp“. Ieškinyje 
tvirtinama, kad nuo 1972-ųjų iki 1992-ųjų naftos gigantas į atviras 
erdves ir upes kasdien išpildavo daugiau nei keturis milijonus galonų 
nuodingo vandens, užteršto nafta, sunkiaisiais metalais ir kancero- 
genais, taip pat, kad kompanija paliko apie 350 neužkastų atliekų 
duobių, vis dar žudančių žmones ir gyvūnus“. 

Už mano „Outback“ langų didžiuliai rūko debesys ritosi iš ato- 
grąžų miškų į Pastasos upės slėnį. Mano marškiniai sumirko nuo 
prakaito, o vidurius ėmė sukti, tačiau ne tik nuo alinančios tropinės 
kaitros ir kelio vingių. Taip savijautai atsiliepė žinojimas, kokį vai- 
dmenį aš suvaidinau, naikindamas šią nuostabią šalį. Mano ir ben- 
drų ESų dėka Ekvadoras dabar atsidūrė daug prastesnėje padėtyje, 
nei buvo prieš mums supažindinant jį su šiuolaikinės ekonomikos, 
bankininkystės ir inžinerijos stebuklais. Nuo 1970-ųjų, periodo, eu- 
femiškai vadinamo Naftos bumu, oficiali skurdo riba pakilo nuo 50 
iki 70 procentų, nepakankamas užimtumas ir nedarbas išaugo nuo 
15 iki 70 procentų, o valstybės skola — nuo 240 milijonų iki 16 mili- 
jardų JAV dolerių. Tuo tarpu nacionalinių lėšų dalis, skiriama skur- 
džiausiai gyventojų daliai, sumažėjo nuo 20 iki 6 procentų““. 

Deja, Ekvadoras nėra išimtis. Beveik kiekvieną šalį, kurią mes, 
ESai, priglaudėme po globalios imperijos sparneliu, ištiko panašus 
likimas““". Trečiojo pasaulio skola, 2004-ųjų duomenimis, išaugo 


2 Abby Ellin, Suit Says ChevronTexaco Dumped Poisons in Ecuador, In New York Times, May 8, 2003, 


** Chris Jochnick, Perilous Prosperity, In New Internationalist, June 2001. Prieiga per internet): 

iki 1,5 trilijonų JAV dolerių, o jos tvarkymo kaštai — iki 375 mili- 
jardų JAV dolerių per metus. Tai daugiau nei visas trečiasis pasau- 
lis išleidžia sveikatos apsaugai ir išsilavinimui, ir dvidešimt kartų 
daugiau už tai, kiek kasmet besivystančios šalys gauna pagalbos iš 
užsienio. Daugiau nei pusė planetos gyventojų priversti gyvuoti už 
mažiau nei du dolerius per dieną, maždaug tiek jie gaudavo ir praėju- 
sio amžiaus septintojo dešimtmečio pradžioje. Tuo tarpu 1 procentas 
trečiojo pasaulio šeimų valdo 70-90 procentų privataus savo šalių 
finansinio kapitalo ir nekilnojamojo turto (tikslūs procentai skiriasi 
priklausomai nuo šalies)". 

„Subaru“ pristabdė, sukinėdamasis nuostabaus kurortinio Banjo- 
so miesto, garsaus karštosiomis voniomis, šildomomis povandeninių 
upių, tekančių nuo ugnikalnio Tungurahua šlaitų, gatvelėmis. Greta 
automobilio, mojuodami rankomis ir bandydami parduoti mums gu- 
mos arba sausainių, bėgo vaikai. Netrukus Banjosą pravažiavome. 
Kerintis peizažas staiga baigėsi, kai „Subaru“ iš rojaus įvažiavo tie- 
siai į šiuolaikinę Dante's „Pragaro“ viziją. 

Iš upės iškilo didžiulė pabaisa — milžiniška pilka siena. Jos drėg- 
me varvantis betonas dunksojo visai ne vietoje, nenatūralus ir nede- 
rantis su kraštovaizdžių. Žinoma, šis vaizdas neturėjo manęs nuste- 
binti. Visą tą laiką žinojau ją tykant pasaloje. Esu matęs ją daugybę 
kartų ir praeityje pats šlovinęs kaip ESų laimėjimų simbolį. Tačiau 
net dabar mano oda nuėjo pagaugais. 

Ši atgrasi nederanti siena — užtvanka, blokuojanti Pastasos upę, 
paskirstanti jos vandenis į didžiulius, kalnuose iškirstus tunelius ir 
paverčianti upės energiją etektra. Tai - 156 megavatų Agojano hidro- 
energijos projektas. Jis maitina pramonę, kuri krauna turtus saujelei 
Ekvadoro šeimų, ir per ilgą laiką tapo neapsakomu žemdirbių ir čia- 
buvių, gyvenančių palei upę, kančių šaltiniu. Ši hidroelektrinė yra 
tik vienas iš daugelio projektų, sukurtų mano ir kitų ESų pastango- 
mis. Panašūs projektai tapo Ekvadoro narystės globalioje imperijo- 
je priežastimi ir prieš mūsų naftos verslovės nukreipto karo, kuriuo 
grasina šuarai, kičvos ir jų kaimynai, priežastimi. 

* James S. Nenry. Where the Moncy Went, In Across he Board. Mareh/April 2004. p. 42-45. Daugiau 

Dėl ESų projektų Ekvadoras skendi užsienio skolose ir turi skirti 
pernelyg didelę nacionalinio biudžeto dalį joms sumokėti, užuot pa- 
naudojęs šias lėšas tam, kad padėtų milijonams savo piliečių, oficia- 
liai esančių ant pavojingos skurdo ribos. Vienintelis būdas, kuriuo 
Ekvadoras gali išsipirkti iš įsipareigojimų užsieniui, yra parduoti 
savo atogrąžų miškus naftos verslovėms. Ir iš tiesų, viena priežasčių, 
kodėl ESai atkreipė dėmesį į Ekvadorą, buvo ta, kad po jam priklau- 
sančiu Amazonės regionu, kaip manoma, slypi naftos jūra, prilygs- 
tanti Artimųjų Rytų naftos atsargoms". Globali imperija pareikalavo 
duoklės naftos koncesijų pavidalu. 

Šie reikalavimai tapo itin primygtini po 2001-ųjų rugsėjo 
11-osios, kai Vašingtonas išsigando. kad tiekimas iš Artimųjų Rytų 
gali nutrūkti. Negana to, Venesuela (mūsų trečioji pagal dydį naftos 
tiekėja) ką tik prezidentu išsirinko populistą Hugo Chavezą, kuris 
buvo tvirtai nusistatęs prieš tai, ką jis vadino JAV imperializmu. ir 
ėmė grasinti nutrauksiąs naftos pardavimą Jungtinėms Valstijoms. 
ESams nepavyko Irake ir Venesueloje, tačiau pavyko Ekvadore — 
dabar galėsime išmelžti iš jo viską, ką panorėję. 

Ekvadoras - tipiškas pavyzdys šalių, kuriose ESai sukėlė ekono- 
minį ir politinį lūžį. Iš kiekvieno šimto dolerių žaliavinės naftos, iš- 
siurbtos Ekvadoro atogrąžų miškuose, septyniasdešimt penkis gauna 
naftos kompanijos. Iš likusių dvidešimt penkių trys ketvirčiai skiria- 
mi užsienio skolai apmokėti. Didžioji likučio dalis padengia karines 
ir kitas Vyriausybės išlaidas — taigi sveikatos apsaugai, išsilavinimui 
ir skurstančiųjų pagalbos programoms lieka vos du su puse dolerio“. 
Taip iš kiekvieno šimto dolerių, išplėštų iš Amazonės, mažiau nei 
trys doleriai tenka žmonėms, kuriems jų reikia labiausiai, kurių gy- 
venimai buvo taip neigiamai paveikti užtvankų, gręžinių. vamzdynų 
ir kurie miršta dėl maisto ir geriamojo vandens trūkumo. 

Visi šię žmonės — milijonai Ekvadore, milijardai visame pasauly- 
je - yra potencialūs teroristai. Ne dėl to, kad jie tikėtų komunizmu 
* Gina Chavezet al., Tarimiai - Firmes en Nuestro Territorio: FIPSE vs. ARCO, cds. Mario Melo 
and Juana Sotomayor. Ouito, Ecuador: CDES and CONAIE, 2002. 

ar anarchizmu ar būtų nepataisomai blogi, o tiesiog dėl to, kad jie 
neteko vilties. Žvelgdamas į tą užtvanką — kaip ir daugelyje vietų 
šiame pasaulyje — klausiau savęs, kada šie žmonės griebsis veiks- 
mų, kaip amerikiečiai prieš anglus 1770-aisiais ar Pietų Amerika 
prieš ispanus XIX amžiaus pradžioje. 

Šios modernios imperijos kūrimo rafinuotumas priverstų susi- 
gėsti romėnų centurionus, ispanų konkistadorus, XVIII ir XIX am- 
žiaus Europos kolonizatorius. Mes, ESai, esame klastingi, moko- 
mės iš istorijos. Šiais laikais nesinešiojame kardų, nedėvime šarvų 
ar iš minios išskiriančių drabužių. Tokiose šalyse kaip Ekvadoras, 
Nigerija ir Indonezija mes rengiamės kaip vietiniai mokytojai ir 
krautuvėlių savininkai. Vašingtone ir Paryžiuje atrodome kaip Vy- 
riausybės biurokratai ir bankininkai. Atrodome kuklūs ir papras- 
ti. Lankomės statybvietėse ir vaikštome po skurstančius kaimus. 
Išpažįstame altruizmą ir vietiniuose laikraščiuose svarstome apie 
nuostabius humanitarinius projektus, kurių imamės. Padengiame 
Vyriausybės komitetų posėdžių stalus savo išklotinėmis ir finansi- 
niais planais, ir dėstome Harvardo Verslo mokykloje apie makroe- 
konomikos stebuklus. 

Mes atviri ir prieinami. Arba taip save pateikiame ir taip mus prii- 
ma. Taip ir veikia sistema. Retai imamės ko nors nelegalaus, nes pati 
sistema paremta gudravimu, o sistema, pagal apibrėžimą, pagrįsta 
įstatymu. 

Vis dėlto — ir tai labai rimtas perspėjimas — jei mums nepavyksta, 
reikalo imasi daug grėsmingesnė žmonių padermė, kurią mes, ESai, 
vadiname šakalais. Šių vyrų profesija — ankstesniųjų imperijų pa- 
likimas. Šakalai visada greta, slepiasi šešėliuose. Kai jie pasirodo, 
valstybių galvos būna nuverčiamos arba žūsta „nelaimingų atsitiki- 
mų“ metu“. O jei netyčia šakalams nepasiseka, kaip nepasisekė Irake 
ir Afganistane, į dienos šviesą iškyla seni modeliai. Kai šakalams 
nepasiseka, jauni amerikiečiai siunčiami žudyti ir mirti. 

X Daugiau apie šakalus ir kitus samdomus smogikus ieškokite: P. W. Singer, Corporate Warriors: 
The Rise of the Privatized Military Industry. Nhaca, NY and London, Cornell University Press, 2003; 
James R. Davis, Fortune's Warriors: Private Armies and the New World Order. Vancouver and To- 


ronto: Douglas 6: Mc!ntyre, 2000; Felix I. Rodriguez and John Weisman, Shadow Warrior: The CIA 
Hero of 100 Unknown Batiles. New York, Simon and Schuster, 1989, 

Pravažiuodamas pabaisą — milžinišką iš upės kylantį pilkos beto- 
ninės sienos gremėzdą — kankinausi nuo permerkusio visus drabu- 
žius prakaito ir vidurių skausmo. Važiavau į džiungles susitikti su 
čiabuviais, pasiryžusiais kovoti iki galo, kad sustabdytų imperiją, 
kurią padėjau sukurti, ir mane kamavo kaltės jausmas. 

Kaip paprastas kaimo vaikis iš Naujojo Hempšyro įsivėlė į tokį 
nešvarų verslą? 

r" paLis: 1963-1971 


I SKYRIUS 


Ekonomikos 
smogiko gimimas 


Tai prasidėjo visai nekaltai. 

Aš buvau vienintelis vaikas, gimęs viduriniosios klasės šeimoje 
1945-aisiais. Mano tėvai buvo kilę iš tris šimtus metų skaičiuojančios 
Naujosios Anglijos jankių giminės ir jų griežtos moralistinės, aiškiai 
respublikoniškos pažiūros atspindėjo protėvių puritonų kartas. Jie 
pirmieji savo šeimose įstojo į koledžus. Mano mama tapo vidurinės 
mokyklos lotynų kalbos mokytoja. Tėvas išvyko į Antrąjį pasauli- 
nį karą būdamas laivyno leitenantu ir vadovavo ginkluotai lengvai 
užsidegančio prekybinio jūrų tanklaivio apsaugai. Kai Hanoveryje, 
Naujojo Hampšyro valstijoje, gimiau aš, jis gydėsi sulaužytą klubo 
sąnarį Teksaso ligoninėje. Nemačiau jo iki man sukako metai. 

Tėvas gavo kalbų mokytojo darbą Tiltono mokykloje, berniukų 
internate Naujojo Hampšyro gilumoje. Mokyklos pastatai išdidžiai 
stovėjo ant aukštos kalvos virš Tiltono miestelio. Ši privilegijuota 
mokslo įstaiga ribojo mokinių skaičių iki penkiasdešimties kiekvie- 
niems metams, nuo dešimtos iki dvyliktos klasės. Dauguma mo- 
kinių buvo turtingų Buenos Airių, Karakaso, Bostono ir Niujorko 
šeimų atžalos. 

Mano šeimai labai trūko pinigų, tačiau mes nelaikėme savęs 
vargšais. Nors mokyklos mokytojai gaudavo itin mažas algas, bu- 
vome nemokamai aprūpinami viskuo: maistu, būstu, šiluma, van- 
deniu ir darbininkais, kurie nupjaudavo mūsų pievutę ir nukasdavo 
sniegą. Nuo savo ketvirtojo gimtadienio maitinausi parengiamo- 
sios mokyklos valgykloje, nešiojau kamuolius futbolo komandai, 
treniruojamai mano tėvo ir dalinau rankšluosčius persirengimo 
kambaryje. 

Būtų per švelnu pasakyti, kad mokytojai ir jų žmonos jautėsi 
pranašesni už vietinius. Dažnai girdėdavau, kaip mano tėvai juo- 
kauja esantys dvarininkai, valdantys bukokus valstiečius apačioje. 
Žinojau, kad tai buvo daugiau nei pokštas. 

Tiems valstiečiams priklausė mano pradinės ir vidurinės mokyk- 
los draugai. Jie buvo visiški vargšai, jų tėvai buvo juodnugariai, 
medkirčiai 1r fabriko darbininkai. Jie piktinosi „„švaruoliais nuo kal- 
vos“, o tėvas ir motina, savo ruožtu, neleido man pernelyg artimai 
bendrauti su miestelio merginomis, kurias jie vadino „kekšėm“ ir 
„paleistuvėm“. Su šiomis mergaitėmis dalinausi vadovėliais ir pieš- 
tukais nuo pat pirmos klasės ir per tuos metus buvau įsimylėjęs net 
trejetą: Anną, Priscillą 17 Judy. Man buvo sunku suprasti tėvų po- 
žiūrį, tačiau aš paklusdavau jų norams. 

Kiekvienais metais tris tėvo vasaros atostogų mėnesius praleisda- 
vome vasarnamyje prie ežero, mano senelio pastatytame 1921-aisiais. 
Jį supo miškai ir mes kasnakt girdėdavome pelėdų ūkavimą ir pumų 
riaumojimą. Kaimynų neturėjome ir aš buvau vienintelis vaikas ap- 
linkui. Vaikystėje leisdavau dienas įsivaizduodamas, kad medžiai — 
tai Apvaliojo stalo riteriai, o į bėdą papuolusių damų vardai būdavo 
Anna, Priscilla arba Judy (priklausė nuo metų). Mano aistra buvo, 
be jokios abejonės, tokia pat stipri, kokią Lanselotas jautė Gvineve- 
rei — tik dar slaptesnė. 

Keturiolikos gavau teisę nemokamai mokytis Tiltono internate. 
Tėvų raginamas, atsisakiau visko, kas susiję su miesteliu, ir daugiau 
niekada nebemačiau senųjų draugų. Bendraklasiams išsivažinėjus 
atostogų į savo dvarus ir prašmatnius butus, ant kalvos likdavau vie- 
nas. Jų draugės buvo aukštuomenės panelės, o aš bičiulės neturėjau. 

Visos mano pažinotos merginos buvo „paleistuvės“, aš jų atsikračiau 
ir jos mane pamiršo. Buvau vienišas ir visiškai sugniužęs. 

Mano tėvai buvo manipuliacijų meistrai — jie įtikinėjo, kad man 
labai pasisekė dėl suteiktos progos ir kada nors būsiu už tai dėkingas. 
Galėsiu susirasti tinkamą žmoną, atitinkančią aukštus mūsų šeimos 
moralinius standartus. Viduje tiesiog kunkuliavau. Troškau moters 
draugijos, sekso, tad mintis apie paleistuvę buvo labai gundanti. 

Vis dėlto užuot maištavęs, užgniaužiau pyktį ir savo neviltį reiš- 
kiau stengdamasis visus pranokti. Mokiausi su pagyrimu, buvau 
dviejų mokyklos komandų kapitonas ir mokyklos laikraščio redak- 
torius. Buvau nusiteikęs „perspjauti“ visus turtingus klasės draugus 
ir amžiams palikti Tiltoną. Paskutiniais mokslo metais gavau sporti- 
nę stipendiją mokslams Brauno universitete ir akademinę stipendiją 
Midlberyje. Pasirinkau Brauną, nes norėjau tapti sportininku, be to, 
jis buvo mieste. Mano motina mokėsi Midlberyje, o tėvui ten buvo 
suteiktas magistro laipsnis, taigi, nors Braunas priklausė „Gebenės 
lygai“, jiems mielesnis buvo Midlberis. : 

— O jeigu susilaužysi koją? — klausdavo tėvas. - Geriau pasirink- 
tum akademinę stipendiją. 

Aš paklusau. 

Midlberis, mano supratimu, buvo tik išpūsta Tiltono versija - nors 
ir Vermonto, o ne Naujojo Hampšyro gilumoje. Tiesa, jis buvo miš- 
rus, tačiau aš buvau vargšas, o jie buvo turtingi, be to, nelankiau 
mišrios mokyklos jau ketverius metus. Man trūko pasitikėjimo savi- 
mi, jaučiausi nevisavertis ir nelaimingas. Meldžiau tėčio, kad leistų 
man išstoti ar praleisti vienerius metus. Norėjau persikelti į Bostoną 
ir sužinoti daugiau apie gyvenimą ir moteris. Tačiau tėvas nenorėjo 
apie tai nė girdėti. „Kaip aš galiu drįsti ruošti kitus vaikus stojimui 
į universitetą, jei mano palies sūnus nenori viename iš jų likti?“ — 
klausdavo jis. 

Suvokiau, kad gyvenimas nuaustas iš daugybės atsitiktinumų. Tai, 
kaip mes reaguojame į juos, kaip vykdome tai, ką kai kurie vadi- 
na laisva valia, yra svarbiausia; pasirinkimai, kuriuos mes priversti 
priimti likimo posūkiuose, paverčia mus tuo, kuo esame. Midlbery- 


* „Gebenės lyga“ (angl. /vy League) - rytinės JAV pakrantės universitetų elitinė sporto lyga (red. past.). 

je laukė du atsitiktinumai, nulėmę mano gyvenimą. Vienas jų įgijo 
iraniečio, generolo ir asmeninio šacho patarėjo sūnaus pavidalą, o 
kitas tapo gražia jauna moterimi, vardu Anna, kaip ir mano vaikystės 
meilė. 

Pirmasis, kurį aš vadinsiu Farhadu, buvo profesionalus futbo- 
lo žaidėjas Romoje. Atletiško kūno sudėjimo, garbanotais juodais 
plaukais, švelniomis, riešuto spalvos akimis — jis turėjo kilmę bei 
žavesį, kuriems neatsispirdavo jokia moteris. Daugeliu aspektų jis 
buvo mano priešingybė. Labai stengiausi, kad tapčiau jo draugu ir 
jis mane išmokė daugelio dalykų, kurie man labai pravertė ateityje. 
Taip pat sutikau Anną. Nors rimtai susitikinėjo su kitame universite- 
te besimokančiu vaikinu, ji priglobė mane po savo sparneliu. Mūsų 
platoniška draugystė tapo pirmąja mano tikra meile. 

Farhadas ragino mane gerti, šėlti vakarėliuose ir nekreipti dėme- 
sio į tėvus. Aš sąmoningai ketinau mesti mokslus. Nusprendžiau, 
kad norėdamas atsiteisti su tėvu, susilaužysiu savo „akademinę“ 
koją. Mano pažymiai staiga pablogėjo, praradau stipendiją. Įpusėjęs 
antruosius metus, nusprendžiau palikti universitetą. 

Tėvas grasinosi manęs išsižadėti, Farhadas mane kurstė. Aš įsi- 
veržiau į dekano kabinetą ir mečiau mokslus. Tai buvo lemiama 
mano gyvenimo akimirka. 

Vietiniame bare su Farhadu atšventėme paskutiniąją mano naktį 
mieste. Girtas ūkininkas, tikras milžinas, apkaltino mane flirtuojant 
su jo žmona, pakėlė ir metė į sieną. Tarp mūsų įsikišo Farhadas: 
išsitraukė peilį ir perrėžė to žmogaus skruostą. Tada nutempė mane 
per barą ir išstūmė pro langą - tiesiai ant stataus Ūdrų upelio kranto. 
Mes nušokome žemyn ir pabėgome palei upę į bendrabutį. 

Kitą rytą, klausinėjamas universiteto miestelio policijos, melavau 
ir neigiau dalyvavęs tame incidente. Tačiau Farhadą vis tiek išmetė. 
Abu persikėlėme į Bostoną ir kartu nuomojomės būstą. Aš įsidar- 
binau Hearsto „Record American/Sunday Advertiser“ laikraščiuose 
asmeniniu vyriausiojo „Sunday Advertiser“ redaktoriaus padėjėju. 

Vėliau, tais pačiais 1965-aisiais, keletas mano draugų iš laikraš- 
čio buvo pašaukti į kariuomenę. Norėdamas išvengti panašaus liki- 
mo, įstojau į Bostono universiteto Verslo administravimo koledžą. 

Tuo metu Anna išsiskyrė su savo draugu ir dažnai atvažiuodavo iš 
Midlberio manęs aplankyti. Aš džiaugiausi jos dėmesiu. Studijas ji 
baigė 1967-aisiais, o man dar buvo likę metai Bostono universitete. 
Anna griežtai atsisakė gyventi kartu, kol nesame susituokę. Nors ir 
šaipiausi iš jos, kaltindamas šantažu, ir piktinausi tuo, kas man at- 
rodė archajiška ir skrupulinga mano tėvų moralinių standartų tąsa, 
tačiau džiaugiausi kartu praleistu laiku ir norėjau daugiau. Mes su- 
situokėme. 

Annos tėvas, puikus inžinierius, vadovavo darbui kuriant slaptas 
navigacines raketų sistemas ir gavo aukštas pareigas Jūros reikalų 
ministerijoje. Jo geriausias draugas, žmogus, kurį Anna vadino dėde 
Franku (tai nėra jo tikrasis vardas), užėmė aukštas vadovo pareigas 
Nacionalinio saugumo agentūroje (NSA), mažiausiai žinomoje -— ir, 
daugelio nuomone, didžiausioje šalies žvalgybos organizacijoje. 

Netrukus po mūsų vestuvių kariškiai iškvietė mane į medicininę 
apžiūrą. Aš ją „praėjau“, ir tai reiškė, kad baigus mokslus manęs 
laukia Vietnamas. Mintis, kad teks kautis Pietryčių Azijoje, draskė 
širdį, nors karas visada mane žavėjo. Aš buvau užaugintas pasakoji- 
mais apie protėvius kolonistus, tarp kurių buvo Thomas'as Paine'as“ 
ir Ethanas Allenas““, — ir buvau aplankęs visas mūšių su prancūzais 
ir indėnais bei Nepriklausomybės karų vietas Naujojoje Anglijoje 
ir Niujorko valstijoje. Perskaičiau visus istorinius romanus, kuriuos 
tik sugebėjau rasti. Tiesą sakant, kai specialiosios armijos pajėgos 
įžengė į Pietryčių Aziją, troškau tapti savanoriu. Tačiau žiniasklaidai 
palaipsniui atskleidžiant JAV politikos žiaurumus ir prieštaravimus, 
mano požiūris pasikeitė. Klausdavau savęs, kieno pusę palaikytų 
Paine'as. Buvau tikras, kad jis prisijungtų prie mūsų priešų — Vie- 
tkongo. Mane išgelbėjo dėdė Frankas. Jis pranešė, kad darbas NSA 
suteikia teisę atidėti šaukimą į armiją ir surengė man keletą susi- 
tikimų Agentūroje, įskaitant ir varginančią patikrinimo melo de- 
tektoriumi dieną. Man buvo pranešta, kad šie testai parodys, ar esu 
tinkamas verbavimui ir mokymui NSA, o jei esu, jie taip pat padės 


* Thomas Paine (1737-1809) - vienas iš JAV Tėvų Įkūrėjų, rašytojas, intelektualas. išradėjas. 


** Ethan Allen (1738-1789) - politikas, 6losofas, rašytojas, Vermonto vaistijos įkūrėjas. 

nustatyti mano silpnąsias ir stipriąsias puses ir suplanuoti būsimą 
karjerą. Turint omenyje mano požiūrį į karą Vietname, buvau įsitiki- 
nęs, kad testų neišlaikysiu. 

Patikrinimo metu prisipažinau, kad būdamas lojalus amerikietis, 
esu nusistatęs prieš karą ir buvau nustebęs, kad apklausėjai nesi- 
gilino į šį dalyką. Jie sutelkė dėmesį į mano auklėjimą, santykius 
su tėvais, ir tai, kad augau kaip vargšas puritonas tarp daugybės 
turtingų, hedonistiškai nusiteikusių mokinių. Jiems taip pat rūpė- 
jo mano neviltis dėl moterų, sekso ir pinigų trūkumo mano gyve- 
nime, ir fantazijos ta tema. Buvau apstulbintas jų dėmesio mano 
santykiams su Farhadu 1r melagystėms universiteto policijai, kai 
bandžiau jį apginti. 

Iš pradžių maniau, kad visi šie dalykai, kurie atrodė negatyvūs, 
leis NSA atmesti mano kandidatūrą, tačiau pokalbiai tęsėsi, liudy- 
dami visai ką kitą. Tik po keleto metų supratau, kad, NSA požiūriu, 
visi šie neigiami dalykai iš tikrųjų buvo teigiami. Jų vertinimas 1a- 
biau buvo susijęs su mano nusivylimais, o ne ištikimybe savo šaliai. 
Pyktis ant tėvų, įkyrios mintys apie moteris ir ambicijos gyventi 
pasiturimai tapo jiems kabliuku. Aš buvau lengvai sugundomas. 
Mano pasiryžimas tapti geriausiu moksle ir sporte, maištas prieš 
tėvą, gebėjimas sugyventi su užsieniečiais ir pasirengimas meluoti 
policijai buvo kaip tik tie požymiai, kurių jiems reikėjo. Vėliau dar 
sužinojau, kad Farhado tėvas dirbo JAV žvalgybai Irane, tad mano 
draugystė su juo buvo didelis pliusas. 

Praėjus kelioms savaitėms po NSA testų, man pasiūlė pradėti dar- 
bą nuo šnipinėjimo meno pamokų, vos tik gausiu Bostono universi- 
teto diplomą. Vis dėlto prieš priimdamas šį pasiūlymą, aš, paklusda- 
mas netikėtam akstinui, apsilankiau seminare, kurį Bostono univer- 
sitete vedė Taikos korpuso verbuotojai. Pagrindinis jų argumentas 
buvo tas, kad darbas Taikos korpuse (kaip 17 NSA) suteikdavo teisę 
atidėti šaukimą į armiją. 

Sprendimas apsilankyti šiame seminare buvo vienas iš tų sutapi- 
mų, kurie tuo metu atrodo nesvarbūs, tačiau vėliau pakeičia gyve- 
nimą. Verbuotojas papasakojo apie keletą vietų pasaulyje, kur ypač 
reikalingi savanoriai. Viena iš tų vietų buvo Amazonės atogrąžų 

miškai, kur, pasak jo, čiabuviai iki šiol gyveno taip, kaip Šiaurės 
Amerikos indėnai prieš pasirodant europiečiams. 

Visada svajojau pagyventi kaip abnakių genties indėnai, kurie 
gyveno Naujajame Hempšyre, kai ten įsikūrė mano protėviai. Žino- 
jau, kad mano gyslomis teka ir šiek tiek abnakių kraujo ir norėjau 
išmanyti gyvenimą miške taip pat gerai, kaip ir jie. Po paskaitos 
priėjau prie verbuotojo ir paklausiau apie galimybę būti paskirtam 
į Amazonės regioną. Jis patikino mane, kad šiame regione ypač 
trūksta savanorių ir mano galimybės patekti ten didžiulės. Paskam- 
binau dėdei Frankui. 

Mano nuostabai, dėdė Frankas pagyrė mano susidomėjimą Tai- 
kos korpusu. Jis prisipažino, kad kritus Hanojui —- o tada tuo buvo 
įsitikinę dauguma jo padėties žmonių — Amazonės baseinas taps 
karšta vietele. 

— Ten pilna naftos, — aiškino jis. - Mums prireiks gerų agentų, 
žmonių, kurie supranta čiabuvius. 

Jis mane užtikrino, kad Taikos korpusas taps puikia treniruočių 
stovykla ir paragino mane geriau išmokti ispanų bei keletą vietinių 
dialektų. 

- Tau gali tekti, - sukikeno jis, — dirbti privačiai kompanijai, užuot 
dirbus Vyriausybei. 

Tada dar nesuvokiau, ką jis turėjo omenyje. Iš šnipo buvau pa- 
aukštintas į ESus, nors tada to termino dar nebuvau girdėjęs ir neiš- 
girsiu artimiausius keletą metų. Neturėjau nė menkiausio supratimo 
apie šimtus vyrų ir moterų, išsibarsčiusių po visą pasaulį, dirbančių 
konsultacinėse firmose ir kitose privačiose kompanijose, apie žmo- 
nes, negaunančius nė cento algos iš Vyriausybės, tačiau dirbančius 
imperijos labui. Ir, žinoma, negalėjau nė nuspėti, kad tokie žmonės, 
vadinami eufemistiškais vardais, amžiaus pabaigoje bus skaičiuo- 
jami tūkstančiais ir aš pats būsiu ženkliai prisidėjęs prie jų armijos 
augimo. 

Su Anna užpildėme stojimo į Taikos korpusą paraiškas ir pasi- 
prašėme paskiriami į Amazonės regioną. Kai atėjo pranešimai, kad 
mes priimti, pirma mano reakcija buvo nusivylimas. Laiške buvo 
rašoma, kad esame siunčiami į Ekvadorą. 

O ne, pagalvojau aš. Mes prašėmės į Amazoniją, o ne į Afriką. 

Pasiėmiau atlasą ir ėmiau ieškoti Ekvadoro. Suglumau, neradęs jo 
Afrikoje. Vis dėlto pagal rodyklę susiradau, kad Ekvadoras iš tiesų 
yra Pietų Amerikoje, o žemėlapyje pamačiau, kad jo upių sistemos 
prasideda Andų ledynuose ir sudaro galingosios Amazonės ištakas. 
Skaitydamas toliau įsitikinau, kad Ekvadoro džiunglės laikomos 
vienomis įvairiausių ir didžiausių pasaulyje, o vietiniai vis dar gy- 
vena taip pat kaip ir prieš tūkstantį metų. Mes priėmėme pasiūlymą. 

Mudu su Anna baigėme Taikos korpuso mokymus Pietų Kalifor- 
nijoje ir 1968-ųjų rugsėjį išvykome į Ekvadorą. Gyvenome Amazo- 
nės regione kartu su šuarais, kurių gyvenimo būdas iš tikrųjų pri- 
minė Šiaurės Amerikos indėnų gyvenimą prieš kolonizaciją. Mes 
taip pat dirbome Anduose su inkų palikuonimis. Tai buvo pasaulis, 
kurio nė nesvajojau esant. Anksčiau vieninteliai pietų amerikiečiai, 
kuriuos buvau sutikęs, buvo mokiniai iš tėvo mokyklos. Man patiko 
tie čiabuviai, gyvenantys iš medžioklės ir primityvios žemdirbystės. 
Jutau keistą giminystę. Jie kažkuo priminė miestelio gyventojus, ku- 
riuos aš palikau. 

Vieną dieną mūsų bendruomenėje nusileido lėktuvas, iš kurio iš- 
lipo Einaras Grieve'as, žmogus verslininko kostiumu. Jis buvo tarp- 
tautinės konsultacijų bendrovės „Chas. T. Main.“ viceprezidentas. Ši 
bendrovė laikėsi šešėlyje, tačiau buvo atsakinga už tyrimą, ar Pasau- 
lio bankas turėtų paskolinti Ekvadorui ir kaimyninėms šalims mili- 
Jardus dolerių hidroelektrinėms ir kitiems pramoniniams objektams 
statyti. Einaras taip pat buvo JAV armijos atsargos pulkininkas. 

Jis pradėjo kalbėtis su manimi apie darbo privalumus kompanijo- 
je, panašioje į MAIN. Kai užsiminiau, kad prieš įstodamas į Taikos 
korpusą buvau priimtas į NSA ir ketinu ten grįžti, jis pranešė, kad 
kartais būdavo NSA ryšininku ir taip į mane pažvelgė, kad ėmiau 
įtarti, jog viena jo atvykimo priežasčių ir yra mano galimybių įver- 
tinimas. Dabar manau, kad tuo metu jis tiesiog papildė mano bylą, 
ypatingą dėmesį kreipdamas į sugebėjimus išgyventi aplinkoje, kuri 
daugeliui šiaurės amerikiečių būtų pasirodžiusi priešiška. 

Ekvadore kartu praleidome keletą dienų, o vėliau bendravome paš- 
tu. Jis paprašė siųsti jam Ekvadoro ekonominių galimybių ataskaitas. 

Aš turėjau mažą nešiojamą rašomają mašinėlę, mėgau rašyti ir buvau 
laimingas, galėdamas įvykdyti jo prašymą. Per metus išsiunčiau Ei- 
narui mažiausiai penkiolika ilgų laiškų. Šiuose laiškuose svarsčiau 
Ekvadoro politinę ir ekonominę ateitį, šlovinau augantį čiabuvių 
bendruomenių nepasitenkinimą, jų pastangas priešintis naftos kom- 
panijoms, tarptautinėms plėtros agentūroms ir kitiems bandymams 
įtraukti juos į šiuolaikinį pasaulį. 

Pasibaigus tarnybai Taikos korpuse, Einaras pakvietė mane į po- 
kalbį dėl darbo MAIN būstinėje Bostone. Asmeninio susitikimo 
metu jis pabrėžė, kad pagrindinis MAIN verslas yra inžinerija, ta- 
Čiau jų didžiausias klientas, Pasaulio bankas, neseniai ėmė reikalau- 
ti, kad jie įdarbintų ekonomistų, galinčių pateikti svarbias ekonomi- 
nes prognozes, naudojamas nustatyti inžinerijos projektų mastui ir 
galimam įgyvendinimui. Jis prisipažino, kad jie buvo nusamdę tris 
itin kvalifikuotus ekonomistus su nepriekaištingomis rekomendaci- 
jomis: du iš jų turėjo magistro laipsnius, o vienas — daktaro. Jie visi 
patyrė nesėkmę. 

— Nė vienas iš jų, - pasakojo Einaras, — nesugebėjo sugalvoti, kaip 
galima sukurti ekonomines prognozes šalims, kuriose neprieinami 
patikimi statistiniai duomenys. 

Jis taip pat pranešė, kad visi trys atmetė sutarties sąlygą, kurioje 
iš jų reikalaujama aplankyti tolimas tokių šalių kaip Ekvadoras, In- 
donezija, Iranas ir Egiptas vietoves, pasikalbėti su vietiniais vadais 
ir asmeniškai įvertinti minėtųjų regionų ekonominės raidos galimy- 
bes. Vieną jų atokiame Panamos kaime ištiko nervų priepuolis. Pa- 
namos policija palydėjo jį į oro uostą ir įsodino į lėktuvą, skrendantį 
į Jungtines Valstijas. 

— Laiškai, kuriuos man siuntėte, liudija, kad nebijote rizikuoti net 
tada, kai nėra patikimų duomenų. O atsižvelgdamas į jūsų gyvenimo 
salygas Ekvadore esu tikras. kad Išgyventumėte bet kur. 

Jis atskleidė man, kad jau atleido vieną iš ių ekonomistų ir ruošiasi 
tą patį padaryti su kitais dviem, jei priimsiu pasiūlymą. 

Taip 1971-ųjų sausį man buvo pasiūlytas ekonomisto darbas 
MAIN bendrovėje. Man sukako dvidešimt šešeri — stebuklingas 
amžius, nuo kurio šaukimo komisija daugiau manimi nebesidomėjo. 

Pasitariau su Annos šeima, jie paragino sutikti ir aš supratau, kad šis 
sutikimas atspindi ir dėdės Franko nuomonę. Prisiminiau jį minint 
galimybę, kad man gali tekti dirbti privačioje bendrovėje. Niekas 
nebuvo pasakyta atvirai, tačiau neabejojau, kad įdarbinimas MAIN 
buvo prieš trejus metus įdėtų dėdės Franko pastangų priežastis. Prie 
to prisidėjo ir mano patirtis Ekvadore bei noras rašyti apie šios šalies 
ekonominę ir politinę situaciją. 

Galva svaigo keletą savaičių, 0 ego išsipūtė nuo išdidumo. Aš 
turėjau tik Bostono universiteto bakalauro laipsnį, kuris neturėtų 
garantuoti ekonomisto vietos tokioje garbingoje konsultavimo ben- 
drovėje. Žinojau, kad daugelį mano bendramokslių, kuriuos atmetė 
šaukimo komisija ir kurie mokėsi magistrantūroje ar siekė kitų moks- 
linių laipsnių, grauš pavydas. 

Įsivaizdavau save veržliu slaptuoju agentu, vykstančiu į egzotiš- 
kas šalis, dykinėjančiu su martinio taure šalia viešbučio baseino, ap- 
supto prašmatnių moterų su bikiniais. 

Nors tai buvo tik fantazija, vėliau pamatysiu, kad tame slypėjo ir 
dalelė tiesos. Einaras pasamdė mane ekonomistu, tačiau netrukus 
turėjau sužinoti, kad mano tikrasis darbas beveik neturėjo su tuo 
nieko bendro ir buvo labiau susijęs su Džeimsu Bondu, nei galėjau 
įsivaizduoti. 

2 SKYRIUS 


Visam gyvenimui 


Juridiškai MAIN kompanija turėjo nedaug akcininkų — iš dviejų 
tūkstančių darbuotojų akcijos priklausė vos 5 procentams. Kadangi 
jie buvo laikomi partneriais, jų padėtis buvo pavydėtina. Akcininkai 
ne tik turėjo didelę galią, bet ir uždirbo daug pinigų. Jų skiriamuoju 
ženklu buvo diskretiškumas, nes jų klientai — valstybių vadovai ir 
kiti aukšto rango valdininkai, kurie iš savo konsultantų, kaip ir iš 
psichoanalitikų bei advokatų, tikėjosi absoliutaus konfidencialumo. 
Pokalbiai su spauda buvo neleistini. Todėl apie MAIN mažai kas 
buvo girdėjęs, nors žinojo mūsų konkurentus, tokius kaip „Arthur 
D. Little“, „Stone £ Webster“, „Brown 4 Root“, „Halliburton“ ir 
„Bechtel“. 

Terminą „konkurentai“ vartoju gan laisvai, nes MAIN savo rin- 
kos dalyje varžovų neturėjo. Dauguma mūsų profesionalių darbuo- 
tojų buvo inžinieriai, nors įrangos neturėjome ir niekada nebuvome 
pastatę ką nors rimtesnio nei sandėliukas. Dauguma MAIN žmo- 
nių — buvę kariškiai, tačiau mes niekada nesudarinėjome kontraktų 
su Gynybos departamentu ar kokia nors kita karine žinyba. Mūsų 
komercinės operacijos taip skyrėsi nuo įprastų, kad per pirmuosius 

mėnesius netgi nesupratau, kuo mes užsiimame. Žinojau tik tiek, 
kad mano pirmasis paskyrimas bus Indonezija, ir būsiu vienuolikos 
žmonių komandos, siunčiamos sukurti generalinį Javos salos aprū- 
pinimo energija planą, dalis. 

Taip pat žinojau, kad Einaras ir kiti, aptarinėję su manimi būsimą 
darbą, siekė įtikinti mane, kad Javos ekonomika ims greitai augti ir 
jei noriu pasirodyti geru prognozių kūrėju (ir gauti paaukštinimą), 
turiu atspindėti tai savo planuose. 

— Tiesiai iš grafiko, - mėgo sakyti Einaras. Jo pirštai sklęsdavo 
virš galvos. - Ekonomika, kuri pakils skrydžiui it paukštis! 

Einaras dažnai keliaudavo, jo kelionės trukdavo dvi tris dienas. 
Niekas nekalbėdavo ir nesidomėdavo, kur jis vyksta. Kai jis būdavo 
biure, dažnai pasikviesdavo mane kavos į savo kabinetą. Klausinė- 
davo apie Anną, mūsų naują butą ir katę, kurią parsivežėme iš Ekva- 
doro. Pažindamas jį vis geriau, tapau drąsesnis ir bandžiau sužinoti 
daugiau apie jį ir ko iš manęs tikimasi darbe. Tačiau jis kalbėdavo 
aptakiai ir aš niekada negaudavau reikalingų atsakymų. Vieno tokio 
pokalbio metu jis savotiškai į mane pažvelgė. 

- Jums nereikėtų jaudintis, — tarė. — Mes siejame su jumis dideles 
viltis. Aš neseniai buvau Vašingtone... - jis nutilo ir mįslingai šypte- 
lėjo. - Bet kokiu atveju, turime didelį projektą Kuveite. Jis prasidės 
dar prieš jums išvykstant į Indoneziją. Manau, kad jums derėtų skirti 
truputį savo laiko ir pasiskaityti apie Kuveitą. Bostono viešoji biblio- 
teka turi puikių šaltinių, mes taip pat galėtume pasirūpinti leidimais 
į Harvardo ir Masačusetso Technologijos instituto bibliotekas. 

Vėliau aš praleidau daugybę valandų tose bibliotekose, ypač 
Bostono, kuri buvo visai šalia mano namų Bak Bėjuje ir vos už 
keleto kvartalų nuo biuro. Išstudijavau Kuveitą taip pat nuodugniai 
kaip ir JTO“, Tarptautinio valiutos fondo (TVF) ir Pasaulio banko 
išleistas knygas apie ekonominę statistiką. Žinojau, kad iš manęs ti- 
kimasi ekonometrinio Indonezijos ir Javos salos vystymosi modelio 
ir nusprendžiau, kad pirmiausia neblogai būtų sukurti tokį modelį 
Kuveitui. 


* Jungtinių Tautų Organizacija (JTO) - tai tarpvalstybinė organizacija, kurią sudaro 192 valstybės. 
Vienas pagrindinių šios organizacijos tikslų yra išsaugoti tarptautinę taiką ir saugumą (red. past.). 

Deja, mano verslo administravimo bakalauro studijos neaprėpė 
ekonometrijos žinių, tad praleidau daugybę laiko, bandydamas išsi- 
aiškinti nuo ko pradėti. Netgi užsirašiau į keletą kursų. Klausydamas 
jų supratau, kad statistika galima manipuliuoti tam, kad būtų galima 
sukurti daugybę išvadų, atspindinčių tai, kam ekonomistas teikia 
pirmenybę. 

MAIN buvo vyriška korporacija. 1971-aisiais ten dirbo vos ketu- 
rios moterys profesionalės. Tačiau buvo dar apie du šimtus moterų, 
kurios dirbo sekretorėmis-stenografistėmis — jas turėjo kiekvienas 
viceprezidentas ir skyriaus vadovas. Jos aptarnavo mus visus. Aš 
pripratau prie tokio lytinio šališkumo, todėl buvau ypač nustebintas 
to, kas vieną dieną atsitiko Bostono bibliotekos katalogų skyriuje. 

Priėjo patraukli brunetė ir atsisėdo priešais mane. Su tamsiai žaliu 
kostiumėliu ji atrodė labai elegantiškai. Nusprendžiau, kad ji keletą 
metų už mane vyresnė, tačiau stengiausi nekreipti į ją dėmesio. Po 
kelių minučių, nepratarusi nė žodžio, ji pastūmė man atverstą knygą. 
Joje buvo lentelė su mano ieškoma informacija apie Kuveitą ir vizi- 
tinė kortelė su jos pavarde — Claudine Martin, ir pareigomis — ypa- 
tingoji „Chas. T. Main. Inc.“ konsultantė. Aš pažvelgiau į jos žalsvas 
akis, ji ištiesė man ranką. 

— Manęs paprašė padėti jums mokytis, — tarė ji. Negalėjau patikė- 
ti, kad tai nutiko man. 

Kitos dienos rytą mes susitikome Claudine bute Bikon gatvėje, 
už keleto kvartalų nuo pagrindinės MAIN būstinės. Per pirmąją va- 
landą ji paaiškino, kad mano padėtis neįprasta ir turėčiau laikyti ją 
paslaptyje. Ji pasakė, kad niekas, išskyrus ją, nebuvo įgaliotas man 
nieko aiškinti apie būsimą darbą. O tada ji pranešė, kad jos užduo- 
tis — paversti mane ekonomikos smogiku. 

Pats pavadinimas sužadino senas svajones apie špagą ir apsiaustą. 
Mane trikdė pasigirdęs mano paties nervingas juokas. Ji nusišypsojo 
ir patikino, kad humoras yra viena iš priežasčių, dėl kurių jie naudo- 
jasi šiuo terminu. 

— Kas priimtų tai rimtai? — paklausė ji. 

Aš prisipažinau, kad apie ekonomikos smogikus ničnieko nežinau. 

— Ne tu vienas, - nusijuokė ji. - Mes esame reta rūšis ir užsiima- 

me nešvariais dalykais. Niekas neturi žinoti apie jūsų darbą, net 
Jūsų Žmona. 

O tada ji surimtėjo. 

— Būsiu su tavimi visiškai atvira ir per ateinančias savaites išmo- 
kysiu visko, ko galėsiu. O tada turėsi pasirinkti. Ir sprendimas bus 
galutinis. Jei įstosi į mūsų gretas, turėsi pasilikti visam gyvenimui. 

Vėliau ji niekada nevartojo pilno pavadinimo, mes buvome tiesiog 
ESai. 

Dabar žinau tai, ko nežinojau tada — Claudine visiškai pasinaudojo 
mano silpnybėmis, kurias sužinojo iš NSA“ bylos. Nežinau, kas sutei- 
kė jai informacijos — Einaras, NSA, MAIN personalo skyrius, ar kas 
nors kitas, tačiau ji pasinaudojo ja meistriškai. Jos elgsena — kūniško 
gundymo ir žodinės manipuliacijos derinys — buvo sukurptas speci- 
aliai man, tačiau atitiko tuos operatyvinės veiklos kriterijus, kuriais 
vadovaujantis mačiau įvairiuose verslo sandoriuose, kai statymai 
aukšti, o spaudimas sėkmingai užbaigti pelningą reikalą didelis. Ji 
nuo pat pradžių žinojo, kad aš nekelsiu pavojaus savo santuokai ir ne- 
atskleisiu mūsų slaptos veiklos. O pasakodama apie tamsiąją manęs 
laukiančio darbo pusę buvo šokiruojančiai atvira. 

Nežinau, kas mokėjo jai algą, nors neturiu jokios priežasties įtarti, 
kad tai buvo ne MAIN, nurodyta jos vizitinėje. Tuo metu aš buvau 
pernelyg naivus, sujaudintas ir apžavėtas, kad klausčiau to, kas da- 
bar atrodo savaime suprantama. 

Claudine atskleidė, kad mano darbe esama dviejų svarbiausių tiks- 
lų. Pirma, aš turėsiu pagrįsti didžiules tarptautines paskolas, kurių 
pinigai per stambius inžinerijos ir statybos projektus bus perskirstyti 
MAIN ir kitoms JAV kompanijoms (tokioms kaip „Bechtel“, „Hal- 
liburton“, „Stone £ Webster“ ir „Brown 6 Root“). Antra, aš turėsiu 
priversti bankrutuoti šias paskolas gavusias šalis (žinoma, tik po to, 
kai jos sumokės MAIN ir kitiems JAV rangovams) tam, kad jos am- 
žiams priklausytų nuo kreditorių ir taptų lengvomis aukomis, kai 
mums prireiks paslaugų, tokių kaip karinės bazės, balsai JTO, gali- 
mybė siurbti naftą ir naudotis kitais gamtos ištekliais. 


* NSA (National Security Agency) - tai JAV slaptosios žvalgybos organizacija, kuri atsakinga už 
JAV vyriausybės informacijos sistemų ir informacijos perdavimo apsaugą (red. past.). 


37 


Ji aiškino, kad mano darbas yra numatyti padarinius, kuriuos 
sukels milijardų dolerių investicija į šalį. Aš turėsiu užsiimti kon- 
krečiomis ekonomikos augimo prognozėmis 20—25 metams į priekį 
ir įvertinti šiam augimui daromą įvairių projektų įtaką. Pavyzdžiui, 
jeigu priimtas sprendimas šaliai paskolinti milijardą JAV dolerių 
tam, kad įtikintume jos lyderius netapti SSRS sąjungininkais, aš tu- 
riu palyginti, ar naudingiau pinigus investuoti į elektros jėgaines, ar 
į naują nacionalinį geležinkelių tinklą, ar į telekomunikacijas. Arba, 
sužinojęs, kad šaliai siūloma galimybė sukurti šiuolaikinę elektros 
energijos paskirstymo sistemą, aš turiu akivaizdžiai parodyti, kad ši 
sistema paskatins ekonomikos augimą ir pagrįs paskolos tikslingu- 
mą. Kiekvienu atveju lemiamu faktoriumi buvo laikomas bendrasis 
nacionalinis produktas (BNP). Laimėdavo tas projektas, kurio dėka 
buvo numatomas didžiausias BNP augimas. Jei būdavo svarstomas 
tik vienas projektas, man reikėdavo įrodyti, kad jo įgyvendinimas 
paveiks BNP itin palankiai. 

Nutylima visų šių projektų ypatybė buvo tai, kad jų rangovai 
gaudavo milžiniškus pelnus. Jie praturtindavo saujelę įtakingų ir 
turtingų šalies gavėjos šeimų bei sutvirtindavo ilgalaikę panašių 
pasaulio šalių finansinę priklausomybę ir politinį vyriausybių lo- 
jalumą. Kuo didesnė paskola, tuo geriau. O fakto, kad dėl skolos 
naštos vargingiausi šalies piliečiai ilgiems dešimtmečiams neteks 
sveikatos apsaugos, išsilavinimo ir kitų socialinių paslaugų, buvo 
tiesiog nepaisoma. 

Mes su Claudine atvirai svarstėme klaidinančią BNP prigimtį. Juk 
BNP gali augti net tada, kai jį gamina ir iš to pelnosi vienas žmogus, 
pavyzdžiui, elektros tinklų kompanijos savininkas, o likusi gyven- 
tojų dalis apkrauta nacionaline skola. Turtingesni toliau turtėja, o 
vargingieji dar labiau skursta. Tačiau statistikos požiūriu tai laikoma 
ekonomikos augimu. 

Kaip ir didžioji dalis JAV piliečių, dauguma MAIN darbuotojų 
tikėjo, kad statydami jėgaines, uostus ir tiesdami greitkelius, daro- 
me kitoms šalims paslaugą. Mūsų mokyklos ir spauda išmokė visus 
mūsų veiksmus laikyti altruistiškais. Bėgant metams ne kartą gir- 
dėjau štai tokių atsiliepimų: „Jei jie degina mūsų vėliavas ir rengia 

demonstracijas prie mūsų ambasadų, kodėl mes neišsinešdiname iš 
Jų prakeiktos šalies ir nepaliekame jų voliotis savo purve ir skurde?“ 

Žmonės, kurie šneka tokius dalykus, dažniausiai turi diplomus, 
rodančius jų gerą išsilavinimą. Vis dėlto šie žmonės neturi nė men- 
kiausio supratimo, kad ambasadas pasaulyje kuriame tam, kad jos 
atstovautų mūsų interesams. O tai antroje dvidešimto amžiaus pusėje 
reiškia — paverstų Amerikos respubliką globalia imperija. Nepaisant 
Jų diplomų, šie žmonės tokie pat neišprusę, kaip ir tie aštuoniolikto 
amžiaus kolonistai, kurie tikėjo, kad savo žemę ginantys indėnai yra 
velnio tarnai. 

Po keleto mėnesių turėjau išvykti į Indonezijai priklausančią Ja- 
vos salą, apie kurią tuo metu buvo rašoma, kad tai tankiausiai ap- 
gyvendintas nekilnojamojo turto lopinėlis Žemėje. Indonezija taip 
pat buvo turtinga naftos musulmoniška šalis ir komunistinio užkrato 
židinys. 

— Tai kitas domino kauliukas po Vietnamo, — paaiškino Claudi- 
ne. — Mes turime palenkti indoneziečius į savo pusę. Jei jie nuspręs 
prisijungti prie komunistinio bloko, tada... 

Ji brūkštelėjo pirštu per kaklą ir švelniai nusišypsojo. 

— Tiesiog sakykim, kad tau reikia sukurti labai optimistišką eko- 
nominę prognozę, kaip viskas suklestės, kai bus pastatytos tos naujos 
elektrinės ir paskirstymo linijos. Tai leis JAV tarptautinio vystymo 
agentūrai (USAID) ir tarptautiniams bankams pagrįsti paskolas. Tu, 
žinoma, būsi dosniai apdovanotas ir galėsi užsiimti kitais projektais 
egzotiškose šalyse. Pasaulis yra tavo pirkinių vežimėlis. 

Ji perspėjo, kad mano vaidmuo bus sunkus. 

— Bankų ekspertai atvyks po tavęs. Jų darbas — surasti skyles tavo 
prognozėse, jiems už tai moka. Priversdami tave atrodyti blogu, jie 
patys atrodys geri. 

Vieną dieną aš priminiau Claudine, kad į Javą siunčiamoje MAIN 
komandoje bus dar dešimt žmonių. Paklausiau, ar jie visi mokėsi to 
paties, ko ir aš. Ji mane užtikrino, kad ne. 

- Jie inžinieriai, — paaiškino. — Jie projektuoja jėgaines, perda- 
vimo linijas ir skirstomuosius tinklus, jūrų uostus ir kelius, kuriais 
bus vežami degalai. Tu esi vienintelis, kuris numatys ateitį. Tavo 

prognozės nustatys sistemų, kurias jiems teks projektuoti, dydį, — 
taip pat ir paskolų dydį. Supranti, tu esi raktas. 

Kiekvienąkart išeidamas iš Claudine buto klausdavau savęs, ar 
teisingai elgiuosi. Giliai širdyje įtariau, kad ne. Tačiau mane perse- 
kiojo praeities nesėkmės. Atrodo, kad MAIN siūlė viską, ko man 
trūko gyvenime, tačiau aš vis klausiau savęs, ar man pritartų Tomas 
Paine'as. Galiausiai įtikinau save, kad sužinojęs daugiau, semdama- 
sis patirties, vėliau galėsiu tai geriau atskleisti —- senas „pakeiskime 
sistemą iš vidaus“ pasiteisinimas. 

Kai pasidalinau šiomis mintimis su Claudine, ji suglumusi pažvel- 
gė į mane. 

— Nebūk juokingas. Patekęs čia, tu niekados nebeištrūksi. Turi nu- 
spręsti pats, kol giliau į tai neįsivėlei. 

Aš supratau ir tai, ką ji pasakė, mane išgąsdino. Išėjęs iš jos buto 
pasivaikščiojau Sandraugos prospektu, pasukau į Dartmuto gatvę ir 
įtikinau save, kad aš — išimtis. 

Vieną popietę, prabėgus keletui mėnesių, mes su Claudine sėdėjo- 
me ant sofos prie lango ir žiūrėjome, kaip Bikon gatvę užkloja sniegas. 

— Mes esame mažas, išskirtinis klubas, - pasakojo ji. - Mums moka, 
gerai moka už tai, kad iš šalių visame pasaulyje nusukame milijardus 
dolerių. Didžioji tavo darbo dalis bus įtikinti pasaulio lyderius tapti 
plataus tinklo, vystančio JAV ekonomikos interesus, dalimi. Galų gale 
tie lyderiai įsipainios į skolų voratinklį, kuris užtikrins jų lojalumą. 
Mes galėsime kliautis jais vos tik panorėję patenkinti savo politines, 
ekonomines ar karines reikmes. Savo ruožtu šie lyderiai sutvirtins 
savo politines pozicijas tuo, kad pastatys savo gyventojams pramonės 
kompleksus, jėgaines ir oro uostus. Tuo tarpu JAV inžinerijos ir staty- 
bos kompanijos maudysis piniguose. 

Tą popietę atsipalaidavęs idiliškoje Claudine buto aplinkoje už 
lango sūkuriuojant sniegui sužinojau istoriją profesijos, kurią man 
teks įsisavinti. Claudine nupasakojo, kaip per visą žmonijos istori- 
ją imperijos buvo kuriamos pasitelkiant karinę jėgą arba gąsdinant 
ja. Tačiau pasibaigus Antrajam pasauliniam karui, iškilus Sovietų 
Sąjungai ir pasirodžius branduolinio holokausto šmėklai, kariniai 
sprendimai tapo pernelyg rizikingi. 

Lemiama akimirka atėjo 1951-aisiais, kai Iranas sukilo prieš britų 
naftos kompaniją, eksploatuojančią Irano gamtos išteklius ir jo žmo- 
nes. Kompanija buvo „British Petroleum“, dabartinės BP pirmtakė. 
I.abai populiarus ir demokratiškai išrinktas Irano ministras pirmi- 
ninkas (1951-ųjų „Time“ žurnalo „Metų žmogus“) Mohammadas 
Mossadeghas nacionalizavo visus Irano naftos aktyvus. Įsiutusi Ang- 
lija į pagalbą pasišaukė Antrojo pasaulinio sąjungininkę - Jungtines 
Amerikos Valstijas. Vis dėlto abi šalys bijojo, kad atsakomieji kari- 
niai veiksmai paskatins Sovietų Sąjungą palaikyti Irano pusę. 

Todėl, užuot siuntęs jūrų pėstininkus, Vašingtonas pasiuntė CŽV 
agentą Kermitą Rooseveltą (Theodore'o anūką). Jis puikiai susidorojo 
su užduotimi papirkdamas žmones kyšiais ir grasinimais. Kermitas 
Roosveltas pasamdė žmones organizuoti gatvėse riaušes ir smurti- 
nes demonstracijas, turėjusias sukurti įspūdį, kad Mossadeghas savo 
šalyje nepopuliarus ir nepriimtinas. Galiausiai Mossadegho valdžia 
žlugo ir likusią gyvenimo dalį jis praleido namų arešte. Neabejotinu 
diktatoriumi šalyje tapo amerikiečių remiamas šachas Mohammadas 
Rezas. Kermitas Rooseveltas paklojo pamatus naujai profesijai, ku- 
rios gretas ir turėjau papildyti“. 

Roosevelto gambitas pakeitė Artimųjų Rytų istoriją ir pavertė 
atgyvenusiomis visas senąsias imperijų kūrimo strategijas. Jis taip 
pat sutapo su eksperimentavimu „ribotais nebranduoliniais kari- 
niais veiksmais“, kurie galiausiai baigėsi JAV pažeminimu Korėjoje 
ir Vietname. 1968-aisiais, kai mane apklausė NSA, tapo aišku, kad, 
jei Jungtinės Valstijos nori realizuoti svajonę apie globalią imperiją 
(kaip ją matė prezidentai Nixonas ir Johnsonas), teks imtis strategijų, 
paremtų Roosevelto Irano aferos pavyzdžiu. Tai buvo vienintelis bū- 
das nugalėti sovietus nepradedant branduolinio karo. 

Tiesa, iškilo viena problema. Kermitas Rooseveltas buvo CŽV dar- 
buotojas. Jei jis būtų pagautas, padariniai būtų baisūs. Jis organizavo 
pirmąją JAV operaciją užsienio Vyriausybei nuversti ir, atrodė, kad 
prireiks dar gausybės tokių operacijų, tačiau buvo svarbu rasti būdą, 
kuris tiesiogiai neįpainiotų Vašingtono. 


k Išsamų pasakojimą apie šią lemtingą operaciją skaitykite: Stephen Kinzer, All the Shah's Men: An 
American Coup and the Roots of Middle East Terror. Hoboken, NJ: John Wiley £ Sons, Inc., 2003. 

Strategų laimei, šeštasis dešimtmetis tapo dar vienos revoliucijos 
liudininku — išaugo tarptautinių korporacijų ir daugianacionalinių 
organizacijų, tokių kaip Pasaulio bankas ir Tarptautinis valiutos 
fondas, galia. Pastaruosius visų pirma finansavo Jungtinės Ameri- 
kos Valstijos ir broliški imperijų statytojai Europoje. Tarp vyriau- 
sybių, korporacijų ir daugianacionalinių organizacijų išsivystė sim- 
biotinis ryšys. 

Tuo metu, kai mokiausi Bostono verslo mokykloje, jau buvo ras- 
tas „CŽV agento Roosevelto“ problemos sprendimas. JAV žvalgybos 
agentūros, įskaitant ir NSA, rasdavo būsimus ESus, kuriuos vėliau 
nusamdydavo tarptautinės korporacijos. Tiems ESams vyriausybės 
algų nemokėdavo, jie gaudavo atlyginimus iš privataus sektoriaus. 
Taigi, jei paaiškėtų jų purvini darbeliai, jie būtų laikomi korporacijų 
gobšumo, o ne Vyriausybės politikos padariniu. Be to, juos nusam- 
džiusios korporacijos, nors ir gaudavo mokestį (iš mokesčių mokė- 
tojų pinigų, Vyriausybės agentūrų ir jų kolegų, tarptautinių bankų) 
būdavo apgintos nuo Kongreso priežiūros ir visuomenės tyrimų dėl 
augančio juridinių barjerų skaičiaus, įskaitant prekyženklius, tarp- 
tautinės prekybos ir informacijos laisvės įstatymus“. 

— Pats matai, — užbaigė Claudine, — esame tik kita šios didingos 
tradicijos, kuri prasidėjo dar tau besimokant pirmoje klasėje, karta. 


* Jane Mayer, Contract Sport: What Did the Vice-President Do for Halliburton? In New Yorker, 
February 16423, 2004, p. 83. 

+ SKYRIUS 


Indonezija: 
pamokos ESui 


Aš ne tik sėmiausi žinių apie savo naują karjerą, bet ir leidau lai- 
ką skaitydamas knygas apie Indoneziją. „Kuo daugiau sužinosi apie 
šalį, prieš į ją nuvykdamas, tuo lengvesnis bus tavo darbas“, - patarė 
Claudine. 

Kai Kolumbas iškėlė bures 1492-aisiais, jis ketino pasiekti būtent 
Indoneziją, tais laikais vadintą Prieskonių salomis. Kolonijiniais 
laikais Indonezija buvo laikoma didesniu lobiu nei abi Amerikos. 
Java, jos prabangūs audiniai, legendiniai prieskoniai ir turtingos ka- 
ralystės buvo didžiausia vertybė ir Ispanijos, Olandijos, Portugali- 
jos bei Didžiosios Britanijos avantiūristų kruvinų susidūrimų scena. 
1750-aisiais triumfavo Nyderlandai, tačiau nors olandai ir kontrolia- 
vo Javą, jiems prireikė daugiau nei 150 metų, kad pajungtų sau ir 
likusias salas. 

Kai Antrojo pasaulinio karo metu Indonezijoje išsilaipino japo- 
nai, olandų pasipriešinimas jiems buvo menkas. Todėl indoneziečiai, 
ypač Javos gyventojai, smarkiai nukentėjo nuo japonų okupacijos. 
Japonams pasitraukus, iškilo charizmatiškas lyderis Sukarno ir buvo 
paskelbta nepriklausomybė. Po ketverių metų kovos, pasibaigusios 

1949 metų gruodžio 27-ąją dieną, olandai nuleido savo vėliavą ir 
grąžino suverenitetą žmonėms, kurie tris amžius nežinojo nieko, iš- 
skyrus kolonijinę valdžią ir nuolatines kovas. Sukarno tapo pirmuo- 
ju Naujosios Respublikos prezidentu. 

Tačiau valdyti Indoneziją pasirodė esanti daug sunkesnė užduotis 
nei išvyti olandus iš savo žemės. Anaiptol! ne vientisas 17 500 salų 
archipelagas buvo kunkuliuojantis gentinės santvarkos, skirtingų 
kultūrų, daugybės kalbų ir dialektų bei šimtus metų pyktį puose- 
lėjančių etninių grupių katilas. Konfliktai buvo dažni ir žiaurūs 
i1r Sukarno juos uždraudė. 1960-aisiais jis paleido Parlamentą, o 
1963-aisiais pasiskelbė prezidentu iki gyvos galvos. Jis mezgė arti- 
mas sąjungas su komunistinėmis vyriausybėmis visame pasaulyje 
mainais į karinę ginkluotę ir mokymus. Bandydamas Pietryčių Azi- 
joje paskleisti komunizmą ir pelnyti pasaulio socialistinių lyderių 
palankumą, jis siuntė sovietine ginkluote apsikarsčiusius būrius į 
kaimyninę Malaiziją. 

Sustiprėjus opozicijai, 1965 metais įvyko perversmas. Sukarno iš- 
vengė egzekucijos tik savo meilužės sumanumo dėka. Daugumai jo 
aukštųjų karininkų ir artimų bendražygių taip nepasisekė. Įvykiai 
priminė 1953-ųjų Iraną. Galų gale viskuo buvo apkaltinta komunistų 
partija, ypač glaudžiai su Kinija susijusios jos frakcijos. Armijos su- 
keltose skerdynėse žuvo nuo trijų iki penkių šimtų tūkstančių žmo- 
nių. Prezidentu 1968-aisiais tapo armijos vadas, generolas Suharto“. 

Po 1971-ųjų Jungtinių Amerikos Valstijų pasiryžimas sugundyti 
Indoneziją atsisakyti komunizmo dėl neaiškios karo Vietname baig- 
ties tik sustiprėjo. Prezidentas Nixonas 1969-ųjų metų vasarą pra- 
dėjo dalinį pajėgų išvedimą ir JAV strategija ėmė orientuotis į globa- 
lesnę perspektyvą. Ja buvo siekiama užkirsti kelią domino efektui, 
kai šalys viena po kitos atsidurdavo komunistų rankose. JAV sutelkė 
pastangas ties keliomis šalimis. Indonezija buvo svarbiausia. MAIN 
paruoštas elektrifikacijos projektas buvo didesnio plano užtikrinti 
amerikiečių viešpatavimą Pietryčių Azijoje dalis. 


k Daugiau apie Indoneziją ir jos istoriją skaitykite: Jean Gelman Taylor, /ndonesia: Peoples and 
Histories. New Haven and London, Yale University Press, 2003; ir Theodore Friend, Indonesian 
Destinies. Cambridge MA and London, The Belknap Press of Harvard University, 2003. 

JAV užsienio politika rėmėsi prielaida, kad Suharto tarnaus Va- 
šingtonui taip pat kaip ir Irano šachas. Dalis Vašingtono strategijos 
rėmėsi tuo, kad Indonezijos gauta nauda sukels teigiamą atgarsį isla- 
mo pasaulyje, ypač greit įsiplieskiančiuose Artimuosiuose Rytuose. 
Ir, lyg to dar nepakaktų, Indonezijoje buvo naftos. Niekas nežinojo 
jos atsargų dydžio ar kokybės, tačiau naftos verslovių seismologai 
tryško optimizmu. 

Graužiant knygas Bostono viešojoje bibliotekoje mano susijau- 
dinimas vis augo. Ėmiau įsivaizduoti manęs laukiančius nuotykius. 
Dirbdamas MAIN, atšiaurų Taikos korpuso savanorio gyvenimą 
iškeičiau į daug prabangesnį ir prašmatnesnį. Laikas, praleistas su 
Claudine, jau tapo vienos iš mano fantazijų išsipildymu. Tai atrodė 
pernelyg gerai, kad būtų tiesa. Jaučiau, kad laikas, už bausmę pra- 
leistas tame berniukų internate, iš dalies jau pasiteisino. 

Be to, mano gyvenime atsitiko dar kai kas: mudu su Anna nesu- 
tarėme. Manau, ji jautė, jog gyvenu dvigubą gyvenimą. Aš patei- 
sindavau tai nepasitenkinimu, kurį jutau dėl to, kad Anna privertė 
mane ją vesti. Man buvo nesvarbu, kad kelionės į Ekvadorą metu ji 
visąlaik manimi rūpinosi ir palaikė. Vis dar maniau, kad ji įkūnija 
mano pasidavimą tėvų įgeidžiams. Žinoma, žvelgdamas atgal, esu 
tikras, kad viską nulėmė santykiai su Claudine. Aš negalėjau Annai 
apie tai papasakoti, tačiau ji nujautė. Kaip ten bebūtų, mes ėmėme 
gyventi atskirai. 

Vieną 1971-ųjų dieną, likus savaitei iki mano išvykimo į Indone- 
ziją, atvykau į Claudine butą ir radau valgomojo stalą, padengtą įvai- 
riais sūriais ir duona, buvo ir puikaus božolė butelis. Ji pakėlė tostą. 

— Tau pavyko, - ji nusišypsojo, tačiau šypsena man pasirodė ne- 
nuoširdi. — Dabar esi vienas iš mūsų. 

Mes valandėlę draugiškai pasišnekučiavome, o bebaigiant vyną ji 
pažvelgė į mane taip, kaip dar nebuvau matęs. 

— Niekam neprisipažink, kad susitikinėjome, — tarė griežtai. — 
Niekada tau už tai neatleisiu ir neigsiu, kad kada nors buvau tave 
sutikusi. 

Ji piktai dėbtelėjo į mane - tai buvo turbūt vienintelis kartas, kai 
pajutau iš jos sklindančią grėsmę, — ir šaltai nusijuokė. 

— Kalbos apie mus pavers tavo gyvenimą pavojingu. 

Aš buvau priblokštas. Jaučiausi siaubingai. Tačiau vėliau, eidamas 
„Prudential Center“ link, turėjau pripažinti, koks klastingas buvo 
planas. Beveik visą laiką kartu praleidome jos bute. Nebuvo nė pėd- 
sako, įrodančio mūsų santykius ir niekas MAIN apie juos nežinojo. 
Tačiau iš dalies įvertinau jos sąžiningumą: ji negudravo su manimi 
taip, kaip mano tėvai dėl Midlberio ir Tiltono. 

4 SKYRIUS 


Gelbėjant šalį 
nuo komunistų 


Indoneziją, šalį, kurioje man teko gyventi tris mėnesius, aš įsivaiz- 
davau gan romantiškai. Kai kuriose mano skaitytose knygose buvo 
daug nuotraukų su gražiomis, į spalvotus sarongus įsisupusiomis 
moterimis, egzotiškomis Balio šokėjomis, ugnį iškvepiančiais ša- 
manais ir kariais, smaragdiniame vandenyje rūkstančių ugnikalnių 
fone irkluojančiais ilgas skobtas kanojas. Ypač stulbinantys buvo 
liūdnai pagarsėjusių juodaburių bugių“ piratų galeonų vaizdai. Šie 
archipelago jūromis vis dar plaukiojantys piratai praėjusių amžių 
jūreiviams kėlė tokį siaubą, kad grįžę namo, jie gąsdindavo savo 
vaikus: „Elkitės gražiai, nes bugiai jus pagrobs..““ Ak, kaip šios nuo- 
traukos audrino mano sielą. 

Šios šalies istorijoje ir legendose knibždėte knibždėjo fantastiškų 
padarų: vaidingų dievų, Komodo drakonų ir genčių sultonų. Senovi- 
niai pasakojimai dar prieš Kristaus gimimą atkeliavo per Azijos kal- 
nus, Persijos dykumas ir Viduržemio jūrą, kad įsilietų į mūsų kolek- 
tyvinės pasąmonės gelmes. Legendinių salų vardai: Java, Sumatra, 


is Bugiai — viena iš trijų didžiausių lingvistinių ir etninių Pietų Sulavesio salos gyventojų grupių. 
Garsėjo kaip geri jūreiviai. 

Borneo, Sulavesis — žadino vaizduotę. Tai buvo mistikos, mitų ir 
erotinio grožio žemė — iliuzinis lobis, kurio taip ir nerado Kolum- 
bas, pasakų princesė, kurios rankos taip ir negavo Ispanija, Olandija, 
Portugalija ir Japonija, sapnas ir fantazija. 

Mano lūkesčiai buvo neaprėpiami lyg pirmųjų atradėjų. Tačiau 
kaip ir Kolumbas, turėjau tramdyti savo vaizduotę. Galbūt man derė- 
jo prisiminti posakį, kad švyturys, nušviečiantis likimą, gali pasiro- 
dyti esąs ne tas, kurio tikėjomės. Indonezija siūlė savo turtus, tačiau 
tikrai ne tą lobių skrynią, kurios aš troškau. Tiesą sakant, pirmosios 
mano dienos, praleistos tvankioje Indonezijos sostinėje Džakartoje, 
buvo pasibjaurėtinos. 

Mieste, žinoma, buvo galima rasti ir grožio. Stulbinančios mote- 
rys, dėvinčios ryškiaspalvius sarongus. Vešlūs sodai, liepsnojantys 
tropinėmis gėlėmis. Egzotiškos Balio šokėjos. Dviračiai taksi, įman- 
triai, visų vaivorykštės spalvų vaizdais ištapytomis sėdynėmis, ku- 
riose keleiviai sėdi priešais pedalus minantį vairuotoją. Kolonijiniai 
olandų rūmai ir bokšteliais pasidabinusios mečetės. Tačiau miestas 
turėjo ir bjauriąją, tragiškąją pusę. Raupsuotieji, tiesiantys kruvinus 
galūnių strampus. Mergaitės, siūlančios savo kūnus vos už kelias 
monetas. Atmatų duobėmis virtę puikūs olandų kanalai. Begalė šei- 
mų, gyvenančių iš kartono suręstose lūšnose ant šiukšlėmis nuklotų 
upių krantų. Kaukiantys automobilių signalai ir dusinanti smarvė. 
Graži ir pasibjaurėtina, elegantiška ir vulgari, dvasinga ir bedieviš- 
ka. Tokia buvo Džakarta, kurioje gundantys gvazdikėlių ir žydinčių 
orchidėjų kvapai grūmėsi su atviros kanalizacijos dvoku. 

Skurdo buvau matęs ir anksčiau. Kai kurie mano klasės draugai iš 
Naujojo Hempšyro gyveno dervuoto kartono lūšnose, kur net žiemą, 
kai temperatūra nukrisdavo žemiau nulio, turėdavo tik šaltą vandenį 
ir į mokyklą eidavo vilkėdami vėjo perpučiamus švarkelius ir nutrin- 
tus sportinius batelius, nuo jų kūnų sklisdavo įsisenėjusio prakaito 
ir mėšlo tvaikas. Gyvenau iš purvo drėbtose lūšnose su Andų vals- 
tiečiais, kurie maitindavosi vien tik džiovintais kukurūzais ir bul- 
vėmis, ir kur kartais atrodydavo, kad naujagimis turi daugiau progų 
numirti nei sulaukti savo pirmojo gimtadienio. Aš mačiau skurdo, 
tačiau Džakartai nebuvau pasiruošęs. 


Mūsų komanda buvo apgyvendinta prašmatniausiame šalies vieš- 
butyje — „Hotel InterContinental Indonesia“. Šis, „Pan American 
Airways“ priklausantis viešbutis, kaip ir kiti, po pasaulį išsibarstę 
tinklo viešbučiai, buvo skirtas turtingų užsieniečių, o ypač - naftos 
bendrovių vadovų ir jų šeimų įgeidžiams tenkinti. Pirmosios dienos 
vakarą mūsų projektų vadovas Charlie Illingworthas vaišino pietu- 
mis elegantiškame restorane, esančiame viršutiniame aukšte. 

Charlie buvo pamišęs dėl karų — beveik visą savo laisvą laiką 
jis dažniausiai skirdavo istorinių knygų ir istorinių romanų apie 
didžiuosius karvedžius ir mūšius skaitymui. Charlie buvo tartum 
Vietnamo karo karininko, atitrūkusio nuo realybės, įsikūnijimas. 
Tą vakarą jis, kaip ir visada, mūvėjo laisvas rusvai žalsvos spalvos 
kelnes ir dėvėjo tokius pačius marškinius trumpomis rankovėmis su 
stilizuotais antpečiais. 

Pasveikinęs mus jis prisidegė cigarą. 

— Už gerą gyvenimą! - atsiduso ir pakėlė šampano taurę. 

— Už gerą gyvenimą! — prisijungėme ir mes. Suskambo taurės. 

Supamas cigaro dūmų, Charlie dairėsi po salę. 

— Mus čia išlepins, — tarė jis patenkintas, linkteldamas galva. — 
Indoneziečiai mumis kuo puikiausiai pasirūpins. Kaip ir JAV am- 
basados žmonės. Tačiau nepamirškime, kad mūsų laukia užduotis, 
kurią turime įvykdyti. 

Jis pažvelgė į pluoštą prirašytų lapelių. 

— Taigi, esame čia, kad sukurtume Javos, tankiausiai apgyvendin- 
tos salos pasaulyje, elektrifikavimo planą. Tačiau tai tik ledkalnio 
viršūnė. 

Jis surimtėjo ir priminė man George'ą C. Scottą“, vaidinantį gene- 
rolą Pattoną““, vieną iš Charlie'io didvyrių. 

— Mes siekiame nei daug, nei mažai — išgelbėti šalį iš komunizmo 
gniaužtų. Kaip žinote, Indonezijos istorija - tragiška ir kruvina. Da- 
bar, kai šalis pasiruošusi žengti į dvidešimtąjį amžių, jos vėl laukia 
išbandymai. Mes turime užtikrinti, kad Indonezija nenusektų savo 


Ž George Campbell Scott (1927-1999) - JAV aktorius, režisierius ir prodiuseris. 


AR George S. Patton (1885-1945) - JAV generolas, vienas iš JAV ginkluotųjų pajėgų, kariavusių 
Antrajame pasauliniame kare, vadų. 

kaimynų — Vietnamo, Kambodžos ir Laoso pėdomis. Šiuo atveju 
jungtinė elektros sistema — esminis elementas. Ji labiau nei kas nors 
kita (nebent išskyrus naftą) įtvirtins kapitalizmo ir demokratijos 
viešpatavimą. 

— Kalbant apie naftą... — tarė jis, užsitraukė cigarą ir pervertė 
keletą lapelių. 

- Visi žinome, kaip mūsų šalis priklauso nuo naftos. Šiuo at- 
vėju Indonezija gali tapti galinga mūsų sąjungininkė. Taigi, jūs tu- 
rite sukurti šį planą taip, kad viskas, kas susiję su naftos verslu ir 
jam tarnauja — uostai, vamzdynai, statybos kompanijos, — gautų tiek 
elektros, kiek jiems reikės per visus dvidešimt penkerius šio plano 
vykdymo metus. 

Jis pakėlė akis nuo užrašų ir pažvelgė tiesiai į mane. 

— Geriau suklysti kiek padauginant, negu nepakankamai įvertinti. 
Jūs juk nenorite išsitepti rankų Indonezijos vaikų arba savo pačių 
krauju? Nenorite, kad jie gyventų kūjo ir pjautuvo arba raudonos 
Kinijos vėliavos šešėlyje? 

Tą naktį, gulėdamas lovoje aukštai virš miesto, saugus ir apsup- 
tas aukščiausios klasės viešbučio prabangos, prisiminiau Claudine. 
Jos kalbos apie skolas užsienio valstybėms man nedavė ramybės. 
Bandžiau nusiraminti, prisimindamas makroekonomikos paskai- 
tas, girdėtas verslo mokykloje. Galų gale, tariau sau, esu čia tam, 
kad padėčiau pakelti viduramžišką Indonezijos ekonomikos lygį 
ir įsilieti į šiuolaikinį industrinį pasaulį. Tačiau žinojau, kad ryte, 
žvelgdamas pro langą virš viešbučio sodų ir plaukiojimo baseinų 
prabangos, matysiu daugybę mylių besitęsiančias kartonines lūš- 
nas. Žinosiu, kad jose dėl maisto ir geriamojo vandens trūkumo 
miršta kūdikiai, kad tiek vaikai, tiek suaugusieji kenčia nuo siau- 
bingų ligų ir gyvena pasibaisėtinomis sąlygomis. 

Blaškydamasis savo lovoje negalėjau paneigti minties, kad 
Charlie ir kiti mūsų komandos nariai atsidūrė čia dėl savanaudiškų 
paskatų. Mes skleidėme JAV užsienio politiką ir korporacijų inte- 
resus. Mus į priekį vijo godulys, o ne troškimas pagerinti dauge- 
lio indoneziečių gyvenimą. Į galvą atėjo žodis „korporatokratija“. 
Nebuvau tikras, ar girdėjau jį anksčiau, ar sukūriau pats, tačiau jis 

puikiai tiko apibūdinti naująjį elitą, nusprendusį užvaldyti mūsų 
planetą. 

Tai buvo glaudžiai susijusi keleto Žmonių, vienijamų bendrų 
tikslų, brolija, kurios nariai laisvai judėjo iš korporacijose užima- 
mų aukštų postų į aukštas Vyriausybės pareigas. Staiga toptelėjo, 
kad puikus tokio žmogaus pavyzdys galėtų būti dabartinis Pasaulio 
banko prezidentas Robertas McNamaras. Iš „Ford Motor Compa- 
ny“ prezidento pareigų jis perėjo į prezidentų Kennedy ir Johnsono 
gynybos ministro postą, o dabar užėmė aukščiausias galingiausios 
pasaulio finansinės institucijos pareigas. 

Aš taip pat suvokiau, kad mano universiteto profesoriai nesuprato 
tikrosios makroekonomikos prigimties: dauguma atvejų ekonomi- 
kos augimo skatinimas tik dar labiau praturtina esančius piramidės 
viršuje ir nepadaro nieko jos apačioje esančiųjų labui, tik dar labiau 
juos nuskurdina. Ir iš tiesų, kapitalizmo skatinimas dažnai išauga į 
sistemą, primenančią viduramžių feodalinę santvarką. Jei nors vie- 
nas iš mano profesorių būtų tai žinojęs, būtų su tuo nesutikęs — gal- 
būt ir dėl to, kad didžiosios korporacijos ir jas valdantys žmonės 
remia universitetus. Atskleidę tiesą šie profesoriai, be abejo, netektų 
darbo — taip ir aš galiu netekti savojo dėl čia atskleidžiamų dalykų. 

Šios mintys drumstė mano miegą kiekvieną „Hotel InterConti- 
nental Indonesia“ praleistą naktį. Savo poelgius bandžiau pateisin- 
ti: aš prasiskyniau kelią iš Naujojo Hampšyro miestelio internato, 
išvengiau šaukimo į armiją. Keleto laimingų sutapimų ir sunkaus 
darbo dėka išsikovojau gyvenime šiltą vietelę. Mane ramino ir tai, 
kad gerą darbą dariau savo kultūros požiūriu. Ketinau tapti sėkmin- 
gas ir gerbiamas ekonomistas. Dariau tai, kam mane ruošė verslo 
mokykla. Padėjau įkūnyti plėtros modelį, palaimintą protingiausių 
pasaulio žmonių. 

Vis dėlto nakčiai įpusėjus dažnai turėdavau guostis mintimi, kad 
kada nors atskleisiu visą teisybę. O tada užsimigdydavau skaityda- 
mas Louiso L/Amouro“ romanus apie ginkluotus Laukinių Vakarų 
kaubojus. 


* Louis L'Amour (1908-1988) - JAV rašytojas, išgarsėjęs romanais apie Laukinius Vakarus. 

5 SKYRIUS 


Parduodu sielą 


Mūsų vienuolikos žmonių komanda Džakartoje praleido šešias die- 
nas: užsiregistravome JAV ambasadoje, susitikinėjome su įvairiais 
pareigūnais, užsiimdavome savo reikalais ar dykinėjome prie basei- 
no. Amerikiečių, gyvenančių „Hotel InterContinental Indonesia“, 
skaičius mane apstulbino. Jutau didžiulį malonumą stebėdamas 
gražias jaunas moteris — JAV naftos ir statybų kompanijų vadovų 
žmonas, kurios leido dienas prie baseinų, o vakarus — pustuzinyje 
prabangių restoranų, esančių viešbutyje ir aplink jį. 

Vėliau Charlie perkėlė visą komandą į kalnų miestą Bandungą. 
Klimatas ten buvo švelnesnis, skurdas — ne toks akivaizdus, o pra- 
mogų - daug mažiau. Mums atidavė Vyriausybei priklausantį svečių 
namą, vadinamą Visma, kartu su valdytoju, virėju, sodininku ir ap- 
tarnaujančiu personalu. Pastatyta dar olandų valdymo metais, Visma 
buvo itin jaukus prieglobstis. Erdvi jos veranda žvelgė į arbatos plan- 
tacijas, besidriekiančias Javos kalvomis ir vulkaninių kalnų šlaitais. 
Negana to, mes dar gavome vienuolika „Toyota“ visureigių kartu su 
vairuotojais ir vertėjais. Taip pat mums suteikė narystę išskirtiniame 
Bandungo golfo ir teniso klube bei davė keletą biurų vietinėje „Per- 

usahaan Umum Listrik Negara (PLN)“, vyriausybei priklausančios 
elektros kompanijos būstinėje. 

Pirmąsias keletą dienų Bandunge praleidau susitikimuose su 
Charlie'iu ir Howardu Parkeriu. Septintą dešimtį perkopęs Howar- 
das buvo į pensiją išėjęs „New England Electric System“ kompanijos 
upkrovų prognozavimo vadybininkas. Dabar jis buvo atsakingas už 
cnergijos kiekio ir generavimo galios (apkrovos), kurių Javai reikės 
artimiausius dvidešimt penkerius metus, prognozes, taip pat už pa- 
našių prognozių paskirstymą miestams bei regionams. Kadangi elek- 
tros paklausa susijusi su ekonomikos augimu, jo prognozės priklausė 
nuo mano ekonominių projekcijų. Remdamasi šiomis prognozėmis ir 
naudodama patį efektyviausią būdą, likusioji komandos dalis turės 
išplėtoti planą ir ne tik numatyti, bet ir suprojektuoti elektros jėgai- 
nių vietas, skirstymo tinklus, perdavimo linijas, degalų transportavi- 
mo sistemą. Susitikimų metu Charlie nuolat pabrėždavo mano darbo 
svarbą ir kamavo mane, prašydamas, kad prognozės būtų kuo opti- 
mistiškesnės. Claudine buvo teisi - viso plano raktas buvau aš. 

— Keletą pirmųjų savaičių, - paaiškino Charlie, - mes rinksime 
duomenis. 

Mudu su Howardu sėdėjome didžiuliuose rotango krėsluose pra- 
bangiame Charlie'o kabinete. Jo sienos buvo išpuoštos batikos audi- 
niais su scenomis iš senovinio hinduistų epo „Ramajanos“. Charlie 
papsėjo storą cigarą. 

- Inžinieriai nubraižys smulkią dabar egzistuojančios elektros sis- 
temos schemą, pažymės uostų pralaidumą, kelius, geležinkelius, vi- 
sus panašius dalykus, — jis bakstelėjo cigaru į mano pusę. — Tau reiks 
veikti greitai. Pirmojo mėnesio pabaigoje Howardas privalo išsamiai 
žinoti apie ekonominį stebuklą, kuris atsitiks, kai paleisime naują tin- 
klą. Antrojo mėnesio pabaigoje jam reiks daugiau detalių — suskirs- 
tytų į regionus. Paskutinis mėnuo bus skirtas spragoms užpildyti. Tai 
bus lemiama akimirka. Mums prireiks visų turimų smegenų. Taigi 
prieš išvykdami turime būti tikri, kad gavome visą reikiamą infor- 
maciją. Padėkos diena namuose - štai mano šūkis. Kelio atgal nėra. 

Howardas atrodė tarsi draugiškas, mielas senelis, tačiau iš tikrų- 
jų buvo kartėlio kupinas senis, kuris jautėsi apgautas gyvenimo. Jis 

taip ir nepasiekė ,,New England Electrical System“ viršūnės ir labai 
dėl to graužėsi. 

— Mane aplenkė, - sakydavo jis, - nes atsisakiau laikytis kompa- 
nijos politikos. 

Jis buvo priverstas atsistatydinti, tačiau negalėdamas pakęsti ra- 
maus gyvenimo namie su žmona, tapo MAIN konsultantu. Tai buvo 
Howardo antroji užduotis ir Einaras su Charlie perspėjo mane, kad 
jo saugočiausi. Jie apibūdino jį kaip užsispyrusį, šykštų ir kerštingą. 

Tačiau Howardas tapo vienu išmintingiausių mano mokytojų, 
nors tuo metu taip ir neatrodė. Jis nebuvo apmokytas taip, kaip 
mane mokė Claudine. Manau, jie laikė Howardą tam per senu arba 
pernelyg užsispyrusiu. O galbūt pasamdė jį tik trumpam laikui, kol 
galės nuolatiniam darbui prisivilioti daug lankstesnį, panašų į mane 
žmogų. Kad ir kaip būtų, jų požiūriu jis buvo kliūtis. Howardas 
puikiai suvokė situaciją ir tai, ko iš jo norima, tačiau buvo tvirtai 
apsisprendęs nepaklusti. Visi žodžiai, kuriais jį apibūdino Einaras 
ir Charlie, buvo tinkami, tačiau dalis jo užsispyrimo kilo iš apsis- 
prendimo nebūti jų tarnu. Abejoju, kad Howardas kada nors būtų 
girdėjęs „ekonomikos smogiko“ terminą, tačiau žinojo, kad jie ke- 
tina pasinaudoti tuo ir skleisti tokią imperializmo formą, kuri jam 
buvo nepriimtina. 

Po vieno iš mūsų susitikimų su Charlie'u Howardas pasišaukė pa- 
sikalbėti. Jis nešiojo klausos aparatą ir reguliuodamas garsą sukiojo 
mažą, po marškiniais paslėptą dėžutę. 

— Tegul tai lieka tarp mūsų, - tarė pašnibždomis Howardas. 

Mes stovėjome prie bendro biuro lango ir žvelgėme į PLN pastatą 
juosiantį dvokiantį kanalą. Jo nešvariuose vandenyse maudėsi jauna 
moteris, kuri norėdama išlaikyti nors šiokį tokį padorumą, savo nuo- 
gą kūną buvo apsivyniojusi sarongu. 

— Jie bandys įtikinti tave, kad ši ekonomika šaus į viršų kaip ra- 
keta, — aiškino jis. — Charlie yra negailestingas. Neleisk jam mani- 
puliuoti tavimi. 

Po šių žodžių aš pajutau silpnumą ir norą įrodyti, kad Charlie 
teisus; vis dėlto mano karjera priklausė nuo gebėjimo įtikti MAIN 
bosams. 

- Žinoma, kad ši ekonomika klestės, — pasakiau, negalėdamas at- 

— Ką gi, - sumurmėjo jis, akivaizdžiai nenutuokdamas apie už lan- 
go vykstančią sceną. — Tu jau sutikai su jų žaidimo taisyklėm, ar ne? 

Sujudimas prie kanalo patraukė mano dėmesį. Pagyvenęs vyras 
nusileido krantu, nusimovė kelnes ir gamtos šaukiamas pritūpė ant 
kanalo krašto. Moteris pastebėjo jį, tačiau tai jos neatgrasė, ji maudėsi 
toliau. Aš nusisukau nuo lango ir pažvelgiau Howardui į akis. 

— Aš mačiau pasaulio, - tariau. - Galbūt esu jaunas, tačiau ką tik 
grįžau praleidęs trejus metus Pietų Amerikoje. Mačiau, kas nutin- 
ka, kai randama naftos. Viskas pasikeičia labai greit. 

— O, ir aš mačiau pasaulio, — atsakė jis pašaipiai. — Daug pasaulio. 
Štai ką tau pasakysiu, jaunuoli, man nusispjaut ant jūsų naftos ir kitų 
atradimų. Aš prognozavau elektros apkrovas visą gyvenimą - Kri- 
zės, Antrojo pasaulinio, ekonominio pakilimo metu. Mačiau, kuo 
128-asis greitkelis, vadinamasis „Masačusetso stebuklas“, pavertė 
Bostoną. Ir galiu užtikrinti, kad jokios elektros apkrovos niekada 
neaugo daugiau nei 7-9 procentus per metus bet kokiu ilgalaikiu 
periodu. Ir tai — tik geriausiais laikais. Šeši procentai būtų pats tiks- 
liausias skaičius. 

Įdėmiai žvelgiau į Howardą. Nujaučiau, kad jis teisus, tačiau no- 
rėjau pasiteisinti. Žinojau, kad turiu jį įtikinti, nes pasiteisinimo rei- 
kalavo mano sąžinė. 

— Howardai, tai ne Bostonas. Tai šalis, kurioje iki šių dienų beveik 
niekas neturėjo elektros. Čia viskas kitaip. 

Jis apsisuko ant kulno ir numojo ranka, nuvydamas mane tarsi 
musę. 

— Pirmyn, - suurzgė. - Parsiduok. Man nusispjaut, kokius rezul- 
tatus tu gausi. 

Jis išsitraukė iš po stalo kėdę ir susmuko joje. 

— Aš savo elektros prognozes paremsiu tuo, kuo tikiu, o ne kažko- 
kiu išpūstu ekonominiu burbulu. 

Jis paėmė pieštuką ir ėmė kažką keverzoti ant popieriaus lapo. 


X - 


sistojau priešais jo stalą. 

- Jūs atrodysite kaip visiškas kvailys, jei duosiu jiems tai, ko visi 
tikisi - ekonomikos pakilimą, prilygstantį Kalifornijos aukso karš- 
tinei. O jūs prognozuosite energijos vartojimo augimą kaip šeštojo 
dešimtmečio Bostone. 

Jis metė pieštuką ir nudelbė mane piktu žvilgsniu. 

— Nesąžininga! Štai ką tai reiškia. Jūs — visi jūs, — jis pamojavo 
rankomis, - pardavėte sielas velniui. Jums svarbiausia pinigai. 

— O dabar, - jis apsimestinai šyptelėjo, — aš išjungiu savo klausos 
aparatą ir grįžtu prie darbo. 

Tai sukrėtė mane iki širdies gelmių. Aš išsliūkinau iš kabineto ir 
pasukau į Charlie'o biurą. Pusiaukelėje stabtelėjau abejodamas, ar 
verta daryti tai, ką ketinau. Pasukau, nusileidau laiptais ir pro duris 
išėjau į vidurdienio saulę. Jaunoji moteris, susivyniojusi į sarongą, 
jau lipo iš kanalo, senis buvo dingęs. Keletas berniukų turškėsi ka- 
nale, taškydamiesi ir šūkaudami. Senyva moteris, įsibridusi iki kelių 
į vandenį valėsi dantis, kita skalbė drabužius. 

Gerklėje pajutau didžiulį kamuolį. Atsisėdau ant betoninio bloko 
nuolaužos, stengdamasis nekreipti dėmesio į sodrią kanalo smarvę. 
Man sunkiai sekėsi sulaikyti ašaras, norėjau suvokti, kodėl jaučiuosi 
toks nelaimingas. 

Jums svarbiausia pinigai. Vėl ir vėl girdėjau šiuos Howardo žo- 
džius. Jie palietė jautrų mano nervą. 

Berniukai vis dar taškėsi, jų džiugūs balsai skardėjo ore. Aš svars- 
čiau kaip pasielgti. Ko man reikia, kad tapčiau toks pat nerūpestin- 
gas kaip ir jie? Šis klausimas kamavo mane, kol sėdėjau, žvelgdamas 
į juos, nekaltai dūkstančius, visiškai nesuvokiančius pavojaus, ty- 
kančio šiame sudvisusiame vandenyje. Kuprotas senukas, pasirams- 
čiuodamas gumbuota lazda, šlubčiojo kanalo pakrante. Jis stabtelėjo 
ir pažvelgė į vaikus, jo veide pražydo bedantė šypsena. 

Galbūt reikėjo pasitikėti Howardu ir kartu mes būtume radę spren- 
dimą. Aš tučtuojau pajutau palengvėjimą. Pakėliau akmenuką ir įme- 
čiau į kanalą. Kartu su ratilais vandenyje išblėso ir mano euforija. 
Žinojau, kad negalėsiu taip pasielgti. Howardas buvo senas ir kupinas 
pykčio. Jis jau praleido karjeros galimybes. Žinoma, bepigu jam dabar 
nepasiduoti. O aš buvau jaunas ir tikrai nenorėjau baigti taip kaip jis. 

Žvelgdamas į dvokiančio kanalo vandenį vėl mačiau ant kalno 
stovintį Naujojo Hempšyro internatą, kuriame turėjau leisti atos- 
togas, kol kiti vaikinai lankėsi debiutančių pokyliuose. Lėtai suvo- 
kiau liūdną akivaizdų faktą — vėl buvau vienišas ir neturėjau su kuo 
pasikalbėti. 

Tą naktį ilgai gulėjau lovoje, mąstydamas apie gyvenime sutiktus 
žmones — Howardą, Charlie, Anną, Claudine, Einarą, dėdę Fran- 
ką, - klausdamas savęs, koks būtų mano gyvenimas, jei niekada 
nebūčiau jų sutikęs. Kur aš gyvenčiau? Ne Indonezijoje, buvau tuo 
tikras. Mąsčiau apie savo ateitį, kas manęs laukia. Apsvarsčiau už- 
davinio sprendimą. Charlie aiškiai leido suprasti, kad iš manęs ir 
Howardo jis tikisi 17 procentų augimo per metus. Kokią prognozę 
turėčiau sukurti? 

Staiga man gimė raminanti mintis. Kodėl ji neatėjo anksčiau? 
Sprendimas juk priklauso ne nuo manęs. Howardas sakė, kad jis da- 
trys tai, ką mano esant reikalinga, nepriklausomai nuo mano išvadų. 
Aš galiu pamaloninti vadovybę puikia ekonomine prognoze, o jis te- 
gul daro kaip sumanęs, juk mano darbas niekaip nepaveiks elektri- 
fikacijos plano. Jie vis pabrėždavo mano darbo svarbą, tačiau klydo. 
Didžiulė našta nusirito man nuo širdies. Netrukus giliai įmigau. 

Po keleto dienų Howardą parbloškė stipri amebinė infekcija. Mes 
nuvežėme jį į katalikų misionierių ligoninę. Gydytojai išrašė jam 
vaistų ir primygtinai rekomendavo tučtuojau grįžti į Jungtines Vals- 
tijas. Howardas patikino mus, kad jau turi visus reikiamus duomenis 
ir gali lengvai užbaigti apkrovų prognozę Bostone. Atsisveikinda- 
mas jis pakartojo man paskutinį perspėjimą: 

— Nereikia išpūsti skaičių, — aiškino jis. - Aš nesukčiausiu kartu su 
jumis, kad ir ką šnekėtumėte apie stebuklingą ekonomikos augimą! 

ti paris: 1971-1975 


6 SKYRIUS 


Inkvizitoriaus vaidmuo 


Mūsų sutartyse su Indonezijos vyriausybe, Azijos plėtros banku 
ir USAID buvo numatyta, kad kažkas iš mūsų komandos apsilan- 
kys visuose didžiuosiuose gyventojų centruose, esančiuose į planą 
įtrauktame regione. Įvykdyti šią sąlygą skyrė man. 

— Jūs išgyvenote Amazonės džiunglėse ir žinote, kaip elgtis su 
vabzdžiais, gyvatėmis ir pašvinkusiu vandeniu, - pareiškė Charlie. 

Kartu su vairuotoju ir vertėju apsilankiau daugybėje nuostabių 
vietų ir nakvojau gana slogiuose būstuose. Susitikau su vietiniais 
verslo ir politikos lyderiais, išklausiau jų nuomonių apie ekonomikos 
augimą. Tačiau dauguma jų informacija dalijosi nenoromis. Juos gąs- 
dino mano buvimas. Paprastai jie sakydavo, kad turiu pasikalbėti su 
jų vadovybe, valstybės agentūromis ar korporacijų vadovais Džakar- 
toje. Kartais atrodė, kad prieš mane rezgamas kažkoks sąmokslas. 

Šios kelionės paprastai būdavo trumpos, trukdavo dvi ar tris die- 
nas. Tarp jų aš grįždavau į Vismą Bandunge. Moteris, vadovaujanti 
aptarnaujančiam personalui, turėjo keletu metų už mane jaunesnį 
sūnų. Jo vardas buvo Rasmonas, tačiau visi, išskyrus jo motiną, va- 
dino jį Rasy. Būdamas vietinio universiteto ekonomikos studentu jis 

tučtuojau susidomėjo mano darbu. Tiesą sakant, įtariau, kad anks- 
čiau ar vėliau jis pasiprašys įdarbinamas. Jis taip pat pradėjo mokyti 
mane bahasa kalbos. 

Lengvai išmokstamos kalbos sukūrimas buvo svarbiausias Indo- 
nezijos prezidento Sukarno prioritetas po nepriklausomybės atgavi- 
mo. Salyne kalbama daugiau nei 350 kalbų ir dialektų“, ir Sukarno 
suprato, kad norint suvienyti daugelio salų ir kultūrų žmones, šaliai 
reikia vieno bendro žodyno. Jis pasamdė tarptautinę lingvistų ko- 
mandą ir jų sėkmingu darbo rezultatu tapo bahasa kalba. Ji remiasi 
malajų kalba, tačiau yra išvalyta nuo daugybės išimčių, netaisyklin- 
įų veiksmažodžių ir kitų kalboms būdingų komplikacijų. Aštunto- 
jo dešimtmečio pradžioje šia kalba kalbėjo dauguma indoneziečių, 
nors savo bendruomenėse bendravo Javos ir kitais vietiniais dialek- 
tais. Rasy pasirodė esąs puikus mokytojas, apdovanotas nuostabiu 
humoro jausmu ir palyginus su šuarų ar net ispanų, bahasa kalbos 
mokytis buvo lengva. 

Rasy turėjo motorolerį ir laikė savo pareiga supažindinti su mies- 
tu ir žmonėmis. 

— Parodysiu tau tokią Indoneziją, kokios nesi matęs, — pažadėjo jis 
vieną vakarą, kviesdamas sėsti ant savo motorolerio. 

Važiavome pro šešėlių ir marionečių teatrus, muzikantus, grojan- 
čius tradiciniais instrumentais, ugnies rijikus, žonglierius ir gatvės 
prekeivius, parduodančius visas įmanomas prekes — nuo kontraban- 
dinių amerikietiškų įrašų iki retų vietinių suvenyrų. Galų gale atsi- 
dūrėme mažytėje kavinėje, pilnoje vaikinų ir merginų, kurių dra- 
bužiai, galvos apdangalai ir šukuosenos būtų buvusios madingos 
„The Beatles“ koncerte septintojo dešimtmečio pabaigoje, tačiau 
visi buvo indoneziečiai. Rasy supažindino su grupele prie vieno 
staliuko ir mes prisėdome. 

Jie visi kalbėjo angliškai, vieni laisviau, kiti sunkiau ir labai ver- 
tino bei skatino mano pastangas kalbėti bahasa. Jie kalbėjo apie 
tai atvirai ir klausė, kodėl amerikiečiai niekada neišmoksta jų kal- 
bos. Nežinojau, ką atsakyti. Kaip ir negalėjau paaiškinti, kodėl esu 


* Theodore Friend, Indonesian Destinies. Cambridge MA and London, The Belknap Press of Harvard 
University, 2003, p. 5. 

vienintelis amerikietis ar europietis, esantis šioje miesto dalyje, kai 
tuo tarpu daugybę mūsiškių galima sutikti golfo ir teniso klubuose, 
prabangiuose restoranuose, kino teatruose ar brangiuose prekybos 
centruose. 

Tai buvo naktis, kurią visada prisiminsiu. Rasy ir jo draugai elgėsi 
su manimi kaip su vienu iš saviškių. Aš mėgavausi buvimo su jais 
euforija, tuo, kad dalinuosi su jais miestu, maistu ir muzika, uodžiu 
gvazdikėliais pagardintas cigaretes ir kitus jų gyvenimo kvapus, 
juokauju ir juokiuosi kartu. 

Jaučiausi taip, lyg vėl būčiau atsidūręs Taikos korpuse ir stebėjau- 
si, kodėl man buvo kilęs noras keliauti pirmąja klase ir atsiskirti nuo 
žmonių. Nakčiai įpusėjus, jie vis labiau domėjosi, ką manau apie jų 
šalį ir karą, jos kariautą Vietname. Visi buvo pasibaisėję tuo, ką va- 
dino „nelegaliu įsiveržimu“, ir apsidžiaugė, sužinoję, kad aš galvoju 
taip pat. 

Kai mes su Rasy grįžome į svečių namus, jau buvo vėlu ir tamsu. 
Nuoširdžiai padėkojau jam už tai, kad pakvietė į savo pasaulį, jis 
padėkojo man, kad buvau atviras su jo draugais. Pasižadėjome pa- 
kartoti išvyką, apsikabinome ir išsiskirstėme po kambarius. 

Ši patirtis su Rasy pakurstė mano norą praleisti kuo daugiau laiko 
atokiau nuo MAIN komandos. Kitą rytą, susitikęs su Charlie papa- 
sakojau, kad esu nusivylęs bandymais išpešti informacijos iš vietinių 
žmonių. Be to, daugumą reikalingų statistinių duomenų, kurių man 
reikėjo ekonomikos prognozėms, galėjau rasti tik Džakartos vyriau- 
sybinėse įstaigose. Su Charlie susitarėme, kad savaitę ar dvi praleisiu 
Džakartoje. 

Jis pareiškė man užuojautą, kad dėl verdančio didmiesčio turėsiu 
palikti Bandungą, aš taip pat apsimečiau tuo nepatenkintas. Iš tie- 
sų paslapčiomis džiūgavau dėl galimybės pabūti vienam, patyrinėti 
Džakartą ir pagyventi elegantiškame „Hotel InterContinental Indo- 
nesia“. Tačiau atsidūręs Džakartoje supratau, kad žvelgiu į gyvenimą 
jau kitaip. Naktis, praleista su Rasy ir jaunaisiais indoneziečiais, taip 
pat mano kelionės po šalį pakeitė mane. Pastebėjau, kad visai kitaip 
žvelgiu į savo tautiečius amerikiečius. Jaunosios jų žmonos jau ne- 
beatrodė tokios gražios. Vielos tvora aplink baseiną ir plieno grotos 

unt žemesnių aukštų langų, kurių aš anksčiau nepastebėdavau, dabar 
atrodė grėsmingai. Maistas elegantiškuose viešbučio restoranuose 
buvo beskonis. 

Pastebėjau ir kai ką kita. Susitikdamas su politiniais ir verslo lyde- 
tiais pajutau, koks klastingas jų elgesys. Anksčiau to nepastebėjau, 
tičiau dabar pamačiau, kad daugumai jų esu nemalonus. Pavyzdžiui, 
pristatydami mane jie dažnai vartodavo bahasa kalbos žodį, kuris 
pagal mano žodyną reiškė „inkvizitorius“ arba „tardytojas“. Aš tyčia 
neigiau mokantis bahasa kalbą — net mano vertėjas žinojo, kad moku 
vos keletą paprastų frazių — ir įsigijau gerą bahasa ir anglų kalbų 
žodyną, kuriuo dažnai naudodavausi jiems nežinant. 

Ar šis įvardijimas buvo tik kalbos sutapimas? Netikslumas mano 
žodyne? Bandžiau save įtikinti, kad taip, tačiau kuo daugiau laiko 
praleisdavau su tais žmonėmis, tuo labiau įsitikinau esąs laikomas 
įsibrovėliu ir kad bendradarbiauti su manimi buvo nurodyta iš aukš- 
čiau, o jie sutiko, nes neturėjo kito pasirinkimo. Neturėjau jokio su- 
pratimo, ar šį nurodymą išsiuntęs asmuo buvo valstybės pareigūnas, 
bankininkas, generolas ar JAV ambasada. Žinojau tik tai, kad už jų 
kvietimų apsilankyti savo kabinetuose, pasiūlymų išgerti arbatos, 
mandagių atsakymų į klausimus ir kitų, atrodytų, tikro draugišku- 
mo ženklų slypėjo pagieža ir apsimestinis nuolankumas. 

Tai privertė susimąstyti apie jų atsakymus į mano klausimus ir 
suteiktų duomenų patikimumą. Pavyzdžiui, aš niekada negalėjau 
tiesiog užeiti su vertėju į biurą ir su kuo nors susitikti: iš pradžių 
reikėjo susitarti dėl susitikimo. Tai nebuvo keista, tiesiog toks su- 
sitarimas užimdavo galybę laiko. Kadangi telefonai veikė prastai, 
turėdavome važiuoti sausakimšomis, vingiuotomis gatvėmis nuo- 
latinio piko metu ir, kol nusigaudavome iš vieno kvartalo į kitą, su- 
gaišdavome valandą. Kai patekdavome ten, kur reikia, mus papra- 
šydavo užpildyti keletą blankų. Vėliau pasirodydavo sekretorius. 
Mandagiai - švytėdamas garsiąja javietiška šypsena — jis klausdavo 
manęs, kokios informacijos pageidauju, o tada paskirdavo susitiki- 
mo laiką. 

Susitikimas visuomet būdavo paskiriamas po keleto dienų, o kai 
jis įvykdavo, man įteikdavo aplanką su iš anksto paruošta medžiaga. 

Pramonininkai duodavo man savo penkerių ir dešimties metų planus, 
bankininkai turėdavo grafikus ir lenteles, o valstybės pareigūnai ro- 
dydavo sąrašus projektų, kurie iš popieriaus lapo turėjo virsti ekono- 
mikos progreso varikliais. Viskas, ką man pateikdavo šie pramonės 
magnatai ir Vyriausybės gudruoliai, viskas, ką jie pasakydavo inter- 
vių metu, rodė tik tai, kad Java pasiruošusi didžiausiam ekonomikos 
klestėjimui žmonijos istorijoje. Niekas, nė vienas iš jų, niekada nesu- 
abejojo šiuo teiginiu ir nepateikė jokios jį paneigiančios informacijos. 

Grįždamas atgal į Bandungą mąsčiau apie šią patirtį. Kažkas kėlė 
didelį nerimą. Man staiga toptelėjo, kad viskas, ką darau Indonezijo- 
je, panašu į žaidimą, o ne į tikrovę. Tarsi mes visi žaistume pokerio 
partiją. Savo kortas laikėme uždengtas. Nepasitikėjome vienas kitu 
ar informacija, kuria dalijomės. Vis dėlto šis žaidimas buvo mirtinai 
rimtas, 0 jo rezultatai keliems ateinantiems dešimtmečiams pakeis 
milijonų Žmonių gyvenimą. 


/ SKYRIUS 


Civilizacija teisme 


Vežuosi jus pas dalangą, — džiugiai šypsojosi Rasy. — Turėtumėt 
Žinoti — tai garsūs Indonezijos lėlių meistrai. 

Jis akivaizdžiai džiaugėsi vėl matydamas mane Bandunge. 

— Šįvakar į miestą atvyko vienas svarbiausių. 

Rasy motoroleriu vežėsi mane tokiais miesto rajonais, kokių aš 
nė neįtariau esant, rajonais, pristatytais tradicinių javietiškų namų 
kampongų, primenančių skurdžias čerpėmis dengtas šventyklas. 
Nesimatė nei didingų olandiškų namų, nei biurų pastatų, prie kurių 
jau buvau įpratęs. Žmonės buvo akivaizdžiai neturtingi, tačiau lai- 
kėsi išdidžiai. Jie dėvėjo apsitrynusius, tačiau švarius, batika puoštus 
sarongus, ryškiaspalves palaidines ir plačiakraštes šiaudinės skry- 
bėles. Visur mus pasitikdavo šypsenos ir juokas. Kai sustodavome, 
prie manęs pribėgdavo vaikai ir čiupinėdavo džinsų audinį. Viena 
mergytė man į plaukus įkišo kvapnų jostro žiedą. 

Savo motorolerį pastatėme prie teatro, įsikūrusio ant šaligatvio, 
aplinkui jau būriavosi keletas šimtų žmonių, kai kurie stovėjo, kiti 
sėdėjo ant sudedamų kėdučių. Vakaras buvo giedras ir gražus. Ka- 
dangi atsidūrėme seniausio Bandungo rajono centre, gatvės žibintų 

nebuvo, virš galvos ryškiai švietė žvaigždės. Ore sklandė degančio 
medžio, žemės riešutų ir gvazdikėlių kvapai. 

Rasy dingo minioje ir netrukus grįžo su daugeliu kavinėje jau su- 
tiktų jaunuolių. Jie pasiūlė arbatos, mažų pyragaičių ir sate - nedi- 
delių, žemės riešutų aliejuje virtų mėsos gabalėlių. Turbūt gan paste- 
bimai dvejojau, ar juos paimti, nes viena iš moterų parodė į nedidelį 
lauželį. 

— Labai šviežia mėsa, — nusijuokė ji. - Ką tik iškepta. 

O tada ėmė skambėti muzika — stebuklingi ir nepamirštami ga- 
malongo, instrumento, primenančio šventyklos varpus, garsai. 

— Dalangas pats groja visais instrumentais, - sušnabždėjo Rasy. — 
Jis taip pat valdo visas lėles ir kalba jų balsais keliomis kalbomis. 
Mes tau išversim. 

Tai buvo įsimintinas vaidinimas, kuriame susipynė tradicinės le- 
gendos ir dabarties įvykiai. Vėliau sužinosiu, kad dalangas laikomas 
šamanu ir dirba apimtas transo. Jis turėjo per šimtą lėlių ir kiekvieną 
įgarsino skirtingu balsu. Tai buvo naktis, kurios niekada nepamir- 
šiu, naktis, padariusi įtaką likusiam mano gyvenimui. 

Baigęs vaidinti klasikinį Ramajanos tekstų rinkinį, dalangas iš- 
sitraukė Richardo Nixono lėlę, lengvai atpažįstamą iš ilgos nosies 
ir apdribusių žandų. JAV prezidentas buvo aprengtas dėde Semu — 
žvaigždėtu ir dryžuotu katiliuku ir fraku. Jį lydėjo kita lėlė, vilkinti 
trijų dalių kostiumu. Antroji lėlė rankoje nešėsi kibirėlį, išpieštą do- 
lerio ženklais. Kita ranka ji, tarsi vergas šeimininką, vėdavo Nixono 
galvą JAV vėliava. 

Už jų abiejų pasirodė Artimųjų ir Tolimųjų Rytų žemėlapiai, įvai- 
rios šalys buvo pakabintos ant kabliukų atitinkamose vietose. Nixo- 
nas tučtuojau priėjo prie žemėlapio, nukabino nuo kabliuko Vietna- 
mą ir susikišo į burną. Jis sušuko kažką, ką man išvertė kaip: „Kar- 
tus! Šiukšlė! Daugiau mums jo nebereikia!“ — tada įmetė Vietnamą į 
kibirėlį ir ėmė tą patį daryti su kitomis šalimis. 

Aš buvau nustebęs, kad jis nelietė Pietryčių Azijos valstybių do- 
mino, o užsiėmė Vidurio Rytais — Palestina, Kuveitu, Saudo Ara- 
bija, Iraku, Sirija ir Iranu. Vėliau ėmėsi Pakistano ir Afganistano. 
Mesdama į kibirėlį šalį Nixono lėlė kaskart surikdavo jai įžeidimą 

tr kaskart keiksmažodžiai buvo antiislamiški: ,,„musulmonų šunes“, 
„Mohammedo baidyklės“, „islamo velniai“. 

Minia sujudo, įtampa augo po kiekvienos į kibirėlį metamos ša- 
lies. Atrodė, lyg jie būtų draskomi juoko, apstulbimo ir pykčio. Ju- 
tau, kad retkarčiais lėlininko žodžiai juos žeidžia. Aš taip pat buvau 
išsigandęs, nes šioje minioje išsiskyriau ūgiu, ir bijojau, kad žmonės 
nukreips savo pyktį į mane. O tada Nixonas ištarė tai, nuo ko, Rasy 
išvertus, mane nukrėtė šiurpas. 

- Šitą atiduokit Pasaulio bankui. Pažiūrėsim, ar jis sugebės mums 
uždirbti pinigų iš Indonezijos. 

Jis nukabino Indoneziją nuo žemėlapio ir ruošėsi mesti ją į kibi- 
rėlį, kai staiga iš šešėlio išniro kita lėlė. Ši lėlė vaizdavo indonezietį, 
aprengtą batika puoštais marškiniais ir chaki spalvos kelnėmis. Ji 
segėjo ženkliuką su aiškiai užrašytu vardu. 

— Populiarus Bandungo politikas, - paaiškino Rasy. 

Lėlė įsiveržė tarp Nixono ir žmogaus su kibirėliu ir čiupo pasta- 
rąjį už rankos. 

- Stokit! — sušuko jis. - Indonezija — suvereni valstybė. 

Minia pratrūko plojimais. Tada Žmogus su kibirėliu pakėlė savo 
vėliavą ir smogė ja kaip ietimi indoneziečiui, kuris trūkčiodamas 
mirė labai dramatiška mirtimi. Žiūrovai švilpė, kaukė, rėkė ir grū- 
mojo kumščiais. Nixonas ir Žmogus su kibirėliu stovėjo ir žiūrėjo į 
mus. O tada nusilenkė ir paliko sceną. 

— Gal aš geriau eisiu, — tariau Rasy. 

Jis tarsi gindamas apkabino man pečius. 

- Viskas gerai, — tarė. —- Niekas asmeniškai prieš jus nenusiteikęs. 

Nebuvau tuo tikras. 

Vėliau visi patraukėme į kavinę. Rasy ir kiti įtikinėjo mane, kad jiems 
niekas iš anksto nepranešė apie skečą su Nixonu ir Pasaulio banku. 

— Niekada nežinai, ko galima tikėtis iš lėlininko, — pastebėjo vienas 
iš jaunuolių. 

Aš garsiai pasvarsčiau, ar tik tai nebuvo skirta mano garbei. Kažkas 
nusijuokė ir pastebėjo, kad mano savimeilė pernelyg didelė. 

— Tai būdinga amerikiečiams, — pridūrė jis, draugiškai plekšnoda- 
mas man per nugarą. 

— Indoneziečiai labai domisi politika, - tarė žmogus, sėdintis ša- 
lia. - Ar amerikiečiai vaikšto į tokius vaidinimus? 

Priešais mane sėdėjo graži moteris, anglų kalbos magistrantė. 

- Jūs dirbate Pasaulio bankui, ar ne? — paklausė ji. 

Aš atsakiau, kad dirbu Azijos plėtros bankui ir JAV Tarptautinės 
plėtros agentūrai. 

— Juk tai vienas ir tas pats. 

Atsakymo ji nelaukė. 

— Argi ne tai rodė šiandienos vaidinime? Argi jūsų Vyriausybė 
nežiūri į Indoneziją ir kitas šalis kaip į kekę... 

Ji ieškojo žodžio. 

- Vynuogių, - pasufleravo vienas jos draugų. 

— Būtent. Kekę vynuogių. Galit pasirinkti. Pasilaikyti Angliją. 
Suvalgyti Kiniją. Ir išmesti Indoneziją. 

- Kai išsiurbsite visą mūsų naftą, - pridūrė kita moteris. 

Bandžiau apsiginti, tačiau man pritrūko jėgų. Norėjau didžiuo- 
tis tuo, kad aplankiau šią miesto dalį ir stebėjau antiamerikietiš- 
ką lėlių vaidinimą, kurį galėjau priimti kaip asmeninį įžeidimą. 
Norėjau, kad jie įvertintų mano drąsą, žinotų, jog aš vienintelis 
komandos narys, bandęs išmokti bahasa" ir susidomėjęs jų kultū- 
ra, vienintelis užsienietis, žiūrėjęs tą vaidinimą. Tačiau apdairiai 
nusprendžiau to nesakyti ir pabandžiau pakeisti pokalbio temą. 
Paklausiau kodėl, jų manymu, po Vietnamo dalangas perėjo prie 
musulmoniškų šalių. 

Gražioji studentė nusijuokė: 

— Todėl, kad taip suplanuota. 

— Vietnamas - tik laikina kliūtis, — įsiterpė vienas iš vyrų. - Kaip 
Nyderlandai naciams. Laiptelis. 

- Tikrasis taikinys, - tęsė moteris, - musulmoniškasis pasaulis. 

Negalėjau į tai neatsakyti. 

— Na jau, — paprieštaravau aš, — nejaugi jūs tikite, kad Jungtinės 
Valstijos nusiteikusios prieš islamą? 

— O argi ne? — paklausė ji. - Nuo kada? Jums reikėtų paskaityti 
vieną iš jūsų pačių istorikų — britą Toynbee. Penktojo dešimtmečio 


* Oficiali Indonezijos kalba (red. past.). 

pabaigoje jis pranašavo, kad kitame amžiuje tikrasis karas kils ne 
tarp komunistų ir kapitalistų, o tarp krikščionių ir musulmonų. 

- Taip rašė Arnold Toynbee? — apstulbau. 

- Taip. Pasiskaitykit „Civilizacijos teismą“ bei „Pasaulis ir Vakarai“. 

— Tačiau kodėl tarp musulmonų ir krikščionių turėtų kilti toks 
priešiškumas? — paklausiau aš. 

Jie susižvalgė virš stalo. Jiems buvo sunku patikėti, kad galėjau 
užduoti tokį kvailą klausimą. 

— Todėl, - tarė ji lėtai, tarsi būčiau bukaprotis ar neprigirdintis, — 
kad Vakarai — ypač jų lyderis JAV ketina valdyti visą pasaulį, tapti 
didžiausia imperija istorijoje. Ir joms jau beveik pasisekė. Šiuo metu 
Joms skersai kelio stovi Sovietų Sąjunga, tačiau ji ilgai neišsilaikys. 
Toynbee tai numatė. Jie neturi religijos, neturi tikėjimo, jų ideologija 
niekuo nesiremia. Istorija rodo, kad tikėjimas — tai siela, tikėjimas 
aukštesniąja jėga yra būtinas. Mes, musulmonai, jį turime. Mes turi- 
me tikėjimo daugiau, nei bet kas pasaulyje, netgi krikščionys. Taigi 
laukiame. Semiamės jėgų. 

— Mes palauksime savo valandos, - įsiterpė vienas iš vyrų, - o 
tada kirsime kaip gyvatės. 

— Kokia siaubinga mintis! — vos tvardžiausi. - Kaip mes galime 
tai pakeisti? 

Anglų kalbos magistrantė pažvelgė man į akis. 

— Nebūkite tokie gobšūs, — tarė ji. — Ir tokie savanaudžiai. Supra- 
skite, kad pasaulis yra daugiau nei jūsų didžiuliai namai ir prabangios 
parduotuvės. Žmonės badauja, o jūs rūpinatės tik degalais savo auto- 
mobiliams. Kūdikiai miršta nuo troškulio, o jūs vartote mados žur- 
nalus, ieškodami naujausių modelių. Šalys, panašios į mūsų, skęsta 
skurde, tačiau jūs net negirdite pagalbos šauksmo. Jūs užsikemšate 
ausis, kai kas nors iš mūsų bando jums tai pasakyti. Klijuojate jiems 
radikalų ir komunistų etiketes. Jūs turite atverti savo širdis vargšams 
ir pažemintiesiems, užuot gramzdinę juos į dar didesnį skurdą ir ver- 
giją. Liko visai nedaug laiko. Jei jūs nepasikeisite, būsite pasmerkti. 

Po keleto dienų populiarus Bandungo politikas, kurio lėlė pasi- 
priešino Nixonui ir kurį nusmeigė Žmogus su kibirėliu, buvo par- 
trenktas ir mirtinai sužalotas iš įvykio vietos pabėgusio vairuotojo. 

8 SKYRIUS 


Jėzus, pamatytas kitaip 


Dalangą įsiminiau ilgam. Kaip ir gražiosios anglų kalbos magis- 
trantės žodžius. Ta naktis Bandunge kilstelėjo mane į naują su- 
vokimo ir jausmų lygmenį. Nors ir neneigiau to, ką mes darome 
Indonezijoje, tikrosios reikšmės, mano reakcijas valdė jausmai ir 
juos aš paprastai nuramindavau pasitelkęs sveiką protą, kokį nors 
istorijos pavyzdį ar remdamasis biologiniu imperatyvu. Pateisinau 
mūsų veiksmus gyvenimiška būtinybe, įtikinau save, kad Einaras, 
Charlie ir visi mes tiesiog elgiamės taip, kaip vyrams ir priklauso: 
rūpinamės savimi ir šeimomis. 

Tačiau pokalbiai su jaunaisiais indoneziečiais privertė į problemą 
pažiūrėti kitaip. Žvelgdamas jų akimis suvokiau, kad savanaudiška 
užsienio politika negarantuoja ilgalaikės naudos ir neapsaugo bū- 
simų kartų ateities. Ji trumparegiška kaip kasmetiniai korporacijų 
pranešimai ir politinių lyderių, formuojančių šią politiką, strategijos. 

Paaiškėjo, kad norėdamas ekonominėms prognozėms gauti reikia- 
mos informacijos, turėsiu dažnai lankytis Džakartoje. Pasinaudojau 
šiuo laiku, kad gerai viską apgalvočiau ir užsirašyčiau tai dienoraš- 
tyje. Aš klajojau šio miesto gatvėmis, dalinau pinigus elgetoms ir 

bandžiau įtraukti raupsuotuosius, prostitutes ir benamius berniūkš- 
čius į pokalbį. 

Tuo metu mąsčiau apie užsienio pagalbos prigimtį ir bandžiau 
suprasti, kaip Išsivysčiusios šalys (Pasaulio banko žargonu — IŠ) 
įstatymiškai gali padėti sumažinti skurdą ir kančias Menkiau Iš- 
sivysčiusiose šalyse (MIŠ). Klausiau, kada užsienio pagalba yra 
nuoširdi, o kada — besivadovaujanti gobšumu ir savais interesais. 
Netgi susimąsčiau, ar tokia pagalba kada nors būna altruistiška, o 
jeigu ne, kaip tai būtų galima pakeisti. Buvau įsitikinęs, kad tokios 
šalys kaip mano turėtų imtis sąmoningų priemonių padėti pasaulio 
sergantiems ir skurstantiems, tačiau buvau lygiai taip pat įsitikinęs, 
kad pagalba dažniausiai būdavo retas arba išvis neįmanomas mūsų 
įsikišimo motyvas. 

Vis grįždavau prie vieno pagrindinio klausimo: jei užsienio pa- 
galbos tikslas - imperializmas, ar tai yra taip blogai? Dažnai pa- 
vydėdavau į Charlie panašiems žmonėms, kurie taip tikėjo mūsų 
sistema, kad manė esant būtinybei įtvirtinti ją visame pasaulyje. Aš 
abejojau, ar riboti ištekliai leis visam pasauliui gyventi pasiturintį 
Jungtinių Valstijų gyvenimą, kai net pačiose JAV skurdo milijonai 
piliečių. Be to, tikrai nemaniau, kad kitų tautų žmonės nori gyven- 
ti kaip mes. Mūsų pačių smurto, depresijos, narkotikų vartojimo, 
skyrybų ir nusikaltimų statistika rodė, kad gyvename ne tik vienoje 
turtingiausių, bet ir vienoje nelaimingiausių visuomenių. Kodėl kiti 
turėtų mus mėgdžioti? 

Galbūt Claudine mane dėl viso šito perspėjo. Aš nebuvau įsitiki- 
nęs, ar teisingai supratau tai, ką ji norėjo pasakyti. Bet kokiu atveju, 
intelektualių žaidimų laikas praėjo ir tapo visiškai aišku, kad mano 
nekaltos dienelės baigėsi. Savo dienoraštyje įrašiau: 


„Ar yra JAV nors vienas nekaltas? Nors esantys ekonominės 
piramidės viršūnėje susižeria daugiausiai, milijonai mūsų 
tiesiogiai ir netiesiogiai pragyvenimui užsidirba išnaudodami 
Trečiojo pasaulio šalis. Gamtos išteklių ir pigios darbo 
jėgos, kurie maitina beveik visą mūsų verslą, semiamasi iš 
tokių šalių kaip Indonezija, o joms sugrįžta tik trupiniai. 


n 


Užsienio pagalbos paskolos užtikrina, kad šiandienos vaikai 

ir jų vaikaičiai liks šios sistemos įkaitai. Jie turės leisti 
korporacijoms siaubti jų gamtos išteklius ir norėdami sumokėti 
mums skolas turės atsisakyti išsilavinimo, sveikatos apsaugos 
ir kitų socialinių paslaugų. Ta aplinkybė, kad mūsų kompanijos 
didžiąją dalį pinigų jau atsiėmė statydamos jėgaines, oro uostus 
ir pramonės kompleksus, nekeičia reikalo esmės. O ar keičia ją 
tai, kad dauguma amerikiečių nieko apie šiuos reikalus nežino? 
Ar galima juos laikyti nekaltais? Neinformuotais arba tyčia 
suklaidintais, tačiau nekaltais?“ 


Žinoma, man teko pripažinti tai, kad šiuo metu ir aš priklausau ak- 
tyviems dezinformatoriams. 

Pasaulinio švento karo idėja buvo gąsdinanti, tačiau kuo ilgiau 
apie ją mąsčiau, tuo labiau ji rodėsi tikėtina. Man atrodė, kad šis 
džihadas" kils ne tarp musulmonų ir krikščionių, o tarp išsivysčiusių 
ir trečiojo pasaulio šalių, tik musulmonai kausis priekinėse pozici- 
jose. Mes, išsivysčiusios šalys, esame išteklių vartotojai, o trečiojo 
pasaulio šalys — jų tiekėjai. Tai buvo ta pati kolonijinė merkantilinė 
sistema, sukurta tam, kad turtingos, tačiau neturinčios išteklių šalys 
išnaudotų gausias išteklių, tačiau silpnas šalis. 

Aš neturėjau pasiėmęs Toynbee knygos, tačiau išmaniau istoriją 
tiek, kad suprasčiau, jog pakankamai ilgai išnaudojami tiekėjai galų 
gale sukyla. Užteko tik prisiminti Amerikos revoliuciją ir Tomą Pa- 
yne'ą. Prisiminiau, kaip Didžioji Britanija pateisino savo mokesčius 
karine kolonijų gynyba nuo indėnų ir prancūzų. Kolonistų požiūris į 
šį klausimą buvo visiškai kitoks. 

Tai, ką Payne'as pasiūlė tėvynainiams talentingame veikale „Svei- 
kas protas“ buvo ta siela, apie kurią kalbėjo mano indoneziečiai 
draugai — idėja, tikėjimas aukštesniosios jėgos teisingumu, laisvės 
ir lygybės religija, visiškai priešinga britų monarchijai ir elitistinei 
klasių sistemai. Tai, ką siūlė musulmonai, buvo labai panašu: tikėji- 
mas aukštesniąja jėga ir tikėjimas tuo, kad išsivysčiusios šalys neturi 
jokios teisės pavergti ir išnaudoti likusį pasaulį. Kaip ir Nepriklau- 


* džihadas - Čia reiškia musulmonų religinį (vadinamą šventuoju) karą su kitatikiais. 

somybės karo savanoriai, musulmonai grasino kovosiantys dėl savo 
teisių, o mes, kaip 1770-ųjų metų britai, vadinome šiuos veiksmus 
terorizmu. Atrodė, kad istorija kartojasi. 

Svarsčiau, koks būtų pasaulis, jei Jungtinės Valstijos ir jų sąjungi- 
ninkai visus pinigus, išleistus karuose dėl kolonijų, tokių kaip Vie- 
tnamas, skirtų kovai su pasauliniu badu bei švietimo ir sveikatos 
apsaugos pagrindų skleidimu: visiems, įskaitant ir mūsų piliečius. 
Svarsčiau, kaip ateities kartas paveiktų tai, ko imtumėmės norėdami 
palengvinti žmonių kančias ir apginti vandens baseinus, miškus ir 
kitus gamtos turtus, kurie aprūpina mus tyru oru, vandeniu ir vis- 
kuo, kas maitina ne tik kūną, bet ir dvasią. Nemanau, kad mūsų Tė- 
vai Įkūrėjai teisę į gyvenimą, laisvę ir laimės siekimą numatė tik 
amerikiečiams, tad kodėl dabar įkūnijame tas strategijas ir imperia- 
listines vertybes, prieš kurias jie kovojo? 

Paskutinę naktį Indonezijoje staiga nubudau, atsisėdau lovoje ir 
užsidegiau šviesą. Jutau, kad mano kambaryje dar kažko esama. Ap- 
sidairiau po pažįstamą „Hotel InterContinental“ kambario aplinką, 
batika puoštus tapetus ir įrėmintas šešėlių teatro lėles, kabančias ant 
sienų. O tada vėl užmigau ir susapnavau sapną. 

Mačiau priešais mane stovintį Kristų. Jis atrodė taip pat, kaip ir 
tas Jėzus, su kuriuo kasnakt kalbėdavausi vaikystėje, o sukalbėjęs 
vakaro maldas, dalindavausi savo mintimis. Tiesa, mano vaikys- 
tės Jėzus buvo šviesios odos ir plaukų, o šis buvo tamsaus gymio ir 
garbanotų tamsių plaukų. Jis pasilenkė ir užsikėlė kažką ant peties. 
Tikėjausi pamatysiąs kryžių. Tačiau tai buvo automobilio ašis su pri- 
tvirtintu prie jos ratu, kuris spindėjo virš jo galvos kaip metalinis 
nimbas. Jis išsitiesė, pažvelgė man į akis ir tarė: „Jei ateičiau dabar, 
jūs pamatytumėte mane visai kitokį“. Paklausiau kodėl. „Nes pasau- 
lis pasikeitė“, — atsakė jis. 

Laikrodis rodė, kad tuoj švis. Žinojau, jog neužmigsiu, todėl ap- 
sirengiau, nusileidau liftu į tuščią fojė ir ėmiau klaidžioti po baseiną 
supantį sodą. Ryškiai švietė mėnulis, ore tvyrojo salsvas orchidėjų 
aromatas. Atsisėdau į krėslą ir pagalvojau, ką aš čia veikiu, kodėl gy- 
venime nutikę įvykiai vedė mane šiuo keliu, kodėl Indonezija? Žino- 
jau, kad mano gyvenimas pasikeitė, tik nesuvokiau, kaip radikaliai. 

Su Anna susitikau Paryžiuje keliaudamas namo. Bandėme susitaiky- 
ti, tačiau net šių prancūziškų atostogų metu nuolat ginčijomės. Nors 
mūsų bendrame gyvenime buvo daug nuostabių ir ypatingų akimir- 
kų, abu supratome, kad abipusis pyktis ir apmaudas - pernelyg di- 
delė kliūtis. Be to, aš tiek daug negalėjau jai papasakoti. Vienintelis 
asmuo, su kuriuo galėjau apie tai pasikalbėti, buvo Claudine ir nuolat 
apie ją galvojau. Mudu su Anna nusileidome Bostono „Logano“ oro 
uoste ir išsivažinėjome kiekvienas į savo butą Bak Bėjuje. 

9 SKYRIUS 


Viso gyvenimo 
galimybė 


Tikrasis Indonezijos testas laukė manęs kompanijoje MAIN. Ryte 
tučtuojau išvykau į „Prudential Center“ būstinę ir kol su tuzinu kitų 
bendradarbių stovėjau prie lifto, sužinojau, kad Macas Hallas, pa- 
slaptingasis MAIN valdybos pirmininkas ir vyriausiasis vadovas, 
paskyrė Einarą Portlando biuro Oregono valstijoje vadovu. Todėl 
dabar oficialiai atsiskaityti turėjau Bruno Zambotti. 

Dėl savo plaukų spalvos ir grėsmingo sugebėjimo pergudrauti 
Bruno buvo žavus, į Cary Grantą panašus dabita. Jis pasižymėjo 
iškalba ir buvo baigęs inžineriją bei verslo vadybą. Bruno gaudėsi 
ekonometrijoje ir dirbo MAIN viceprezidentu, atsakingu už elek- 
tros energijos padalinį ir daugumą mūsų tarptautinių projektų. Jis 
taip pat buvo akivaizdus kandidatas į MAIN prezidento postą, kai į 
pensiją pasitrauks jo mokytojas Jackas Dauberis. Kaip ir daugumai 
MAIN darbuotojų, Bruno Zambotti man kėlė pagarbią baimę. 

Priešpiet buvau pakviestas į Bruno kabinetą. Po draugiško Indo- 
nezijos reikalų aptarimo jis staiga ištarė tai, kas privertė mane pa- 
šokti nuo kėdės. 

— Aš atleidžiu Howardą Parkerį. Į smulkmenas nesileisiu, saky- 
kim, kad jis prarado sąlytį su tikrove. 

Jis trikdančiai maloniai nusišypsojo ir pirštu pabarbeno į šūsnį ant 
stalviršio gulinčių popierių. 

— Aštuoni procentai per metus. Tai jo apkrovų prognozė. Įsivaiz- 
duojat? Šalyje, turinčioje Indonezijos potencialą! 

Jis pažvelgė man tiesiai į akis ir jo šypsena išblėso. 

— Charlie Illingworth man sakė, kad tavo ekonominė prognozė 
tinkama ir apkrovų augimas yra 17—20 procentų. Ar tai tiesa? 

Aš patvirtinau. 

Jis atsistojo ir paspaudė man ranką: 

— Sveikinu, jus ką tik paaukštino. 

Galbūt reikėjo eiti ir atšvęsti tai prabangiame restorane su kitais 
MAIN bendradarbiais, arba vienam, tačiau mano mintys sukosi 
apie Claudine. Mirtinai norėjau papasakoti jai apie paaukštinimą ir 
nuotykius Indonezijoje. Claudine perspėjo mane neskambinti jai iš 
užsienio, taigi ir neskambinau. O dabar sunerimau, kai sužinojau, 
kad jos telefonas atjungtas, o naujas numeris nenurodytas. Išėjau 
jos ieškoti. 

Į Claudine butą buvo įsikėlusi jauna pora. Jau artėjo priešpiečių 
metas, tačiau manau, kad aš ištraukiau juos iš lovos. Akivaizdžiai 
susierzinę jie tvirtino, kad jokios Claudine nežino. Apsimetęs jos 
pusbroliu apsilankiau ir nekilnojamojo turto agentūroje. Bylose 
buvo įrašyta, kad jie niekada nieko nenuomojo asmeniui tokia pa- 
varde, o prieš tai nuomojo butą vyrui, kuris pageidavo likti nežino- 
mas. „Prudential Center“, MAIN kadrų skyriuje įrašų apie ją taip 
pat nebuvo. Jie prisipažino turintys „ypatingųjų konsultantų“ bylą, 
kuri man buvo neprieinama. į 

Vakarop jaučiausi pavargęs ir emociškai išsekęs. Negana to, ka- 
mavo paros ritmo sutrikimas. Grįžęs į savo tuščią butą, pasijutau 
visiškai vienišas ir visų apleistas. Mano paaukštinimas atrodė be- 
prasmis arba, dar blogiau, tarsi parsidavėliškumo ženklas. Apimtas 
nevilties kritau ant lovos. Claudine manimi pasinaudojo ir metė. Nu- 
sprendžiau nepasiduoti sielvartui ir prislopinti jausmus. Gulėjau ant 
lovos rodos keletą valandų, spoksodamas į plikas sienas. 

Pagaliau man pavyko suimti save į rankas ir nurimti. Atsikėliau, 
išgėriau alaus ir sudaužiau tuščią butelį į stalą. O tada pažvelgiau 
pro langą į tolimą gatvę ir man pasirodė, kad pamačiau ją, einančią į 
mano pusę. Puoliau prie durų, tačiau vis tik grįžau prie lango, norė- 
damas pažvelgti įdėmiau. Moteris priartėjo. Mačiau, kad ji patraukli 
ir jos eisena priminė Claudine, tačiau tai buvo ne ji. Mano širdis 
apmirė, o pyktį ir neapykantą pakeitė baimė. 

Staiga prieš akis iškilo besiblaškančios ir po kulkų lietumi su- 
kniumbančios nužudytos Claudine vaizdas. Nuvijau tą vaizdinį, iš- 
gėriau porą „Valiumo“ tablečių ir prisigėriau, kad užmigčiau. 

Ryte iš sąstingio mane pažadino skambutis iš MAIN kadrų sky- 
riaus. Jo vadovas, Paulas Mormino, patikino suprantantis poreikį 
pailsėti, tačiau paprašė ateiti į darbą po pietų. 

— Gera žinia, — tarė jis. — Pats geriausias būdas atsipeikėti. 

Paklusau kvietimui ir sužinojau, kad Bruno laikėsi duoto žodžio. 
Ir dar daugiau. Mane ne tik paskyrė į senąsias Howardo pareigas, bet 
ir suteikė vyriausiojo ekonomisto vardą bei padidino atlyginimą. Tai 
mane šiek tiek pradžiugino. 

Pasiėmiau laisvą popietę, nusipirkau kvortą“ alaus ir išėjau pasi- 
vaikščioti palei Charles upę. Kol sėdėjau, stebėdamas burlaivius ir 
bandydamas susidoroti su pagiriomis ir paros ritmo sutrikimu, be- 
veik įtikinau save, kad Claudine atliko darbą ir ėmėsi kitos užduo- 
ties. Ji visąlaik pabrėžė slaptumo svarbą. Tikiu, kad man paskam- 
bins. Mormino buvo teisus —- mano ritmo sutrikimas ir susirūpinimas 
išsisklaidė. 

Per kitas savaites bandžiau išmesti Claudine iš galvos. Susitelkiau 
į ataskaitą apie Indonezijos ekonomiką ir Howardo prognozių per- 
žiūrą. Sukurpiau tokį tyrimą, kokį norėjo matyti mano viršininkai: 
elektros poreikis augs vidutiniškai devyniolika procentų per metus, 
dvylika metų po naujos sistemos užbaigimo. Dar aštuonerius metus 
išsilaikys sumažėjęs iki 17 procentų, o paskui laikysis po penkiolika 
procentų per metus visą likusį dvidešimt penkerių metų plano laiką. 

Savo išvadas pristačiau per oficialų susitikimą su tarptautinių 
kreditinių organizacijų atstovais. Buvau nuodugniai ir negailestingai 


* | JAV kvorta (U.S. guart) lygi 1,101 I (red. past.). 

tardomas jų ekspertų komandos. Tuo metu mano jausmai buvo virtę 
niūriu ryžtu, panašiu į tą, kurio vedamas moksluose aplenkiau savo 
klasės draugus. Vis dėlto, prisiminimai apie Claudine neapleido. Kol 
buvau visą dieną negailestingai kankinamas įžūlus jauno ekonomis- 
to, ketinančio pelnyti gerą vardą Azijos plėtros banke, prisiminiau 
patarimą, kurį Claudine man davė prieš daugelį mėnesių savo bute 
Švyturio gatvėje. 

— Kas gali numatyti dvidešimt penkeriems metams į priekį? — pa- 
klausė ji manęs tada. — Tavo spėjimas toks pat geras kaip ir jų. Pasi- 
tikėjimas savimi lemia viską. 

Aš įtikinau save, kad esu ekspertas, žinau apie trečiojo pasaulio 
šalis daugiau nei dauguma žmonių - kai kurie jų buvo perpus vyres- 
ni už mane, — sėdinčių mano darbo vertinimo komisijoje. Gyvenau 
Amazonijos regione ir keliavau į tas Javos salos vietas, kuriose dau- 
giau niekas nenorėjo lankytis. Baigiau keletą intensyvių kursų, skir- 
tų keblesniems ekonometrikos klausimams spręsti, ir tariau sau, kad 
esu dalis naujos, orientuotos į statistiką ir garbinančios ekonome- 
triką, gerai pasikausčiusių vyrukų padermės, kuri žavėjosi Robertu 
MacNamara, sausu ir nuobodžiu Pasaulio banko prezidentu, buvusiu 
„Ford Motor Company“ prezidentu ir Johno Kennedy'o gynybos se- 
kretoriumi. Jis buvo žmogus, grindžiantis reputaciją skaičiais, tiki- 
mybių teorija, matematiniais modeliais ir, kaip įtariau, puikavimusi 
labai dideliu ego. 

Bandžiau mėgdžioti tiek MacNamarą, tiek savo viršininką Bruno. 
Perėmiau pirmojo kalbos manierą ir išdidžią antrojo eiseną, ėmiau, 
kaip ir jis, vaikščiodamas mojuoti portfeliu dokumentams. Dabar, 
žvelgdamas atgal, stebiuosi savo akiplėšiškumu. Tiesą sakant, mano 
ekspertizė buvo silpnoka, tačiau žinių ir patyrimo trūkumą su kaupu 
kompensavau įžūlumu. 

Ir tai suveikė. Galų gale ekspertų komanda sužymėjo mano po- 
pierius patvirtinančiais spaudais. 

Per keletą kitų mėnesių dalyvavau susitikimuose Teherane, Ka- 
rakase, Gvatemaloje, Londone, Vienoje ir Vašingtone. Susitikau su 
daugybe įžymybių — Irano šachu, buvusiais keleto šalių prezidentais 
ir pačiu Robertu MacNamara. Kaip ir internatas, tai buvo vyrų pa- 

saulis. Buvau apstulbęs, kaip naujos pareigos ir sėkmė derantis su 
tarptautinėmis kreditinėmis agentūromis paveikė kitų žmonių po- 
žiūrį į mane. 

Iš pradžių dėmesys apsuko galvą. Ėmiau laikyti save burtininku, 
kuriam užtenka mostelti ranka virš šalies, ir ji staiga nušvinta, o pra- 
monės objektai dygsta kaip gėlės. Tačiau greit iliuzijos išsisklaidė. 
Pradėjau abejoti tiek savo, tiek kartu dirbančių žmonių motyvais. 
Garsūs titulai ar mokslų daktaro laipsnis nepadės niekam geriau su- 
vokti sunkios padėties raupsuotojo, gyvenančio prie Džakartos at- 
matų duobės. Be to, nebuvau tikras, ar manipuliavimo statistika įgū- 
džiai padeda žmogui iš tikrųjų žvelgti į ateitį. Kuo geriau pažinojau 
tuos, kurie priiminėjo pasaulį keičiančius sprendimus, tuo skeptiš- 
kiau vertinau jų galimybes ir tikslus. Žvelgdamas į susirinkusiųjų už 
apvalių stalų veidus stengiausi užgniaužti kylantį pyktį. 

Tačiau netrukus šis požiūris taip pat pasikeitė. Ėmiau suprasti, 
kad daugelis šių žmonių tiki darantys gerus darbus. Kaip ir Char- 
lie, jie buvo įsitikinę, kad komunizmas ir terorizmas yra blogis, o 
ne nuspėjama reakcija į pirmtakų padarytus sprendimus, ir kad jie 
turi įsipareigojimų savo šaliai, atžaloms ir Dievui atvesti šį pasaulį į 
kapitalizmą. Jie taip pat laikėsi principo, kad išgyvena tik ištvermin- 
giausi ir jeigu pasisekė gimti privilegijuotųjų klasėje, o ne kartono 
lūšnoje, jie privalo perduoti šį paveldėjimą palikuonims. 

Dvejojau, ar laikyti šiuos žmones tikrais sąmokslininkais, ar tie- 
slog glaudžiai susijusia brolija, pasiryžusia įsiviešpatauti pasaulyje. 
Tačiau laikui bėgant ėmiau juos lyginti su plantatoriais, klestėjusiais 
JAV Pietuose pilietinio karo metu. Tai buvo vyrai, susivieniję į gana 
laisvą asociaciją, jungiami bendrų įsitikinimų ir prekybinių interesų, 
0 ne ypatinga grupelė, susitinkanti slaptose vietose ir rezganti piktus 
kėslus. Plantacijų valdytojai užaugo su tarnais ir vergais, juos išmokė 
tikėti, kad jų teisė ir netgi pareiga yra rūpintis „pagonimis“ ir atversti 
juos į savininko religiją bei primesti savo gyvenimo būdą. Net jeigu 
jie bjaurėjosi vergija filosofine prasme, galėjo, kaip Thomas Jefferso- 
nas, pateisinti ją kaip būtinybę, kuriai žlugus pasaulį apims socialinis 
ir ekonominis chaosas. Šiuolaikinių oligarchijų lyderiai, kuriuos da- 
bar vadinu korporatokratija, vadovavosi tais pačiais sumetimais. 

Aš taip pat ėmiau domėtis, kas gauna naudą iš karų ir masinės 
ginklų gamybos, upių tvenkimo ir čiabuvių aplinkos bei kultūrų 
naikinimo. Ėmiau ieškoti, kas pelnosi, kai šimtai tūkstančių žmonių 
miršta dėl maisto trūkumo, užteršto vandens ar lengvai išgydomų 
ligų. Palaipsniui suvokiau, kad galiausiai iš to nepasipelno niekas, 
tačiau šiuo metu naudos gauna, bent jau materialiai, esantys pirami- 
dės viršūnėje — mano valdžia ir aš. 

Todėl iškilo dar keletas klausimų: Kodėl tokia situacija išlieka? 
Kodėl visa tai tęsiasi taip ilgai? Ar atsakymas slypi sename posakyje 
„stipresniojo teisė“ — kai turintys valdžią siekia išsaugoti sistemą? 

Tačiau nepanašu, kad šiai situacijai išlaikyti užtektų vien val- 
džios. Nors posakis „stipresniojo teisė“ paaiškino daug ką, jutau, 
kad už visko slypi daug įdomesnės jėgos. 

Prisiminiau verslo mokyklos ekonomikos profesorių, žmogų iš 
Šiaurės Indijos, kuris dėstė mums apie ribotus išteklius, augančius 
žmogaus poreikius ir vergų darbo principą. Pasak šio profesoriaus, 
visos sėkmingos kapitalistinės sistemos turi hierarchines struktūras 
su griežtomis vadovavimo sekomis ir negausia viršūnėle, kontroliuo- 
jančia pavaldiniams dalijamus įsakymus, bei didžiule armija darbi- 
ninkų apačioje, kurie pagal šiuolaikinę ekonominę sampratą gali 
būti klasifikuojami kaip vergai. Galiausiai supratau, kad skatiname 
šią sistemą, nes korporacijų valdžia įtikino mus, jog Dievas suteikė 
teisę iškelti keletą savo Žmonių į kapitalistinės piramidės viršūnę ir 
eksportuoti savą sistemą visam pasauliui. 

Žinoma, tuo užsiimame anaiptol ne pirmieji. Praktikavusiųjų są- 
rašas prasideda nuo Šiaurės Afrikos imperijų, Viduriniųjų Rytų ir 
Azijos, jį tęsia Persija, Graikija, Roma, Kryžiaus žygiai ir visi po 
Kolumbo buvę imperijų kūrėjai. Ši imperialistinė paskata buvo ir 
tebėra daugelio karų, užterštumo, bado, rūšių naikinimo ir genocidų 
priežastis. Ir ji visąlaik rimtai atsiliepia tų imperijų piliečių sąžinei 
ir gerovei, skatindama socialines negalias ir sukurdama tokias si- 
tuacijas, kai labiausiai klestinčios kultūros žmonijos istorijoje turi 
aukščiausius savižudybių, narkotikų vartojimo ir smurto rodiklius. 

Daug mąsčiau apie šiuos dalykus, tačiau vengiau svarstyti savo 
vaidmenį visame tame. Bandžiau galvoti apie save ne kaip apie ESą, 


v kaip apie vyriausiąjį ekonomistą. Tai skambėjo itin teisėtai ir do- 
rai, tad jeigu prireiktų patvirtinimo, užtektų pažvelgti į atlyginimo 
čekių šakneles: visos jos buvo iš MAIN, privačios bendrovės. Aš 
neužsidirbau nė cento iš NSA ar kokios kitos valstybinės agentūros. 
Taigi man pavyko save įtikinti. Beveik. 

Vieną popietę mane į kabinetą pasikvietė Bruno. Jis priėjo prie 
sėdinčio manęs ir paplekšnojo per petį. 

— Atlikote puikų darbą, — sumurkė jis. - Norėdami išreikšti dė- 
kingumą, suteikiame Jums puikią galimybę — tai, ko pasiekia vos 
keletas net dvigubai vyresnių už Jus žmonių. 


ni 


10 SKYRIUS 


Panamos prezidentas 
ir didvyris 


Vėlyvą 1972-ųjų balandžio vakarą nusileidau Panamos tarptautinia- 
me Tokumeno oro uoste. Pylė kaip iš kibiro. Kaip tai buvo įprasta tais 
laikais, kartu su keletu kitų vadybininkų susėdome į vieną taksi, o 
kadangi ispaniškai kalbėjau tik aš, man teko atsisėsti šalia vairuotojo. 
Abejingai žvelgiau pro taksi langą. Automobilio žibintai pro lietų ap- 
švietė plakatą su portretu gražaus vyriškio iškilia kakta ir degančio- 
mis akimis. Vienas jo skrybėlės kraštas buvo viliūgiškai užlaužtas. 
Pažinau šiuolaikinės Panamos numylėtinį Omarą Torrijosą. 

Šiai kelionei ruošiausi kaip ir buvau įpratęs — rausiausi po Bostono 
bibliotekos katalogus. Žinojau vieną iš Torrijoso populiarumo priežas- 
čių tarp gyventojų esant ta, jog jis buvo tvirtas Panamos savivaldos 
ir Panamos kanalo suvereniteto reikalavimų gynėjas. Jis buvo įsitiki- 
nęs, kad jam valdant šalis išvengs gėdingų istorijos vilkduobių. 

Panama buvo Kolumbijos dalis, kai prancūzų inžinierius Ferdi- 
nandas de Lesseps'as, vadovavęs Sueco kanalo statybai, nusprendė 
iškasti kanalą per Centrinės Amerikos sąsmauką ir sujungti Ramųjį 
ir Atlanto vandenynus. Nuo 1881-ųjų prancūzai dėjo milžiniškas pa- 

stangas ir patirdavo vieną katastrofą po kitos. Galiausiai, 1889-aisiais, 
statybos baigėsi finansiniu krachu, tačiau jos įkvėpė Theodore'o Roo- 
sevelto svajonę. Jau pirmaisiais dvidešimtojo amžiaus metais Jungti- 
nės Amerikos Valstijos pareikalavo, kad Kolumbija pasirašytų sutar- 
tį, atiduodančią sąsmauką Šiaurės Amerikos konsorciumui. Kolum- 
bija atsisakė. 

1903-iaisiais prezidentas Rooseveltas išsiuntė JAV karo laivą „Neš- 
vilis“. JAV kariai išsilaipino, sučiupo ir nužudė populiarų vietinės mi- 
licijos vadą ir paskelbė Panamą nepriklausoma valstybe. Valdžią per- 
ėmė marionetinė vyriausybė. Buvo pasirašyta pirmoji Kanalo sutartis. 
Šia sutartimi abiejose būsimo vandens kelio pusėse buvo įkurta Ame- 
rikos zona ir legalizuota karinė JAV intervencija, o Vašingtonas įgijo 
beveik visišką ką tik įsikūrusios „nepriklausomos“ šalies kontrolę. 

Įdomiausia tai, kad sutartis buvo pasirašyta JAV valstybės sekre- 
toriaus Hay'aus ir prancūzų inžinieriaus Phillippe'o Bunau-Varilla, 
dalyvavusio kanalo statyboje. Jos pasirašyme nedalyvavo nė vienas 
Panamos gyventojas. Iš esmės Panama buvo priversta atsiskirti nuo 
Kolumbijos, kad tarnautų Jungtinėms Amerikos Valstijoms sando- 
ryje, sudarytame prancūzo ir amerikiečio. Žvelgiant retrospektyviai, 
pranašinga pradžia“. 

Daugiau nei pusę amžiaus Panamą valdė oligarchija turtingų šei- 
mų, glaudžiais ryšiais susijusių su Vašingtonu. Jie buvo dešiniųjų 
sparno diktatoriai, imdavęsi visų įmanomų priemonių Amerikos in- 
teresams ginti. Kaip ir visi Lotynų Amerikos diktatoriai, laikę save 
Vašingtono sąjungininkais, Panamos valdytojai slopino visus nors 
truputį į socializmą linkusius liaudies judėjimus. Jie taip pat rėmė 
antikomunistinę CŽV ir NSA kovą ir palaikė didžiųjų Amerikos 
kompanijų, tokių kaip „„Rockefeller's Standard Oil“ ir „United Fruit 
Company“ (vėliau įsigytos George'o H. W. Busho) interesus. Šios 
vyriausybės tikrai nemanė, kad remdamos JAV interesus dar labiau 
blogina visiškai nuskurdusių žmonių gyvenimus ir paverčia juos di- 
džiųjų plantacijų ir korporacijų vergais. 

* Žiūrėti: David McCullough, The Path Berweon the Seas: The Creation of the Panama Canal 1870— 
1914. New York, Simon and Schuster, 1999; William Friar, Portrait of'the Panama Canal: From Cons- 


truction to the Twenty First Century. New York, Graphic Arts Publishing Company, 1999; Graham 
Greene, Conversations with the General. New York, Pocket Books, 1984. 

Atsidėkodamos už paramą JAV karinės pajėgos daugiau nei de- 
šimt kartų gynė valdančiąsias Panamos šeimas nuo pat Panamos 
nepriklausomybės paskelbimo iki 1968-ųjų. Tačiau tais metais, kai 
aš dar buvau taikos korpuso savanoris Ekvadore, Panamos istorija 
staiga pasikeitė. Karinio perversmo metu buvo nuverstas paskutinis 
diktatorius Arnulfo Ariasas, o valstybės vadovu tapo Omaras Torri- 
josas, nors jis perversme aktyviai nedalyvavo“. 

Torrijosą itin vertino vidurinysis ir žemesnysis gyventojų sluoks- 
niai. Jis pats užaugo provincijos mieste Santjage, kuriame jo tėvai 
dirbo mokytojais. Jis greitai kilo karjeros laiptais Panamos nacio- 
nalinėje gvardijoje, pagrindinėje šalies kariuomenėje, kurią sep- 
tintajame dešimtmetyje vis labiau palaikė vargšai. Torrijosas savo 
reputaciją pelnė klausydamasis engiamųjų. Jis vaikščiodavo lūšny- 
nų gatvėmis, rengdavo susitikimus lindynių kvartaluose, į kuriuos 
politikai nedrįsdavo kišti nosies, padėdavo bedarbiams susirasti dar- 
bus ir dažnai iš savo negausių finansinių išteklių aukodavo pinigus 
sergančioms ar patyrusioms nelaimes šeimoms““. 

Jo meilė gyvenimui ir užuojauta žmonėms tapo žinomi ir už Pa- 
namos ribų. Torrijosas rengėsi paversti šalį persekiojamųjų rojumi, 
vieta, kuri siūlytų prieglobstį pabėgėliams iš abiejų politinės tvoros 
pusių — nuo priešiškų Pinochetui kairiųjų iki prieš Castro nusiteiku- 
sių dešiniųjų partizanų. Dauguma žmonių laikė jį taikos pasiuntiniu 
ir tokia nuomonė pelnė jam šlovę visame pusrutulyje. Jis taip pat įgi- 
jo reputaciją žmogaus, sugebančio sutaikyti skirtingas frakcijas, plė- 
šančias į gabalus Lotynų Amerikos valstybes: Hondūrą, Gvatemalą, 
Salvadorą, Nikaragvą, Kubą, Kolumbiją, Peru, Argentiną, Čilę ir 
Paragvajų. Jo maža, du milijonus gyventojų turinti šalis tapo soci- 
alinių reformų pavyzdžiu ir įkvėpimu tokiems pasaulio lyderiams 
* Žiūrėti: „Zapata Petroleum Corp“, Fortune, April 1958, p. 248; Darwin Payne, Initiative in Energy: 
Dresser Industries, Inc. 1880-1978. New York, Simon and Schuster, 1979; Steve Pizzo et al., /nside 
Job: The Looting of America's Savings and Loans. New York, McGraw Mill, 1989; Garry Webb, Dark 
Alliance: The CIA, The Contras, and the Crack Cocaine Explosion. New York, Seven Stories Press, 


1999; Gerard Colby and Charlotte Dennet, Thy Will Be Done, The Conguest of the Amazon: Nelson 
Rockefeller and Evangelism in the Age of Oil. New York, Random House, 1997, 


** Manuel Noriega with Peter Eisner, The Memoirs of Manuel Noriega, America's Prisoner. New 
York, Random House, 1997; Omar Torrijos Herrera, /deario. Editorial Universitaria Centroamericano, 
1983; Graham Greene, Conversations with the General. New York, Pocket Books, 1984. 

kaip Sovietų Sąjungos perestroikos vadovai ar islamo kovotojams, 
panašiems į Libijos vadovą Muammarą al-Gaddaf'". 

Pirmąjį vakarą Panamoje, stovint prie šviesoforo, žvelgdamas 
pro triukšmingus priekinio stiklo valytuvus, buvau sužavėtas šiuo 
žmogumi, besišypsančiu man iš plakato — gražiu, charizmatišku ir 
drąsiu. Po valandų, praleistų Bostono bibliotekoje, žinojau, kad jis 
yra tvirtų įsitikinimų. Pirmą kartą istorijoje Panama nebebuvo Va- 
šingtono ar kieno nors kito marionetė. Torrijosas niekada nepasidavė 
Maskvos ar Pekino gundymams, jis tikėjo socialinėmis reformomis 
ir pagalba gimusiems skurde, tačiau negynė komunizmo. Skirtingai 
nei Castro, Torrijosas nusprendė išsivaduoti nuo Jungtinių Amerikos 
Valstijų, netapdamas jų priešų sąjungininku. 

Bostono bibliotekos kataloge netyčia aptikau mažai žinomą žur- 
nalą, kurio straipsnis šlovino Torrijosą kaip žmogų, pakeisiantį 
Amerikų istoriją, padėsiantį atsikratyti ilgalaikio JAV dominavimo. 
Pradžioje autorius citavo „Likimo manifestą“ — doktriną, popu- 
liarią tarp daugelio amerikiečių 1840-aisiais. Joje tvirtinama, kad 
Šiaurės Amerikos užkariavimas buvo dieviška užmačia ir būtent 
Dievo valia buvo naikinami indėnai, miškai ir bizonai, sausinamos 
pelkės ir tiesinamos upės, vystoma ekonomika, kuri rėmėsi žmonių 
vergyste ir gamtos išteklių eksploatacija. 

Straipsnis privertė susimąstyti apie mano šalies požiūrį į pa- 
saulį. Monro doktrina“"“", kurią pirmąkart išdėstė JAV prezidentas 
Jamesas Monroe 1823-iaisiais, ir kurios tęsiniu tapo „Likimo ma- 
nifestas“, 1850-1860 metais buvo naudojama kaip įrodymas, kad 
Jungtinės Amerikos Valstijos turi ypatingų teisių į visą pusrutu- 
lį, įskaitant teisę įsiveržti į bet kurią Centrinės ar Pietų Amerikos 


* Graham Greene, Conversations with (he General. New York: Pocket Books, 1984; Manuel Noriega 
with Peter Eisner, The Memoirs of Manuel Noriega, America's Prisoner. New York, Random House, 
1997. 


** Likimo manifestas - XIX amžiuje atsiradusi doktrina, teigianti, kad Jungtinėms Valstijoms Dievo 
ar likimo lemta plėstis visame Šiaurės Amerikos žemyne ir ši ekspansija yra nesustabdoma bei mo- 
rališkai teisinga. Manoma, kad kai kurie šios doktrinos aspektai, ypač tikėjimas Amerikos „misija“ 
remti ir saugoti demokratiją visame pasaulyje vis dar turi įtakos Amerikos politinėje ideologijoje. 


*** Monro doktrina - JAV prezidento Jameso Monroe (1758-1831) 1823-iaisiais metais pristalyta 
doktrina, kurioje teigiama, kad tolesni Europos šalių bandymai kolonizuoti arba trukdyti šalims, 
esančioms Amerikos žemyne, bus laikomi agresija, kuriai sustabdyti reikalingas JAV įsikišimas. 

šalį, atsisakiusią remti JAV politiką. Teddy Rooseveltas pasitelkė 
Monro doktriną norėdamas pateisinti JAV įsiveržimą į Dominikos 
Respubliką, Venesuelą ir Panamos „išlaisvinimo“ iš Kolumbijos 
metu. Tolimesnė - vėlesnių JAV prezidentų virtinė — ypač Tafto, 
Wilsono ir Franklino Roosevelto, rėmėsi ja, norėdami išplėsti Ame- 
rikos įtaką Antrojo pasaulinio karo pabaigoje. Dvidešimto amžiaus 
antrojoje pusėje JAV, norėdamos pateisinti šios koncepcijos plėtrą 
kitose pasaulio šalyse, įskaitant Vietnamą ir Indoneziją, naudojosi 
komunizmo grėsme“. 

Dabar Vašingtonui skersai kelio, rodos, stovėjo tik vienas žmo- 
gus. Žinojau, kad jis ne pirmas - prieš jį žengė tokie lyderiai kaip 
Castro ir Allende, tačiau vienintelis Torrijosas nesirėmė komunis- 
tine ideologija ir netvirtino, kad jo judėjimas — revoliucija. Jis buvo 
įsitikinęs, kad Panama turi savo teises — tautos, žemės ir ją kertančio 
vandens kelio suvereniteto — ir šios teisės tokios pat pagrįstos ir Die- 
vo palaimintos kaip ir Jungtinių Amerikos Valstijų. 

Torrijosas prieštaravo, kad Kanalo zonoje būtų įkurta Amerikos 
mokykla ir JAV Pietų kariuomenės karinių veiksmų tropikuose tre- 
niruočių stovykla. Daugelį metų JAV karinės pajėgos kvietė Loty- 
nų Amerikos diktatorius ir prezidentus siųsti savo sūnus ir karinę 
vadovybę mokytis į šias bazes — didžiausias ir geriausiai įrengtas 
už Jungtinių Amerikos Valstijų ribų. Čia jie mokėsi tardymo ir da- 
lyvavimo slaptose operacijose įgūdžių, išmokdavo karinės taktikos, 
kurią turėtų panaudoti kare su komunizmu, savo sąskaitoms ir naf- 
tos bei kitų privačių kompanijų interesams apginti. Jie taip pat turėjo 
progą užmegzti ryšius su aukštaisiais JAV karininkais. 

Šių bazių nekentė visa Lotynų Amerika — išskyrus keletą turtuo- 
lių, kuriems jos buvo reikalingos. Buvo žinoma, kad jose apmokomi 
dešiniųjų radikalų mirties būriai ir budeliai, daugelį šalių pavertę 
totalitariniais kalėjimais. Torrijosas aiškiai leido suprasti, kad nebe- 
pageidauja šių centrų Panamoje ir nori, kad Kanalas būtų įtrauktas į 
Panamos valstybės sudėtį“. 


* Derrick Jensen, 4 Language Older Than Words. New York, Context Books, 2000, p. 86-88. 


** Graham Greene, Conversations with the General. New York, Pocket Books, 1984; Manuel Noriega 
with Peter Eisner, The Memoirs of Manuel Noriega, America's Prisoner. New York, Random House, 1997. 

Žvelgdamas į išvaizdų generolą plakate ir skaitydamas užrašą po 
jo veidu — „Omaro idealas — laisvė. Dar neišrasta raketa, kuri su- 
naikintų idealą!“ — aš pajutau šiurpstant nugarą. Turėjau nuojautą, 
kad Panamos bėdos dvidešimtajame amžiuje toli gražu nesibaigė ir 
Torrijoso laukia sunkūs, galbūt net tragiški laikai. 

Už automobilio stiklo siautėjant tropinei liūčiai užsidegė žalia 
šviesa ir vairuotojas nuspaudė signalą. Mąsčiau apie savo padėtį. 
Mane išsiuntė į Panamą užbaigti sandorio, kuris taptų pirmuoju 
visapusišku generaliniu plėtros planu, sukurtu MAIN. Šis planas 
leistų Pasaulio bankui, Tarptautiniam Amerikos plėtros bankui ir 
USAID investuoti milijardus dolerių į šios mažos, tačiau itin svar- 
bios šalies energetiką, transportą ir žemės ūkį. Ir, žinoma, jis taptų 
įudrybe, būdu priversti Panamą amžiams įsiskolinti ir vėl tapti ma- 
rionetine valstybe. 

Taksi skriedamas naktyje pajutau kaltės dūrį, tačiau nuslopinau 
ji. Ko man jaudintis? Aš pasirinkau dar Javoje, pardaviau sielą, o 
dabar turėjau progą, pasitaikančią vienąkart gyvenime. Galėjau 
akimoju tapti turtingu, garsiu ir galingu. 

1) SKYRIUS 


Kanalo zonos piratai 


Kitą rytą Panamos vyriausybė atsiuntė man gidą, padėsiantį susi- 
pažinti su šalimi. Jo vardas buvo Fidelis ir jis man iš karto patiko. 
Aukštas ir liesas, jis labai didžiavosi Panama. Jo proproprosenelis 
kovojo kartu su Bolivaru už nepriklausomybę nuo Ispanijos. Pasa- 
kiau jam, kad esu Thomaso Paine'o giminaitis, ir apstulbau sužino- 
jęs, kad jis skaitė „Sveiką protą“" ispaniškai. Jis kalbėjo angliškai, 
tačiau sužinojęs, kad laisvai kalbu ispaniškai, labai nudžiugo. 

— Daugybė jūsiškių gyvena čia metų metus ir nė nesivargina iš- 
mokti kalbos, — tarė jis. 

Fidelis išvežė mane pasivažinėti po įspūdingą ir klestinti rajoną, 
kurį vadino Naująja Panama. Važiuojant pro modernius stiklo ir plie- 
no dangoraižius paaiškino, kad Panamoje daugiau tarptautinių bankų 
negu bet kurioje kitoje šalyje į pietus nuo Rio Grandės upės. 

— Mus dažnai vadina abiejų Amerikų Šveicarija, — tarė jis. - Mes 
užduodame savo klientams labai mažai klausimų. 

Vėlyvą popietę, saulei leidžiantis į Ramųjį vandenyną, pasukome 
į prospektą, atkartojantį įlankos kontūrus. Įlankoje stovėjo ilga virti- 
nė laivų. Paklausiau Fidelio, ar nėra problemų dėl Kanalo. 


* „Sveikas protas“ (angl. Common Sense) - Thomaso Paine'o pamfletas. 


— Čia visada taip, — atsakė jis juokdamasis. — Jie laukia savo ei- 
lės. Pusė iš jų plaukia iš Japonijos arba atgal. Netgi daugiau negu iš 
Jungtinių Valstijų. 

Prisipažinau, kad man tai — naujiena. 

— Nesistebiu, — atsakė jis. — Šiaurės amerikiečiai mažai ką žino 
apie likusį pasaulį. 

Mes sustojome gražiame parke, aplink senovinius griuvėsius vijo- 
si bugenvilijos. Ženkle buvo parašyta, kad tai forto, gynusio miestą 
nuo plėšikaujančių anglų piratų, likučiai. Šalia iškylauti ruošėsi kaž- 
kokia šeima: tėvas, motina, sūnus, dukra ir senyvas vyriškis, turbūt 
vaikų senelis. Staiga pajutau pasiilgęs ramybės, kuri, rodos, gaubė 
šiuos žmones. Mums einant pro šalį jie nusišypsojo, pamojavo ir pa- 
sisveikino angliškai. Paklausiau, ar jie kartais ne turistai. Vyras nu- 
sijuokė ir priėjo prie mūsų. 

— Aš esu iš trečios Kanalo zonoje gyvenančios kartos, — išdidžiai 
paaiškino jis. - Mano senelis atvyko praėjus trejiems metams po Ka- 
nalo statybos. Jis vairavo vieną iš „mulų“, traktorių, tempusių laivus 
per šliuzus. 

Jis parodė į senelį, padedantį vaikams dengti stalą: 

— Mano tėvas buvo inžinierius, ir aš pasekiau jo pėdomis. 

Moteris ėmėsi padėti uošviui ir vaikams. Toli už jų į melsvą van- 
denį leidosi saulė. Tai buvo kupina idiliško grožio scena, primenanti 
Monet“ paveikslą. Paklausiau vyriškio, ar jie yra JAV piliečiai. 

Jis apstulbęs pažvelgė į mane: 

- Žinoma. Kanalo zona priklauso JAV. 

Prie tėvo pribėgo berniukas pasakyti, kad pietūs jau paruošti. 

- Ar jūsų sūnus bus ketvirtoji karta? 

Jis iškėlė rankas į dangų tarsi melsdamasis: 

— Meldžiuosi gerajam Dievui kiekvieną dieną, kad jis turėtų tokią 
progą. Gyvenimas Kanalo zonoje nuostabus. 

O tada nuleido rankas ir pažvelgė į Fidelį: 

— Tikiuosi, kad mes išsilaikysime dar penkiasdešimt metų. Tas 
despotas Torrijosas drumsčia vandenį. Tai pavojingas žmogus. 

Staiga mane užplūdo pyktis ir aš tariau: 


* Oscar Claude Monet (1840-1926) - prancūzų tapytojas, peizažistas, impresionizmo atstovas (red. past.). 

— Adios“. Tikiuosi, kad jūs su šeima puikiai čia praleisite laiką ir 
daug sužinosite apie Panamos kultūrą. 

Jis pasibjaurėjęs pažvelgė į mane: 

— Aš nekalbu jų kalba, — atrėžė. O tada apsisuko ir grįžo pas savo 
šeimą. 

Fidelis priėjo prie manęs, apkabino ir tvirtai spustelėjo: 

— Ačiū, - tarė. 

Grįžtant atgal Fidelis nuvežė mane į rajoną, kurį vadino lūšnynais. 

— Ne patys blogiausi, — tarė, - tačiau atmosferą pajusit. 

Medinės lūšnelės, pilni stovinčio vandens grioviai palei gatves, su- 
kiužę namai, primenantys dvokiančiose atmatų duobėse plūduriuo- 
jančias sutręšusias valtis. Automobilio salonas prisipildė puvėsių ir 
nuotekų smarvės, palei automobilį bėgo vaikai, išsipūtusiais pilvais, 
jie vadino mane dėde ir prašė pinigų. Tai man priminė Džakartą. 

Daugelį sienų margino grafitai. Įprastų širdelių su viduje pakever- 
zotais vardais buvo vos keletas, sienos išrašytos neapykantos JAV 
šūkiais: „Dinkit namo, gringai!“, „Nešikit į mūsų kanalą“, „Dėdė 
Semas — vergvaldys“ ir „Pasakykit Nixonui, kad Panama - ne Vie- 
tnamas“. Vienas iš jų privertė mane pašiurpti: „Mirtis už laisvę — tai 
kelias pas Kristų“. Tarp šūkių buvo išklijuoti plakatai su Omaru 
Torrijosu. 

— O dabar į kitą pusę, - tarė Fidelis. — Aš turiu oficialius dokumen- 
tus, o jūs esat JAV pilietis, todėl galime važiuoti. 

Dangus buvo rusvai raudonas, kai mes įvažiavome į Kanalo 
zoną. Nors ir tikėjausi kažko neįprasto, vaizdas vis tiek pribloškė. 
Negalėjau patikėti, kokia turtinga ši vieta - didžiuliai balti pastatai, 
išpuoselėtos vejos, prabangūs namai, golfo aikštynai, parduotuvės 
ir teatrai. 

— Faktiškai viskas, — paaiškino jis, — yra JAV nuosavybė. Visas 
verslas: prekybos centrai, kirpyklos, grožio salonai, restoranai — vis- 
kas yra Panamos įstatymų ir mokesčių išimtis. Yra septynios aštuo- 
niolikos duobučių golfo aikštelės, JAV pašto skyriai, JAV teismai ir 
mokyklos. Tai tikrai šalis kitos šalies viduje. 

— Koks įžeidimas! 


* Adios (ispanų k.) - iki (red. past.). 

Fidelis pažiūrėjo į mane vertinančiu žvilgsniu. 

- Taip, — sutiko jis. — Labai tikslus žodis. 

- Štai ten, — jis mostelėjo ranka į miesto pusę, — metinis žmogaus 
uždarbis neviršija tūkstančio dolerių per metus, o nedarbas siekia 
trisdešimt procentų. Tad lūšnynuose, kuriuos mes aplankėm, niekas 
nė nesvajoja apie tą tūkstantį ir beveik visi čia —- bedarbiai. 

— O kas daroma? 

Jis atsisuko į mane - žvilgsnyje pyktis maišėsi su liūdesiu. 

— Ką mes galime padaryti? — jis papurtė galvą. — Nežinau, bet 
pasakysiu — Torrijosas stengiasi. Manau, kad jis gali žūti, tačiau jis 
tikrai velniškai stengiasi. Jis toks žmogus, kuris dėl savo tautos pa- 
darys viską. 

Išvažiuojant iš Kanalo zonos Fidelis nusišypsojo: 

— Ar mėgstate šokti? 

Nelaukdamas atsakymo tarė: 

— Važiuojam papietauti, ir aš jums parodysiu dar vieną Panamą. 

12 SKYRIUS 


Kareiviai ir prostitutės 


Po sultingo kepsnio ir šalto alaus išėjome iš restorano ir nuvažiavo- 
me tamsia gatve. Fidelis man patarė niekada čia nevaikščioti. 

— Jei pateksite čia, kvieskite taksi prie pat durų. Štai ten, už tvo- 
ros, prasideda Kanalo zona, — parodė jis. 

Jis privažiavo stovėjimo aikštelę ir pastatė automobilį. Mūsų pa- 
sitikti išėjo šiubas senukas. Fidelis išlipo ir paplekšnojo jam per nu- 
garą. Tada švelniai paglostė automobilio kėbulą: 

— Gerai ja pasirūpinkit. Ji - mano ponia. 

Jis padavė senukui banknotą. 

Takeliu pasukome iš aikštelės ir staiga atsidūrėme blykčiojančių 
neono ženklų užpildytoje gatvėje. Du berniukai vaikėsi vienas kitą, 
taikydamiesi pagaliais ir mėgdžiodami šūvių garsus. Vienas iš jų 
atsitrenkė į Fidelio šlaunį, nes ūgiu dar nesiekė juosmens. Berniukas 
sustojo ir žengė atgal. 

— Atsiprašau, pone, — sužiopčiojo ispaniškai. 

Fidelis uždėjo rankas berniukui ant pečių. 

— Nieko tokio, vaikine, — tarė jis. — Tik pasakyk man, į ką judu su 
draugu šaudėt? 

Priėjo kitas berniukas. Jis gindamas apsikabino pirmąjį. 

— Mano brolis, — paaiškino jis. — Mes atsiprašom. 

- Viskas gerai, - sukikeno Fidelis. — Jis manęs neužgavo. Aš tik 
paklausiau, į ką jūs, vaikinai, šaudot? Manau, ir aš žaidžiau tą patį 
žaidimą. 

Broliai susižvalgė. Vyresnysis nusišypsojo: 

- Jis - Kanalo zonos gringų generolas. Jis bandė išprievartaut 
mano motiną, ir aš išgrūdau jį ten, kur jam ir vieta. 

Fidelis slapčiomis žvilgtelėjo į mane: 

— O kur jam vieta? 

— Namie, Jungtinėse Valstijose. 

- Ar jūsų motina čia dirba? 

— Štai ten, — abu berniukai išdidžiai parodė į neoninę iškabą gat- 
vėje. — Ji - barmenė. 

— Na, bėkit, - Fidelis davė kiekvienam po monetą. — Tik būkit at- 
sargūs. Žaiskite, kur šviesu. 

— Žinoma, pone! Ačiū! 

Mums einant toliau Fidelis paaiškino, kad Panamos moterims 
įstatymas draudžia verstis prostitucija. 

- Jos gali dirbti baruose ir šokti, tačiau negali pardavinėti savo 
kūno. Tai daryti palikta užsienietėms. 

Įžengėme į barą, ausų būgnelius užgulė nuo populiarios ameri- 
kietiškos dainos. Prireikė minutės, kad priprastų akys ir klausa. Prie 
durų stovėjo pora stambių JAV kareivių, raiščiai ant rankovių rodė, 
kad jie iš karinės policijos. 

Fidelis nusivedė mane palei barą ir aš pamačiau sceną. Joje šoko 
trys merginos, išskyrus galvos apdangalus, jos buvo visiškai nuogos. 
Viena dėvėjo jūreivio kepurę, kita žalią beretę, o trečioji - kaubojaus 
skrybėlę. Merginų figūros buvo įspūdingos, jos juokėsi. Atrodė, kad 
jos tarpusavyje žaidžia kažkokį žaidimą, varžosi šokdamos. Muzi- 
ka, šokis, scena — visa tai galėjo vykti ir klube Bostone, tik čia mer- 
ginos buvo visiškai nuogos. 

Prasibrovėme pro angliškai kalbančių jaunuolių grupę. Jie vilkė- 
jo marškinėlius ir mūvėjo džinsus, tačiau trumpai kirpti pakaušiai 
rodė, kad tai kariškiai iš Kanalo zonos bazės. Fidelis patapšnojo 


93 


padavėjai per petį. Ji atsisuko, suspigo iš džiaugsmo ir apsivijo jį 
rankomis. Jaunuoliai pažiūrėjo į juos įdėmiai ir nepritariamai susi- 
žvalgė. Pagalvojau, ar jie mano, kad „Likimo manifestas“ skirtas ir 
šiai Panamos moteriai. Padavėja nusivedė mus į kampą ir iš kažkur 
atnešė staliuką ir dvi kėdes. 

Mums susėdus Fidelis pasisveikino su pora vyrų prie gretimo 
staliuko. Skirtingai nei kareiviai, jie dėvėjo raštuotus trumparan- 
kovius marškinius ir mūvėjo laisvomis kelnėmis. Padavėja sugrįžo 
su pora „Balboa“ alaus, jai pasisukus eiti Fidelis paglostė jai šlaunį. 
Ji nusišypsojo ir pasiuntė jam oro bučinį. Aš apsidairiau ir su pa- 
lengvėjimu pamačiau, kad jaunuoliai prie baro daugiau į mus nebe- 
spokso. Jie susikaupę stebėjo šokėjas. 

Dauguma lankytojų buvo angliškai kalbantys kareiviai, tačiau 
sėdėjo ir kitų, panašių į mus. Jie akivaizdžiai buvo panamiečiai. 
Išsiskyrė iš kitų ilgesniais plaukais ir tuo, kad nedėvėjo marškinė- 
lių ir nemūvėjo džinsų. Keletas jų sėdėjo prie staliukų, kiti ramstė 
sienas. Jie atrodė budrūs, tarsi saugantys bandą aviganiai šunys. 

Tarp staliukų sukosi moterys. Jos nuolat judėjo, sėdosi lankyto- 
jams ant kelių, šūkavo padavėjoms, šoko, dainavo, pakaitomis lipo 
į sceną. Jos segėjo ankštus sijonus, džinsus, aptemptas sukneles, 
avėjo aukštakulnius. Viena buvo apsirengusi Viktorijos laikų su- 
knele su vualiu. Kita dėvėjo tik bikinį. Buvo aišku, kad išgyventi 
čia gali tik pačios gražiausios. Aš stebėjausi jų, atvykusių į Pa- 
namą, skaičiumi ir galvojau, kokia neviltis turėjo jas priversti to 
imtis. 

— Visos užsienietės? — sušukau Fideliui, stengdamasis perrėkti 
muziką. 

Jis linktelėjo. 

- Išskyrus... — jis parodė į padavėjas. — Jos panamietės. 

— Iš kokių šalių kitos? 

— Hondūro, Salvadoro, Nikaragvos ir Gvatemalos. 

— Kaimynės. 

— Ne visai. Mūsų artimiausios kaimynės — Kosta Rika ir Kolumbija. 

Padavėja, palydėjusi mus prie staliuko, sugrįžo ir prisėdo Fideliui 
ant kelių. Jis švelniai glostė jai nugarą. 

— Clarissa, — tarė, — prašau, papasakok mano draugui iš Šiaurės 
Amerikos, kodėl jos paliko savas šalis. 

Jis linktelėjo galvą į scenos pusę. Kitos trys šokėjos perėmė kepu- 
res iš tų, kurios nulipo nuo scenos ir dabar rengėsi. Suskambo salsa 
ir naujosios merginos ėmė nusirenginėdamos šokti jos ritmu. 

Clarissa ištiesė ranką. 

— Malonu susipažinti, — tarė ji, atsistojo ir surinko tuščius bute- 
lius. — O į Fidelio klausimą atsakysiu paprastai: šios merginos atvy- 
ko čia, kad išvengtų žvėriškumo. Atnešiu dar „Balboa“. 

Jai nuėjus atsisukau į Fidelį. 

— Na jau, — tariau. — Jos čia dėl JAV dolerių. 

- Teisybė. Tačiau kodėl dauguma jų yra iš šalių, kurias valdo dik- 
tatoriai-fašistai? 

Atsisukau į sceną. Trys merginos kikendamos mėtė jūreivio kepu- 
raitę kaip kamuolį. Pažvelgiau Fideliui į akis: 

- Juokaujat, ar ne? 

— Ne, - atsakė jis rimtai. — Norėčiau, kad tai būtų pokštas. Dau- 
guma šių merginų prarado savo artimuosius — tėvus, brolius, vyrus, 
draugus. Jos užaugo matydamos kankinimus ir mirtį. Šokiai ir pros- 
titucija joms neatrodo toks jau didelis blogis. Jos čia gali užsidirbti 
daug pinigų, tada kur nors pradėti savo verslą, nusipirkti krautuvėlę, 
atidaryti kavinę... 

Fidelio kalbą pertraukė sujudimas prie baro. Pamačiau, kaip pa- 
davėja ruošiasi kumščiu smogti vienam iš kareivių, kuris sučiupo jai 
už rankos ir bandė užlaužti. Ji sukliko ir parklupo ant kelių. Jis nu- 
sijuokė ir kažką sušuko savo draugeliams. Tie ėmė juoktis. Padavėja 
bandė smogti jam laisva ranka. Jis užlaužė ją dar stipriau. Merginos 
veidas persikreipė iš skausmo. 

Karinė policiją viską ramiai stebėjo nuo durų. Fidelis pašoko ant 
kojų ir metėsi prie baro. Vienas iš vyrų, sėdėjusių prie gretimo sta- 
liuko, norėdamas jį sustabdyti ištiesė ranką. 

— Tranguilo, hermano, - tarė jis. - Ramiau, brolau. Enrigue viską 
kontroliuoja. 

Iš šešėlio prie scenos išniro aukštas ir lieknas panamietis. Jis ju- 
dėjo it katinas ir akimirksniu atsidūrė prie kareivio. Viena ranka 

sugniaužė kareivio gerklę, o kita šliūkštelėjo jam į veidą stiklinų 
vandens. Padavėja tyliai dingo. Keletas sienas ramsčiusių panamie- 
čių gindami pusračiu sustojo aplink aukštaūgį apsauginį. Jis atrėmė 
kareivį į barą ir kažką jam pasakė. O tada pakėlė balsą ir lėtai, tačiau 
pakankamai garsiai, kad visi girdėtų per muziką, angliškai iškošė: 

— Prie padavėjų kabinėtis, jums, vaikinai, draudžiama. Prie kitų 
taip pat, kol nesusimokėsite. 

Pagaliau įsikišo ir du karo policininkai. Jie priėjo prie panamiečių 
būrelio. 

— Dabar mūsų eilė, Enrigue, — tarė jie. 

Apsauginis nuleido kareivį ant žemės ir atsisveikindamas dar kar- 
tą suspaudė jam gerklę. Kareivis užvertė galvą ir sušuko iš skausmo. 

— Supratai mane? 

Atsakydamas kareivis suvaitojo. 

— Puiku. 

Jis pastūmė kareivį dviem policininkams. 

- Pasiimkit jį iš čia. 


I4 SKYRIUS 


Pokalbiai su generolu 


Kvietimas buvo visiškai netikėtas. Vieną to paties 1972-ųjų metų 
vizito rytą sėdėjau biure, kurį man suteikė „Instituto de Recursos 
Hidraulicos y Electrificacion“, Panamos vyriausybei priklausanti 
elektros energijos kompanija. Buvau įnikęs į statistinius duomenis, 
kai į praviras duris tyliai pabeldė vienas žmogus. Apsidžiaugęs ga- 
limybe atsitraukti nuo skaičių pakviečiau jį užeiti. Vyras prisistatė 
asmeniniu generolo vairuotoju ir pasakė, kad atvyko nuvežti manęs 
į vieną iš generolo namų. 

Po valandos aš sėdėjau priešais generolą Omarą Torrijosą. Jis 
buvo apsirengęs paprastai, panamietišku stiliumi: laisvomis rusvai 
žalsvos spalvos kelnėmis ir trumparankoviais iki kaklo užsagsty- 
tais melsvais marškiniais. Generolas buvo aukštas, gražus ir ge- 
rai sudėtas. Kaip žmogus, turintis tokią atsakomybės naštą, atrodė 
stebėtinai atsipalaidavęs. Ant aukštos kaktos krito tamsių plaukų 
sruoga. 

Jis paklausė manęs apie keliones į Indoneziją, Gvatemalą ir Iraną. 
Šios trys šalys jį žavėjo, tačiau ypač jį domino Irano valdovas, šachas 
Mohammadas Reza Pahlavi. Šachas atėjo į valdžią 1941-aisiais, kai 

britai ir sovietai, apkaltinę bendradarbiavimu su Hitleriu, nuvertė jo 
tėvą“. 

— Ar galit įsivaizduoti, - klausė generolas, - kaip galima dalyvauti 
sąmoksle savo tėvui nuversti? 

Panamos valstybės galva apie tolimos šalies istoriją žinojo nc- 
mažai. Mes kalbėjome apie tai, kaip šachui buvo atsimokėta tuo 
pačiu ir kaip jo premjeras Mohammadas Mosadeghas jį ištrėmė. 
Torrijosas, kaip ir visas likęs pasaulis, žinojo, kad vėliau CŽV įsi- 
kišo, paskelbė premjerą komunistu ir grąžino šachą į valdžią. Tie- 
sa, jis nežinojo, ar bent jau neužsiminė, apie tai, ką man atskleidė 
Claudine — puikią Kermito Roosevelto operaciją ir faktą, kad tai 
buvo naujos imperializmo eros pradžia, įplieskusi globalios impe- 
rijos statybos gaisrą. 

— Sugrąžinus šachą į valdžią, - tęsė Torrijosas, — jis paleido ke- 
letą revoliucinių programų, skirtų industrijai plėtoti ir atvedė Iraną 
į modernius laikus. 

Paklausiau jo, kodėl jis taip domisi Iranu. 

— Noriu daug ką iš jų perimti, — atsakė generolas. - Mano nuo- 
monė apie šacho politiką nėra gera - jis buvo pasiryžęs nuversti tėvą 
ir tapti CŽV marionete, tačiau savo šaliai jis daro daug gera. Galbūt 
aš galiu ko nors iš jo išmokti. Jei jam pavyks išgyventi. 

— Manote, kad nepavyks? 

- Jis turi galingų priešų. 

— Ir vienus geriausių pasaulyje asmens sargybinių. 

Torrijosas pažvelgė į mane ironiškai. 

— SAVA(K, jo slaptoji policija, turi negailestingų galvažudžių re- 
putaciją. Tai nepadeda įsigyti draugų. Jis ilgai neištemps. 

Torrijosas nutilo ir užvertė akis. 

— Asmens sargybiniai? Aš pats turiu keletą, - jis mostelėjo ranka 
į duris. — Manote, jie išgelbėtų, jei ši šalis nuspręstų manimi atsi- 
kratyti? 

Paklausiau, ar jis tikrai mano, kad tai gali kada nors įvykti. 


* William Shawcross, The Shah's Last Ride: The Fate of an Ally. New York, Simon and Schuster, 
1988; Stephen Kinzer, All the Shah's Men: An American Coup and Roots of Middle East Terror. 
Hoboken, NJ: John Wiley 4: Sons, Inc., 2003, p. 45. 

Generolas kilstelėjo antakį taip, kad pasijutau uždavęs kvailą 
klausimą. 

- Mes turime Kanalą. Tai daug svarbiau už Arbenzą ar „United 
Vruit“. 

Aš tyrinėjau Gvatemalą ir supratau, ką Torrijosas turėjo omenyje. 
„United Fruit Company“ buvo Gvatemalos politinis Panamos Kana- 
lo analogas. Įkurta XIX amžiaus pradžioje „United Fruit“ netrukus 
tapo viena galingiausių jėgų Centrinėje Amerikoje. Šeštojo dešim- 
tmečio pradžioje Gvatemalos prezidentu buvo išrinktas už reformas 
pasisakantis kandidatas Jacobo Arbenzas, o rinkimai visame pus- 
rutulyje buvo pripažinti demokratijos pavyzdžiu. Tuo metu mažiau 
nei trys procentai gvatemaliečių valdė 70 procentų žemės. Arbenzas 
pažadėjo vargšams padėti išsikapstyti iš bado ir po rinkimų ėmėsi 
visa apimančios žemės reformos. 

- Visos Lotynų Amerikos vargšai ir vidurinioji klasė plojo Arben- 
zui, - pasakojo Torrijosas. — Jis buvo vienas iš mano didvyrių. Tačiau 
mes sulaikėme kvėpavimą. Žinojome, kad „United Fruit“ priešinosi 
šiai reformai, nes buvo vienas didžiausių ir žiauriausių žemvaldžių 
Gvatemaloje. Jiems taip pat priklausė didelės plantacijos Kolumbijo- 
je, Kosta Rikoje, Kuboje, Jamaikoje, Nikaragvoje, Santo Dominge ir 
pas mus, Panamoje. Jie negalėjo leisti, kad Arbenzas mums visiems 
sukeltų panašių minčių. 

Visa kita aš jau žinojau. „United Fruit“ pradėjo didžiulę viešųjų ry- 
šių kampaniją Jungtinėse Valstijose, bandydami įtikinti amerikiečius 
1 Kongresą, kad Arbenzas yra rusų sąmokslo dalis, o Gvatemala — 
Sovietų Sąjungos satelitas. 1954-aisiais CŽV organizavo perversmą. 
Amerikos pilotai subombardavo Gvatemalos miestą ir demokratiškai 
išrinktas Arbenzas buvo nuverstas ir pakeistas pulkininku Carlosu 
Castillo Armasu, negailestingu dešiniųjų pažiūrų diktatoriumi. 

Naujoji Vyriausybė už viską buvo dėkinga „United Fruit“. Atsidė- 
kodama ji pakeitė žemės reformos eigą, panaikino mokesčius už pa- 
lūkanas ir užsienio investuotojams sumokėtus dividendus, panaiki- 
no rinkimų balsavimus ir susodino už grotų tūkstančius priešininkų. 
Kiekvienas, išdrįsęs tarti žodį prieš Castillo, buvo persekiojamas. 
Istorikai Gvatemalą pusę amžiaus siaubusį smurtą ir terorą sieja su 

ne itin slaptu CŽV, „United Fruit“ ir pulkininko diktatoriaus valdo- 
mos Gvatemalos armijos aljansu“. 

— Arbenzas buvo nužudytas, — tęsė Torrijosas. — Sunaikintas po- 
litiškai ir kaip žmogus. 

Jis trumpam nutilo ir susiraukė. 

- Kaip jūsų žmonės sugebėjo praryti visą jiems CŽV kišamą mėš- 
147 Aš taip lengvai nepasiduosiu. Čia kariškiai - mano žmonės. Poli- 
tinės žmogžudystės taip paprastai nesuorganizuosi. 

Jis nusišypsojo: 

— CŽV pati turės mane nužudyti! 

Kurį laiką sėdėjome tylėdami, paskendę kiekvienas savo mintyse. 
Torrijosas prabilo pirmas, 

— Ar žinote, kam priklauso „United Fruit“? 

- „Zapata Oil“, George'o Busho, mūsų JTO ambasadoriaus, kom- 
panijai, — tariau. 

— Žmogus su ambicijomis, — jis pasilenkė į priekį ir pritildė bal- 
są. - O dabar aš einu prieš jo draugelius iš „Bechtel“. 

Tai mane apstulbino. „„Bechtel“ buvo galingiausia pasaulyje inži- 
nerijos kompanija ir dažnai bendradarbiaudavo su MAIN. Genera- 
linio Panamos raidos plano atveju laikiau juos mūsų pagrindiniais 
konkurentais. 

— Ką jūs turite omenyje? 

— Mes svarstome naujo kanalo statybos galimybę, jūros lygio, be 
šliuzų. Juo galės plaukioti didesni laivai. Japonai gali susidomėti šio 
projekto finansavimu. 

-— Jie didžiausi jūsų Kanalo klientai. 

— Būtent. Ir jeigu jie duos pinigų, jie užsiims ir statybomis. 

Aš nustėrau: 

— „Bechtel“ gaus šnipštą. 


Ž Apie Arbenzą, „United Fruit“ ir smurto kupiną Gvatemalos istoriją buvo parašyta daug, žiūrėti, 
pvz., (Bostono universitete man politinius mokslus dėsčiusio profesoriaus) Howard Zinn, A People's 
History of the United States. New York, Harper4:Row, 1980; Diane K. Stanley, For the Record: The 
United Fruit Company's Sixty-Six Years in Guatemala. Guatemala City: Centro Impresor Piedra 
Santa, 1994. Trumpai informacijai: „The Banana Republic: The United Fruit Company“. Prieiga per 
internetą: http://mayaparadise.com/ufcle.html; „CIA involved in Guatemala Coup, 1954“, http:// 
www.english.upenn.edu/-afilreis/50s/guatemala.html. Daugiau apie Bushų šeimos dalyvavimą: 
„Zapata Petroleum Corp.“, Fortune, April 1958, p. 248. 

— Didžiausias šių laikų statybos projektas, — jis trumpam nuti- 
lo. - „Bechtel“ prikimštas Nixono, Fordo ir Busho sėbrų. (Bushas, 
JAV ambasadorius JTO, ir Fordas, Atstovų rūmų mažumos lyderis 
1r Nacionalinio respublikonų suvažiavimo pirmininkas, buvo gerai 
Torrijosui žinomi respublikonų intrigantai.) Man sakė, kad „Bechtel“ 
šeima tampo už virvučių respublikonus. 

Šis pokalbis privertė pasijusti labai nepatogiai. Buvau vienas iš 
žmonių, įkūnijusių taip jo niekinamą sistemą, ir buvau tikras, kad jis 
tai žino. Mano užduotis įtikinti jį paimti tarptautinę paskolą įsiparei- 
gojant pasamdyti JAV statybos ir inžinerijos kompanijas atsirėmė į 
didžiulę sieną. Nusprendžiau eiti kaktomuša. 

— Generole, — paklausiau, — kodėl mane pasikvietėt? 

Jis žvilgtelėjo į savo laikrodį ir nusišypsojo. 

— Taip, laikas užsiimti mūsų reikalais. Panamai reikia jūsų pagal- 
bos. Man reikia jūsų pagalbos. 

Aš apstulbau. 

— Mano pagalbos? Kuo galėčiau padėti? 

— Mes atsiimsime Kanalą. Tačiau to negana, - jis atsilošė kėdėje. — 
Mes taip pat turime tapti pavyzdžiu. Turime parodyti visiems, kad 
rūpinamės vargšais ir, be jokios abejonės, turime leisti visiems supra- 
sti, kad mūsų nepriklausomybės siekis nenulemtas Rusijos, Kinijos 
ar Kubos. Turime įrodyti pasauliui, kad Panama - protinga šalis, kad 
neiname prieš Jungtines Valstijas, o tik giname skurstančiųjų teises. 

Jis užskėlė koją ant kojos. 

— Tam mums reikalinga ekonominė bazė, kokios neturi niekas šia- 
me pusrutulyje. Elektra? Taip, ir elektra — tačiau tokia, kuri pasiekia 
net pačius vargingiausius ir yra dotuojama. Tą patį galime pasakyti 
apie transportą ir komunikacijas. Ir ypač apie žemės ūkį. Dėl to mes 
pasiruošę paimti pinigus - jūsų, Pasaulio banko ir Tarptautinio Ame- 
rikos plėtros banko. 

Jis pasilenkė į priekį neatitraukdamas nuo manęs akių. 

— Suprantu, kad jūsų kompanija nori didelių užsakymų ir paprastai 
gauna juos išpūsdama projektų apimtis — platesni greitkeliai, didesnės 
jėgainės, gilesni uostai. Šįkart viskas bus kitaip. Duokite man tai, kas la- 
biausiai tinka mūsų žmonėms ir aš duosiu jums darbo, kurio jūs norite. 

Tai, ką jis pasiūlė, buvo visiškai netikėta, pasijutau ir šokiruotas, ir 
įkvėptas. Pasiūlymas tikrai paneigė viską, ko buvau išmokęs MAIN. 
Žinoma, jis suprato, kad užsienio pagalbos žaidimas — tik apgaulė. 
Turėjo suprasti. Šis žaidimas skirtas paversti jį turtingu, o šalį — su- 
pančioti skolomis. Jis žaidžiamas tam, kad Panama būtų amžinai 
įsipareigojusi Jungtinėms Valstijoms ir korporatokratijai. Jis turėjo 
išlaikyti Lotynų Ameriką „Likimo manifesto“ kelyje ir išsaugoti jos 
paklusnumą Vašingtonui ir Volstrytui. Buvau įsitikinęs jį žinant, kad 
sistema remiasi prielaida, jog visi valdžios žmonės yra nuperkami ir 
jo sprendimas nepasinaudoti pinigais asmeninei naudai bus palaiky- 
tas grasinimu, nauju domino kauliuku, galinčiu pradėti grandininę 
reakciją ir galų gale sugriauti visą sistemą. 

Pažvelgiau į žmogų, sėdintį priešais mane už kavos staliuko ir 
tikrai suprantantį, kad Kanalas jam suteikia ypatingą ir specifinę ga- 
lią, bet ir stato į gana pavojingą padėtį. Generolas turėjo būti atsar- 
gus. Jis jau tapo vienu iš trečiojo pasaulio šalių lyderių. Ir jeigu Tor- 
rijosas, kaip ir jo didvyris Arbenzas, buvo pasiruošęs išlikti tvirtas, 
pasaulis jį stebėjo. Kaip reaguos sistema? Arba dar konkrečiau, kaip 
reaguos JAV vyriausybė? Lotynų Amerikos istorija nusėta negyvais 
didvyriais. 

Aš taip pat žinojau, kad žvelgiu į asmenį, metusį iššūkį visiems 
mano sugalvotiems veiksmų pateisinimams. Šis žmogus tikrai turėjo 
asmeninių trūkumų, tačiau nebuvo toks piratas kaip Henry Morga- 
nas ar Francis Drake'as — nutrūktgalviai avantiūristai, kurie naudojosi 
Anglijos karalių raštais kaip leidimais legaliai piratauti. Nuotrauka 
plakate nebuvo tik įprasta politinė reklama. „Omaro idealas - laisvė. 
Dar neišrasta raketa, kuri sunaikintų idealą“ Argi Tomas Paine'as 
nerašė kažko panašaus? 

Taip, tai privertė mane susimąstyti. Galbūt idealai ir nemiršta, ta- 
čiau ką galima pasakyti apie jais besivadovaujančius žmones? Che, 
Arbenzas, Allende: pastarasis buvo vienintelis likęs gyvas, tačiau ar 
ilgam? Iškilo ir antras klausimas: kaip reaguosiu, jei Torrijosas bus 
paverstas kankinių? 

Man išeinant abu supratome, kad MAIN gaus kontraktą genera- 
liniam planui, o aš pasistengsiu, kad priimtume Torrijoso sąlygas. 

14 SKYRIUS 


Naujo ir grėsmingo 
ekonomikos istorijos 
periodo pradžia 


Kaip vyriausiasis ekonomistas aš ne tik buvau atsakingas už skyrių 
MAIN ir ekonomikos projektus visame pasaulyje, bet ir turėjau būti 
susipažinęs su visomis šiuolaikinės ekonomikos kryptimis ir teori- 
Jomis. Aštuntojo dešimtmečio pradžia tapo svarbiausių tarptautinės 
ekonomikos pokyčių laikotarpiu. 

Septintajame dešimtmetyje šalių grupė, norėdama apsiginti nuo 
stambiųjų naftos perdirbimo kompanijų, suformavo Naftą ekspor- 
tuojančių šalių organizaciją (OPEC), naftos gavybos šalių kartelį. 
Iranas taip pat tapo svarbiu faktoriumi. Nors šachas ir išsaugojo 
užimamą padėtį, o galbūt ir gyvybę slapto JAV įsikišimo į kovą su 
Mossadeghu dėka, o galbūt kaip tik dėl to - jis aiškiai suvokė, kad 
likimas gali atsisukti prieš jį bet kuriuo metu. Kitų nafta turtingų 
šalių vadovai taip pat tai suvokė ir lydinčią paranoją. Jie taip pat ži- 
nojo, kad pagrindinės tarptautinės naftos kompanijos, dar žinomos 
kaip „Septynios Seserys“, bendradarbiauja palaikydamos mažas 
degalų kainas, taip pat ir moka naftos gavybos šalims įplaukas, tuo 
būdu padidindamos savo milžiniškus pelnus. OPEC buvo sukurta 
smogti atsakomąjį smūgį. 

Visa tai buvo efektinga aštuntojo dešimtmečio pradžioje, kai 
OPEC parklupdė industrijos gigantus. Keletas suplanuotų veiksmų, 
kurie baigėsi 1973-iųjų metų naftos embargu, grasino ekonomikos 
katastrofa, prilygstančia Didžiajai krizei. Išsivysčiusi pasaulio eko- 
nomika patyrė sisteminį šoką, kurio dydį gebėjo suvokti vos keletas 
žmonių. 

Naftos krizė pasiekė Jungtines Valstijas pačiu blogiausiu laiku. 
Tai buvo sutrikusi nacija, pilna baimės ir nepasitikėjimo savimi, ne- 
galinti atsipeikėti nuo žeminančio pralaimėjimo Vietname ir keti- 
nančio atsistatydinti prezidento. Nixono problemos nesibaigė Pietry- 
čių Azija ir Votergeitu. Jis prasibrovė prie valdžios tokiu laikotarpiu, 
kuris, žvelgiant į praeitį, bus laikomas naujos pasaulio politikos ir 
ekonomikos slenksčiu. Tomis dienomis atrodė, kad stipresni yra 
„mažieji“, įskaitant ir OPEC šalis. 

Buvau sužavėtas pasaulio įvykių. Nors sviestą ant duonos man 
tepė korporatokratija, vis dėlto tam tikrai mano daliai patiko, kad 
dabartiniams šeimininkams parodoma jų vieta. Manau, kad tai tru- 
putį numalšino mano kaltę. Mačiau Thomaso Paine'o šešėlį, nedaly- 
vaujantį žaidime, bet palaikantį OPEC. 

Niekas iš mūsų negalėjo numatyti tikrosios embargo įtakos jam 
vykstant. Mes, žinoma, turėjome tam tikrų teorijų, tačiau nesuprato- 
me to, kas vėliau tapo aišku. Dabar žinome, kad ekonomikos augimo 
tempai po naftos krizės buvo perpus mažesni nei šeštajame ir septin- 
tajame dešimtmečiuose ir patyrė daug didesnį infliacinį spaudimą. 
Tas augimas skyrėsi struktūriškai ir nesukūrė tiek darbo vietų, todėl 
staiga išaugo nedarbas. Negana to, didžiulį sukrėtimą patyrė tarp- 
tautinė piniginė sistema; fiksuotų keitimo kursų tinklas, gyvavęs 
nuo Antrojo pasaulinio karo pabaigos, suiro. 

Tuo metu dažnai susitikdavau su draugais ir mes kalbėdavomės 
apie tai pietaudami ar po darbo gerdami alų. Kai kurie iš šių žmonių 
dirbo man - tarp darbuotojų buvo labai protingų vyrų ir moterų, 
dauguma jaunų ir laisvamanių — bent jau pagal visuotinai priimtus 
standartus. Kiti buvo vadybininkai iš Bostono „smegenų centrų“ ir 
vietinių koledžų profesoriai, o vienas — valstijos kongreso nario pa- 
vaduotojas. Tai buvo neformalūs susitikimai, kartais juose dalyvau- 

davo vos keletas ar pora iš mūsų, o kartais - daugiau nei tuzinas. 
"Tačiau ginčydavomės iki užkimimo. 

Kai dabar prisimenu tas diskusijas, man tampa gėda dėl viršenybės, 
kurią dažnai jutau. Aš žinojau dalykų, kuriais negalėjau pasidalyti. 
Mano draugai kartais puikuodavosi savo pranašumu — ryšiais Bikon 
Hile“ arba Vašingtone, profesoriaus ir daktaro laipsniais — O aš į tai 
galėjau atsakyti tik kaip didelės konsultavimo bendrovės vyriausia- 
sis ekonomistas, pirmąja klase keliaujantis po pasaulį. Juk negalėjau 
aptarinėti asmeninių susitikimų su tokiais žmonėmis kaip Torrijosas 
arba pasakoti, kaip mes manipuliuojame šalimis kiekviename žemy- 
ne. Tai buvo mano vidinės arogancijos ir nepasitenkinimo priežastis. 

Kai kalbėdavomės apie „mažųjų“ jėgos šaltinį turėdavau itin tvar- 
dytis. Žinojau tai, ko niekas iš jų negalėjo suprasti — kad korporato- 
kratija, jos ESų gauja ir už jų besislepiantys šakalai niekada neleis 
„mažiesiems“ valdyti situacijos. Tegalėjau remtis Arbenzo ir Mos- 
sadegho pavyzdžiais bei visai neseniai, 1973-iaisiais, CŽV nuversto 
demokratiškai išrinkto Čilės prezidento Salvadoro Allendes atveju. 
Tiesą sakant, supratau, kad globalios imperijos gniaužtai stiprėja, 
nepaisant OPEC - arba, kaip įtariau tuo metu ir tie įtarimai pasitvir- 
tino vėliau, netgi padedant OPEC. 

Mūsų pokalbiai dažnai sukosi apie aštuntojo dešimtmečio pra- 
džios ir ketvirtojo dešimtmečio panašumus. Pastarasis simbolizavo 
esminę tarptautinės ekonomikos, jos tyrimų, analizavimo ir suvo- 
kimo takoskyrą. Tas dešimtmetis atvėrė duris keinsizmui"" ir min- 
čiai, kad valstybė turi vaidinti pagrindinį vaidmenį valdant rinkas ir 
tokias paslaugas, kaip sveikatos apsauga, kompėnsacija už nedarbą 
ir kitas socialinio aprūpinimo formas. Mes tolome nuo pasenusių įsi- 
tikinimų, kad rinkos turi reguliuotis pačios, o valstybės įsikišimas 
privalo būti minimalus. 

Krizė baigėsi Naujuoju kursu, kai buvo pasirinktas ekonomikos 
reguliavimo stiprinimas, finansinės Vyriausybės manipuliacijos ir 


“ Bikon Hilas - Bostono rajonas, kuriame įsikūrusi JAV Masačusetso valstijos įstatymų leidžiamoji 
ir vykdomoji valdžia. 


Keinsizmas - ekonomikos valstybinio monopolistinio reguliavimo teorija, gavusi pavadinimą 
pagal jos kūrėjo anglų ekonomisto Dž. M. Keinso (Keynes) pavardę. 

platesnis fiskalinės politikos taikymas. Be to, Krizė ir Antrasis pa- 
saulinis karas paskatino sukurti tokias organizacijas kaip Pasaulinis 
bankas, TVF ir Bendroji muitų ir prekybos sutartis (GATT). Sep- 
tintasis dešimtmetis tapo lemiamu šiame pereinamame periode nuo 
neoklasicistinės prie keinsistinės ekonomikos. Tai atsitiko valdant 
Kennedy ir Johnsono administracijoms, o svarbiausią vaidmenį su- 
vaidino vienas žmogus — Robertas McNamara. 

McNamara buvo dažnas mūsų diskusijų grupės lankytojas, žino- 
ma, neakivaizdžiai. Visi žinojome apie jo žaibišką skrydį į šlovę 
nuo planavimo ir finansinės analizės vadybininko „Ford Motor“ 
kompanijoje 1949-aisiais iki „Ford“ prezidento 1960 metais, pirmojo 
iš kompanijos vadovų, nepriklausiusio Fordų šeimai. Netrukus Ken- 
nedy paskyrė jį gynybos sekretoriumi. 

McNamara tapo atkakliu keinsistinio valdymo modelio gynėju ir 
norėdamas nustatyti reikiamą karių skaičių, paskirstyti finansavi- 
mą, taikydamas kitas strategijas Vietname, naudodavosi matemati- 
niais modeliais bei statistiniais duomenimis. Jo argumentai, ginan- 
tys „agresyviąją lyderystę“, išpopuliarėjo ne tik tarp Vyriausybės 
valdininkų, bet ir korporacijų vadovų. Jie suformavo naujo filosofi- 
nio požiūrio į vadybos mokymą geriausiose šalies verslo mokyklose 
pagrindą ir leido atsirasti naujai vadovaujančių darbuotojų rūšiai, 
inicijavusiai judėjimą globalios imperijos link“. 

Sėdėdami prie stalo ir aptarinėdami pasaulinius įvykius ypač ža- 
vėjomės McNamaros darbu Pasaulio banko prezidento poste, kurį 
jis užėmė atsistatydinęs iš gynybos sekretoriaus pareigų. Dauguma 
mano draugų akcentavo tai, kad jis simbolizavo karinį-pramoninį 
kompleksą. Užėmė aukščiausius postus vienoje didžiausių korpora- 
cijų, Vyriausybėje, o dabar — galingiausiame banke pasaulyje. Toks 
neįtikėtinas valdžios atskyrimo principų pažeidimas kėlė daugeliui 
siaubą ir aš turbūt buvau vienintelis, kuris tuo nė kiek nesistebėjo. 

Dabar suprantu, kad didžiausias ir grėsmingiausias McNamaros 
indėlis į istoriją buvo tai, kad jis pavertė Pasaulio banką nejtikėti- 
no masto globalios imperijos agentu. Jis taip pat sukūrė precedentą. 


* Robert S. McNamara, 8:4 Secretary of Defense. Prieiga per internetą: http://www.defenselink.mil 
[žiūrėta 2003 m. gruodžio 27 d.]. 

McNamaros sugebėjimai nutiesti kelius tarp pagrindinių korporato- 
kratijos komponentų buvo ištobulinti jo sekėjų. 

George'as Schultzas, pavyzdžiui, vadovaujant Nixonui buvo iždo 
sekretorius ir Ekonominės politikos tarybos pirmininkas, vėliau 
lapo „Bechtel“ prezidentu, o valdant Reaganui — valstybės sekre- 
toriumi. Casparas Weinbergeris buvo „Bechtel“ viceprezidentas ir 
generalinis patarėjas, o vėliau tapo Reagano gynybos sekretoriumi. 
Richardas Helmsas vadovaujant Johnsonui buvo CŽV vadovas, o į 
valdžią atėjus Nixonui tapo ambasadoriumi Irane. Richardas Che- 
ney vadovaujant George'ui W. H. Bushui buvo gynybos sekretorius, 
vėliau „Halliburton“ prezidentas, o paskui tapo George'o W. Busho 
viceprezidentu. Netgi JAV prezidentas George'as W. H. Bushas savo 
karjerą pradėjęs kaip „Zapata Petroleum“ korporacijos įkūrėjas, va- 
dovaujant Nixonui ir Fordui buvo JAV ambasadorius JTO bei Fordo 
CŽV direktorius. 

Žvelgdamas į praeitį stebiuosi tų laikų naivumu. Daugeliu atvejų 
vis dar laikėmės senojo požiūrio į imperijos statybą. Kermitas Ro- 
vseveltas parodė naują kelią, nuvertęs Irano demokratą ir pakeitęs jį 
despotiškų karaliumi. Mes, ESai, pasiekėme daugelį tikslų tokiose 
šalyse kaip Indonezija ir Ekvadoras, tačiau Vietnamas tapo stulbi- 
nančiu pavyzdžiu, kaip greitai galima grįžti prie ankstesnių metodų. 

Kad pakeistume situaciją, mums reikėjo OPEC lyderio - Saudo 
Arabijos. 

15 SKYRIUS 


Saudo Arabijos pinigų 
plovimo afera 


1974-aisiais vienas Saudo Arabijos diplomatas parodė man savo ša- 
lies sostinės, Rijado, nuotraukas. Vienoje šių nuotraukų buvo jam- 
žinta banda ožkų, besirausiančių šiukšlių krūvose šalia Vyriausybės 
rūmų. Kai apie jas paklausiau diplomato, jo atsakymas mane apstul- 
bino. Jis paaiškino, kad ožkos — pagrindinė miesto atliekų valymo 
sistema. 

— Nė vienas save gerbiantis Saudo Arabijos pilietis niekada ne- 
rinks šiukšlių, — tarė jis. — Mes paliekame tai gyvuliams. 

Ožkos! Didžiausioje pasaulyje naftos karalystėje. Tai atrodė visiš- 
kai neįtikėtina. 

Tuo metu buvau tik pradėjusios ieškoti naftos krizės sprendimo 
konsultantų grupės narys. Tos ožkos leido suprasti, koks galėtų būti 
sprendimas, ypač turint omenyje, kaip šalis vystėsi per pastaruosius 
tris šimtmečius. 

Saudo Arabijos istorija pilna smurto ir religinio fanatizmo. Aš- 
tuonioliktame amžiuje vietinis karo vadas Mohammedas ibn Sau- 
das suvienijo savo pajėgas su itin konservatyvios vahabitų sektos 
fundamentalistais. Tai buvo galinga sąjunga ir per dų šimtus metų 


108 


Saudų šeima ir jos sąjungininkai vahabitai užkariavo didžiąją Ara- 
bijos pusiasalio dalį, įskaitant ir šventąsias islamo vietas —- Meką ir 
Mediną. 

Saudo visuomenė atspindėjo puritoniškąjį jos įkūrėjų idealiz- 
mą — reikėjo itin griežtai laikytis Korano tiesų. Religinė policija net 

Iš moterų buvo reikalaujama dengti kūną nuo galvos iki kojų. Už 
nusikaltimus laukdavo žiaurios bausmės, viešos egzekucijos ir už- 
mėtymai akmenimis buvo įprasti. Pirmojo vizito į Rijadą metu aš 
apstulbau, kai vairuotojas pasakė, kad galiu ramiai palikti kamerą, 
portfelį ir net piniginę neužrakintame automobilyje šalia turgaus. 

— Nė vienas, - paaiškino jis, - nė nepagalvotų apie vagystę. Va- 
gims čia nukerta rankas. 

Tos pačios dienos vakarą jis paklausė manęs, ar nenorėčiau ap- 
silankyti taip vadinamoje „Šnai Šnai“ aikštėje ir pasižiūrėti, kaip 
nukertama galva. Dėl vahabizmo ištikimybės tam, ką mes pavadin- 
tume ekstremaliu puritonizmu, miesto gatvės tapo saugios. Pažeidu- 
siems įstatymą buvo reikalaujama pačių griežčiausių kūno bausmių. 
Aš atsisakiau kvietimo. 

Saudų požiūris į religiją, kaip itin svarbią politikos bei ekonomi- 
kos dalį, prisidėjo prie Vakarų pasaulį sukrėtusio naftos embargo. 
1973-ųjų metų spalio 6-ąją dieną (Jom Kipuro, vienos švenčiausių 
Žydų švenčių metu) Egiptas ir Sirija kartu užpuolė Izraelį. Tai buvo 
Spalio karo pradžia — ketvirtojo, žiauriausiojo iš arabų ir izraelitų 
karų, turėjusio didžiulę įtaką visam pasauliui. Egipto prezidentas 
Sadatas spaudė Saudo Arabijos karalių Faisalą, kad šis imtųsi prie- 
monių neleisti JAV padėti Izraeliui, naudodamasis tuo, ką Faisalas 
pavadino „naftos ginklu“. Spalio 16-ąją Iranas ir dar penkios Arabi- 
jos įlankos valstybės, įskaitant ir Saudo Arabiją, pranešė 70 procentų 
didinančios naftos kainą. 

Susitikę Kuveite Arabijos naftos pramonės ministrai tarėsi dėl 
tolesnių veiksmų. Irako atstovas įnirtingai pasisakė už prieš JAV 
nukreiptus veiksmus. Jis siūlė kitiems delegatams nacionalizuoti 
JAV verslą arabų pasaulyje, uždėti visišką naftos embargą Jungti- 
nėms Valstijoms ir kitoms draugiškoms Izraeliui šalims bei atsiimti 


arabų kapitalą iš visų Amerikos bankų. Jis atkreipė dėmesį, kad 
arabų bankų sąskaitos yra didžiulės ir ši akcija baigtųsi ne mažesnc 
finansine panika nei 1929-aisiais. 

Kiti arabų šalių ministrai nebuvo linkę palaikyti tokio radikalaus 
plano, tačiau spalio 17-ąją jie nusprendė sutikti su labiau apribotu 
embargu, kuris turėjo prasidėti 5 procentais sumažinus naftos gavy- 
bą. Vėliau gavyba būtų mažinama 5 procentais per mėnesį, kol būtų 
pasiekti politiniai embargo tikslai. Jie sutiko, kad Jungtinės Valstijos 
turi būti nubaustos už savo proizraelišką poziciją ir joms turi būli 
taikomas griežčiausias embargas. 

Keletas susitikime dalyvavusių šalių pranešė, kad gavybą jie keti- 
na sumažinti 10, o ne 5 procentais. 

Spalio 19-ąją dieną JAV prezidentas Nixonas paprašė Kongreso 
2,2 milijardo dolerių Izraeliui pagelbėti. Kitą dieną Saudo Arabija 
ir kitos arabų šalys paskelbė visišką naftos tiekimo embargą JAV“. 

Naftos embargas baigėsi 1974-ųjų kovo 18-3ją dieną. Jis truko 
trumpai, tačiau jo įtaka buvo didžiulė. Saudo Arabijos naftos kaina 
šoktelėjo nuo 1,39 dolerio už barelį 1970-ųjų sausio 1-ąją iki 8,32 
dolerio 1974-ųjų sausio 1-ąją“". Politikai ir būsimieji valstybių tar- 
nautojai niekada neužmirš aštuntojo dešimtmečio pabaigoje išmoktų 
pamokų. Galų gale per tuos keletą mėnesių patirtas šokas sustiprino 
korporatokratiją, o jos trys pagrindiniai ramsčiai — didžiosios kor- 
poracijos, tarptautiniai bankai ir Vyriausybė — susijo glaudžiau nei 
anksčiau. Tas ryšys išliks ir ateityje. 

Embargas pakeitė požiūrį ir į užsienio politiką. Jis įtikino Volstry- 
tą ir Vašingtoną, kad daugiau negalima leisti nieko panašaus. Mūsų 
naftos tiekimo gynyba visada buvo prioritetas, tačiau po 1973-iųjų 
tai tapo manija. Embargas sustiprino Saudo Arabijos, kaip pasau- 
linės politikos žaidėjos, statusą ir privertė Vašingtoną pripažinti 


* Daugiau apie įvykius, sukėlusius 1973-iųjų naftos embargą ir jo pasekmes, skaitykite: Thomas W. 
Lippman, Inside the Mirage: America's Fragile Partnership with Saudi Arabia. Boulder CO: Wes- 
tview Press, 2004, p. 155-159; Daniel Yergin, The Prize: The Epic Oues! for Oil, Moneyd Power. 
New York, Free Press, 1993; Stephen Schneider, The Oil Price Revolution. Baltimore, John Hopkins 
University Press, 1983; Ian Seymour, OPEC: Instrumeni of Change. London, MeMillan, 1980. 


** Thomas W. Lippman, Inside the Mirage: America's Fragile Partnership with Saudi Arabia. Boul- 
der CO: Westview Press, 2004, p. 160. 

strateginę šios karalystės svarbą mūsų šalies politikai. Negana to, 
jis paskatino korporatokratijos lyderius desperatiškai ieškoti būdų, 
kaip sugrąžinti naftos dolerius į Ameriką ir apsvarstyti faktą, kad 
Suudo Arabijai labai trūko administracinių ir institucinių struktūrų 
sparčiai augančiam kapitalui valdyti. 

Papildomas pelnas, uždirbtas pakėlus naftos kainas, Saudo Arabi- 
mi išėjo Ir į gerą, ir į blogą. Jis pripildė nacionalinį iždą milijardais 
dolerių, tačiau pakirto tam tikras griežtas religines vahabitų normas. 
Turtingi saudiečiai ėmė keliauti po pasaulį. Jie lankė JAV ir Euro- 
pos mokyklas ir universitetus. Jie pirko prabangius automobilius ir 
prikimšo savo namus vakarietiškų prekių. Konservatyvias religines 
normas pakeitė nauja materializmo forma - kaip tik šis naujasis ma- 
terializmas pasiūlė būdą apsisaugoti nuo būsimų naftos krizių. 

Vos tik pasibaigus embargui Vašingtonas ėmė derėtis su Saudais, 
siūlydamas jiems techninę paramą, karinę techniką ir mokymus, bei 
galimybę atvesti šalį į dvidešimtąjį amžių mainais už naftos dolerius 
1r, svarbiausia, garantiją, kad daugiau niekada nebus jokio naftos 
„mbargo. Derybos baigėsi labai neįprastos organizacijos — Jungti- 
nių Valstijų ir Saudo Arabijos bendros ekonomikos komisijos — su- 
kūrimu. Dar žinoma kaip JECOR, ši organizacija įkūnijo inovaciją, 
priešingą tradicinėms pagalbos programoms: už Saudų pinigus buvo 
samdomos amerikiečių kompanijos naujai Saudo Arabijai sukurti. 

Nors bendras valdymas ir fiskalinė atsakomybė buvo perduoti 
JAV Iždo departamentui, ši komisija buvo itin nepriklausoma. Juk 
jai teko išleisti milijardus dolerių per daugiau nei dvidešimt penke- 
vo įtrauktas joks JAV finansavimas, Kongresas neturėjo įgaliojimų 
įsikišti į komisijos veiklą, nepaisant to, kad joje dalyvavo Iždo de- 
partamentas. Po nuodugnaus JECOR tyrimo Davidas Holdenas ir 
Richardas Johnsas paskelbė tokias išvadas: „Tai buvo susitarimas su 
toliausiai siekiančiais padariniais, kokį JAV kada nors yra sudariusi 
su besivystančia šalimi. Jis suteikė JAV galimybę giliai įsiskverbti į 
Karalystę ir sustiprinti abipusę priklausomybę“.“ 


* David Holden and Richard Johns, The House of Saud: The Rise and Rule of the Most Powerful 
Dynasty in the Arab World. New York, Holt Rinehart and Winston, 1981, p. 359. 

Iždo departamentas pasitelkė MAIN konsultantą ankstyviausioje 
stadijoje. Mane iškvietė ir pranešė, kad darbas bus itin svarbus u 
viskas, ką sužinosiu ir padarysiu, taps itin konfidencialu. Man vis 
kas atrodė kaip slapta operacija. Tuo metu buvau linkęs manyti, kiul 
MAIN buvo pagrindinis proceso konsultantas, tačiau vėliau supra 
tau, kad buvome tik vieni iš pakviestų ekspertų. 

Kadangi viskas buvo laikoma didžiulėje paslaptyje, aš nieko ne 
žinojau apie Iždo pokalbius su kitais konsultantais, taigi nebuvau ti 
kras dėl savo vaidmens svarbos šiame precedento neturinčiame san 
doryje. Dabar žinau, kad šis susitarimas nustatė naujus ESo veiklos 
standartus ir suteikė postūmį novatoriškoms tradicinių imperijos 
interesų gynimo būdų alternatyvoms. Taip pat žinau, kad dauguma 
mano išplėtotų scenarijų buvo galų gale įgyvendinti ir kad MAIN 
gavo vieną pirmųjų — ir labai pelningų —- kontraktų Saudo Arabijoje, 
o aš tais metais gavau didelę premiją. 

Mano darbas buvo pateikti išplėstinę prognozę, kas atsitiktų Saudo 
Arabijoje, jei į jos infrastruktūrą būtų investuoti milžiniški pinigai, 
bei suplanuoti šių pinigų paskirstymą. Trumpai tariant, manęs papra- 
šė pasitelkti kuo daugiau kūrybiškumo ir motyvuoti šimtų milijonų 
JAV dolerių įliejimą į Saudo Arabijos ekonomiką tokiomis sąlygomis, 
į kurias būtų įtrauktos JAV inžinerijos ir statybos kompanijos. Man 
liepė atlikti tai savarankiškai, nepasitelkus savo darbuotojų, ir izo- 
liavo mažame pasitarimų kambaryje, keliais aukštais aukščiau mano 
skyriaus. Buvau perspėtas, kad darbas susijęs su nacionaliniu saugu- 
mu ir potencialiai itin naudingas MAIN. 

Aš, žinoma, supratau, kad svarbiausias tikslas šį kartą nėra įpras- 
tinis - apkrauti šalį skolomis, kurių ji nepajėgs susimokėti. Man rei- 
kėjo rasti būdą, kaip JAV galėtų susigrąžinti didžiąją naftos dolerių 
dalį. Palaipsniui Saudo Arabija turėjo įsitraukti vis giliau, jos eko- 
nomika glaudžiai susipinti su mūsų ir tapti nuo jos priklausoma, be 
to, šalis turėjo tapti labiau vakarietiška, pakantesnė ir integruota į 
mūsų sistemą. 

Vos pradėjęs supratau, kad po Rijadą besibastančios ožkos yra 
simbolinis raktas, jautrioji po pasaulį skraidančių saudiečių vieta. 
Šios ožkos tiesiog maldavo pakeisti jas kuo nors labiau tinkančiu ka- 

tulystei, trokštančiai įsiveržti į šiuolaikinį pasaulį. Taip pat žinojau, 
kad OPEC ekonomistai pabrėžė nafta turtingų šalių poreikį gaminti 
"uugiau naftos vertę didinančių produktų. Jie skatino šias šalis vys- 
tyli savo naftos perdirbimo industriją ir pardavinėti naftos produktus 
likusiam pasauliui daug aukštesnėmis kainomis, užuot pardavinėjus 
palyginti nebrangią žalią naftą. 

Šis suvokimas atvėrė duris strategijai, kuri, buvau tuo įsitikinęs, 
bus naudinga visiems. Ožkos, suprantama, buvo tik atspirties taš- 
kas. Pajamos už naftą galėtų būti naudojamos samdyti JAV kom- 
panijoms, pakeisiančioms ožkas moderniausia pasaulyje atliekų su- 
"ukimo ir šalinimo sistema, kurios modernumu saudiečiai galėtų 
pelnytai didžiuotis. 

Galvojau apie ožkas kaip apie vieną lygties dalį, kuri galėtų būti 
tiikoma daugeliui karalystės ekonomikos sektorių, sėkmės formu- 
lų karališkosios šeimos, JAV Iždo departamento ir mano viršininkų 
MAIN akyse. Vadovaujantis šia formule pinigai būtų skirti sukurti 
mdustriniam sektoriui, kuris perdirbtų naftą į eksportinę produkci- 
jp. Dykumoje iškiltų didžiuliai naftos perdirbimo kompleksai, su- 
pami milžiniškų techninių parkų. Žinoma, tam reikėtų tūkstančius 
megavatų elektros gaminančių jėgainių, perdavimo ir paskirstymo 
linijų, greitkelių, vamzdynų, telekomunikacijų ir transporto sistemų, 
Įskaitant naujus oro uostus, išvystytus jūrinius uostus, didžiulio ap- 
tarnavimo sferos komplekso ir infrastruktūros, priversiančios suktis 
visus sraigtelius. 

Mes visi turėjome didelių vilčių, kad šis planas taps sektinu pa- 
vyzdžiu visame pasaulyje. Po pasaulį keliaujantys saudiečiai giedotų 
mums ditirambus, kviestų kitų šalių lyderius atvykti į Saudo Arabiją 
ir susipažinti su mūsų sukurtu stebuklu, tie lyderiai vėliau prašytų 
sukurti panašius planus jų šalims ir - dauguma atvejų šalyse, nejei- 
nančiose į OPEC, - leistų pasitelkti Pasaulio banką ar kitus į skolas 
klampinančius finansavimo metodus. Globali imperija iš to puikiai 
pasipelnytų. 

Kol dirbau su šiomis idėjomis, galvojau apie ožkas, ir ausyse ai- 
dėjo vairuotojo žodžiai: „Joks save gerbiantis saudietis niekada ne- 
rinks šiukšlių“ Šį priedainį girdėjau ne kartą, įvairiomis progomis. 

Buvo akivaizdu, kad saudiečiai nevers savo žmonių dirbti juodų dar- 
bų, ar tai būtų darbas pramonės komplekse ar kokio nors objekto 
statybos. Visų pirma jų buvo mažai. Be to, Saudų dinastija prisiėmė 
įsipareigojimą suteikti piliečiams tokį išsilavinimo ir pragyvenimo 
lygį, kuris nesuderinamas su fiziniu darbu. Saudiečiai galėjo vado- 
vauti kitiems, tačiau visiškai netroško tapti pramonės darbininkais 
ar statybininkais. Todėl buvo būtina importuoti darbo jėgą iš kitų 
šalių, kur ji buvo pigi ir žmonėms reikėjo darbo. Jei įmanoma, darbo 
jėga turėjo atvykti iš kitų Artimųjų Rytų arba islamo šalių - Egipto, 
Palestinos, Pakistano ir Jemeno. 

Ši perspektyva atvėrė dar vieną galimą plėtros kryptį. Būsimiems 
darbuotojams reikėtų pastatyti didžiulius gyvenamuosius komplek- 
sus kartu su prekybos centrais, ligoninėmis, gaisrinėmis ir policijos 
nuovadomis, vandens ir kanalizacijos sistemomis, elektros, komu- 
nikacijų ir transporto tinklais — tiesą sakant, ten, kur anksčiau buvo 
dykuma, reikėtų pastatyti modernius miestus. Čia atsivėrė galimybė 
panaudoti besivystančias technologijas — vandens gėlinimo kom- 
pleksus, mikrobangų sistemas, sveikatos priežiūros ir kompiuterinių 
technologijų kompleksus. 

Saudo Arabija buvo išsipildžiusi projektuotojo svajonė, taip pat 
ir fantazija kiekvieno, susijusio su inžinerijos ir statybos verslu. Ji 
siūlė pasaulyje dar nematytą ekonominę galimybę: atsilikusią šalį 
su beveik neribotais finansiniais ištekliais ir troškimu kuo greičiau 
įžengti į modernų pasaulį. 

Turiu prisipažinti, kad mėgavausi šiuo darbu. Apie Saudo Ara- 
biją nebuvo jokių patikimų duomenų nei Bostono bibliotekoje, nei 
kur nors kitur, nebuvo nieko, kas pateisintų ekonometrinių modelių 
taikymą. Iš tikrųjų darbo apimtis — visiška ir greita nacijos trans- 
formacija iki šiol nematytu mastu — reiškė, kad jeigu tokie istoriniai 
duomenys ir egzistuoja, jie yra visiškai nesvarbūs. 

Be to, niekas ir nesitikėjo tokios kokybinės analizės, bent jau ne 
šiame žaidimo lygmenyje. Tiesiog leidau reikštis vaizduotei ir rašiau 
ataskaitas, aprašančias šlovingą karalystės ateitį. Norėdamas apskai- 
čiuoti tokius dalykus, kaip apytikrė vieno megavato gamybos kaina, 
vienos kelio mylios kaina, ar tai, kiek vienam darbininkui kainuos 

kanalizacija, vanduo, gyvenamasis plotas, maistas ir komunalinės 
paslaugos, naudojausi laužtais iš piršto duomenimis. Man nereikėjo 
tikslinti šių sąmatų ar pateikti galutinių išvadų. Mano darbas buvo 
tiesiog surašyti planus (kuriuos tiksliau reikėtų vadinti „vizijomis“) 
to, ką galima būtų padaryti, ir sudaryti grubią visam tam skirtų iš- 
laidų sąmatą. 

Aš visąlaik turėjau omenyje tikruosius tikslus: kaip kiek įmano- 
ma padidinti išmokas JAV kompanijoms ir paversti Saudo Arabiją 
priklausoma nuo Jungtinių Valstijų. Nesunku suprasti, kaip glau- 
džiai buvo susiję šie du tikslai: beveik visi naujai pradėti projektai 
reikalavo nuolatinės priežiūros ir atnaujinimo, visi jie buvo tokie 
techniškai sudėtingi, kad juos įgyvendinančios kompanijos turėjo 
nuolat juos plėtoti ir prižiūrėti. Tiesą sakant, tęsdamas darbą ėmiau 
sudarinėti du sąrašus kiekvienam mano įsivaizduojamam projektui: 
vienas buvo skirtas tikėtiniems statybos ir įrengimo kontraktams, o 
kitas — ilgalaikės priežiūros ir aptarnavimo susitarimams. MAIN, 
„Bechtel“, „Brown 6 Root“, „Halliburton“, „Stone “ Webster“ ir 
daugybė kitų JAV inžinerijos kompanijų bei rangovų gaus gražaus 
pelno ilgus dešimtmečius. 

Be ekonominių, buvo ir kitų kabliukų, darančių Saudo Arabiją 
priklausomą nuo mūsų. Šios turtingos nafta karalystės moderni- 
zacija sukels nevienareikšmę reakciją. Pavyzdžiui, konservatyvūs 
musulmonai įsius, Izraelis ir kitos kaimyninės šalys pajus grėsmę. 
Ekonominis šios tautos vystymasis tikrai paskatins ir kitos industri- 
jos — Arabų pusiasalio gynybos, atsiradimą. Šia sfera užsiimančios 
privačios kompanijos, taip pat ir JAV karinė industrija gali tikėtis 
dosnių kontraktų ir, vėlgi, ilgalaikių aptarnavimo ir priežiūros susi- 
tarimų. Jų sudarymas pareikalaus dar vienos inžinerijos ir statybos 
projektų bangos — reikės oro uostų, raketų bazių, kareivinių ir visos 
su šių objektų aptarnavimu susijusios infrastruktūros. 

Savo ataskaitas, adresuotas „Iždo departamento projektų vado- 
vui“, siųsdavau užklijuotuose vokuose vidiniu biuro paštu. Kartais 
susitikdavau su keletu kitų mūsų komandos narių — MAIN viceprezi- 
dentais Ir mano vadovais. Kadangi oficialaus pavadinimo šiam pro- 
Jektui neturėjome, nes jis vis dar buvo tyrimų ir plėtros etape ir dar 

netapo JECOR dalimi, vadinome jį - pašnibždomis - SAMA. Tai 
neva reiškė Saudo Arabijos Pinigų Plovimo Aferą (Saudi Arabian 
Money-laundering Affair), tačiau šiame pavadinime buvo paslėpta 
ir žodžių žaismė — centrinis šalies bankas vadinosi Saudo Arabijos 
Monetarine agentūra (SAM). 

Kartais su mumis susitikdavo Iždo departamento atstovai. Šių su- 
sitikimų metu daug neklausinėjau. Dažniausiai papasakodavau, kaip 
vyksta darbas, atsakydavau į jų pastabas ir sutikdavau padaryti vis- 
ką, ko būdavau prašomas. Viceprezidentams ir Iždo atstovams ypač 
didelį įspūdį padarė mano idėjos apie ilgalaikius priežiūros ir aptar- 
navimo susitarimus. Tai paskatino vieną iš viceprezidentų sukurti 
frazę, kurią dažnai vartodavome kalbėdami apie karalystę: „Karvė, 
kurią melšime iki savo dienų galo“ Tačiau man prieš akis visada 
iškildavo ožkos, o ne karvės vaizdinys. 

Būtent per šiuos susitikimus supratau, kad į projektą įtraukta ir 
keletas konkurentų ir kad už mūsų pastangas visi laukėme pelningų 
kontraktų. Aš įtariau, kad už šį parengiamąjį darbą sąskaitas apmo- 
kėjo MAIN ir kitos kompanijos. Tai buvo trumpalaikė rizika, mai- 
nais į galimybę atsiriekti savo pyrago dalį. Šį įtarimą sustiprino tai. 
kad mano laiko sąnaudos buvo įrašomos į bendrų ir administracinių 
išlaidų sąskaitą. Šis tipiškas būdas buvo taikomas daugelio projektų 
pradinėms plėtros stadijoms. Šiuo atveju pradinės investicijos smar- 
kiai viršijo normą, tačiau šie viceprezidentai buvo labai įsitikinę, kad 
projektas atsipirks. 

Nors ir žinojome, kad konkurentai taip pat įtraukti, manėme, kal 
darbo užteks visiems. Aš jau pakankamai ilgai sukausi šiame versle, 
kad žinočiau, jog atlygis tiesiogiai priklausys nuo to, kiek mūsų pa- 
daryto darbo bus priimtina Iždo departamentui ir konsultacinės ben- 
drovės, pateikusios siūlymus, kurie bus įgyvendinti, gaus riebiausius 
kontraktus. Laikiau savo pareiga kurti scenarijus, kurie tikrai bus 
įgyvendinti. Mano žvaigždė MAIN sparčiai kilo ir buvimas svar- 
biausiu SAMA projekto žaidėju tik prisidėtų prie tolesnės karjeros, 
žinoma, jei projektas būtų sėkmingas. 

Per susitikimus mes taip pat atvirai aptarinėjome tai, kad SAMA 
ir JECOR gali sukurti tolesnius precedentus. Juk tai buvo novato- 

iškas būdas gauti pelningų kontraktų šalyse, kurioms nereikėjo 
tarptautinių bankų kreditų. Kaip panašių šalių pavyzdžiai į galvą 
1 karto ateidavo Iranas ir Irakas. Be to, turėdami galvoje žmogiš- 
ką prigimtį, jutome, kad šių šalių lyderiai norės pamėgdžioti Saudo 
Arabiją. Beveik neliko abejonių, kad 1973-iųjų naftos embargas — 
kuris iš pat pradžių atrodė toks siaubingas — atneš daug malonių 
netikėtumų inžinerijos ir statybos verslui bei nuties tolimesnį kelią 
globalios imperijos link. 

Šių vizijų etapą įgyvendinau apie aštuonis mėnesius — nors nie- 
kada daugiau nei keletą dienų iš eilės - užsidaręs mažojoje pasėdžių 
salėje arba namuose. Visi mano darbuotojai turėjo kitų užduočių ir 
puikiai galėjo patys savimi pasirūpinti, nors kartais patikrindavau, 
kaip jiems sekasi. Laikui bėgant mūsų darbą supanti paslaptis sklai- 
dėsi. Vis daugiau žmonių suvokė, kad Saudo Arabija įtraukta į tam 
tikrą didelį žaidimą. Susijaudinimas kilo, sklido gandai. Viceprezi- 
dentai ir Iždo departamento atstovai tapo atviresni. Manau, iš dalies 
dėl to, kad ir patys gaudavo daugiau informacijos, nes palaipsniui 
aiškėjo išmoningo plano detalės. 

Pagal šį besivystantį planą Vašingtonas norėjo, kad Saudai ga- 
rantuotų naftos tiekimą, kurios kaina liktų priimtinose Jungtinėms 
Valstijoms ir jų sąjungininkams ribose. Jei likusios šalys, tokios kaip 
Iranas, Irakas, Indonezija ar Venesuela grasintų embargu, susidariu- 
sią tuštumą turėtų užpildyti didžiuliai Saudo Arabijos ištekliai. Pats 
laktas, kad ji tai gali padaryti, laikui bėgant nuo minties apie em- 
bargą atgrasintų ir kitas šalis. Mainais už šią garantiją Vašingtonas 
siūlė Saudų dinastijai stulbinamai patrauklų sandėrį: pasižadėjimą 
suteikti visišką ir neabejotiną JAV politinę ir, jei reikalinga, karinę 
paramą, ir užtikrinti jų buvimą šalies valdžioje. 

Šio sandėrio Saudams buvo sunku atsisakyti, turint omenyje jų 
geografinę padėtį, karinės galios trūkumą ir pažeidžiamumą iš tokių 
kaimynų kaip Iranas, Sirija, Irakas ir Izraelis pusės. Todėl natūralu, 
kad naudodamasis šia silpnybe Vašingtonas iškėlė dar vieną sąlygą, 
iš naujo apibrėžusią ESų vaidmenį pasaulyje: ir tapusią pavyzdžiu, 
kurį vėliau bandysime taikyti kitoms šalims, ypač Irakui. Žvelgiant 
į praeitį sunku suprasti, kaip Saudo Arabija galėjo priimti šią sąlygą. 

Nieko nuostabaus, kad likęs arabų pasaulis, OPEC ir kitos islamo 
šalys buvo priblokštos, kai sužinojo apie sandėrio sąlygas 1r tai, kad 
karališkoji dinastija parsidavė Vašingtonui. 

Sąlygos esmė buvo ta, kad Saudo Arabija už naftos dolerius turėjo 
pirkti JAV vyriausybės vertybinius popierius, o procentus, uždirbtus 
iš šių popierių, JAV Iždo departamentas ketino leisti Saudo Arabijos 
modernizacijai ir žengimui iš viduramžių į modernų industrinį pa- 
saulį. Kitaip tariant, palūkanos už naudojimąsi milijardais iš naftos 
uždirbtų karalystės dolerių būtų panaudotos sumokėti JAV kompani- 
joms, kad jos išpildytų mano (ir kai kurių varžovų) sukurtas vizijas, 
paverstų Saudo Arabiją modernia industrine galybe. Mūsų 1ždo dc- 
partamentas samdytų mus už Saudų pinigus, kad projektuotume ir 
kurtume infrastruktūrą ir netgi ištisus miestus Arabijos pusiasalyje. 

Nors Saudai pasiliko teisę vadovauti bendrai projektų krypčiai, 
tikrovė buvo kitokia — elitinės užsieniečių pajėgos (bedievių, daugu- 
mos musulmonų akimis) spręs, kaip atrodys Arabų pusiasalis ir kaip 
vystysis jo ekonomika. Ir tai turėjo atsitikti karalystėje, kuri buvo 
įkurta vadovaujantis griežčiausiais vahabizmo principais ir laikėsi 
to keletą šimtmečių. Iš jų pusės tai turėjo atrodyti didžiuliu nukry- 
pimu nuo tikėjimo, tačiau šiomis aplinkybėmis, didžiulio politinio ir 
ekonominio spaudimo, organizuoto Vašingtono, sąlygomis, Saudai 
suprato, kad jų pasirinkimas nedidelis. 

Žvelgiant iš mūsų pusės, didžiulio pelno perspektyvos atrodė ne- 
ribotos. Tai buvo itin miela sutartis, atverianti stulbinamas perspek- 
tyvas. Sutartis darėsi dar saldesnė, kadangi mums nereikėjo gauti 
Kongreso palaiminimo. O šio proceso nekentė visos korporacijos, 
ypač privačios, tokios kaip „„Bechtel“ ir MAIN, kurios nemėgo at- 
verti savo buhalterinių knygų ir dalintis paslaptimis su pašaliniais. 
Ryškiausius šios sutarties pranašumus iškalbingai aprašė buvęs žur- 
nalistas ir Artimųjų Rytų instituto profesorius adjunktas Thomasas 
W. Lippmanas: 


„Besimaudantys piniguose Saudai suteiktų šimtus milijonų 


dolerių Iždui, kuris naudotųsi jais, kol reikėtų atsiskaityti su 
darbuotojais ir tiekėjais. Ši sistema garantuotų, kad Saudų pinigai 

dirbs Amerikos ekonomikai... Ji taip pat garantuotų, kad komisijos 
vadovai galėtų imtis bet kokių jiems ir Saudams reikalingų 
projektų neatsiskaitinėdami Kongresui.“* 


Šio istorinio sumanymo masto nustatymas užėmė daug mažiau laiko 
nei tikėjomės. Tačiau dabar reikėjo rasti būdų jam įgyvendinti. Tam, 
kad procesas pajudėtų, kažkas iš aukščiausių Vyriausybės sluoksnių 
buvo išsiųstas į Saudo Arabiją su itin slapta misija. Nesu tikras, bet 
manau, kad tai buvo Henry Kissingeris. 

Kad ir kas būtų tas pasiuntinys, jo pirmoji užduotis buvo priminti 
karališkai šeimai, kas atsitiko kaimyniniame Irane, kai Mossadeg- 
has pabandė pakenkti britų naftos interesams. Antra, jis turėjo pa- 
teikti tokį viliojamą pasiūlymą, kurio būtų sunku atsisakyti, turint 
galvoje ir tai, kad Saudams beveik nebuvo iš ko rinktis. Esu įsiti- 
kinęs, kad jiems sukūrė įspūdį, jog jie turi vos du kelius: pasirinkti 
mūsų pasiūlymą ir užsitikrinti paramą ir apsaugą, arba atsisakyti - ir 
pasukti Mossadegho keliu. Grįžęs į Vašingtoną pasiuntinys atvežė 
Saudų sutikimą paklusti. 

Tiesa, buvo viena nedidelė kliūtis. Reikėjo įtikinti visus svarbius 
asmenis Saudų vyriausybėje, nes tai, kaip mums buvo pranešta, yra 
šeimos reikalas. Saudo Arabija nebuvo demokratiška, tačiau pačioje 
Saudų dinastijoje reikėjo šiokio tokio sutarimo. 

1975-aisiais man paskyrė vieną tokį svarbų asmenį. Vadinau jį 
princu W., nors ir neišsiaiškinau, ar jis tikras princas. Mano užduotis 
buvo įtikinti jį, kad SAMA atneš naudą šaliai ir asmeniškai jam. 

Tai nebuvo taip lengva, kaip atrodė iš pradžių. Princas W. laikė 
save doru vahabitu ir nenorėjo matyti, kaip jo šalis grimzta į Va- 
karų vertelgiškumo liūną. Jis taip pat tvirtino, kad suvokia mūsų 
pasiūlymų klastingumą. Jūs, aiškino jis, siekiate tų pačių tikslų, kaip 
ir kryžiuočiai prieš tūkstantį metų: arabų pasaulio christianizaci- 
Jos. Iš dalies jis buvo teisus. Mano nuomone, skyrėsi tik mūsų ir 
kryžiuočių požiūris. Viduramžiais Europos katalikai tvirtino, kad 
jų tikslas — išgelbėti musulmonus iš skaistyklos, o mes tvirtinom, 


* Thomas W. Lippman, Inside the Mirage: America's Fragile Partnership with Saudi Arabia. 
Boulder CO: Westview Press, 2004, p. 167. 

kad norim padėti Saudams tapti moderniems. Tiesą sakant, manau, 
kad kryžiuočiai, kaip ir korporatokratija, tiesiog norėjo išplėsti savo 
imperiją. 

Nepaisant religinių įsitikinimų, princas W. turėjo vieną silpny- 
bę - gražioms blondinėms. Žinant įsitvirtinusį stereotipą tai skam- 
ba juokingai, tačiau turiu pastebėti, kad princas W. buvo vienin- 
telis iš Saudų, turėjęs tokią silpnybę, arba vienintelis, kuris leido 
man apie ją sužinoti. Tačiau tai suvaidino tam tikrą vaidmenį šiame 
istoriniame sandoryje ir parodė, ko aš sugebu griebtis, norėdamas 
įvykdyti misiją. 

1I6 SKYRIUS 


Sutenerystė ir Osamos 
bin Ladeno rėmimas 


Nuo pat pradžių princas W. leido suprasti, kad per savo vizitus į Bos- 
toną norėtų mėgautis jam patinkančios moters draugija ir ši turėtų 
būti daugiau nei eskortas. Tačiau jis visiškai nenorėjo turėti reikalų 
su profesionale, bijodamas, kad jis arba jo šeimos nariai netyčia susi- 
tiks ją gatvėje ar kokteilių vakarėlyje. Su princu W. susitikinėdavau 
slapčia, todėl man buvo lengviau vykdyti jo pageidavimus. 

Sally buvo žavi mėlynakė šviesiaplaukė moteris, gyvenanti Bos- 
tone. Jos vyras, „United Airlines“ pilotas, dažnai keliaujantis darbo 
ir kitais reikalais, net neslėpė savo neištikimybės. Sally į savo vyro 
išdykavimus žvelgė atlaidžiai. Jai patiko jo alga, prabangus butas 
Bostone, ir kiti pranašumai, kuriais galėjo mėgautis piloto žmona. 
Prieš dešimtmetį ji buvo hipė, įpratusi prie palaido gyvenimo ir 
santykių, todėl papildomo uždarbio idėja jai pasirodė patraukli. Ji 
nusprendė suteikti princui W. progą, tačiau su viena sąlyga: jų san- 
tykių ateitis visiškai priklausys nuo jo elgesio ir požiūrio į ją. 

Mano laimei, jie vienas kitam patiko. 

Princo W. ir Sally romanas, tapęs SAMA dalimi, sukėlė man tam 
tikrų problemų. MAIN griežtai draudė savo darbuotojams užsiimti 

nelegalia veikla. O aš, įstatymo požiūriu, verčiausi suteneriavimu 
veikla, uždrausta Masačusetse, todėl pagrindine problema tapo Sally 
paslaugų apmokėjimas. Laimei, buhalterija suteikė man didžiulę 
laisvę išlaidauti. Buvau dosnus arbatpinigių ir sugebėjau įtikinti kai 
kurių prabangių Bostono restoranų padavėjus parūpinti man tuščių 
sąskaitų blankų. Tada dar buvo laikai, kai sąskaitas pildė žmonės, o 
ne kompiuteriai. 

Laikui bėgant, princas W. įsidrąsino. Jis ėmė pageidauti, kad įkal- 
bėčiau Sally atvykti ir pagyventi jo privačiame name Saudo Arabi- 
joje. Tai nebuvo toks jau neįprastas dalykas tais laikais — prekyba 
moterimis tarp kai kurių Europos šalių ir Artimųjų Rytų klestėjo. 
Moterys pasirašydavo kontraktą tam tikram laikui, o jam pasibaigus 
grįždavo namo su nemenka suma banko sąskaitoje. Robertas Baeris, 
dvidešimties metų stažą turintis CŽV operatyvininkas ir Artimųjų 
Rytų specialistas, tai aprašo taip: „Aštuntojo dešimtmečio pradžio- 
je, ėmus plūsti naftos doleriams, vienas verslus libanietis pradėjo 
kontrabanda gabenti princams kekšes... Kadangi niekas karališkoje 
šeimoje pinigų netaupė, libanietis stulbinamai praturtėjo“.“ 

Man buvo žinoma ši padėtis, netgi pažinojau žmones, galinčius 
suorganizuoti tokį kontraktą. Tačiau egzistavo dvi akivaizdžios kliū- 
tys: Sally ir užmokestis. Buvau įsitikinęs, kad Sally nė už ką nepaliks 
Bostono ir nesikraustys į rūmus Artimųjų Rytų dykumoje. Buvo taip 
pat akivaizdu, kad joks tuščių restorano sąskaitų pluoštas nepadengs 
šios kelionės išlaidų. 

Pastaruoju dalyku pasirūpino princas W. patikinęs, kad pats mo- 
kės sugulovei, o man reikėjo tik dėl visko susitarti. Labai palengvėjo, 
kai princas prisipažino, kad Saudo Arabijos Sally gali skirtis nuo tos 
Sally, kuri palaikė jam kompaniją Bostone. Aš paskambinau keletui 
draugų, kurie turėjo libaniečių kontaktus Londone ir Amsterdame. 
Po poros savaičių Sally pamaina pasirašė kontraktą. 

Princas W. buvo sudėtingas žmogus. Sally tenkino jo kūnišką 
aistrą, o padėdamas jam, pelniau jo palankumą. Tačiau tai anaiptol 
neįtikino princo, kad SAMA - ta strategija, kurią jis rekomenduo- 


* Robert Baer, Sleeping with the Devil: How Washington Sold Our Soul for Saudi Oil. New York, 
Crown Publishers, 2003, p. 26. 

tų savo šaliai. Manęs laukė itin sunki užduotis. Praleidau daugybę 
valandų, rodydamas jam statistinius duomenis ir padėdamas anali- 
zuoti situaciją ir metodus, kuriuos taikėme kitose šalyse, įskaitant 
ir tuos ekonometrinius modelius, kuriuos kūriau Kuveitui, moky- 
damasis pas Claudine prieš man išvykstant į Indoneziją. Galų gale 
Jis nusileido. 

Aš nežinau, kas vyko tarp mano kolegų ESų ir kitų svarbių Saudų 
asmenų. Žinau tik, kad mūsų pasiūlymų paketą pagaliau patvirtino 
visa šeima. Už savo dalyvavimą MAIN buvo apdovanota vienu iš 
pirmųjų pelningiausių kontraktų, vadovaujamų JAV Iždo depar- 
tamento. Mums pasiūlė ištirti pasenusią ir padriką šalies elektros 
energijos sistemą ir sukurti naują, atitinkančią JAV standartus. 

Man, kaip ir įprasta, teko važiuoti su pirmąja komanda ir užsi- 
1mti ekonomikos ir elektros apkrovų augimo prognozėmis kiekvie- 
nam šalies regionui. Trys man dirbantys vyrai jau ruošėsi vykti į 
Rijadą, kai iš juridinio departamento atėjo įsakymas, kad nuvy- 
kę per kelias savaites pagal kontraktą privalome atidaryti visiškai 
veikiantį biurą ir imtis darbo. Tiesa, į šį punktą niekas nekreipė 
dėmesio beveik mėnesį. Mūsų susitarime su Iždu buvo nurodyta, 
kad visa reikalinga įranga turi būti pagaminta JAV arba Saudo 
Arabijoje. Kadangi Saudo Arabija nieko negamino, nes neturėjo 
pramonės, viską reikėjo siųsti iš Jungtinių Valstijų. Mus apėmė ne- 
viltis, kai sužinojome, kad eilės patekti į Arabijos pusiasalio uostus 
laukia ilga tanklaivių virtinė. Krovinių siuntimas galėjo užtrukti 
1igus mėnesius. 

MAIN neketino prarasti tokio vertingo kontrakto dėl keleto bal- 
dais apstatytų biuro patalpų. Bendrame visų partnerių pasitarime 
kelias valandas sukome galvas. Apsistojome ties sprendimu išsinuo- 
moti „Boeing 747“, pakrauti jį reikalingomis prekėmis iš Bostono 
sandėlių ir nuskraidinti į Saudo Arabiją. Pamenu pagalvojau, kad 
būtų visai neblogai, jei lėktuvas priklausytų „United Airlines“, o 
valdytų jį pilotas, kurio žmona padėjo atvesti Saudų dinastiją į protą. 


Sandoris tarp JAV ir Saudo Arabijos pertvarkė šalį vos ne pernakt. 
OOžkas pakeitė du šimtai ryškiai geltonų amerikietiškų šiukšliavežių, 

kuriuos už 200 milijonų dolerių kontraktą tiekė „Waste Manape 
ment, Inc.“ Panašiai buvo modernizuoti visi Saudų ekonomikos 
sektoriai: nuo žemės ūkio ir energetikos iki išsilavinimo ir komun: 
kacijų. Kaip 2003-aisiais rašė Thomasas Lippmanas: 


„Amerikiečiai performavo neaprėpiamą, tuščią kraštovaizdį su 
klajoklių palapinėmis ir valstiečių drėbtinėmis lūšnelėmis pagal 
savo pavyzdį: nuo „Starbucks“ ant kampo iki invalidų vežimėliams 
skirtų pandusų naujausiuose viešuosiuose pastatuose. Šiuolaikinė 
Saudo Arabija — tai greitkelių, kompiuterių, kondicionuojamų 
prekybos centrų, pilnų tokių pat prašmatnių parduotuvių kaip 

ir JAV priemiesčiuose, elegantiškų viešbučių, greitojo maisto 
restoranų, palydovinės televizijos, moderniausių ligoninių, biurų 
dangoraižių ir pramogų parkų su amerikietiškais kalneliais šalis“* 


Mūsų 1974 metais sukurti planai nustatė būsimų derybų su turtingo- 
mis nafta šalimis standartus. Tam tikra prasme SAMA/JECOR tapo 
kitu etapu po Kermito Roosevelto darbelių Irane. Nauja globalios 
imperijos kareivių rūšis savo politinių ir ekonominių ginklų arsenal;) 
papildė nauju inovaciniu ginklu. 

Saudo Arabijos pinigų plovimo afera ir Jungtinė komisija taip pal 
sukūrė naujus tarptautinės teisės precedentus. Tai tapo akivaizdu Idi 
Amino atveju. Kai liūdnai pagarsėjęs Ugandos diktatorius pasitraukė 
iš šalies 1979 metais, jam prieglobstį suteikė Saudo Arabija. Nors visi 
jį laikė kruvinu tironu, atsakingu už kelių šimtų tūkstančių žmonių 
žūtį, išėjęs poilsio Aminas gyveno apsuptas prabangos — automobilių 
ir tarnų jam parūpino Saudų dinastija. Jungtinės Valstijos nedrąsiai 
prieštaravo, tačiau šiais prieštaravimais viskas ir baigėsi, nes JAV bi- 
jojo, kad Saudai nutrauks sandorį. Diktatorius ramiai seno žvejoda- 
mas ir vaikštinėdamas po paplūdimį. 2003 metais aštuoniasdešimt- 
metis Aminas mirė Džidos mieste nuo inkstų nepakankamumo“"“". 


* Thomas W. Lippman, Inside the Mirage: America's Fragile Partnership with Saudi Arabia. Boul- 
der CO: Westview Press, 2004, p. 162. 


** Ten pat, p. 2. 


Lk Henry Wasswa, /di Amin, Murderous Ugandan Dictator, Dies. Associated Press, August 17, 2003. 

Daug subtilesnis ir daug žalingesnis buvo vaidmuo, kurį Saudo 
Arabijai leista suvaidinti remiant tarptautinį terorizmą. Jungtinės 
Valstijos nė neslėpė norinčios, kad Saudų dinastija finansuotų Osa- 
mos bin Ladeno karą Afganistane prieš Sovietų Sąjungą devintaja- 
me dešimtmetyje. Rijadas kartu su Vašingtonu modžahedų" palaiky- 
mui skyrė apie 3,5 milijardo dolerių“. Tačiau amerikiečių ir Saudų 
bendradarbiavimas peržengė ir šias ribas. 

2003-iųjų pabaigoje „US News4:World Report“ paskelbė išsamų 
tyrimą „Saudų pėdsakas“. Žurnalistai pervertė tūkstančius puslapių 
teismo posėdžių užrašų, JAV ir užsienio žvalgybos ataskaitų, kitų 
(dokumentų ir paėmė interviu iš daugelio valstybės pareigūnų bei 
Artimųjų Rytų ir terorizmo ekspertų. Jie paskelbė tokias išvadas: 


„Įrodymai nepaneigiami: Saudo Arabija, ilgalaikė Amerikos 
sąjungininkė ir didžiausia pasaulyje naftos tiekėja kažkaip tapo, 
kaip pasakė vienas vyresniųjų Iždo departamento pareigūnų, 
teroristų finansavimo „epicentru“... 

Pradedant nuo devintojo dešimtmečio, po dvigubo šoko - Irano 
revoliucijos ir karo Afganistane — pusiau oficialūs labdaros fondai 
tapo pagrindiniu greit augančio džihado judėjimo finansavimo 
šaltiniu. Daugiau nei dvidešimtyje šalių šie pinigai buvo naudojami 
sukarintoms treniruočių stovykloms išlaikyti, ginklams pirkti ir 
naujiems nariams verbuoti. 

„Saudų dosnumas skatino JAV pareigūnus užmerkti akis“, — 
sako kai kurie žvalgybos veteranai. Milijardai dolerių iš kontraktų, 
atlyginimų ir dotacijų nusėdo didelės dalies dabar atsistatydinusių 
JAV pareigūnų - ambasadorių, CŽV rezidentų, net paprastų 
sekretorių, kurie turėjo reikalų su Saudais — kišenėse... 

Elektroniniu būdu perimti pokalbiai rodo, kad karališkosios 
šeimos nariai rėmė ne tik „Al-Oaedą“, bet ir kitas teroristų 


“6 


ki 
grupuotes | 


* Musulmonų partizanai (red. past.). 
i „The Saudi Connection“, U.S. News d. World Report, December 15, 2003, p. 21. 
*** „The Saudi Connection“, U.S. News 4 World Report, December 15, 2003, p. 19, 20, 26. 

Po Pasaulio prekybos centro ir Pentagono užpuolimo 200!-aisiais 
iškyla vis daugiau įrodymų apie slaptus Vašingtono ir Rijado ry- 
šius. 2003 metų spalį žurnalas „Vanity Fair“ išsamiame straipsnyje 
„Gelbstint Saudus“ atskleidė anksčiau niekur neskelbtą informaci- 
ją. Pasakojimas apie Bushų šeimos, Saudų dinastijos ir bin Ladeno 
šeimos santykius manęs nenustebino. Žinojau, kad jie tęsiasi nuo 
SAMA laikų, prasidėjusių 1974 metais, ir George'o H. W. Busho, 
buvusio JAV ambasadoriumi JTO 1971-1973 metais ir CŽV vado- 
vu 1976-1977 metais, laikų. Mane nustebino tai, kad ši informacija 
buvo paskelbta spaudoje. „Vanity Fair“ straipsnyje rašoma: 


„Bushų šeimą ir Saudus, dvi pačias galingiausias pasaulio 
dinastijas, daugiau nei dvidešimt metų siejo labai artimi asmeniniai, 
verslo ir politikos ryšiai... 

Privačiame sektoriuje Saudai palaikė ,,„Harken Energy“, sunkiai 
besiverčiančią naftos kompaniją, į kurią investavo George'as 
W. Bushas. Visai neseniai buvęs prezidentas George'as W. H. 
Bushas ir jo ištikimas sąjungininkas, buvęs valstybės sekretorius 
James'as A. Bakeris III, pasirodė pas Saudus kaip lėšų rinkėjai 
„Carlyle Group“ - turbūt pačiai stambiausiai privačių investicijų 
valdymo bendrovei pasaulyje. Bushas vyresnysis vis dar užima 
vyriausiojo patarėjo pareigas bendrovėje, tarp kurios investuotojų 
esama Saudo, apkaltinto terorizmo rėmimu, pavardė... 

Praėjus vos keletui dienų po Rugsėjo 11-osios, turtingi Saudo 
Arabijos piliečiai, įskaitant ir bin Ladeno šeimos narius, buvo išvežti 
iš šalies privačiais reaktyviniais lėktuvais. Niekas neprisipažino 
davęs leidimą skristi, o keleiviai nebuvo apklausti. Galbūt to 
išvengti padėjo tvirti Busho šeimos ir Saudų dinastijos ryšiai 7“ 


5 Craig Unger, „Saving the Saudis“, Vanity Fair, October 2003. Norėdami sužinoti daugiau apie 
Bushų šeimos dalyvavimą, „Bechtel“, ir kt., žiūrėkite: „Zapata Petroleum Corp.“, Fortune, April 1958, 
p. 248; Darwin Payne, Initiative in Energy: Dresser Industries, Inc. 1840-1978. New York: Simon and 
Schuster, 1979; Nathan Vardi, „Desert Storm: Bechtel Group Is Leading the Charge“, and „Contacts 
for Contracts“, abu „Forbes“, June 23, 2003, p. 6-66; Graydon Carter, „Editor's Letter: Fly the Frien- 
dly Skies...“ Vanity Fair, October 2003; Richard A. Oppel with Diana B. Henrigues, „A Nation at War: 
The Contractor. Company Has Ties in Washington, and to Irag“, New York Times, April 18, 2003. 


126 


II! DALIS: 1975-1981 


17 SKYRIUS 


Derybos dėl Panamos 
kanalo ir Grahamas 
Greene'as 


Saudo Arabijoje buvo padaryta daug karjerų. Manoji ir taip klos- 
tėsi puikiai, tačiau sėkmė dykumų karalystėje atvėrė dar daugiau 
durų. 1977-aisiais buvau susikūręs mažą imperiją, kuri apėmė dvi- 
dešimties profesionalių darbuotojų personalą Bostono biure ir ištisą 
kolektyvą iš kitų MAIN padalinių, išsibarsčiusių visame pasaulyje. 
Tapau jauniausiu partneriu per šimtametę bendrovės istoriją. Pric 
vyriausiojo ekonomisto vardo prisidėjo ekonominio ir regioninio 
planavimo vadybininko pareigybė. Skaičiau paskaitas Harvarde ir 
kitose vietose, o laikraščiai nuolat prašė manęs straipsnių apie ak- 
tualius įvykius“. Man priklausė buriavimo jachta, stovinti Bostono 
uoste šalia istorinio linijinio laivo „Konstitucija“ — seno šarvuočio, 
pagarsėjusio kovose su berberų piratais netrukus po Nepriklausomy- 
bės karų. Man mokėjo puikią algą ir aš turėjau akcijų, su kuriomis 
galėjau tapti milijonieriumi dar nesulaukęs keturiasdešimties. Tiesa, 
mano santuoka subyrėjo, tačiau leidau laiką su žaviomis ir gražiomis 
moterimis visuose pasaulio žemynuose. 

* Žiūrėkite: John M. Perkins, „Colonialism in Panama Has No Place in 1975“, Boston Evening Globe, 


Op-Ed page, September 19, 1975; John M. Perkins, „U.S. - Brazil Pact Upsets Ecuador“, The Boston 
Globe, Op-Ed page, May 10, 1976. 

Bruno šovė į galvą nauja požiūrio į prognozes idėja: jų ekonomet- 
vinis modelis buvo paremtas vieno amžių sandūros rusų matematiko 
darbais. Modelis apėmė įsivaizduojamų tikimybių priskyrimą tam 
tikrų ekonomikos sričių augimo prognozėms. Jis atrodė idealus iš- 
pūsto augimo prognozių įrankis, skirtas didesnėms paskoloms gauti, 
1 Bruno paprašė manęs pasidomėti šiuo modeliu. 

Aš pasikviečiau į savo skyrių jauną matematiką iš Masačusetso 
Iechnologijų instituto, daktarą Nadipuramą Prasadą ir skyriau jam 
pinigų. Per šešis mėnesius jis sukūrė Markovo ekonometrinio mode- 
liavimo metodą. Kartu sukurpėme mokslinių straipsnių seriją, kuri 
pristatė Markovo metodą, kaip revoliucinį būdą prognozuoti investi- 
cijų į infrastruktūrą poveikį ekonomikos augimui. 

Šis būdas buvo kaip tik tai, ko mums reikėjo: įrankis, kuris moks- 
liškai „įrodytų“, kad darome šalims paslaugą, užtraukdami joms 
skolas, kurių jos niekada nepajėgs susimokėti. Be to, tik itin kvali- 
likuotas ekonometristas, turintis pakankamai laiko ir pinigų, pajėg- 
tų prasibrauti pro Markovo metodo brūzgynus ar suabejoti išvadų, 
padarytų remiantis šiuo metodu, patikimumu. Savo pranešimus iš- 
spausdinome kelių prestižinių organizacijų leidiniuose ir formaliai 
pristatėme konferencijose bei daugelio šalių universitetuose. Jie pel- 
nė mums pripažinimą savo srityje“. 

Mes su Omaru Torrijosu laikėmės slapto susitarimo. Prižiūrėjau, 
kad mūsų tyrimai būtų sąžiningi, o rekomendacijos atneštų naudos ir 
skurstantiems. Nors ir girdėjau bambant, kad Panamai skirtos prog- 
nozės ne tokios išpūstos kaip paprastai ir netgi dvelkia socializmu, 
buvo akivaizdu, kad MAIN vis dar gauna Torrijoso vyriausybės 
* Johno Perkinso straipsnių, išspausdintų techniniuose žurnaluose ieškokite: John M. Perkins et al., 
„A Markov Process Applied to Forecasting, Part I - Economic Development“ ir „A Markov Process 
Applied to Forecasting, Part II - The Demand for Electricity“, The Institute of Electrical and Electro- 
nic Engineers, Conference Papers C 73 475-1 (July, 1973) and C 74 146-7 (January, 1974), atitinkamai; 
John M. Perkins ir Nadipuram R. Prasad, ,,A Model for Describing Direct and Indirect Interrelations- 
hips Between the Economy and the Environment“, Consulting Engineer, April, 1973; Edwin Vennard, 
John M. Perkins, and Robert C. Ender, „Electric Demand from Interconnected Systems“, TAPPI Jour- 
nal (Technical Association of the Pulp and Paper Industry), 28ih Conference Edition, 1974; John M. 
Perkins et al., „Iranian Steel: Implications for the Economy and the Demand of Electricity“ and „„Mar- 
kov Method Applied to Planning“, pristatyti Ketvirtojoje lrano inžinerijos konferencijoje, Irano Pah- 


lavi universitete, Širaze, 1974-ųjų gegužės 12-16 d.; ir Economic Theories and Applications: A Col- 
lection of Technical Papers with a Foreword by John M. Perkins. Boston, Chas. T. Main, Inc., 1975. 

kontraktus. Šios sutartys rėmėsi pirmuoju generaliniu planu ir ap 
ėmė žemės ūkį bei keletą kitų tradicinių infrastruktūros sektorių 
Taip pat akies krašteliu stebėjau, kaip Torrijosas ir Jimmy Carteris 
ketina persvarstyti Kanalo sutartį. 

Derybos dėl Kanalo sukėlė pasaulyje didžiulį susidomėjimą ii 
aistras. Žmonės laukė, ar Jungtinės Valstijos pasielgs kaip iš jų tiki 
masi — leis panamiečiams perimti kontrolę, ar vėl pasuks globalaus 
„Likimo manifesto“ keliu, kurį sužlugdė mūsų afera Vietname. Dau 
gumai atrodė, kad JAV tinkamu laiku prezidentu išsirinko protinę; 
ir gailiaširdį žmogų. Tačiau konservatyviuose Vašingtono bastio 
nuose ir dešiniųjų religinių fanatikų sakyklose skambėjo susierz:i 
nimo varpai: kaip galime atiduoti šį nacionalinio saugumo ramstį. 
JAV išradingumo simbolį, vandens juostą, siejančią Pietų Amerikos 
turtus su JAV komercinių interesų užgaidomis? 

Važinėdamas į Panamą įpratau apsistoti „Continental“ viešbutyje. 
Tačiau penktojo apsilankymo metu persikėliau į kitą gatvės pusų. 
„Panamos“ viešbutį, nes „Continental“ remontavo ir kėlė didžiulį 
triukšmą. Iš pradžių šis nepatogumas piktino — „Continental“ buvo 
tapęs mano antraisiais namais. Tačiau palaipsniui prabangus holas 
su rotango kėdėmis ir mediniais ventiliatoriais palubėje ėmė vis la: 
biau man patikti. Jis galėjo būti „Kasablankos“ filmavimo aikštele ii 
aš įsivaizdavau, kad kiekvieną akimirką čia gali įžengti Humphrcy 
Bogartas. Padėjau „New York Review of Books“, kuriame ką tik 
perskaičiau Grahamo Greeno straipsnį apie Panamą ir įsispoksojau į 
ventiliatorius, prisimindamas dviejų metų senumo įvykius. 

— Fordas — silpnas prezidentas, jo neperrinks, - 1975-aisiais iš- 
pranašavo Omaras Torrijosas, kalbėdamasis su įtakingais panamic- 
čiais. Aš buvau vienu iš nedaugelio užsieniečių, pakviestų į elegan- 
tišką seną klubą su girgždančiais ventiliatoriais palubėje. 

— Štai kodėl nusprendžiau paskubinti Kanalo problemos spren- 
dimą. Dabar tinkamas laikas pradėti visuotinę politinę kovą ir jį 
susigrąžinti. 

Ta kalba mane įkvėpė. Grįžau namo ir suskrebenau laišką, kurį iš- 
siunčiau „Boston Globe“. Man sugrįžus į Bostoną paskambino leidi- 
nio redaktorius ir paprašė parašyti poleminį straipsnį. ,,Koloniali7- 

mui nėra vietos Panamoje 1975-aisiais“ užėmė beveik pusę puslapio 
šalia redaktoriaus vedamojo 1975 metų spalio 19 dienos numeryje. 

Straipsnyje buvo nurodomos trys specifinės Kanalo perdavimo 
Panamai priežastys. Pirma, „esama situacija yra neteisinga — tai pui- 
ki priežastis bet kokiam sprendimui“. Antra, „dabartinis susitarimas 
kelia daug didesnę grėsmę saugumui nei perdavus kontrolę pana- 
miečiams“. Aš rėmiausi Tarpvandenyninės Kanalo komisijos tyri- 
mais, kurių išvadose rašoma, kad „laivų eismas gali būti nutrauktas 
dvejiems metams dėl bombos, padėtos vos vieno žmogaus iš Gatuno 
užtvankos pusės, sprogimo“. Tai ne kartą akcentavo ir generolas Tor- 
rijosas. Ir trečia, „dabartinė situacija sudaro rimtų problemų ir taip 
sudėtingiems Jungtinių Valstijų bei Lotynų Amerikos santykiams“. 
Straipsnį baigiau tokia išvada: 


„Geriausias būdas užtikrinti ilgalaikį ir efektyvų Kanalo darbą 
būtų padėti panamiečiams perimti jo kontrolę ir prisiimti 
atsakomybę. Taip pasielgę galėtume didžiuotis veiksmais, 
patvirtinančiais principus, kurie tapo mūsų apsisprendimo 
priežastimi prieš du šimtus metų... 

Kolonializmas buvo madingas amžių sandūroje taip pat 
kaip ir 1775-aisiais. Galbūt tokio susitarimo pasirašymas buvo 
pateisinamas tų laikų kontekste. Tačiau dabar jam pateisinimo 
nėra. Kolonializmui nėra vietos 1975-aisiais. Mes, švenčiantys 
savo dviejų šimtų metų jubiliejų, turime tai suprasti ir elgtis 
atitinkamai“ 


Šis straipsnis buvo drąsus žingsnis, ypač turint omenyje tai, kad aš 
ką tik tapau MAIN partneriu. Iš partnerių buvo tikimasi, kad jie 
vengs spaudos ir jau tikrai susilaikys nuo aštrios politinės kritikos 
prestižiškiausio Naujosios Anglijos laikraščio puslapiuose. Vidiniu 
biuro paštu gavau daugybę bjaurių, daugiausiai anoniminių raštelių, 
prisegtų prie straipsnio kopijos. Buvau tikras, kad viename atpažinau 
Charlie Illingwortho raštą. Mano pirmasis projektų vadybininkas 


* John M. Perkins, Colonialism in Panama Has No Place in 1975, In Boston Evening Globe, Op-Ed 
page, September 19, 1975. 


131 


dirbo MAIN jau daugiau nei dešimt metų (o aš mažiau nei penkc 
rius) ir dar nebuvo tapęs partneriu. Raštelį puošė kaukolė, sukryžiuo 
ti kaulai ir parašas: „Ar šitas komunistėlis tikrai mūsų partneris?“ 

Bruno pasikvietė mane į kabinetą ir tarė: „Dėl to turėsit krūvį 
nemalonumų. MAIN - gana konservatyvi vieta, tačiau noriu pa 
sakyti, kad galvoju, jog pasielgėte protingai. Torrijosui tai patiks; 
tikiuosi, išsiųsite jam kopiją. Puiku. Na, o tie pokštininkai biurc. 
manantys, kad Torrijosas socialistas, nieko negalės padaryti, kol 
vyksta darbai.“ 

Bruno buvo teisus — kaip visada. Dabar, 1977-aisiais, Baltuosiuo- 
se rūmuose sėdėjo Carteris ir buvo pats derybų dėl Kanalo įkarštis. 
Dauguma MAIN konkurentų parėmė ne tą pusę ir buvo išgrūsti iš 
Panamos, tačiau mums darbo tik padaugėjo. O aš sėdėjau „Pana- 
mos“ viešbučio hole ką tik perskaitęs Grahamo Greene'o straipsnį 
„New York Review of Books“. 

Šiame smarkiame straipsnyje, pavadintame „Šalis su penkiomis 
sienomis“, buvo svarstoma ir apie aukštų Panamos Nacionalinės 
gvardijos pareigūnų korupciją. Autorius nurodė, kad net generolas 
prisipažino suteikęs daugumai iš savo aplinkos ypatingų privilegi- 
jų, tokių, kaip prabangūs būstai, nes „jeigu aš jiems nesumokėsiu, 
sumokės CŽV“. Piršosi aiški išvada, kad JAV žvalgyba buvo nu- 
siteikusi pakenkti prezidento Carterio pastangoms ir, jeigu būtina, 
papirkti Panamos karinę vadovybę, kad ji sabotuotų derybas". Man 
turėjo kilti klausimas, ar tik apie Torrijosą neslankioja šakalai. 

Mačiau nuotrauką „Times“ ar „Newsweek“ žurnalų rubriko- 
je „Žmonės“, kurioje buvo pavaizduoti kartu sėdintys Torrijosas 
ir Greene'as; parašas skelbė, kad rašytojas buvo ypatingas svečias, 
kuris tapo geru draugu. Man norėjosi žinoti, ką generolas galvoja 
apie rašytoją, kuriuo pasitikėjo ir kuris paskelbė tokią kritikuojančių 
medžiagą. 

Grahamo Greene'o straipsnis iškėlė dar vieną klausimą, susiju- 
sį su ta 1972-ųjų diena, kai sėdėjau už stalo priešais Torrijosą. Tuo 
metu maniau, kad Torrijosas žino, jog žaidimai su užsienio pagalba 
padarys jį turtingą, o šalį supančios skolomis. Buvau tikras jį ži- 


* Graham Greene, Getting to Know the General. New York, Pocket Books, 1984, p. 89-90. 

nant, jog šis žaidimas remiasi prielaida, kad visi valdžios žmonės yra 
paperkami ir jo sprendimas neieškoti asmeninės naudos, o naudoti 
užsienio pagalbą padedant savo žmonėms, bus sutiktas kaip grėsmė, 
galinti sugriauti visą sistemą. Pasaulis stebėjo šį žmogų, jo veiksmai 
turėjo padarinių, toli peržengiančių Panamos ribas ir todėl jis nega- 
lėjo taip lengvai išsisukti. 

Klausiau savęs, kaip reaguos korporatokratija į tai, kad Panamai 
skirti kreditai buvo panaudoti padėti šios šalies vargšams, o ne pa- 
spartinti jos bankrotą. Ir dar, ar Torrijosas gailisi dėl mudviejų tos 
dienos susitarimo — nebuvau tikras, ką apie jį manyti. Aš nusižengiau 
ESo vaidmeniui. Žaidžiau jo žaidimą, o ne savo, priėmiau jo reika- 
lavimą būti sąžiningam mainais į daugiau kontraktų mums. Kalbant 
ckonominiais terminais, tai buvo protingas MAIN verslo sprendi- 
mas. Vis dėlto, tai prieštaravo viskam, ko mane mokė Claudine: aš 
neskatinau globalios imperijos. Nejaugi dėl to paleis šakalus? 

Prisiminiau tą susitikimo su Torrijosu dieną galvojęs, kad Lotynų 
Amerikos istorija nusėta negyvais didvyriais. Sistema, kuri remiasi 
visuomenės veikėjų papirkinėjimu, negali pakęsti tų, kurie atsisako 
būti papirkti. 

Staiga pamaniau, kad akys man meluoja. Holu žengė pažįsta- 
ma povyza. Iš pradžių buvau toks sutrikęs, kad pagalvojau, jog tai 
Ilumphrey Bogartas, tačiau jis jau buvo seniai miręs. O tada atpaži- 
nau pro mane žingsniuojantį žmogų — vieną didžiausių šiuolaikinės 
anglų literatūros vardų, „Šlovės ir didybės“, „Komediantų“, „Mūsų 
žmogaus Havanoje“ ir straipsnio, kurį ką tik pasidėjau ant staliuko, 
autorių. 

Man kilo pagunda pašaukti jį arba bėgti iš paskos, tačiau susitvar- 
džiau. Vidinis balsas kuždėjo, kad jam reikia privatumo ir perspėjo, 
kad greičiausiai jis vengs manęs. Pasiėmiau „New York Review of 
Išooks“ ir nustebęs suvokiau stovintis prie įėjimo į kavinę. 

Šįryt jau pusryčiavau, todėl metrdotelis keistai mane nužvelgė. Aš 
apsidairiau. Grahamas Greene'as vienišas sėdėjo už staliuko prie sie- 
nos. Parodžiau į staliuką šalia jo. 

- Štai ten, — tariau metrdoteliui. —- Ar galiu užsisakyti dar vienus 
pusryčius? 

Visada palikdavau nemenkų arbatpinigių, todėl metrdotelis su 
prantančiai šyptelėjo ir palydėjo mane prie staliuko. 

Rašytojas buvo įsigilinęs į laikraštį. Aš užsisakiau kavos ir krui 
saną su medumi. Norėjau sužinoti, ką Greene'as galvoja apie Pani 
mą, Torrijosą ir derybas dėl Kanalo, tačiau nežinojau, kaip pradėti 
pokalbį. Jis pakėlė galvą ir gurkštelėjo iš savo stiklo. 

— Atleiskit, - tariau. 

Jis pervėrė mane žvilgsniu, arba taip tik pasirodė. 

— Taip? 

— Labai nenorėčiau jums trukdyti, tačiau jūs esate Grahamas 
Greene'as, ar ne? 

— Na, taip, tikrai, — jis šiltai nusišypsojo. - Dauguma žmonių Pa 
namoje manęs neatpažįsta. 

Ėmiau postringauti, kad jis yra mano mėgstamas rašytojas, o tadi 
trumpai pasakojau apie save, įskaitant darbą MAIN ir susitikimus su 
Torrijosu. Jis paklausė, ar kartais nesu konsultantas, parašęs straipsn) 
apie tai, kad Jungtinės Valstijos turėtų nešdintis iš Panamos. 

— „Boston Globe“, jei tiksliai pamenu. 

Buvau priblokštas. 

— Drąsus poelgis, turint omenyje jūsų padėtį, — tarė jis. —- Gal norile 
prisijungti prie manęs? 

Aš persikėliau prie jo staliuko ir prasėdėjau kartu maždaug pu- 
santros valandos. Mums kalbant supratau, koks jis artimas Torri- 
josui. Kartais jis imdavo kalbėti apie generolą kaip tėvas apie savo 
sūnų. 

— Generolas, - pasakojo jis, - pakvietė parašyti knygą apie jo šalį. 
Būtent tuo ir užsiimu. Tai bus dokumentinė knyga — truputį ne tai, 
ką paprastai rašau. 

Paklausiau jo, kodėl paprastai rašo romanus, o ne dokumentinės 
knygas. 

- Literatūra saugesnė, - paaiškino jis. - Didžiuma mano temų po- 
lemiškos. Vietnamas. Haitis. Meksikos revoliucija. Dauguma leidė- 
jų bijotų leisti su šiomis temomis susijusias dokumentines knygas. 

Jis parodė į „New York Review of Books“, gulinčią ant gretimo 
staliuko. 

- Tokie žodžiai gali atnešti daug bėdos, — ir nusišypsojo. — Be to, 
man patinka rašyti literatūrą. Ji suteikia daug daugiau laisvės. 

Jis įdėmiai mane nužvelgė. 

- Svarbiausia rašyti apie dalykus, kurie rūpi. Kaip jūsų straipsnis 
apie Kanalą „Globe“. 

Jo susižavėjimas Torrijosu buvo akivaizdus. Atrodė, kad Panamos 
vadovas paliko romanų rašytojui tokį pat įspūdį kaip ir vargstan- 
tiems, benamiams tėvynainiams. Taip pat akivaizdus buvo Greene'o 
susirūpinimas dėl draugo gyvybės. 

— Tai sunkus uždavinys, — šūktelėjo jis, - grumtis su Šiaurės ga- 
liūnu. 

Jis liūdnai papurtė galvą: 

- Bijau dėl jo saugumo. 

Greene'ui buvo metas eiti. 

— Turiu spėti į lėktuvą į Prancūziją, — tarė jis lėtai stodamasis ir 
spausdamas man ranką. 

Greene'as pažvelgė man į akis: 

— Kodėl jums neparašius knygos? 

Ir linktelėjo padrąsinamai: 

- Ji gyvena jumyse. Tačiau primenu, rašykite tik apie svarbius 
dalykus. 

Jis nusisuko eiti, tačiau stabtelėjo ir grįžo keletą žingsnių. 

— Nesijaudinkit, — tarė jis. - Generolas nepasiduos. Jis susigrąžins 
Kanalą. 

Torrijosas tikrai jį susigrąžino. Tais pačiais 1977-aisiais jis pasiekė 
pergalę derybose dėl Kanalo su prezidentu Carteriu ir pagal naują 
sutartį Kanalo zona ir pats Kanalas buvo perduotas Panamai. Tiesa, 
Baltiesiems rūmams dar reikėjo įtikinti Kongresą patvirtinti susitari- 
mą. Kilo ilga ir atkakli kova. Galutinio balsavimo metu sutartis buvo 
patvirtinta vieno balso persvara. Konservatoriai prisiekė atkeršyti. 

Kai po daugelio metų pasirodė Grahamo Greene'o knyga „Pažin- 
ti generolą“, joje buvo dedikacija: „Mano draugo Omaro Torrijoso 
draugams Nikaragvoje, Salvadore ir Panamoje" 


* Graham Greene, Getting to Know the General. New York, Pocket Books, 1984. 

1I8 SKYRIUS 


Irano karalių karalius 


1975-1978 metais dažnai tekdavo lankytis Irane. Kartais reguliariai 
skraidydavau tarp Lotynų Amerikos ar Indonezijos ir Teherano. Šachų 
šachas (arba pažodžiui „karalių karalius“, toks buvo jo oficialus titu 
las) ten buvo visiškai kita problema nei šalyse, kuriose teko dirbti. 

Iranas buvo turtingas nafta ir jo, kaip ir Saudo Arabijos, nereikė- 
jo supančioti skolomis tam, kad būtų galima finansuoti ambicingus 
projektus. Vis dėlto Iranas smarkiai skyrėsi nuo Saudo Arabijos daup 
didesniu gyventojų skaičiumi ir tuo, kad jo gyventojai nebuvo ara- 
bai. Be to, šalis pasižymėjo audringa politine istorija — tiek viduje, 
tiek santykiuose su kaimynais. Todėl pasirinkome kitokį metodą: 
Vašingtonas ir verslo bendruomenė nusprendė padaryti šachą pro- 
greso simboliu. 

Mes pradėjome didžiulę kampaniją, norėdami parodyti pasauliui, 
ko gali pasiekti stiprus demokratiškas lyderis, palankus JAV korpora- 
ciniams ir politiniams interesams. Ir nesvarbu, kad jo titulas akivai7- 
džiai nedemokratiškas, kaip ne mažiau nedemokratiškas ir ne toks 
akivaizdus faktas, kad CŽV organizavo perversmą prieš jo paties 
demokratiškai išrinktą ministrą pirmininką. Vašingtonas ir jo part- 
neriai Europoje buvo pasiryžę pristatyti šacho Vyriausybę kaip alter- 

natyvą vyriausybėms tokių šalių kaip Irakas, Libija, Kinija, Šiaurės 
Korėja ir kitos tautos, tarp kurių kilo galinga antiamerikietiškų nuo- 
taikų banga. 

Kaip bepažvelgtum, šachas atrodė pažangus skurstančiųjų drau- 
gas. 1962-aisiais jis padalijo didžiules privačių žemių valdas ir ati- 
davė valstiečiams. Kitais metais įvykdė Baltąją revoliuciją, atvėrusią 
platų kelią socialinėms ir ekonominėms reformoms. Aštuntajame 
dešimtmetyje OPEC galia išaugo ir šachas tapo įtakingu pasaulio ly- 
deriu. Tuo pat metu Iranas išvystė vienas iš stipriausių karinių pajėgų 
Artimuosiuose Rytuose“. 

MAIN įvairiu metu dalyvavo daugybėje projektų visoje šalyje: 
nuo turistinių Kaspijos jūros vietovių šiaurėje iki slaptų karinių 
vbjektų, kontroliuojančių Ormuzo sąsiaurį, pietuose. Mūsų darbo 
esmė ir vėl buvo nustatyti regionų raidos potencialą, suprojektuoti 
elektros energijos gamybos, perdavimo ir paskirstymo sistemas, ku- 
rios tiektų energiją, skatintų industrinį ir komercinį augimą, numa- 
tytą mūsų prognozėse. 

Vienu ar kitu metu aplankiau daugumą pagrindinių Irano regio- 
nų. Vykau senu karavano keliu per dykumos kalnus nuo Kermano 
iki Bandar-Abaso, klaidžiojau po Persepolio griuvėsius, legendinius 
karaliaus rūmus ir vieną iš klasikinių pasaulio stebuklų. Aplankiau 
pačias žymiausias ir vaizdingiausias šalies vietas: Širazą, Isfahaną ir 
didingą palapinių miestą šalia Persepolio, kuriame buvo karūnuotas 
šachas. Pamėgau šią šalį ir jos sudėtingus žmones. 

Iš pirmo žvilgsnio Iranas atrodė puikus krikščionių ir musulmo- 
nų bendradarbiavimo pavyzdys. Tačiau netrukus sužinojau, kad po 
ramiu paviršiumi gali slypėti gilus nepasitenkinimas. 

Vieną vėlų 1977 metų vakarą grįžęs į viešbučio kambarį po duri- 
mis radau pakištą raštelį. Buvau priblokštas, kai pamačiau, kad jis 
pasirašytas Yamino vardu. Niekada nebuvau jo sutikęs, tačiau Vy- 
riausybės pasitarime man jį apibūdino kaip garsų ir labai pavojingą 
radikalą. Gražiu anglišku braižu parašytas raštelis kvietė į susitikimą 
* William Shaweross, The Shah's Last Ride: The Fate ofan Ally. New York, Simon and Schuster, 

1988. Daugiau apie šacho atėjimą į valdžią skaitykite: H. D. S. Greenway, The Iran Conspiracy, In 


New York Review of Books, September 23, 2003; Stephen Kinzer, All the Shah's Men: An American 
Uoup and the Roots of Middle East Terror. Hoboken, NJ: John Wiley 6 Sons, Inc., 2003. 

restorane. Tiesa, raštelyje buvo perspėjama, kad ateiti verta tik tada, 
jei iš tikrųjų domina tas Iranas, kurio mano padėties žmonės niekadi 
nėra matę. Pasvarsčiau, ar Yaminas žino apie mano tikrąją „padėtį“ 
Suvokiau, kad labai rizikuoju, tačiau niekaip negalėjau atsispirti pa 
gundai susitikti su šia mįslinga asmenybe. 

Išlipau iš taksi priešais mažulytes duris aklinoje sienoje — tokioje 
aukštoje, kad už jos negalėjau įžiūrėti jokių pastatų. Graži iranictė 
ilgais juodais drabužiais įleido mane vidun 1r palydėjo koridoriu 
mi, apšviestu nuo lubų kabančiomis ornamentuotomis žibalinėmis 
lempomis. 

Iš koridoriaus patekome į kambarį, akinantį savo spindesiu — tarsi 
būtum patekęs į brangakmenio vidų. Kai akys pagaliau priprato, pa- 
mačiau, kad kambario sienos inkrustuotos pusbrangiais akmenimis 
ir perlamutru. Restoraną apšvietė aukštos baltos žvakės, įstatytos 
įmantriose bronzinėse žvakidėse. 

Prie manęs priėjo aukštas žmogus ilgais juodais plaukais, dė- 
vintis gerai pasiūtą tamsiai mėlyną kostiumą ir paspaudė ranką. Jis 
prisistatė Yaminu. Pagal tartį spėjau jį esant iranietį, kuris mokėsi 
Britanijoje ir nusistebėjau, koks jis nepanašus į radikalą. Jis nusivc- 
dė mane pro keletą staliukų, už kurių sėdėjo ramiai pietaujančios 
poros, į labai nuošalų alkovą ir patikino, kad čia galėsime kalbė- 
tis visiškai konfidencialiai. Kilo įspūdis, kad šis restoranas skirtas 
slaptiems pasimatymams. Mūsiškis tikriausiai buvo vienintelis, nc- 
skirtas meilei. 

Yaminas buvo labai nuoširdus. Bendraudamas supratau, kad jis lai- 
ko mane tik ekonomikos konsultantu, o ne žmogumi, turinčiu slaptų 
motyvų. Jis paaiškino pasirinkęs mane todėl, kad sužinojo mane bu- 
vus Taikos korpuso savanoriu ir todėl, kad viešėdamas čia naudojausi 
kiekviena proga susipažinti su šalimi ir pasisukinėti tarp žmonių. 

— Esate labai jaunas, palyginus su kitais jūsų profesijos žmonė- 
mis, — tarė jis. — Nuoširdžiai domitės mūsų istorija ir dabartinėmis 
problemomis. Jūs - mūsų viltis. 

Šie žodžiai, jo išvaizda, aplinka ir kiti restorane esantys žmonės 
nuramino mane. Aš jau pripratau bendrauti su draugiškais žmonė- 
mis, tokiais kaip Rasy Indonezijoje ar Fidelis Panamoje ir priimda- 

vau tai kaip komplimentą ir galimybę. Žinojau, kad skiriuosi nuo 
kitų amerikiečių, nes susižavėdavau šalimis, kuriose lankydavausi. 
Supratau, kad žmonės daug greičiau pajunta jums prielankumą, jei 
plačiai atveriate akis, ausis ir širdį jų kultūrai ir papročiams. 

Yaminas paklausė, ar žinau apie „Žydinčios dykumos“ projektą“. 

- Šachas tiki, kad mūsų dykumos kažkada buvo derlingomis ly- 
pumomis ir tankiais miškais. Bent jau jis taip mano. Pasak jo teo- 
vijos, Aleksandro Makedoniečio viešpatavimo laikais šiomis žemė- 
mis žygiavo didžiulės armijos, lydimos milijonų avių ir ožkų. Jos 
nuėdė visą žolę ir kitą augmeniją. Šių augalų netektis sukėlė sausrą 
1 palaipsniui visas regionas tapo dykuma. O dabar viskas, ką mums 
reikia padaryti, bent jau taip sako šachas, tai pasodinti milijonus 
medžių. O tada tučtuojau sugrįš lietūs ir dykuma vėl sužydės. Ži- 
noma, tam turėsime išleisti milijonus dolerių, - jis globėjiškai nusi- 
šypsojo. — Tokios kompanijos kaip jūsų nulups milžiniškus pelnus. 

- Jei teisingai supratau, jūs šia teorija netikite. 

- Dykuma yra simbolis. Jos apželdinimas - tai daug daugiau nei 
žemės ūkis. 

Šalia mūsų išdygo keletas padavėjų su gražiai serviruotais iranie- 
tiškais patiekalais. Paprašęs mano leidimo, Yaminas ėmė rinktis iš 
amt padėklo išdėlioto asortimento. Tada pasisuko į mane. 

-- Klausimas Jums, pone Perkinsai, jei leisite. Kas sunaikino Jūsų 
vietinių gyventojų, indėnų, kultūrą? 

Atsakiau, kad priežasčių buvo daug, įskaitant godumą ir prana- 
šesnius ginklus. 

— Taip. Tiesa. Visa tai kartu paėmus. Tačiau labiausiai prie to pri- 
sidėjo aplinkos užterštumas, ar ne? 

Jis ėmė aiškinti, kad išnaikinus miškus ir tokius gyvūnus kaip 
bizonai, o žmones suvarius į rezervatus, sugriaunami patys kultūros 
pamatai. 

— Suprantate, ir čia tas pats, - pasakojo jis. - Dykuma yra mūsų 
aplinka. Projektas „Žydinčios dykumos“ kėsinasi sugriauti mūsų gy- 
venimo pamatus. Kaip galime tai leisti? 


p Iaugiau apie Yaminą, „Žydinčios dykumos“ projektą ir Iraną žiūrėkite: John Perkins, 
Nhupeshifting. Rochester, VT: Destiny Books, 1997. 

Atsakiau jam, kad, mano žiniomis, projektą sukūrė patys iraniu 
čiai. Jis ciniškai nusijuokė ir atšovė, kad šią idėją šachui įskiepijo 
Jungtinių Valstijų vyriausybė, o šachas yra tik jos marionetė. 

— Tikras persas niekada to neleistų, — tarė Yaminas. Jis leidosi į 
ilgus svarstymus apie jo tautos — beduinų — santykius su dykuma. 
Pabrėžė tą faktą, kad daugelis urbanizuotų iraniečių atostogauja dy- 
kumoje. Jie pasistato palapines visai šeimai ir gyvena jose savaitę ar 
daugiau. 

— Mes — mano tauta, esame dykumos dalis. Žmonės, kuriuos ša- 
chas tvirtina valdąs savo geležine ranka, nėra /iesiog iš dykumos. Jie 
patys yra dykuma. 

Vėliau jis man pasakojo apie savo patirtį dykumoje. Pasibaigus 
vakarui palydėjo atgal prie mažyčių durelių sienoje. Taksi jau laukė 
gatvėje. Yaminas paspaudė man ranką ir padėkojo už praleistą laiką. 
Jis vėl paminėjo jauną mano amžių, atvirumą ir faktą, kad mano 
darbas tokiame poste suteikia jam vilties. 

— Labai džiaugiuosi praleidęs laiką su tokiu žmogumi kaip jūs, - 
jis vis dar laikė mano ranką savojoje. - Norėčiau paprašyti dar vienos 
paslaugos. Neprašau jos šiaip sau. Prašau todėl, kad po mūsų šian- 
dienos vakaro tai gali būti jums svarbu. Iš to jums tikrai bus daug 
naudos. 

— Kuo galėčiau padėti? 

— Norėčiau supažindinti jus su labai brangiu man draugu, žmogu- 
mi, kuris galėtų daug papasakoti apie karalių. Jis gali jus šokiruoti, 
tačiau užtikrinu, šis susitikimas vertas sugaišto laiko. 

I9 SKYRIUS 


Kankinio prisiminimai 


Po keleto dienų Yaminas išsivežė mane iš Teherano pro aprūdijusius 
ir nušiurusius lūšnynus senu karavanų keliu iki pat dykumos krašto. 
Saulei leidžiantis už miesto, jis pastatė automobilį tarp mažų drėbti- 
nių lūšnų, apsuptų palmėmis. 

— Labai sena oazė, — paaiškino. — Egzistavusi šimtmečius iki pa- 
sirodant Markui Polui. 

Jis nusivedė mane prie vienos lūšnos. 

— Viduje esantis žmogus turi vieno iš prestižiškiausių jūsų uni- 
versitetų daktaro laipsnį. Dėl netrukus paaiškėsiančių priežasčių jis 
privalo slėpti savo vardą. Galite vadinti jį Daktaru. 

Jis pabeldė į medines duris, iš už jų pasigirdo prislopintas atsa- 
kas. Yaminas pastūmė duris ir įleido mane į vidų. Mažytį belangį 
kambarį apšvietė tik žibalinė lempa, stovinti ant stalo kampe. Kai 
akys priprato, pamačiau, kad kambario grindys išklotos persiškais 
kilimais. Šešėlyje įžiūrėjau žmogaus siluetą. Jis sėdėjo už jį sle- 
piančios lempos šviesos. Mačiau tik, kad jis apsisiautęs antklodėmis 
ir kažkuo apsivyniojęs galvą. Asmuo sėdėjo invalido vežimėlyje, 
kuris, neskaitant stalo, buvo vienintelis baldas kambaryje. Yaminas 

mostelėjo man sėstis tiesiai ant kilimo. Jis pats priėjo ir švelniai ap 
kabino sėdintįjį, sušnabždėjo jam į ausį keletą žodžių, tada grįžo m 
prisėdo šalia manęs. 

— Aš pasakojau jums apie poną Perkinsą, - tarė jis. - Mums abicin 
didelė garbė jus matyti, pone. 

— Pone Perkinsai, sveiki atvykę, — balsas su vos juntamu akcentu 
buvo žemas ir kimus. Pasilenkiau į priekį, kad geriau girdėčiau. 

— Priešais save jūs matote palaužtą žmogų. Aš ne visada toks bu 
vau. Kažkada buvau toks pat stiprus kaip ir jūs. Buvau artimiausias. 
ir patikimiausias šacho patarėjas, — jis ilgam nutilo. - Šachų šachu. 
karalių karaliaus. 

Jo balsas, pamaniau, skambėjo daugiau liūdnai negu piktai. 

— Aš asmeniškai pažinojau daugumą pasaulio lyderių: Eisenho 
werį, Nixoną, de Gaulle'į. Jie patikėjo man vesti šią šalį į kapitali7 
mą. Šachas taip pat manimi pasitikėjo ir, — jis išleido garsą, panašų 
į kosulį, tačiau, mano manymu, tai buvo juokas, — aš pasitikėjau ša 
chu, jo kalbomis. Buvau įtikintas, kad Iranas ves musulmonų pasaulį 
į naują amžių, kad Persija išpildys savo pažadą. Atrodė, kad tai mūsi 
bendras likimas — mano, šacho, visų, kurie vykdė šią misiją ir kurie 
galvojo, kad yra gimę ją įvykdyti. 

Antklodžių kalnas sujudėjo, invalido vežimėlis girgžtelėjo ir tru- 
putį pasisuko. Galėjau įžvelgti veido kontūrus profiliu, jo susivėlusi;) 
barzdą ir - pašiurpau — tuštumą. Jis neturėjo nosies! Aš suvirpėjau 
sutramdydamas aiktelėjimą. 

— Ne koks vaizdelis, ar ne, pone Perkinsai? Gaila, negalite pama- 
tyti dienos šviesoje. Atrodo tikrai groteskiškai, — vėl pasigirdo slopi- 
namas juokas. — Tačiau, manau, ir jūs dėl to nepyksite, privalau likti 
anonimu. Žinoma, galėtumėte nustatyti mano asmenybę, jei norėtu- 
mėte, nors ir sužinotumėte, kad esu miręs. Oficialiai manęs daugiau 
nebėra. Tačiau tikiu, kad jūs nebandysite. Jums ir jūsų šeimai geriau 
nežinoti. Šacho ir SAVAK rankos ilgos. 

Vežimėlis sugirgždėjo ir grįžo, kur stovėjęs. Pajutau palengvėji- 
mą, tarsi nematant šio profilio būtų išsitrynęs ir to, kas padaryta, 
žiaurumas. Tuo metu dar nežinojau apie šį tam tikrose islamo kultū- 
rose gyvuojantį paprotį. Asmenys, kurie užtraukė savo visuomenei 

m jos lyderiams gėdą ir nešlovę, buvo baudžiami nupjaunant jiems 
nosis. Taip jie būdavo pažymimi visam gyvenimui — tai puikiai pa- 
lė šio Žmogaus veidas. 

Esu įsitikinęs, pone Perkinsai, kad norite suprasti, kodėl jus pa- 
+kviečiau, - asmuo vežimėlyje tęsė nelaukdamas mano atsakymo. — 
Suprantate, žmogus, vadinantis save karalių karaliumi, iš tikrųjų yra 
„tono tarnas. Jo tėvas buvo nuverstas jūsų CŽV ir - nors nemalonu 
tai minėti — man padedant, nes buvo manoma, kad jis kolaboravo su 
naciais. O vėliau atsitiko ta nelaimė su Mossadeghu. Šiandien mūsų 
s1chas padarytu blogiu lenkia Hitlerį. Ir daro jis tai su visišku jūsų 
Vyriausybės palaikymu ir žinia. 

Kodėl? — paklausiau. 

- Viskas labai paprasta. Jis vienintelis jūsų sąjungininkas Arti- 
muosiuose Rytuose, o industrinis pasaulis sukasi ant Artimųjų Rytų 
naltos ašies. O jūs, žinoma, turite Izraelį, tačiau tai greičiau atsa- 
komybė, o ne turtas. Ir naftos tenai nėra. Jūsų politikai turi nuteikti 
žydus savo naudai, nes jų pinigai finansuoja rinkimų kampanijas. 
Taigi, jūs esate priklausomi nuo Izraelio. Tačiau Iranas yra raktas. 
Jūsų naftos kompanijoms, kurios daug galingesnės net už žydus, rei- 
kia mūsų. Jums reikia mūsų šacho, ar bent jau galvojate, kad jums jo 
reikia taip, kaip reikėjo korumpuotų Pietų Vietnamo lyderių. 

— O jūs manote kitaip? Nejaugi Iranas — Vietnamo atitikmuo? 

— Potencialiai daug blogiau. Matote, šachas ilgai nebeištemps. 
Musulmonų pasaulis jo nekenčia. Ne tik arabai, tačiau musulmonai 
visur - Indonezijoje, Jungtinėse Valstijose, o labiausiai čia, jo paties 
valdomi persai jo nekenčia, - pasigirdo duslus garsas ir aš suvokiau, 
kad jis smogė į vežimėlio šoną. — Jis yra blogis! Mes, persai, jo ne- 
kenčiam. 

Stojo tyla. Girdėjau tik jo sunkų kvėpavimą, tarsi šios pastangos 
būtų jį išsekinusios. 

— Daktaras labai artimas muloms, - tarė man Yaminas tyliu ir 
ramiu balsu. - Tarp religinių bendruomenių bręsta slaptas nepasi- 
tenkinimas ir jis jau apėmė didžiąją dalį šalies, išskyrus saujelę ko- 
mersantų, lobstančių iš šacho kapitalizmo. 

— Nė neabejoju jūsų žodžiais, — tariau. — Tačiau turiu pasakyti, kad 

keturių apsilankymų čia metu nieko panašaus nepastebėjau. Visi, su 
kuo kalbėjausi, gyrė šachą ir ekonominį pakilimą. 

— Jūs nekalbate farsi kalba, - pastebėjo Yaminas. - Girdite tik lu, 
ką jums sako žmonės, kurie pelnosi daugiausiai: tie, kurie mokėsi 
JAV arba Anglijoje ir dirba šachui. Daktaras yra išimtis - dabar. 

Jis nutilo, tarsi apmąstydamas būsimus žodžius. 

- Tas pats ir jūsų spaudoje. Jie kalba tik su jo aplinkos žmonėmis 
Žinoma, didžiąją jūsų spaudos dalį taip pat kontroliuoja nafta. Taip: 
ji girdi, ką nori girdėti, ir rašo, ką reklamos davėjai nori skaityti. 

— Kodėl jums visa tai pasakojame, pone Perkinsai? — Daktaro bal 
sas buvo dar kimesnis, tarsi pokalbis ir jausmai būtų išsekinę jėpų 
likučius, kuriuos jis kaupė šiam susitikimui. — Nes mes norime įti 
kinti jus ir jūsų kompaniją laikytis atokiau nuo mūsų šalies. Norimc 
jus perspėti, kad jeigu tikitės uždirbti čia didžiulius pinigus, tai tik 
tuščia iliuzija. Ši Vyriausybė ilgai nesilaikys. 

Aš vėl išgirdau, kaip jis ranka daužo krėslą. 

— O kai ji žlugs, tiems, kurie užims jos vietą, nepatiksite nei jūs, 
nei panašūs į jus. 

- Jūs norite pasakyti, kad mums neužmokės? 

Daktarą užpuolė kosulys. Yaminas priėjo prie jo ir paglostė nu- 
garą. Kosuliui praėjus, jis pasišnabždėjo su Daktaru farsi kalba ir 
grįžo į savo vietą. 

— Mums reikia baigti pokalbį, - tarė Yaminas. — Ir atsakau į jūsų 
klausimą: taip, jums nesumokės. Padarysite visą darbą, o kai ateis 
laikas skinti jo vaisius, šacho jau nebebus. 

Važiuojant atgal paklausiau Yamino, kodėl jis ir Daktaras nu- 
sprendė perspėti MAIN apie būsimą finansinę katastrofą. 

— Mes tik džiaugtumėmės matydami, kaip jūsų kompanija ban- 
krutuoja. Bet norime, kad verčiau išvyktumėte iš Irano. Jei tokia 
kompanija kaip jūsų pasitrauks, ja gali pasekti ir kitos. To mes ir 
tikimės. Žinote, nenorime čia skerdynių, tačiau šachas turi pasi- 
traukti ir norime to pasiekti visomis įmanomomis taikiomis prie- 
monėmis. Taigi meldžiam Alacho, kad įtikintumėte poną Zambotti 
pasitraukti, kol dar yra laiko. 

— Kodėl aš? 


Mūsų pokalbio apie „Žydinčią dykumą“ metu žinojau, kad jūs 
atviras tiesai. Žinojau, kad mūsų informacija apie jus teisinga, jūs — 
»mogus tarp dviejų pasaulių, žmogus viduryje. 

Tai privertė mane susimąstyti, ką dar jis apie mane žino. 

20 SKYRIUS 


Karaliaus žlugimas 


Vieną 1978-ųjų vakarą, sėdėdamas prabangiame „Hotel InterConti 
nental“ viešbučio Teherane bare pajutau ant savo peties ranką. Atsi- 
gręžiau ir pamačiau stambų iranietį verslo kostiumu. 

— Johnai Perkinsai! Prisimeni mane? 

Buvęs futbolo žaidėjas priaugo svorio, tačiau jo balsą atpažinau. 
Tai buvo mano senas Midlberio laikų bičiulis Farhadas, kurio nebu- 
vau matęs daugiau nei dešimtį metų. Mes apsikabinome ir susėdomu 
greta. Netrukus tapo aišku, kad apie mane ir mano darbą jis žino 
viską. Buvo taip pat aišku, kad jis nelinkęs dalytis su manimi duo- 
menimis apie savo darbą. 

— Eikim tiesiai prie reikalo, — tarė jis, užsisakius po antrą alaus. 
Rytoj išskrendu į Romą. Ten gyvena mano tėvai. Turiu tau bilietų 
tam pačiam skrydžiui. Čia viskas byra į gabalus. Tau reikia dingti. 

Jis padavė man bilietą. Nesuabejojau juo nė akimirkai. 

Romoje pietavome su Farhado tėvais. Jo tėvas, į atsargą išėjęs 
Irano generolas, kuris kažkada krūtine uždengė šachą nuo žudiko 
kulkų, buvo nusivylęs savo buvusiu viršininku. Jis pasakojo, kad per 
keletą paskutiniųjų metų šachas atskleidė savo tikrąjį veidą, godumą 


146 


n aroganciją. Generolas kaltino JAV politiką, ypač už Izraelio, ko- 
rumpuotų lyderių ir despotiškų vyriausybių rėmimą, už neapykantą, 
apėmusią visus Artimuosius Rytus, ir pranašavo, kad šachui liko vos 
keletas mėnesių. 

Žinote, — tarė jis, — jūs pasėjote šio maišto sėklą, kai nuvertėte 
Mossadeghą. Tada tai laikėte labai gudriu ėjimu, aš taip pat. Tačiau 
dabar viskas grįžta — ir jums, ir mums“. 

Buvau apstulbintas jo pareiškimo. Kažką panašaus girdėjau iš 
Yamino ir Daktaro, tačiau šio žmogaus lūpose žodžiai įgavo nau- 
1) reikšmę. Tuo metu visi žinojo apie islamo fundamentalistų po- 
prindžio egzistavimą, tačiau manėme, kad šachas labai populiarus 
1r todėl politiškai nepažeidžiamas. Tuo tarpu generolas buvo nepa- 
lenkiamas. 

- Paminėsit mano žodžius, — tarė jis iškilmingai. - Šacho žlugi- 
mas bus tik pradžia. Tai tik įžanga į tai, kur eina musulmoniškasis 
pasaulis. Mūsų pyktis pernelyg ilgai ruseno po smėliu. Netrukus jis 
prasiverš. 

Pietų metu nemažai išgirdau apie ajatolą Ruhollahą Khomeini. 
Varhadas ir jo tėvas leido suprasti neremiantys jo fanatiško šiizmo, 
tačiau tikrai sužavėti jo išpuolių prieš šachą. Jie man paaiškino, 
kad šis dvasiškis, kurio vardas išvertus reiškia „įkvėptas Dievo“, 
gimė pasišventusių šiitų dvasininkų šeimoje, kaime netoli Tehera- 
no, 1902-aisiais. 

Khomeini nesivėlė į Mossadegho ir šacho tarpusavio kovas šeš- 
tųjame dešimtmetyje, tačiau aštuntajame ėmė aktyviai pasisakyti 
prieš šachą, kritikuodamas jį taip aršiai, kad buvo išsiųstas į Turkiją, 
o vėliau į šventą šiitų miestą Nadžafą, kur tapo pripažintu opozicijos 
lyderiu. Jis siuntė laiškus, straipsnius ir magnetofono įrašus, raginan- 
čius iraniečius sukilti, nuversti šachą ir sukurti dvasininkų valstybę. 

Praėjus dviem dienoms po pietų su Farhadu ir jo tėvais iš Irano 
atėjo Žinių apie riaušes ir sprogimus. Ajatola Khomeini ir jo mulos 
pradėjo puolimą, gan greitai atvesiantį juos į valdžią. Toliau viskas 


ką Daugiau apie šacho atėjimą į valdžią skaitykite: H. D. S. Greenway, „The lran Conspiracy“, In New 
York Review of Books, September 23, 2003; Stephen Kinzer, All the Shah's Men: An American Coup 
und the Roots of Middle East Terror. Hoboken, NJ: John Wileyė:Sons, Inc., 2003. 


147 


rutuliojosi labai sparčiai. Pyktis, apie kurį pasakojo Farhado tėvas. 
išsiveržė kruvinu islamistų sukilimu. Šachas pabėgo iš šalies į Epip 
tą 1979-ųjų sausį, ten jam buvo nustatytas vėžys ir jis išskrido į li 
goninę Niujorke. 

Ajatolos Khomeinio sekėjai reikalavo jį sugrąžinti. 1979 metų lap 
kritį ginkluota islamistų gauja užėmė Jungtinių Valstijų ambasadį 
Teherane ir laikė penkiasdešimt du amerikiečius įkaitus 444 dienas" 
Prezidentas Carteris bandė derėtis dėl įkaitų paleidimo. Kai dery 
bos sužlugo, 1980 metų balandį jis davė leidimą karinei operacijai 
Operacija taip pat žlugo ir tapo plaktuku, įkalusiu paskutinę vinį į 
Carterio prezidentavimo karstą. 

Didžiulis JAV politinių ir verslo grupių spaudimas privertė vėžiu 
sergantį šachą išvykti iš Jungtinių Valstijų. Nuo pat pabėgimo iš Ira 
no dienos jam buvo sunku rasti prieglobstį — visi buvę draugai nuo 
jo nusigręžė. Tačiau užuojautą parodė generolas Torrijosas, pasiūly- 
damas prieglobstį Panamoje, nors jam ir nepatiko šacho vykdonii 
politika. Šachas atvyko ir apsigyveno tame pačiame užmiesčio vieš: 
butyje, kuriame buvo pasirašyta Kanalo sutartis. 

Mulos reikalavo atiduoti šachą mainais į laikomus įkaitais amc- 
rikiečius. Tie, kurie Vašingtone pasisakė prieš Kanalo sutarties pa- 
sirašymą, kaltino Torrijosą korupcija ir slaptu susitarimu su šachu 
bei keliama grėsme JAV piliečiams. Jie taip pat reikalavo, kad šachį 
grąžintų ajatolai Khomeiniui. Kokia ironija — juk vos prieš kelias 
savaites šie žmonės buvo karščiausi šacho rėmėjai. Galų gale išdidus 
karalių karalius grįžo į Egiptą ir ten mirė nuo vėžio. 

Daktaro pranašystės išsipildė. MAIN Irane prarado milijonus do- 
lerių kaip ir dauguma mūsų konkurentų. Carteris prarado šansą būti 
perrinktas. Į Baltuosius rūmus įžygiavo Reagano ir Busho administ- 
racija, ginkluota pažadais išlaisvinti įkaitus, nuversti mulas, grąžinti 
Iranui demokratiją ir išsiaiškinti Panamos kanalo situaciją. 

Man tai buvo neabejotina pamoka. Iranas aiškiai patvirtino, kad 
Jungtinės Valstijos buvo nacija, dedanti visas pastangas tiesai apic 
savo vaidmenį pasaulyje paneigti. Atrodė nesuvokiama, kaip mes 


* Žiūrėkite TIME žurnalo straipsnius apie ajatolą Ruhholahą Khomeini, 1979 February 12, 
1980 January 7, and 1987 August 17. 

galėjome būti taip dezinformuoti apie šachą ir prieš jį kylančią nea- 
pykantos bangą. Netgi tie mūsiškiai, kurie dirbo į MAIN panašiose 
kompanijose ir turėjo šalyje biurų bei darbuotojų, nežinojo nieko. 
HBuvau įsitikinęs, kad NSA ir CŽV matė tai, kas Torrijosui buvo 
akivaizdu dar 1972-aisiais, kai buvau su juo susitikęs, tačiau mūsų 
žvalgybos bendruomenė tyčia ragino užmerkti akis prieš tai, kas 
vyksta. 

21 SKYRIUS 


Kolumbija - kertinis 
Lotynų Amerikos 
akmuo 


Saudo Arabija, Iranas ir Panama buvo puikus patrauklių, bet nerim;) 
keliančių bandymų laukas, tačiau jos vis dėlto buvo taisyklės išimtis. 
Dvi pirmosios šalys turėjo didžiules naftos atsargas, o trečioji - Ka- 
nalą. Situacija Kolumbijoje atrodė tipiškesnė, ir MAIN čia vadovavo 
didžiulės hidroelektrinės projektavimui ir inžineriniams darbams. 

Kolumbijos universiteto profesorius, rašantis knygą apie Šiaurės 
Amerikos ir Pietų Amerikos santykius, kartą tikino mane, kad jo 
šalies reikšmę tinkamai yra įvertinęs Theodore'as Rooseveltas. Kal- 
bama, kad rodydamas į žemėlapį JAV prezidentas ir buvęs „Išjodinč- 
tojas“" apibūdino Kolumbiją kaip „kertinį Pietų Amerikos skliauto 
akmenį“. Niekada netikrinau, ar ši istorija — tiesa, tačiau žemėlapyju 
Kolumbija, esanti žemyno viršuje, atrodo tarsi laikanti visą žemynų 
kartu. Ji sujungia visas pietuose esančias šalis su Panamos sąsmauka 
ir su Centrine bei Šiaurės Amerika. 

Svarbu ne tai, ar Rooseveltas tikrai taip apibūdino Kolumbiją, 
o tai, kad jis buvo vienas iš daugelio prezidentų, supratusių jos lc- 


Ė „Išjodinėtojai“ (angl. - Rough Riders) - tokį vardą buvo gavęs Pirmasis Jungtinių Valstijų 
savanorių kavalerijos pulkas, vienas iš trijų, suburtų dalyvauti 1898 metų Ispanijos ir Amerikos karv 

miamą reikšmę. Beveik du šimtus metų Jungtinės Valstijos žvelgė į 
Kolumbiją kaip į kertinį akmenį — arba, dar tiksliau, kaip į vartus, 
vedančius į Pietų pusrutulio verslą ir politiką. 

Ši šalis taip pat apdovanota ir neįtikėtinu grožiu: stulbinantys pal- 
mėmis apaugę Atlanto ir Ramiojo vandenynų paplūdimiai, didingi 
kalnai, pampos, prilygstančios didžiosioms Šiaurės Amerikos Vidu- 
rio Vakarų lygumoms, ir milžiniški atogrąžų miškai, turtingi pačios 
įvairiausios gyvūnijos ir augalijos. Gyventojai taip pat išsiskiria ypa- 
tinga fizinių, kultūrinių, meninių bruožų įvairove, kylančia iš skir- 
tingų etninių šaknų — vietinių taironų ir atvykėlių iš Afrikos, Azijos, 
Europos bei Artimųjų Rytų. 

Lotynų Amerikos istorijoje ir kultūroje Kolumbija visada vaidino 
esminį vaidmenį. Kolonijiniu periodu šalis buvo vicekaralių, valdan- 
Čių visas ispanų teritorijas į šiaurę nuo Peru ir į pietus nuo Kosta Ri- 
kos, rezidencijos vieta. Didžiuliai aukso prikrauti galeonai keldavo 
bures iš Kartagenos ir į Ispanijos uostus gabendavo neįkainojamus 
lobius iš tokių tolimų kraštų kaip Čilė ar Argentina. Dauguma svar- 
biausių mūšių karuose dėl nepriklausomybės taip pat įvyko Kolum- 
bijoje. Pavyzdžiui, Simono Bolivaro vadovaujamos pajėgos sumušė 
ispanų rojalistus Ilemiamame Bojakos mūšyje 1819 metais. 

Šiais laikais Kolumbija žinoma kaip garsiausių Lotynų Amerikos 
rašytojų, menininkų, filosofų ir kitų intelektualų tėvynė bei šalis, 
valdoma finansiškai atsakingų ir gana demokratiškų vyriausybių. Ji 
tapo prezidento Kennedy nacijų kūrimo programos Lotynų Ame- 
rikoje modeliu. Skirtingai nei Gvatemaloje, jos Vyriausybė neturi 
CŽV statytinių reputacijos ir, kitaip nei Nikaragvoje, yra demokra- 
tiškai išrinkta alternatyva tiek dešiniojo sparno diktatoriams, tiek 
komunistams. Galų gale skirtingai nei daugelyje šalių, įskaitant ga- 
lingąsias Braziliją ir Argentiną, Kolumbija nerodo nepasitikėjimo 
Jungtinėmis Valstijomis. Kolumbijos, kaip patikimo sąjungininko, 
įvaizdis tik stiprėjo, nepaisant net narkotikų kartelių“. 

Tiesa, šlovingus Kolumbijos istorijos momentus temdo neapykan- 
tos ir smurto protrūkiai. Ispanijos vicekaraliaus rezidencija buvo ir 


* Gerard Colby and Charlotte Dennet, Thy Will Be Done, The Conguest of the Amazon: Nelson 
Rockefeller and the Evangelism in the Age of Oil. New York, HarperCollins, 1995, p. 381. 

inkvizicijos centras. Didingi fortai, dvarai ir miestai buvo pastatyti 
ant indėnų ir Afrikos vergų kaulų. Galeonais gabenti aukso lobiai. 
šventenybės ir meno kūriniai buvo išplėšti iš senųjų tautų širdies 
ir išlydyti tam, kad būtų patogiau plukdyti. Išdidžios kultūros žuvo 
nuo konkistadorų kardų ir ligų. Ne taip seniai kontroversiški 1945 
metų prezidento rinkimai baigėsi aršiu dviejų partijų susipriešinimu 
ir pilietiniu „La Violencia“ karu (1948-1957), kai žuvo daugiau nu: 
du šimtai tūkstančių žmonių. 

Nepaisant konfliktų ir pašaipų, tiek Vašingtonas, tiek Volstrytas 
visąlaik žvelgė į Kolumbiją kaip į pagrindinį kanalą proamerikietiš 
kiems politiniams ir komerciniams interesams skleisti. Tam įtakos 
turėjo keletas priežasčių — ne tik Kolumbijos geopolitinė padėtis. 
bet ir tai, kad daugelis šio pusrutulio lyderių žvelgia į Bogotą kaip 
į vedlį ir įkvėpimo šaltinį, bei tai, kad Kolumbija eksportuoja dau; 
produktų, turinčių paklausą Jungtinėse Valstijose — kavą, bananus, 
tekstilę, smaragdus, gėles, naftą ir kokainą. Be to, Kolumbija buvo 
puiki mūsų prekių ir paslaugų rinka. 

Viena svarbiausių paslaugų, kurias mes teikėme Kolumbijai dvi- 
dešimtojo amžiaus pabaigoje, buvo inžinerijos ir statybos eksperti- 
zė. Kolumbija buvo labai panaši į daugelį vietų, kuriose man teko 
lankytis. Buvo gana lengva įrodyti, kokią naudą šalis turės paėmusi 
didžiulę paskolą ir vėliau mokėdama skolą savo gamtos ištekliais bei 
pelnu, gautu realizavus projektus. Tikinome, kad didžiulės inves- 
ticijos į elektros energijos sistemą, greitkelius ir telekomunikacijas 
padėtų Kolumbijai įsisavinti gausius dujų ir naftos išteklius ir beveik 
neišvystytas Amazonės teritorijas bei leistų gauti pelną šalies sko- 
loms grąžinti ir palūkanoms mokėti. 

Tokia buvo teorija. Tačiau iš tikrųjų mūsų ketinimai, kaip ir ki- 
tur pasaulyje, buvo prijungti Bogotą prie globalios imperijos. Mano 
darbas, kaip jau įprasta, buvo pagrįsti didžiulius kreditus. Kolumbija 
neturėjo Torrijoso, todėl man neliko nieko kita, kaip tik išpūsti eko- 
nomines ir elektros tinklų apkrovos prognozes. 

Nepaisant keleto sąžinės priekaištų dėl savo darbo, Kolumbija 
tapo mano prieglobsčiu. Mudu su Ana praleidome čia keletą mėnesių 
aštuntojo dešimtmečio pradžioje ir netgi sumokėjome pradinį įnašą 

už nedidelę kavos plantaciją, esančią kalnuose šalia Karibų jūros. 
Manau, kad čia praleistas laikas labiau nei kas kita galėjo užgydyti 
abipuses skriaudas, susikaupusias per visus tuos metus. Deja, tos 
skriaudos buvo pernelyg didelės, ir tik sužlugus mūsų santuokai aš 
galėjau nuodugniau susipažinti su šalimi. 

Aštuntajame dešimtmetyje MAIN gavo daug infrastruktūros kū- 
rimo sutarčių, įskaitant hidroelektrinių tinklo ir elektros perdavimo 
linijų projektavimą iš džiunglių į miestus aukštai kalnuose. Man 
skyrė biurą Barankiljos mieste ir būtent ten 1977-aisiais sutikau gra- 
žuolę kolumbietę, kuri padėjo man pakeisti gyvenimą. 

Paula turėjo ilgus šviesius plaukus ir stulbinamas žalias akis — 
visai ne tai, ko daugelis užsieniečių tikisi iš kolumbietės. Jos motina 
ir tėvas emigravo iš Šiaurės Italijos ir būdama ištikima paveldui ji 
tapo mados kūrėja. Be to, žengė toliau ir pastatė nedidelį fabriką, ku- 
riame jos kūriniai virsdavo drabužiais, parduodamais prabangiose 
parduotuvėse visoje šalyje, taip pat Panamoje ir Venesueloje. Ji buvo 
užuojautos kupinas žmogus, kuris padėjo man išgydyti žlugusios 
santuokos traumą ir susidoroti su tam tikrais požiūrio į moterį kom- 
pleksais, kurie mane taip neigiamai veikė. Ji taip pat padėjo daugiau 
sužinoti apie mano darbo padarinius. 

Kaip esu minėjęs anksčiau, mūsų gyvenimas susideda iš sutapi- 
mų, kurių negalime valdyti, virtinės. Man tokiais įvykiais tapo mo- 
kymasis Naujojo Hampšyro berniukų internate, kuriame mokyto- 
javo ir mano tėvas, susitikimas su Anna ir dėde Franku, Vietnamo 
karas ir susitikimas su Einaru Grieve'u. Tiesa, net susidūrę su to- 
kiais atsitiktinumais turime pasirinkimą, kaip į juos reaguoti, kokių 
veiksmų imtis. Pavyzdžiui, tam, kad atsidūriau ten, kur esu, įtakos 
turėjo mano noras pirmauti mokykloje, santuoka su Anna, įstojimas 
į Taikos korpusą ir pasirinkimas tapti ekonomikos smogiku. 

Paula buvo dar vienas atsitiktinumas, ir jos veikiamas aš imsiuosi 
veiksmų, kurie pakeis mano gyvenimo kryptį. Prieš ją sutikdamas 
daugiau ar mažiau taikiausi prie sistemos. Dažnai abejojau tuo, ką 
darau, kartais jaučiausi dėl to kaltas, tačiau visada rasdavau būdą 
pateisinti savo buvimą sistemoje. Galbūt Paula tiesiog pasirodė rei- 
kiamu laiku. Galbūt ir taip būčiau žengęs lemtingą žingsnį, o mano 

patirtis Saudo Arabijoje, Irane ir Panamoje būtų paskatinusi manc 
veikti. Tačiau esu tikras, kad taip pat, kaip viena moteris, Claudinc. 
įtikino mane prisijungti prie ESų, taip kita, Paula, tapo katalizatoriu- 
mi, kurio tuo metu reikėjo. Ji įtikino pažvelgti giliai į save ir pama- 
tyti, kad kol atlieku šį vaidmenį, tol nesu laimingas. 

22 SKYRIUS 


Amerikos respublika 
prieš globalią imperiją 


— Būsiu atvira, — tarė Paula vieną dieną mums sėdint kavinėje ir 
tęsė: — indėnai ir visi ūkininkai, gyvenantys prie upės, kurią užtven- 
kėte, nekenčia jūsų. Net žmonės miestuose, kurių tai tiesiogiai nepa- 
lietė, jaučia simpatiją partizanams, puldinėjantiems jūsų statybvietę. 
Jūsų Vyriausybė vadina šiuos žmones komunistais, teroristais ir nar- 
kotikų prekeiviais, tačiau tiesa ta, kad jie tik žmonės, kurių šeimos 
gyvena jūsų kompanijos naikinamose žemėse. 

Aš ką tik papasakojau jai apie Manuelį Torresą. Jis buvo MAIN 
pasamdytas inžinierius, kurį neseniai užpuolė partizanai hidroelek- 
trinės statybos vietoje. Manuelis buvo Kolumbijos pilietis, pasam- 
dytas todėl, kad JAV Valstybės departamento taisyklės draudė JAV 
piliečiams dirbti šiose statybose. Mes vadinome šią taisyklę „kolum- 
biečiai — eikvotina medžiaga“ ir tai simbolizavo tą doktriną, kurios 
ėmiau nekęsti. Jausmai, kuriuos kėlė ši politika, vis labiau trukdė 
man sutarti su savimi. 

— Pasak Manuelio, jie šaudė iš AK-47 virš jo galvos ir ties kojo- 
mis, — tariau Paulai. - Pasakodamas apie tai jis atrodė ramus, tačiau 

žinau, kad jis buvo ties isterijos riba. Jie nieko nenušovė. Tik įteik 
jiems laišką ir išplukdė valtimis pasroviui. 

— Dieve mano! — sušuko Paula. - Vargšas žmogus buvo mirtinii 
persigandęs. 

- Žinoma. 

Aš papasakojau jai, kaip paklausiau Manuelio, ar tai buvo FAR(" 
ar M-19“", viena iš dviejų liūdniausiai pagarsėjusių Kolumbijos par 
tizanų grupuočių. 

— Ir? 

- Jis tvirtino, kad nei ta, nei ana. Tačiau tiki tuo, kas parašyta 
laiške. 

Paula paėmė mano atneštą laikraštį ir garsiai perskaitė laišką: 

„Mes, kiekvieną dieną dirbantys tam, kad išgyventume, prisic- 
kiame protėvių krauju, kad niekada neleisime užtvenkti mūsų upių. 
Mes - paprasti indėnai ir metisai, tačiau verčiau mirsime, nei leisime 
užtvindyti savo žemes. Perspėjame mūsų brolius kolumbiečius — nc- 
bedirbkite statybos kompanijoms.“ 

Ji padėjo laikraštį. 

— Ką tu jam atsakei? 

Akimirką sudvejojau. 

— Aš neturėjau pasirinkimo. Privalėjau laikytis kompanijos poli- 
tikos. Paklausiau jo, nejaugi jis mano, kad tokį laišką galėjo parašyti 
valstietis. 

Ji sėdėjo ir kantriai žvelgė į mane. 

-— Jis tik gūžtelėjo pečiais, - mūsų akys susitiko. - Ak, Paula, aš 
pats bjauriuosi savo vaidmeniu! 

- Ir ką tu darei toliau? — kvotė ji. 

— Tvojau kumščiu į stalą. Gąsdinau jį. Paklausiau, ar būna AK-47 
automatiniais šautuvais ginkluotų valstiečių. O tada paklausiau, ar 
jis žino, kas išrado AK-47. 


*FARC (isp. Fuerzas Armadas Revolucionarias de Colombia-Ejėrcito del Pueblo) - Kolumbijos 
ginkluotosios revoliucinės pajėgos. Tai partizanų organizacija, įkurta 1964-aisiais kaip Kolumbijos 
komunistų partijos kairysis sparnas. 

** Mao (isp. Movimiento 19 de Abril) - 1970-ųjų balandžio 19-osios judėjimas — partizaninis 
Kolumbijos judėjimas, devintajame dešimtmetyje tapęs legalia politine partija. 

- Ir ką? 

- Jis žinojo, tačiau vos galėjau girdėti atsakymą, kad rusai. Aš, 
žinoma, patikinau jį, kad jis visiškai teisus — išradėjas buvo komu- 
nistas, pavarde Kalašnikovas, itin nusipelnęs Raudonosios Armijos 
karininkas. Aš norėjau, kad jis suprastų, jog laišką parašę žmonės 
buvo komunistai. 

— O tu pats tuo tiki? — paklausė Paula. 

Jos klausimas mane sutrikdė. Ką iš tikrųjų turėjau atsakyti? Prisi- 
miniau Iraną ir Yaminą, pavadinusį mane žmogumi, įstrigusiu tarp 
dviejų pasaulių, žmogumi „per vidurį“. Man netgi buvo gaila, kad 
nebuvau statybose tuo metu, kai užpuolė partizanai, ir kad nebuvau 
vienu iš tų partizanų. Mane apėmė keistas jausmas, galbūt pavydas 
Yaminui, Daktarui ir Kolumbijos maištininkams. Tai buvo apsispren- 
dę žmonės. Jie pasirinko tikrąjį pasaulį, o ne niekieno teritoriją. 

— Aš turiu dirbti savo darbą, - pagaliau ištariau. 

Paula švelniai nusišypsojo. 

— Aš jo nekenčiu, - pridūriau. 

Galvojau apie žmones, kurių portretai taip dažnai iškildavo mano 
sąmonėje visus šiuos metus: apie Tomą Paine'ą, kitus revoliucijos 
didvyrius ir kolonistus. Jie stovėjo pakraštyje, o ne viduryje,užsiėmė 
pozicijas ir gyveno susitaikydami su pasekmėmis. 

— Kiekvieną dieną imu nekęsti jo dar labiau. 

— Savo darbo? — paklausė ji ir paėmė man už rankos. 

Mūsų žvilgsniai susitiko. Supratau šios akimirkos svarbą. 

— Savęs. 

Ji suspaudė man ranką ir lėtai linktelėjo. Vos tik tai pasakęs, tuč- 
tuojau pajutau palengvėjimą. 

— Ką darysi, Johnai? 

Atsakymo neturėjau. Palengvėjimas virto būtinybe apsiginti. 
Ėmiau mikčiodamas sakyti įprastus pasiteisinimus: kad norėjau, 
kaip geriau, kad ieškojau būdų pakeisti sistemą iš vidaus ir, kad 
man išėjus mano vietą užims kas nors daug blogesnis. Tačiau iš jos 
žvilgsnio mačiau, kad ji netiki manimi nė per nago juodymą. Dar 
blogiau — supratau, kad ir pats tuo netikiu. Paula privertė mane pri- 
pažinti esminę tiesą — kaltas ne darbas, o aš pats. 

— O tu? - paklausiau pagaliau. - Kuo tiki tu? 

Ji lengvai atsiduso, paleido mano ranką ir paklausė: 

— Bandai pakeisti temą? 

Aš linktelėjau. 

— Gerai, - sutiko ji. - Su viena sąlyga. Mes grįšime prie to kiti) 
dieną. 

Ji paėmė šaukštelį ir ėmė įdėmiai apžiūrinėti. 

— Aš žinau, kad kai kurie partizanai treniravosi Rusijoje ir Ki 
nijoje. 

Ji nuleido šaukštelį į kavą su pienu, pamaišė ir lėtai nulaižė. 

— O kas jiems belieka? Partizanai privalo pažinti šiuolaikinius gin- 
klus ir išmokti kovoti su jūsų apmokytais kareiviais. Kartais jie par- 
davinėja kokainą, kad papildytų pinigų atsargas. Kaip kitaip jie įsigys 
ginklų? Partizanai stoja prieš didžiulę galybę. Jūsų Pasaulio bankas 
nepadeda jiems apsiginti. Tiesą sakant, jie priversti taip elgtis. 

Ji gurkštelėjo kavos. 

— Tikiu, kad jų kova teisinga. Elektros įvedimas padės tik keliems 
turtingiausiems kolumbiečiams, o tūkstančiai mirs, nes pastatę savo 
užtvanką užteršite vandenį ir numarinsite žuvis. 

Aš pašiurpau, išgirdęs ją taip aistringai kalbant apie žmones, ku- 
rie priešinosi mums, tiksliau, man. Įsikibau į krėslo ranktūrius. 

— Iš kur tu tiek daug žinai apie partizanus? — net klausdamas jau- 
čiau, kad nenoriu to žinoti, priešinausi atsakymui. 

— Su kai kuriais iš jų lankiau mokyklą, - atsakė Paula ir padvejo- 
jusi pastūmė puodelį. - Mano brolis prisidėjo prie jų. 

Štai kaip. Jaučiausi kaip vandeniu perlietas. Galvojau, kad žinau 
apie ją viską, tačiau šitai... Mintyse šmėkštelėjo vyro, užklupusio 
savo žmoną su kitu, vaizdas. 

— Kodėl tu man niekada to nesakei? 

— O kam? Man atrodė, kad šis faktas nesvarbus. Tai nėra dalykas. 
kuriuo norėčiau girtis, — ji trumpam nutilo. - Nemačiau jo jau dvejus 
metus. Jis turi būti labai atsargus. 

— Iš kur žinai, kad jis vis dar gyvas? 

— Nežinau. Vyriausybė neseniai įtraukė jį į ieškomųjų sąrašus. Tai 
geras ženklas. 

IBlaškiausi tarp noro užsipulti ir noro gintis. Tikėjausi, kad ji mano 
balse nepajus pavydo gaidelės. 

- Kaip jis tapo partizanu? — paklausiau. 

Laimei, Paula nepakėlė akių nuo puodelio. 

- Jis protestavo prie naftos kompanijos biuro, rodos, „Occiden- 
tal“. Pasisakė prieš gręžinius vietinių gyventojų žemėse, nykstančios 
genties miškuose. Jį ir dar kelis draugus užpuolė kariškiai, sumušė 
1 įmetė į kalėjimą, nors jie nepadarė nieko neteisėto: tiesiog stovėjo 
prie pastato, mojuodami plakatais, ir dainavo, — ji pažvelgė pro lan- 
pi. — Jie laikė mano brolį kalėjime šešis mėnesius. Jis niekada nepa- 
sakojo, kas ten nutiko, tačiau išėjo iš kalėjimo visai kitas žmogus. 

Tai buvo vienas iš daugelio panašių pokalbių su Paula ir dabar 
Žinau, kad jie paruošė dirvą tam, kas nutiko vėliau. Mano siela buvo 
draskoma į gabalus, tačiau mane vis dar valdė piniginė ir kitos sil- 
pnybės, kurias NSA nustatė, kurdama mano profilį prieš dešimtį 
metų, 1968-aisiais. Privertusi mane tai suprasti ir susidurti su giles- 
niais jausmais, slypinčiais už susižavėjimo piratais ir kitais maišti- 
ninkais, Paula padėjo rasti kelią išsigelbėjimo link. 

Be asmeninių dilemų darbas Kolumbijoje padėjo suvokti skirtu- 
mą tarp senosios Amerikos Respublikos ir naujosios globalios impe- 
rijos. Respublika pasauliui siūlė viltį. Jos pamatai buvo moraliniai ir 
lilosofiniai, o ne materialiniai. Ši santvarka rėmėsi lygybės ir teisin- 
įumo visiems principu, tačiau taip pat buvo pragmatiška — ne utopi- 
nė svajonė, 0 gyva, kvėpuojanti, kilniaširdė visuma. Ji galėjo atver- 
ti savo glėbį nuskriaustiesiems. Tuo pačiu metu buvo įkvėpimas ir 
Jėga, kuriai reikėjo paklusti; jei buvo būtina, ji galėjo imtis veiksmų, 
kaip Antrojo pasaulinio karo metu, ginti principus, kuriais rėmėsi. 
Visos institucijos — bankai, didelės korporacijos, valstybės biurokra- 
tija — kurios dabar kelia grėsmę respublikai, galėjo būti panaudotos 
iš pagrindų pakeisti pasaulį. Šios institucijos turi komunikacijų tin- 
klus ir transporto sistemą, reikalingą kovai su ligomis, badu ir netgi 
karais — jei tik jas būtų galima pakreipti šia linkme. 

Kita vertus, globali imperija yra respublikos žudikė. Ji yra egois- 
tiška, savanaudiška, gobši ir materialistinė sistema, paremta merkan- 
tilizmu. Kaip ir praeityje gyvavusios imperijos, ji atveria savo glėbį 

tik tam, kad kauptų išteklius, imtų viską, ką mato, ir kimštų į svo 
nepasotinamą ryklę. Ji naudojasi visomis įmanomomis priemonėmis, 
kurios gali padėti valdovams pasiekti daugiau valdžios ir turtų. 

Žinoma, išmokęs suvokti šį skirtumą, taip pat aiškiau supratiu 
savo vaidmenį. Claudine buvo mane perspėjusi — ji sąžiningai pi 
aiškino, ko bus iš manęs laukiama, jei sutiksiu su MAIN siūlomu 
darbu. Tačiau man prireikė patirties, įgytos dirbant Indonezijoje. 
Panamoje, Irane ir Kolumbijoje, kad suprasčiau gilesnę potekslų 
Neapsiėjau ir be tokios moters kaip Paula kantrybės, meilės ir pa 
sakojimų. 

Aš buvau lojalus Amerikos respublikai, tačiau tai, ką bandėme pa 
siekti šia nauja, klastinga imperializmo rūšimi, buvo finansinis karo 
Vietname atitikmuo. Pietryčių Azija išmokė mus, kad armijos nėra 
visagalės, tačiau ekonomistai atsakė į tai, sukurdami geresnį planą, 0 
jiems tarnaujančios užsienio pagalbos agentūros ir privatūs rangoviu 
jį sumaniai įgyvendino. 

Kiekvieno žemyno šalyse mačiau, kaip JAV korporacijoms dir. 
bantys vyrai ir moterys, nors ir nepriklausė ESų tinklui, užsiėmė 
daug pražūtingesniais dalykais nei gali įsivaizduoti konspiracijų 
teoretikai. Kaip ir dauguma MAIN inžinierių, šie darbuotojai ne- 
matė savo darbų padarinių, buvo įsitikinę, kad prakaito spaudimo 
fabrikėliai ir gamyklos, gaminančios batus ar padangas, padeda 
vargšams išsivaduoti nuo skurdo, užuot gramzdinę juos dar giliau į 
vergiją, primenančią viduramžių dvarus ir pietų plantacijas. Kaip ir 
pastarieji, šiuolaikiniai vergai ir baudžiauninkai priversti tikėti, kad 
jie gyvena geriau nei nelaimingos sielos, besiglaudžiančios progrc- 
so šalikelėje, Europos skylėse, Afrikos džiunglėse ar JAV pasienio 
brūzgynuose. 

Dvejonės, ar turėčiau likti MAIN, ar išeiti iš jos, peraugo į atvir;) 
kovą. Mano sąžinė be jokios abejonės patarė mesti šį darbą, tačiau 
žmogaus iš verslo mokyklos balsas sakė atvirkščiai. Tuo tarpu mano 
paties imperija plėtėsi: daugėjo darbuotojų, šalių kiekis, augo mano 
akcijų paketas ir mano ego. Prie vilionių gyvenimo būdu, pinigais ir 
valdžios sukeltu adrenalinu prisidėjo ir Claudine perspėjimas, kad 
kelio atgal nėra. 

Paula iš to šaipėsi: 

- Iš kur ji gali žinoti? 

Aš priminiau, kad Claudine buvo teisi dėl daugelio dalykų. 

— Tai buvo prieš tiek daug metų. Gyvenimas keičiasi. Be to, koks 
skirtumas? Tu nesijauti laimingas. Kaip gali Claudine ar kas nors 
kitas pakenkti? 

Paula dažnai kartodavo šituos žodžius ir galų gale su ja sutikau. 
Prisipažinau ir jai, ir sau, kad pinigai, nuotykiai ir visas išorinis 
blizgesys nepateisina nuolatinės kaltės, nerimo ir streso. Būdamas 
MAIN partneriu tapau turtingas, tačiau supratau, kad jeigu tai tęsis, 
pakliūsiu į tikrus spąstus. 

Vieną dieną, mums vaikštant paplūdimiu Kartagenoje palei seną 
ispanišką fortą, atlaikiusį daugybę piratų antpuolių, Paula paklausė 
to, kas man nebuvo atėję į galvą: 

- Ojeigu tu niekam nepasakosi, ką žinai? 

— Turi omenyje... Tiesiog tylėti? 

— Būtent. Neduok jiems progos tave pričiupti. Arba suteik prie- 
žastį palikti tave ramybėje nedrumsčiant vandens. 

Tai atrodė protinga - aš tik nusistebėjau, kaip tokia mintis man ne- 
šovė anksčiau. Nerašysiu knygų ir nedarysiu nieko, kad atskleisčiau 
teisybę apie tai, ką mačiau. Nebūsiu kryžiaus žygio dalyvis, būsiu 
tik žmogus, kuris mėgaujasi gyvenimu, keliauja savo malonumui, 
galbūt netgi sukursiu šeimą su moterimi, panašia į Paulą. Buvau vis- 
kuo sotus; norėjau tiesiog pasitraukti. 

— Viskas, ko tave išmokė Claudine yra apgaulė, - pridūrė Paula. — 
Tavo gyvenimas yra melas. 

Ji globėjiškai nusišypsojo. 

— Ar pastaruoju metu žiūrėjai savo anketinius duomenis? 

Prisipažinau, kad ne. 

— Pažiūrėk, — patarė ji. - Neseniai skaičiau ispanišką versiją. Jei ji 
nesiskiria nuo angliškos, sužinosi daug įdomaus. 

23 SKYRIUS 


Apgaulingi duomenys 


Kol buvau Kolumbijoje, atėjo žinia, kad atsistatydino MAIN prezi- 
dentas Jackas Dauberis. Kaip ir buvo tikėtasi, tarybos pirmininkas ir 
kompanijos vadovas Macas Hallas į Dauberio vietą paskyrė Bruno. 
Telefono linijos tarp Bostono ir Barankiljos kaito. Visi pranašavo, 
kad netrukus paaukštins ir mane, juk buvau vienas artimiausių Bru- 
no patikėtinių. 

Šie pokyčiai ir gandai buvo papildomas akstinas įvertinti savo pa- 
dėtį. Dar būdamas Kolumbijoje paklausiau Paulos patarimo ir per- 
skaičiau ispanišką savo veiklos santraukos versiją. Ji mane sukrėtė. 
Grįžęs į Bostoną išsitraukiau anglišką originalą ir 1978 metų „Main- 
lines“ korporacijos žurnalo numerį. Jame buvo straipsnis apie mane, 
pavadintas „Specialistai MAIN klientams siūlo naujas paslaugas“. 

Kažkada labai didžiavausi minėtąja veiklos santrauka ir straipsniu, 
tačiau dabar, žvelgdamas į juos Paulos akimis, pajutau kylant pyktį ir 
nusiminimą. Šiuose dokumentuose buvo pateikta tyčinė apgaulė arba 
tiesiog melas. Minėtieji dokumentai turėjo gilesnę prasmę ir reikšmę, 
kuri atspindėjo tikrovę ir pasiekė pačią dabartinio žygio globalios 
imperijos link širdį: jie įkūnijo strategiją, skirtą regimybėms kurti ir 

po jomis slypinčiai realybei paslėpti. Tam tikru būdu jie simbolizavo 
mano gyvenimo istoriją, tarsi lakas, dengiantis sintetinį paviršių. 

Todėl žinodamas, kad teks prisiimti didžiąją dalį atsakomybės už 
tai, kas parašyta mano veiklos santraukoje, gerai nesijaučiau. Pagal 
Įprastas procedūras iš manęs buvo reikalaujama nuolat atnaujinti tiek 
pagrindinį veiklos aprašą, tiek bylą su informacija apie klientams su- 
teiktas paslaugas ir padaryto darbo pobūdį. Jei rinkodaroje dirbantis 
asmuo ar projektų vadybininkas norėjo įtraukti mane į pasiūlymą ar 
kaip nors kitaip pasinaudoti mano kvalifikacijomis, jis galėjo perdary- 
ti šiuos esminius duomenis taip, kad jie labiau atitiktų jo reikalavimus. 

Pavyzdžiui, jis galėjo pabrėžti mano patirtį Artimuosiuose Rytuo- 
se ar patirtį, pristatant projektus Pasaulio bankui ir kitoms tarptau- 
tinėms organizacijoms. Jeigu taip būdavo daroma, tas asmuo, prieš 
publikuodamas pakeistą aprašą, turėdavo prašyti mano patvirtinimo. 
Tačiau kadangi aš, kaip ir daugelis MAIN darbuotojų, dažnai keliau- 
davau, buvo daromos ir išimtys. Tad santrauka, kurią pasiūlė per- 
skaityti Paula, ir jos angliškas atitikmuo buvo man visiškai nežinomi, 
nors informacija tikrai buvo įtraukta į mano bylą. 

Iš pirmo žvilgsnio mano darbinė byla atrodė visiškai nekaltai. „Pa- 
tirties“ skiltyje buvo rašoma, kad buvau atsakingas už įvairius pro- 
jektus Jungtinėse Amerikos Valstijose, Azijoje, Lotynų Amerikoje ir 
Artimuosiuose Rytuose, taip pat pateiktas projektų sąrašas: plėtros 
planavimas, ekonominės prognozės, energijos paklausos prognozės 
ir taip toliau. Šis skyrius baigėsi mano darbo su Taikos korpusu Ekva- 
dore aprašymu, tačiau bet kokia nuoroda į patį Taikos korpusą buvo 
praleista, taip sudarant įspūdį, kad dirbau profesionaliu statybos me- 
džiagų kompanijos vadybininku, o ne savanoriu, padedančiu mažam 
neraštingų Andų plytų degėjų kooperatyvui. 

Po šios skilties buvo pateiktas ilgas klientų sąrašas. Į jį buvo 
įtrauktas Tarptautinis plėtros ir atkūrimo bankas (oficialus Pasau- 
lio banko pavadinimas), Azijos plėtros bankas, Kuveito vyriausybė, 
Irano Energetikos ministerija, Saudo Arabijos arabų ir amerikiečių 
naftos kompanija, „Instituto de Recursos Hidraulicos y Electrifi- 
cation“, ,„Perusahaan Umum Listrik Negara“ ir daugelis kitų. Tačiau 
mano dėmesį patraukė paskutinis įrašas - JAV Iždo departamentas, 

Specialists offer 


MAIN' clients new services 


by Pauline Ouellette 


Looking over the faces behind 
the desks, it's easy tO tell that 
Economics and Regional Planning is 
one of the Most recently formod 
and rapidiy growing disciplines at 
MAIN. To date, there are about 20 
specialists in this group, gatherėd 
over a seven-year period. These 
specialists include Not only 
economists, but City planners, 
demographers, market specialists 
and MAINS lirst sociotogist. 

While several people were 
influentiai 1 getting the economics 
group started, it Dasically came 
about through the efforts Ol Une 
man, John Perkins, who is Now 
head Of the group. 

Hired as an assistant to the head 
load forecaster in January, 1971, 
John was one of the tew 
economists working far MAIN at 
the time. For his first assignment, 
he was sent as parl of an 11-man 
team to do an electricity demand 
study in Indonesia. 

"They wanted to see if I could 
survive there for three months,“ he 
said laughing reminiscentiy. But 
with his background, John had no 
trouble "surviving.“" He had just 
spent three years in Ecuadar with a 
Construction Materials Co-op 
helping the Ouechua Indians, direct 
descendants ot the Incas. The 

Indians, John sad, were being 
exploited in their work as brick 
Makers so he was asked by an 
Ecuadorian agency to forma co-0p. 
He then rented a Vuck to help 
them sel! their bricks directly to (he 
consumers. As a result, profits 
rapidly increased by 604. The 
prolits were divided among the 
members of the c0-0D which, alter 
2/; years, included 200 Iamities 

It was during this time that 
John Perkins met Einar Grave (a 
former employee) who was working 
in lhe town ot Paute, Ecuador, on a 
hydroelectric project Hor MAIN. 
The two becameę friendiy and, 
through continuai correspondence, 
John was olfered a position with 
MAIN. 

About a year later, John became 
the head load forecaster and, as the 
demands (rom chents and 
Institutions such as the World Bank 
grew, he realized that more 
economists were needed at MAIN. 
“While MAIN is an engineering 
firm,“ he said, "the Clients were 
telling us we had to be more than 
that.“ He hired more economists in 
1973 to meet the clients“ needs 
and, as a result, formed the 
discipline which brought him the 
utle of Chief Economist, 


John's latest project involves 


Perkins 


agriculturai development in Para 
Irom where he recentty kos. 
alter a mMmonth's stay. It we 
Panama that MAIN condiit tis! 
trst sociological study Uiriojl 
Martha Hayes, MAIN'S / < 
sociologist. Marti spent |Y Imonio 
in Panama 0 determine hra 
0! the project on people's lives av 
Cultures. Specialists IN agricultio 
and other related Fields were | 
hired in conjunction with 
study. 

The expansion 0! Economics i 
Regional Planning has been Jiv 
paced, yet John feels he has buv 
lucky in that each individua! Iuresi 
has been a hard woOrkinų 
protessiona!. As hė spoke to nu 
from across his desk, the Intvresi 
and support he holds for his stati 
was evident and admirable. 


November 1978 


EXPERIENCE 


bn M. Perkins is Manager of the Economics 
Iepartment of the Power and Environmental Systems 
Ihvlsion. 


Mi e joining MAIN, Mr. Perkins las been in charge ol 
majos projects in the United States, Asia. Latin 
Ainerica and the Middle East. This work has included 
development planning, economi [orėcasting, energy 
Jeinand forecasting, marketing studies, plant siting. 
Iuol allocation analysis, economk feasibilily studies. 
snvironipenta! and economic impact studies, 
mritment planning and management consulting. In 
alition. many projecis have involved training clients 
mihe usė Of technigucs developed by Mr. Perkins and 
ba tafV. 


Resently Mr. Perkins has been in charge ol a project 
“ww design computer program packages for 
Mprojecting energy demand and guantifying the 
telattonships between economi developmėnt and 
merg; production, 2)evaluating environinental and 
smto-economiK impacts of projects, and 3) applying 
Markov and econometris models to national and 
segiona) economic planning. 


Mhn to joining MAIN. Mr. Perkins spent three 
vena in Ecuador conducting marketing studies and 
viganving and managing a construction materials 
»mnpany. He 5]so conducted studies of the feasibality 
M organizinę Credit and savings vooperatives 
Muoughout Ecuador. 


EDUCATION 


Bachelor of Arts in Business Administration 
Boston LUmversity 

Post Graduate Studies 

Mudel Building. Engineering Econumius, 
Lconometrics, Probability Methods 


LANGUAGES 
English. Spanish 
PROFESSIONAL AFFILIATIONS 


American Economic Association 
Society fnr International Development 


PUBLICATIONS 


"A Markov Process Applied to Forecasting 

the Demand for Electricity" 

"A Mavro Approach 10 Energy Forecasting“ 

"A Model for Deseribing 1he Direct and 
Indirect lnterrelationsbips between the 
Economy and the Environment" 

“Uectie Energy Irum Interconnected Systems" 
“Markov Method Applied to Planning" 


JOHN M. PERKINS 


CREDENTIALS 


Forecasting Studies 
Marketing Studies 
Feasibility Studies 

Site Selection Studies 
Economic Impact Studies 
Investment Planning 

Fuel Supplv Studies 
Economic Developinent Planning 
Training Programs 
Project Management 
Allocation Planning 
Manageimen! Consulting 


Clients served: 


o Arabian-American Oil Companv, Saudi Arabio 

o Asian Development Bank 

v Boise Cascadė Corporation 

o City Service Corporation 

o Dayton Power 4 Light Company 

0 General Electric Company 

0 Govermnent ol Kuwait 

o Insrituto dė Recursos Hidraulicos y 
Electrificacion. Parama 

0 Inter-American Development Bank 

o Internationai Bank for  Reconstruction and 
Development 

o Ministry of Energy. Iran 

o New York Times 

o Power Authority of tie State of New York 

o Perusahaan Umuin Listrik Negara, Indonesia 

o South Carolina Electmc and Gas Company 

o Technical Association of the Pulp and Paper 
Indusin 

o Union Camp Corporation 

o US. Treasurs Dept.. Kingdom of Saudi Arabia 

Saudo Arabijos Karalystė. Buvau apstulbęs, kad toks įrašas iš viso 
buvo išspausdintas, nors tai ir akivaizdi mano gyvenimo dalis. 
Trumpam padėjęs į šalį bylą, ėmiausi MAINLINES straipsnio. 
Puikiai prisiminiau šio straipsnio autorę, labai talentingą ir pilną gerų 
ketinimų merginą. Prieš spausdindama straipsnį ji atsiuntė man jį pa- 
tvirtinti. Prisiminiau, kad jaučiausi patenkintas jos sukurtu glostan- 
čiu mano savimeilę įvaizdžiu ir tučtuojau parašytą tekstą patvirtinau. 
Taip dar kartą atsikračiau atsakomybės. Straipsnis prasidėjo taip: 


„Žvelgiant į sėdinčių už stalų žmonių veidus, lengva atspėti, kad 
Ekonomikos ir regioninio planavimo skyrius yra vienas naujausių 
ir sparčiausiai augančių MAIN padalinių... 

Nors šiam grupės sukūrimui įtakos turėjo keletas žmonių, 
labiausiai prie to prisidėjo vienas žmogus, Johnas Perkinsas, 
dabartinis grupės vadovas. 

1971 metų sausį pasamdytas apkrovų prognozuotojo asistentu, 
Johnas tuo metu buvo vienas iš keleto MAIN dirbančių ekonomis- 
tų. Gavęs pirmąją užduotį, jis su vienuolikos žmonių komanda iš- 
vyko į Indoneziją atlikti elektros energijos paklausos tyrimų.“ 


Straipsnyje buvo trumpai aprašyta mano ankstesnė darbo istorija, 
paminėti „treji Ekvadore praleisti metai“ ir tęsiama toliau: 


„Tuo metu Johnas Perkinsas sutiko Einarą Greve'ą, buvusį 
darbuotoją, kuris tuo metu jau buvo išėjęs iš MAIN ir tapęs 
„Tuscon Electric Gas ė Electric Company“ prezidentu. Jis dirbo 
Ekvadoro Paute mieste, MAIN kuriamame hidroelektrinės 
projekte. Jie tapo draugais ir po ilgo susirašinėjimo Johnui buvo 
pasiūlytas darbas MAIN. 

Po metų Johnas tapo vyriausiuoju apkrovų projektuotoju 
ir augant tokių klientų kaip Pasaulio bankas, reikalavimams, 
suvokė, kad MAIN reikia daugiau ekonomistų.“ 


Nė vienas iš minėtųjų teiginių abiejuose dokumentuose nebuvo aki- 
vaizdus melas — abiejų dokumentų kopijos buvo įregistruotos mano 

byloje, tačiau jos perteikė tokią versiją, kurią dabar laikau iškreipta 
ir iškarpyta. O garbinančioje oficialius dokumentus kultūroje jie reiš- 
kė dar didesnį blogį. Atviras melas gali būti paneigtas. Tokių doku- 
mentų kaip minėtieji buvo neįmanoma paneigti, nes jie rėmėsi tiesos 
prošvaistėmis, o ne atviromis apgavystėmis ir buvo sukurti korpora- 
cijos, kuri pelnė kitų korporacijų, tarptautinių bankų ir vyriausybių 
pasitikėjimą. Ypač tai atsispindėjo veiklos santraukoje, kuri buvo ofi- 
cialus dokumentas, priešingai nei straipsnis, interviu žurnale. MAIN 
ženklas teksto pabaigoje ir ant visų pasiūlymų bei ataskaitų viršelių, 
kurių puošmena tikriausiai buvo ši santrauka, turėjo daug įtakos tarp- 
tautiniame verslo pasaulyje; tai buvo autentiškumo spaudas, žymintis 
tą patį pasitikėjimo laipsnį kaip ir spaudai ant diplomų ir sertifikatų, 
kabančių gydytojų ir advokatų kabinetuose. 

Šie dokumentai pristatė mane kaip itin kompetentingą ekono- 
mistą, prestižinės konsultacinės bendrovės departamento vadovą, 
kuris keliauja po pasaulį vadovaudamas plačiam tyrimų spektrui, 
turinčiam paversti pasaulį civilizuotesne ir klestinčia vieta. Apgaulė 
slypėjo ne parašytame dokumente, o tame, kas praleista. Jei apsi- 
mesčiau pašaliniu ir pažvelgčiau visiškai objektyviai, turėčiau pri- 
pažinti, kad šie praleidimai kelia daugybę klausimų. 

Pavyzdžiui, nebuvo paminėta nei tai, kad mane pasamdė NSA, 
nei Einaro sąsajos su armija ir jo, kaip NSA ryšininko, vaidmuo. 
Akivaizdžiai nebuvo minimas tas faktas, kad patyriau didžiulį spau- 
dimą kurti itin išpūstas ekonomines prognozes, o mano darbas buvo 
susijęs su didžiulių paskolų suteikimu, kurių tokios šalys kaip Indo- 
nezija ar Panama niekada nepajėgtų išsimokėti. Nebuvo jokių mano 
pirmtako Howardo Parkerio doros ir sąžiningumo liaupsių, nei pri- 
pažinimo, kad tapau vyriausiuoju apkrovų prognozuotoju, nes buvau 
pasirengęs pateikti tokius šališkus tyrimus, kokių norėjo mano virši- 
ninkai, užuot kaip Howardas sakęs tai, ką maniau esant tiesa ir dėl to 
buvęs atleistas. Mįslingiausias buvo paskutinis įrašas klientų sąraše: 
JAV Iždo departamentas, Saudo Arabijos Karalystė. 

Aš vis sugrįždavau prie šios eilutės ir sukau galvą, kaip žmonės 
ją interpretuotų. Jie galėtų paklausti, koks yra ryšys tarp JAV Iždo 
departamento ir Saudo Arabijos. Galbūt kai kas palaikytų tai spaus- 

dinimo klaida -— dvi viena po kitos einančios eilutės buvo suspaustos 
į vieną. Tačiau dauguma skaitytojų vis dėlto niekada neatspėtų tiesos, 
kad ši eilutė buvo įtraukta dėl ypatingų priežasčių. Ji buvo įrašyti 
tam, kad žmonės iš vidinio rato, to pasaulio, kuriame dirbau, suprastų 
mane buvus nariu komandos, kuri „prasuko“ amžiaus sandorį, pi 
keitusį pasaulio istoriją, tačiau niekada nepatekusį į laikraščius. Aš 
padėjau sukurti susitarimą, garantavusį nenutrūkstamą naftos Am 
rikai tiekimą, užtikrinusį Saudo dinastijos viešpatavimą ir padėjusj 
finansuoti Osamą bin Ladeną bei ginti tokius tarptautinius nusikal 
tėlius kaip Idis Aminas. Ta vienintelė santraukos eilutė bylojo tiems, 
kurie žino. Ji sakė, kad vyriausiasis MAIN ekonomistas yra žmogus, 
kuris tvarko reikalus. 

Paskutinė MAINLINES straipsnio pastraipa buvo asmeninė auto 
rės pastaba ir ji palietė mano skaudamą vietą: 


„Ekonomikos ir regioninio planavimo skyriaus plėtra buvo 
greita, tačiau Johnas jaučiasi esąs laimingas, kad kiekvienas 
jo pasamdytas žmogus - darbštus specialistas. Jam kalbant aš 
nuoširdžiai susižavėjusi mačiau, kaip jis vertina ir palaiko savo 
darbuotojus.“ 


Tiesa ta, kad niekada nelaikiau savęs tikru ekonomistu. Bostono 
universitetą baigiau turėdamas verslo administravimo, rinkoda- 
ros krypties bakalauro laipsnį. Man visada nesisekė matematika 
ir statistika. Midlberio koledže mano mėgstama disciplina buvo 
amerikiečių literatūra, rašyti man sekėsi. Vyriausiojo ekonomisto 
ir ekonomikos ir regioninio planavimo vadovo padėtis nėra susijusi 
su mano ekonomikos ar planavimo gabumais, tai greičiau noro pa- 
teikti tokius tyrimus, kokių reikalauja viršininkai ir klientai, išdava, 
sujungta su natūraliu gebėjimu įtikinti kitus rašytiniu žodžiu. Bc 
to, buvau pakankamai protingas pasamdyti kompetentingus žmo- 
nes, daugumą su magistro, o keletą ir su daktaro laipsniais, suburti 
personalą, kuris žinojo apie mano verslo detales daugiau negu aš. 
Nieko nuostabaus, kad straipsnio autorė priėjo prie išvados, jog „jis 
vertina ir palaiko savo darbuotojus“. Laikiau šiuos du dokumentus 

ir dar keletą panašaus pobūdžio popierių viršutiniame stalo stalčiuje 
ir dažnai prie jų grįždavau. Vėliau dažnai atsidurdavau už kabineto 
ribų, vaikščiodavau tarp savo darbuotojų stalų, žvelgdamas į tuos 
vyrus ir moteris, jausdamas kaltę dėl to, ką jiems padariau ir dėl 
to, kad mes visi padedame gilinti prarają tarp turtingųjų ir vargšų. 
Galvojau apie žmones, kurie kasdien badauja, kol aš ir mano dar- 
buotojai miegame pirmos klasės viešbučiuose, valgome geriausiuo- 
se restoranuose ir storinam savo akcijų paketus. 

Mąsčiau apie tai, kad žmonės, kuriuos mokiau, dabar prisijun- 
gė prie ESų gretų. Aš juos atvedžiau. Aš juos pasamdžiau ir iš- 
mokiau. Tačiau dabar viskas kitaip, nei tada, kai prisijungiau pats. 
Pasaulis pasikeitė, korporacijų valdžia progresavo. Tapome labiau 
įgudę arba pražūtingesni. Man dirbantys žmonės buvo kitokios rū- 
šies negu aš. Jų gyvenimuose nebuvo jokių NSA melo detektorių ar 
Claudine. Niekas jiems smulkiai neaiškino, ką jiems reiktų daryti, 
norint tęsti globalios imperijos misiją. Jie niekada negirdėjo ter- 
mino „ekonomikos smogikas“ ar ESas, niekas jiems nesakė, kad 
tai visam gyvenimui. Jie tiesiog išmoko iš manęs, kaip pavyzdžio 
ir iš mano bausmių bei apdovanojimų sistemos. Jie žinojo, kad iš 
jų tikimasi tokių tyrimų ir rezultatų, kokių aš noriu. Jų algos, ka- 
lėdinės premijos, tiesą sakant, jų darbas, priklausė nuo to, ar esu 
patenkintas aš. 

Žinoma, dariau viską, ką galėjau, kad palengvinčiau jų naštą. Ra- 
šiau straipsnius, skaičiau paskaitas, naudojausi kiekviena pasitai- 
kiusia proga, kad įtikinčiau juos optimistiškų prognozių, didžiulių 
paskolų ir kapitalo įliejimo, kuris paskatins BNP augimą ir pada- 
rys pasaulį geresnį, nauda. Prireikė mažiau nei dešimtmečio, kad 
gundymas, prievarta įgautų daug subtilesnes formas, taptų švelniu 
smegenų plovimu. Dabar šie vyrai ir moterys, sėdintys už stalų gre- 
ta mano kabineto su vaizdu į Bostono įlanką, žengė į pasaulį tam, 
kad paskubintų globalios imperijos atėjimą. Tiesiogine prasme juos 
sukūriau, kaip Claudine sukūrė mane. Tačiau skirtingai nei aš, jie 
buvo laikomi nežinioje. 

Daugybę naktų gulėjau atmerktomis akimis, galvodamas apie tai, 
grauždamasis. Paulos užuomina apie mano veiklos aprašą atvėrė 

Pandoros skrynią, ir dažnai pavydėdavau savo darbuotojams jų nai- 
vumo. Aš tyčia apgaudinėjau taip apsaugodamas juos nuo sąžinės 
graužaties. Jiems nereikėjo grumtis su moraliniais klausimais, kaip 
reikėjo man. 

Taip pat daug mąsčiau apie doro verslo idėją, apie realybės ir regi- 
mybės priešpriešą. Žinoma, žmonės apgaudinėdavo vienas kitą nuo 
pat istorijos pradžios. Legendos ir folkloras pilni pasakojimų apic 
iškreiptą tiesą ir nesąžiningus sandorius: apgauti kilimų prekijai, Iu- 
pikiški palūkininkai ir siuvėjai, bandantys įtikinti imperatorių, kad 
drabužiai nematomi tik jam. 

Tačiau nors ir labai norėjau padaryti išvadą, kad viskas yra taip, 
kaip ir turi būti, o mano MAIN veiklos aprašas ir už jo slypinti tikro- 
vė yra tik žmogiškosios prigimties atspindžiai, giliai širdyje Žinojau, 
kad esu neteisus. Viskas iš tiesų pasikeitė. Dabar suprantu, kad pa- 
siekėme naują apgavystės lygį, kuris galų gale mus ir sunaikins - ne 
tik morališkai, bet ir fiziškai, kaip kultūrą, - nebent greitai imtumė- 
mės svarbių pokyčių. 

Organizuoto nusikalstamumo pasaulis siūlė metaforą. Mafijos bo- 
sai dažnai pradeda kaip gatvės mušeikos. Tačiau laikui bėgant tie, 
kurie pakyla į viršų, pakeičia savo išvaizdą. Jie ima dėvėti neprie- 
kaištingai pasiūtus kostiumus, turi teisėtą verslą ir gaubiasi doros 
visuomenės apsiaustu. Jie šelpia vietines labdaros organizacijas ir 
yra gerbiami bendruomenės. Jie noriai skolina pinigus atsidūrusiems 
sunkioje padėtyje. Kaip ir MAIN darbo byloje minimas Johnas Per- 
kinsas, šie žmonės atrodo pavyzding: piliečiai. Tačiau po šiuo apna- 
šu slepiasi kraujo pėdsakas. Kai skolininkai negali susimokėti, atei- 
na smogikai ir pareikalauja savo duoklės. Jei jos negauna, pasirodo 
šakalai su beisbolo lazdomis. Galų gale, kaip paskutinio argumento, 
griebiamasi ginklo. 

Aš suvokiau, kad mano apgaulingai maloni vyriausiojo ekono- 
misto, Ekonomikos ir regioninio planavimo departamento vadovo 
išorė nėra paprasta kilimų prekijo priedanga, kurios pirkėjas gali 
saugotis. Tai dalis pražūtingos sistemos, taikomos ne nieko nejta- 
riančiam klientui pergudrauti, o pačiai subtiliausiai ir efektyviausiai 
imperializmo formai skleisti. Kiekvienas mano darbuotojas taip pat 

turėjo pareigas — finansų analitiko, sociologo, ekonomisto, pagrindi- 
nio ekonomisto, ekonometristo, šešėlinių kainų eksperto ir taip to- 
liau. Nė vienas pareigų pavadinimas nerodė, kad jie visi vienu ar kitu 
būdu buvo ESai ir tarnavo globalios imperijos interesams. 

Mano darbuotojų pareigos taip pat neatskleidė, kad esame tik led- 
kalnio viršūnė. Kiekviena didžioji tarptautinė kompanija — nuo ga- 
minančių batus ir sporto prekes iki ginkluotės gamintojų turėjo savo 
ESų atitikmenis. Žygis prasidėjo ir jis greit apėmė visą planetą. Gau- 
jos nariai nusimetė odinius švarkus, apsirengė verslo kostiumais ir 
ėmė puikuotis respektabilumu. Vyrai ir moterys leidosi iš korporacijų 
būstinių Niujorke, Čikagoje, San Franciske, Londone ir Tokijuje, už- 
plūdo kiekvieną žemyną, įtikinėdami korumpuotus politikus leisti jų 
šalims prisirakinti prie korporatokratijos ir versdami viltį praradusius 
žmones parduoti savo kūnus konvejeriams ir prakaitą spaudžiantiems 
fabrikams. 

Buvo bjauru sužinoti, kad nutylėtos už mano darbo bylos ir straips- 
nio žodžių slypinčios detalės atskleidė dūmų ir veidrodžių pasaulį, 
sukurtą laikyti mus visus priklausomus nuo atstumiančios ir savižu- 
diškos sistemos. Privertusi skaityti tarp eilučių, Paula paragino mane 
žengti dar vieną žingsnį keliu, visiškai pakeisiančiu mano gyvenimą. 

24 SKYRIUS 


Ekvadoro prezidento 
kova su naftos 
kompanijomis 


Darbas Kolumbijoje ir Panamoje suteikė man daug progų lankytis ir 
domėtis šalimi, kurią laikiau savo antraisiais namais. Ekvadoras nu- 
kentėjo nuo ilgos virtinės diktatorių ir dešiniosios pakraipos oligar- 
chijų, manipuliuojamų JAV politinių ir komercinių interesų. Tiesą 
sakant, šalis buvo pati tikriausia „bananų respublika“, gerokai nunio- 
kota korporacijų valdžios. 

Rimta naftos gavyba Ekvadoro Amazonės baseine prasidėjo sep- 
tintojo dešimtmečio pabaigoje ir baigėsi pirkimo karštlige, kurios 
metu siauras Ekvadorą valdančių šeimų ratelis žaidė tarptautiniams 
bankams naudingą žaidimą. Šie apkrovė šalį didžiulėmis paskolo- 
mis, paremtomis būsimo pelno už naftą pažadais. Visoje šalyje kaip 
grybai dygo keliai, pramonės kompleksai, hidroelektrinių užtvan- 
kos, paskirstymo ir perdavimo sistemos, kiti energetikos objektai. 
Tarptautinės inžinerijos ir statybos kompanijos dar kartą susižėrė 
riebų pelną. 

Vienas žmogus, kurio žvaigždė kaip tik kilo virš šios Andų šalies, 
tapo išimtimi iš politinės korupcijos ir bendrininkavimo su korpora- 
tokratija taisyklės. Jaime Roldosas buvo trečią dešimtį bebaigiantis 

universiteto profesorius ir advokatas. Mūsų keliai su šia charizmatiš- 
ka ir žavia asmenybe buvo keletą kartų susikirtę. Kartą paskubomis 
prisižadėjau atskristi į Kitą 1r nemokamai jį konsultuoti, kada tik jam 
prireiks. Iš dalies tai buvo pokštas, tačiau mielai tuo būčiau užsiėmęs 
savo atostogų metu — Roldosas man patiko, be to, kaip spėjau prasi- 
tarti, visada ieškojau progos aplankyti jo šalį. Jis nusijuokė ir pasiūlė 
panašų sandorį, sakydamas, kad jeigu man prireiks sudaryti sutartį 
dėl naftos, galėsiu juo pasikliauti. 

Jis susikūrė populisto ir nacionalisto reputaciją, tvirtai tikėjo 
vargšų teisėmis ir politikų atsakomybe naudoti šalies gamtos resur- 
sus apgalvotai. 1978-aisiais pradėjęs savo prezidentinę kampaniją, 
Roldosas patraukė savo šalies piliečių ir visų pasaulio tautų, kurių 
žemėse užsieniečiai užsiėmė naftos gavyba dėmesį, taip pat dėmesį 
tų žmonių, kurie troško būti nepriklausomi nuo galingų išorės jėgų 
įtakos. Jaime buvo vienas iš tų šiuolaikinių politikų, nebijančių pasi- 
priešinti esamai padėčiai. Jis užsiėmė naftos kompanijomis ir ne itin 
malonia jas remiančia sistema. 

Jis, pavyzdžiui, apkaltino Vasaros lingvistikos institutą (SIL)“, 
evangelikų misionierių grupę iš Jungtinių Valstijų, slaptu sąmokslu 
su naftos kompanijomis. Pažinojau SIL misionierius nuo Taikos kor- 
puso laikų. Į Ekvadorą, kaip ir į daugelį kitų šalių, ši organizacija 
įžengė prisidengusi vietinių kalbų tyrinėjimo, užrašymo ir vertimo 
pretekstu. 

Ankstyvaisiais naftos gavybos metais SIL intensyviai dirbo su 
Amazonės baseine gyvenančia gvaranių gentimi, kai išryškėjo ne- 
rimą keliantis dalykas. Vos tik seismologai pranešdavo korporaci- 
jos būstinei, kad yra didelė tikimybė tam tikrame regione aptikti 
naftos, tučiuojau pasirodydavo SIL ir imdavo įtikinėti vietines gen- 
tis išsikraustyti iš tų žemių į misionierių sukurtus rezervatus; neva 
ten jie už dyką gausią maisto, prieglobstį, drabužių, medicininę 
pagalbą ir išsilavinimą. Su sąlyga, kad perduos savo žemes naftos 
kompanijoms. 


* Vasaros lingvistikos institutas (dab. SIL International) - JAV įsikūrusi pasaulinė ne pelno 
organizacija, kurios pagrindinis tikslas yra tyrinėti ir dokumentuoti mažiau žinomas ir nykstančias 
kalbas. Organizaciją 1934 metais įkūrė misionieriai. „SIL International“ dažnai buvo naudojama 
kaip JAV korporacijų priedanga. 

Sklandė gandai, kad SIL misionieriai, norėdami įtikinti gentis pa 
likti savo namus ir išsikraustyti į rezervatus, naudojosi slaptomis 
gudrybėmis. Vienas dažniausiai kartojamų pasakojimų buvo apic 
vidurių paleidžiamųjų prikimštą dalijamą maistą — o tada viduria- 
vimo epidemijai numalšinti buvo siūlomi vaistai. Visoje gvaranių 
teritorijoje SIL iš oro išmėtė maisto siuntinius su dvigubu dugnu, 
kuriuose buvo paslėpti mažyčiai radijo siųstuvai. Imtuvus, esančius 
sudėtingos aparatūros prikimštose stotyse, prižiūrėjo JAV karinės 
„Shell“ bazės personalas. Vos tik genties nariui įgeldavo nuodinga 
gyvatė ar jis sunkiai susirgdavo, tuoj pat prisistatydavo SIL atstovai 
su priešnuodžiais ar vaistais — dažnai jie atskrisdavo naftos kompa- 
nijos sraigtasparniais. 

Naftos gavybai tik prasidėjus, penki SIL misionieriai buvo rasti 
negyvi su kyšančiomis iš krūtinės ietimis. Vėliau gvaraniai pareiškė. 
kad taip jie pasiuntė SIL žinią nesikišti. Į žinią buvo neatsižvelgta 
(Ji netgi turėjo priešingą poveikį). Vieno iš nužudytųjų misionierių 
sesuo, Rachelė Saint, pradėjo važinėti po Jungtines Valstijas ir rody- 
tis per nacionalinę televiziją siekdama surinkti pinigų SIL ir naftos 
kompanijoms, kurios, pasak jos, padeda „laukiniams“ tapti civili- 
zuotais ir išsilavinusiais. 

SIL gaudavo finansavimą iš Rockefellerio labdaros fondo. Jaime 
Roldosas tvirtino, kad ryšiai su Rockefelleriais įrodo, jog SIL iš tik- 
rųjų grobė vietinių žemes ir skatino naftos gavybą. Šeimos atžala 
Johnas D. Rockefelleris įkūrė „Standard Oil“, kuri vėliau išpardavė 
savo aktyvus „Chevron“, „Exxon“ ir „Mobil“. 

Roldosas sudarė įspūdį žmogaus, žengiančio Torrijoso pramintu 
taku. Abu jie pasipriešino stipriausiai supervalstybei pasaulyje. To- 
rrijosas norėjo atsiimti Kanalą, o griežta nacionalistinė Roldoso po- 
zicija dėl naftos kėlė grėsmę įtakingiausioms pasaulio kompanijoms. 
Kaip ir Torrijosas, Roldosas nebuvo komunistas, tiesiog pasisakė už 


* Išsamių detalių apie Vasaros lingvistikos institutą (SIL), jo istoriją, veiklą ir sąsajas su naftos 
kompanijomis ir Rockefelleriais ieškokite: Gerard Colby and Charlotte Dennet, Thy Will Be Done, 
The Conguest of the Amazon: Nelson Rockefeller and the Evangelism in the Age of Oil. New York, 
HarperCollins, 1995; Joe Kane, Savages. New York, Alfred A. Knopf, 1995 (apie Rachelę Saint žr. 
p. 85, 156, 227). 

savo šalies teisę pačiai spręsti likimą. Kaip ir Torrijoso atveju, žino- 
vai pranašavo, kad didysis verslas ir Vašingtonas nepakęs Roldoso 
prezidento kėdėje ir jis susilauks Gvatemalos prezidento Arbenzo ar 
Čilės vadovo Allendes likimo. 

Man atrodė, kad šie du vyrai gali inicijuoti naują judėjimą Lotynų 
Amerikos politikoje ir tas judėjimas gali tapti pamatu pokyčiams, 
paveiksiantiems kiekvieną pasaulio tautą. Šie žmonės nebuvo Castro 
ar Gaddhafiai. Jie nebuvo susiję su Rusija, Kinija, ar kaip Allende — 
su tarptautinių socialistų judėjimu. Jie buvo populiarūs, išsilavinę, 
charizmatiški lyderiai, pragmatikai, o ne dogmatikai. Jie buvo naci- 
onalistai, tačiau nenusiteikę antiamerikietiškai. Jei korporatokratija 
laikėsi ant trijų stulpų — didžiųjų korporacijų, tarptautinių bankų ir 
slaptai bendrininkaujančių vyriausybių — Roldosas ir Torrijosas tu- 
rėjo galimybę nugr'/auti bent vieną - bendrininkaujančios Vyriausy- 
bės stulpą. 

Didžiąją Roldoso politinės programos dalį sudarė vadinamo- 
ji Angliavandenilių strategija. Ji rėmėsi prielaida, kad didžiausias 
potencialus Ekvadoro išteklis yra nafta ir visa šio išteklio gavyba 
ateityje turi vykti taip, kad atneštų daugiausiai pelno kuo didesniam 
gyventojų skaičiui. Roldosas tvirtai tikėjo valstybės įsipareigojimu 
padėti vargšams ir benamiams. Jis išreiškė viltį, kad Angliavande- 
nilių strategija gali būti panaudota kaip priemonė socialinėms refor- 
moms įgyvendinti. Roldosas turėjo elgtis itin apdairiai, nes žinojo, 
kad Ekvadore, kaip ir daugelyje kitų šalių, jis negali būti išrinktas, 
jei jo nepalaikys nors keletas įtakingų šeimų. O jeigu jis sugebėtų 
laimėti joms nepadedant, be jų palaikymo negalėtų įgyvendinti savo 
programų. 

Kadangi šiuo lemiamu metu Baltuosiuose rūmuose šeimininkavo 
Carteris, man buvo daug ramiau. Nepaisant „Texaco“ ir kitų naftos 
kompanijų spaudimo, Vašingtonas laikėsi atokiau. Žinojau, kad va- 
dovaujant kitai administracijai, nesvarbu — demokratų ar respubliko- 
nų, tai būtų neįmanoma. 

Esu įsitikinęs, kad Angliavandenilių strategija labiau nei kas kita 
įtikino ekvadoriečius deleguoti Jaime Roldosą į prezidento rūmus 
Kite. Jis tapo pirmuoju demokratiškai išrinktu prezidentu po ilgos 

diktatorių virtinės. Savo strategijos pagrindus jis apibrėžė 1979 metų 
rugpjūčio dešimtos dienos inauguracinėje kalboje: 


„Mes turime imtis veiksmingų priemonių tautos energetiniams 
ištekliams apginti. Valstybė privalo išlaikyti savo eksporto plėtrą 
ir neprarasti ekonominės nepriklausomybės... Mūsų sprendimai 
bus įkvėpti vien tik nacionalinių interesų ir nevaržomos teisės į 
suverenitetą gynybos" “ 


Atsidūręs valdžioje Roldosas turėjo sutelkti dėmesį į „Texaco“, nes 
ji tapo pagrindiniu žaidėju šiame naftos žaidime. O ryšiai buvo itin 
pašliję. Naftos gigantas nepasitikėjo nauju prezidentu ir nenorėjo tapti 
strategijos, kuriančios naujus precedentus, dalimi. Jis puikiai žinojo, 
kad šios strategijos gali tapti pavyzdžiu kitoms šalims. 

Pagrindinio Roldoso patarėjo Jose Carvajalo pasakyta kalba api- 
bendrino naujosios administracijos požiūrį: 


„Jei partneris („Texaco“) nenori rizikuoti, investuoti į tyrimus ar 
eksploatuoti naftos koncesijos vietovių, kitas partneris turi teisę pals 
investuoti ir tapti savininku... 

Mestikime, kad mūsų santykiai su užsienio kompanijomis turi bū- 
ti teisingi, mes turime būti tvirti kovoje, turime būti pasiruošę pačiam 
įvairiausiam spaudimui, tačiau derėdamiesi su tais užsieniečiais ne- 
turime rodyti baimės ar nevisavertiškumo komplekso“ 


Naujųjų metų dieną, 1980-aisiais, aš apsisprendžiau. Tai buvo naujo 
dešimtmečio pradžia. Po dvidešimt aštuonių dienų man turėjo su- 
kakti trisdešimt penkeri. Nusprendžiau, kad ateinančiais metais iš 
esmės pakeisiu savo gyvenimą ir bandysiu jį kurti tokių šių laikų 
didvyrių kaip Jaime Roldosas ir Omaras Torrijosas pavyzdžiu. 

Be to, prieš mėnesį nutiko gan sukrečiantis įvykis. Kalbant apie 
pelną, Bruno buvo sėkmingiausias prezidentas MAIN istorijoje. 
Nepaisant to, staiga ir be jokio perspėjimo Macas Hallas jį atleido. 


* John D. Martiz, Politics and Petroleum in Ecuador. New Brunswick and Oxford: Transaction Books, 
1987, p. 272. 


** Josė Carvajai Candall, Objetivos y Politicas de CEPE. Ouito, Ecuador: Primer Seminario, 1979, p. 88. 

Bruno atleidimas sukrėtė MAIN kaip žemės drebėjimas. Kompani- 
joje jis sukėlė sąmyšį ir pasipriešinimą. Bruno turėjo priešų, tačiau 
netgi kai kurie iš jų buvo sutrikę. Daugumai darbuotojų buvo aišku, 
kad atleidimo priežastis —- pavydas. Kalbėdamiesi priešpiečių ar ka- . 
vos pertraukėlių metu, žmonės dažnai prisipažindavo manantys, kad 
Macas Hallas juto grėsmę, kylančią iš penkiolika metų už jį jaunes- 
nio žmogaus, iškėlusio bendrovę į naujas pelno aukštumas. 

— Hallas negalėjo leisti, kad Bruno taip sektųsi, - pasakojo vienas 
iš darbuotojų. — Hallas žinojo, kad tik laiko klausimas, kada Bruno 
perims valdžią ir išgrūs senį poilsio. 

Tarsi norėdamas patvirtinti tokias teorijas, Hallas prezidentu pa- 
skyrė Paulą Priddy. Paulas, mielas ir praktiškas žmogus, daugybę 
metų buvo MAIN viceprezidentas. Mano manymu, jis buvo pilka 
asmenybė, visada sakantis „taip“ ir pritariantis pirmininko įgei- 
džiams bei negrasinantis jam stulbinančiais pelnais. Tokiai nuomo- 
nei pritarė daugelis. 

Bruno išvykimas mane pribloškė. Jis buvo mano mokytojas ir 
pagrindinis tarptautinių projektų vykdytojas. Priddy, kita vertus, 

užsiėmė darbais namuose ir kažin ar ką nors žinojo apie tikrą); 
mūsų užjūrio darbų reikšmę. Man kilo klausimas, kokia bus kom 
panijos ateitis. Paskambinau Bruno į namus ir radau jį filosofiškai 
nusiteikusį: 

— Na, Johnai, jis žinojo, kad jokios priežasties tam nėra, - pasak( 
jis apie Hallą, - taigi aš pareikalavau labai riebaus atsisveikinimu 
paketo ir jį gavau. Macas kontroliuoja nemenką akcijų dalį ir, jam 
pradėjus savo žaidimą, aš nieko negalėjau padaryti. 

Bruno prasitarė, kad svarsto keletą pasiūlymų iš tarptautinių 
bankų, kurie buvo mūsų klientai. 

Paklausiau, ką, jo manymu, man dabar daryti. 

— Atidžiai viską stebėk, — patarė jis. - Macas Hallas prarado ryšį 
su tikrove, tačiau niekas jam to nepasakys. Ypač dabar, kai jis taip 
su manimi pasielgė. 

1980-ųjų kovo pabaigoje vis dar įskaudintas atleidimo pasič- 
miau buriavimo atostogų Mergelių salose. Prie manęs prisijungė 
Mary, jauna MAIN dirbanti moteris. Nors rinkdamasis vietą atos- 
togoms apie tai negalvojau, tačiau dabar žinau, kad regiono istorija 
buvo tas faktorius, padėjęs man įvykdyti Naujųjų metų išvakarėsc 
priimtus sprendimus. Pirmoji neaiški nuojauta gimė vieną popietę, 
mums apsukus Šv. Jono salą ir laviruojant sero Francis'io Drake'o 
kanalu, skiriančių amerikietiškąją Mergelių salų dalį nuo britiškos. 

Kanalas, žinoma, buvo pavadintas anglų, kurie nusiaubė ispanų 
auksą gabenusį laivyną, garbei. Tai priminė man, kad pastarąjį de- 
šimtmetį aš daugybę kartų mąsčiau apie piratus ir tokius istorinius 
asmenis kaip Drake'as ir seras Henry Morganas, kurie grobstė, plė- 
šikavo, išnaudojo, ir vis dėlto už savo darbus buvo šlovinami ir net 
įšventinti į riterius. Dažnai pagalvodavau, kodėl išauklėtas gerbti to- 
kius žmones, jaučiau sąžinės graužatį išnaudodamas tokias šalis kaip 
Indonezija, Panama, Kolumbija ar Ekvadoras. Taip dauguma mano 
didvyrių - Ethana Allenas, Thomas Jeffersonas, George'as Was- 
hingtonas, Danielis Boone'as, Davy Crockettas, Lewis ir Clarkas“ 


* Danielis Boone (1734-1820) - JAV tyrinėtojas ir pionierius dėl savo nuotykingo gyvenimo tapęs 
Amerikos folkloro dalimi. Davy Crockettas (1786-1836) - JAV pionierius, kareivis ir politikas, žuvęs 
Alamo mūšyje. Taip pat laikomas JAV folkloro dalimi. Meriwhetheris Lewisas ir Williamsas Clarkas — 
JAV armijos kariai, organizavę pirmąją žemyninę ekspediciją į Ramiojo vandenyno pakrantę (1804-1806) 

bei daugelis kitų - išnaudojo indėnus, vergus ir grobė jiems nepri- 
klausančias žemes. Norėdamas nuraminti savo kaltę rėmiausi: jų 
pavyzdžiais. Dabar laviruodamas pono Francis'io Drake'o kanalu 
pamačiau savo racionalių pasiteisinimų trūkumą. 

Prisiminiau keletą dalykų, į kuriuos man buvo patogu nekreipti 
dėmesio. Ethanas Allenas praleido keletą mėnesių pradvisusiuo- 
se ir perpildytuose, kaliniams gabenti skirtuose britų laivuose 
sukaustytas trisdešimt svarų sveriančiais geležiniais pančiais, o 
vėliau buvo įmestas į anglų požemius. Jis buvo karo belaisvis, 
pagautas 1775-aisias metais Monrealio mūšio metu, kai kovėsi 
už tokią laisvę, kurios savo žmonėms troško Jaime Roldosas ir 
Omaras Torrijosas. Thomas Jeffersonas, George'as Washingtonas 
ir kiti Tėvai Įkūrėjai dėl panašių idealų rizikavo gyvybe. Revo- 
liucijos pergalė nebuvo iš anksto nulemta: jie žinojo, kad jiems 
pralaimėjus bus pakarti kaip išdavikai. Danielis Boone'as, Davy 
Crockettas, Lewis ir Clarkas taip pat patyrė daug sunkumų ir daug 
ką paaukojo. 

O Drake'as ir Morganas? Apie šį istorijos tarpsnį žinojau mažai, 
tačiau prisiminiau, kad protestantiškoji Anglija jautė katalikiško- 
sios Ispanijos grėsmę. Turėjau sutikti su galimybe, kad Drake'as ir 
Morganas ėmėsi piratauti tikėdamiesi pasiekti pačią Ispanijos im- 
perijos širdį, aukso prikrautus laivus, ir apginti Anglijos šventumą, 
o ne išaukštinti save. 

Kol plaukėme kanalu, laviravome gaudydami vėją, artėjome prie 
kylančių iš jūros kalnų — Didžiosios Nendrių salos šiaurėje ir Šv. 
Jono salos pietuose, — tol negalėjau išmesti šių minčių iš galvos. 
Mary padavė man alaus ir pagarsino Jimmy Buffetto“ dainą. Ta- 
čiau nepaisant supančio grožio ir buriavimo sukelto laisvės pojū- 
čio, jutau pyktį. Bandžiau jo atsikratyti. Pyliau į save alų. 

Vis dėlto jausmas nenyko. Aš pykau ant balsų iš praeities ir to, 
kaip naudojausi jais savo gobšumui pateisinti. Siutau ant savo tėvų 
ir Tiltono — tos teisuoliškos mokyklos ant kalvos — už tai, kad pri- 
metė man visą šitą istoriją. Atsidariau dar vieną alaus. Norėjau nu- 
galabyti Macą Hillą už tai, ką jis padarė Bruno. 


2 Jimmy Buffett (g. 1946) - JAV dainininkas, verslininkas ir kino prodiuseris. 

Pro mus išpūstomis burėmis pavėjui praplaukė medinis laivelis su 
vaivorykštine vėliava. Mums šaukė ir mojavo pustuzinis jaunų vyrių 
ir moterų — hipiai ryškiaspalviais drabužiais bei ant priekinio denio 
įsitaisiusi visiškai nuoga porelė. Iš laivo ir jų išvaizdos buvo akivai7 
du, kad jie jame ir gyvena tarsi bendruomenė, šiuolaikiniai piratai, 
laisvi ir nevaržomi. 

Bandžiau jiems pamojuoti, tačiau ranka nepakluso. Mane buvo 
apėmęs pavydas. 

Mary stovėjo denyje ir žiūrėjo, kaip jie tolsta. 

— Kaip tau patiktų toks gyvenimas? — paklausė ji. 

Ir staiga aš supratau. Tėvai, Tiltonas ar Macas Hallas buvo niekuo 
dėti. Aš nekenčiau savo gyvenimo. Savo. Tas dėl visko kaltas, taip 
nekenčiamas asmuo buvau aš pats. 

Mary kažką sušuko. Ji parodė virš dešiniojo borto ir priėjo arčiau. 

- Leinsterio įlanka, — tarė. - Šiąnakt čia nuleisime inkarą. 

Štai ji, įsiterpusi į Šv. Jono salą, ta įlankėlė, kurioje piratų laivai 
tykojo šiais vandenimis plaukiančio, auksą gabenančio laivyno. Aš 
priplaukiau arčiau, patikėjau vairalazdę Mary ir nuskubėjau į priekinį 
denį. Kol ji vairavo laivą pro Arbūzų seklumą į stulbinamo grožio 
įlanką, nuleidau ir suvyniojau kliverį bei ištraukiau inkarą. Ji mikliai 
nuleido didburę. Išmečiau inkarą, grandinė žvangėdama paniro į 
krištolo skaidrumo vandenį, laivas sustojo. 

Mums įsikūrus, Mary išsimaudė ir nuėjo nusnūsti. Aš palikau jai 
raštelį tr valtimi nusiyriau į krantą. Sustojau tiesiai po senos cukraus 
plantacijos griuvėsiais. Ilgai sėdėjau prie vandens, bandydamas negal- 
voti nieko, stengdamasis atsikratyti visų emocijų. Tačiau nepavyko. 

Vakarop užsiropščiau stačia kalva, atsistojau ant yrančios plan- 
tacijos sienos ir pažvelgiau žemyn į mūsų burlaivį. Stebėjau, kaip 
į Karibų jūrą leidžiasi saulė. Viskas atrodė labai idiliškai, tačiau 
žinojau, kad mane supančioje plantacijoje tvyro nenusakoma kan- 
čia — čia mirė šimtai iš Afrikos atvežtų vergų. Jie buvo ginklu ver- 
čiami statyti didingą dvarą, auginti cukrašvendres ir dirbti su įranga, 
paverčiančia nevalytą cukrų pagrindine romo sudėtine dalimi. Šios 
vietos ramybė slėpė žiaurumo kupiną istoriją, taip kaip slėpė ir ma- 
nyje šėlstantį pyktį. 

Saulė dingo už kalnų grandinės. Dangumi išplito rusvai raudona 
juosta. Jūra ėmė tamsėti, o aš akis į akį susidūriau su sukrečiančiu 
faktu, kad taip pat esu vergvaldys, kad mano darbas MAIN neap- 
siribojo vien tik tuo, kad prijungdavau skolų supančiotas šalis prie 
globalios imperijos. Mano išpūstos prognozės nebuvo vien priemo- 
nės užtikrinti, kad negavusi naftos mano šalis pareikalaus to, kas jai 
priklauso, o mano partnerio padėtis nebuvo skirta vien tik bendrovės 
pelningumui didinti. Mano darbas buvo susijęs su žmonėmis ir jų 
šeimomis. Žmonėmis, panašiais į tuos, kurie mirė statydami sieną, 
ant kurios aš sėdėjau, žmonėmis, kuriuos išnaudojau. 

Dešimt metų buvau paveldėtojas tų vergvaldžių, kurie žygiavo 
Afrikos džiunglėmis ir kimšo vyrus ir moteris į laukiančius laivus. 
Tik mano metodas buvo šiuolaikiškesnis, subtilesnis — aš niekada 
nemačiau mirštančių žmonių, neuodžiau pūvančios mėsos dvoko, 
negirdėjau agonijos riksmų. Tačiau tai, ką dariau, buvo taip pat ne- 
dora, ir tai, kad galėjau nuo viso to nusišalinti, atsiriboti nuo asme- 
ninių dalykų, kūnų, mėsos, riksmų, tai galų gale pavertė mane dar 
didesniu nusidėjėliu. 

Dar kartą pažvelgiau į besisūpuojantį burlaivį, kylantį ant potvy- 
nio bangų. Denyje gulinėjo Mary, galbūt siurbčiodama „Margaritą“ 
ir laukdama, kol galės įteikti vieną ir man. Tą akimirką, matyda- 
mas ją blėstančioje šviesoje tokią atsipalaidavusią, tokią pasitikin- 
čią manimi, buvau priblokštas suvokęs, ką padariau jai ir visiems 
kitiems, kurie dirbo su manimi. Aš paverčiau juos ESais. Dariau 
jiems tai, ką Claudine darė man, tik nebuvau toks sąžiningas kaip 
ji. Paaukštinimais ir premijomis gundžiau juos tapti vergvaldžiais, 
tačiau jie, kaip ir aš, buvo prirakinti prie sistemos. Jie taip pat buvo 
ir vergai. 

Nusisukau nuo laivo, įlankos ir liepsnojančio dangaus. Užmer- 
kiau akis sienoms, kurios buvo pastatytos vergų, pagrobtų iš jų 
namų Afrikoje. Bandžiau nuo viso to atsiriboti. Kai atsimerkiau, 
pamačiau, kad spoksau į didelį gumbuotą pagalį, storą kaip beis- 
bolo lazda, tik dvigubai ilgesnį. Pašokau, čiupau tą pagalį ir ėmiau 
daužyti akmenines sienas. Daužiau jas tol, kol išsekęs susmukau. 
Gulėjau žolėje ir žiūrėjau, kaip viršum manęs plaukia debesys. 

Galop grįžau prie valties. Stovėjau ant kranto, žvelgdamas į žy- 
drame vandenyje stovintį mūsų laivą, ir žinojau, ką turiu daryti. Ži- 
nojau, kad jei grįšiu į savo buvusį gyvenimą, į MAIN ir viską, kan 
jis atstovauja, pražūsiu amžiams. Algos pakėlimas, pensija, draudi- 
mas, priedai, privilegijos... Kuo ilgiau pasiliksiu, tuo sunkiau bus 
pasitraukti. Aš tapau vergu. Galėjau daužyti save, kaip daužiau tas 
sienas, arba galėjau pabėgti. 

Po dviejų dienų grįžau į Bostoną. 1980-ųjų balandžio 1 dieną 
įžengiau į Paulo Priddy'o kabinetą ir atsistatydinau. 


182 


iv patis: 1981-dabartis 


26 SKYRIUS 


Ekvadoro prezidento 
mirtis 


Palikti MAIN nebuvo lengva, Paulas Priddy nepatikėjo manimi. 
„Melagio diena“, - sakė, merkdamas man akį. 

Patikinau jį, kad mano ketinimai rimti. Prisiminęs Paulos pata- 
rimą niekam nesipriešinti ir nesukelti įtarimų, kad galiu paviešinti 
ESo darbą, pabrėžiau, kad labai vertinu viską, ką dėl manęs pa- 
darė MAIN, tačiau man reikia judėti į priekį. Aš visada norėjau 
rašyti apie žmones, su kuriais man padėjo susipažinti MAIN mano 
kelionių po pasaulį metu, tačiau į politiką veltis nenorėjau. Pasa- 
kiau, kad noriu rašyti straipsnius „National Geographic“ ir kitiems 
žurnalams, keliauti. Pareiškiau lojalumą MAIN ir prisiekiau, kad 
vos tik pasitaikius progai giedosiu jai ditirambus. Galų gale Paulas 
pasidavė. 

Vėliau visi kiti bandė mane įkalbėti neatsistatydinti. Man buvo 
dažnai primenama, kaip gerai buvau įsitaisęs, ir netgi buvau palai- 
kytas pamišėliu. Suvokiau, kad niekas nenorėjo suprasti, kad atsista- 
tydinu savo noru, bent jau iš dalies, nes tai priverstų juos pažvelgti į 
pačius save. Jei aš, kuris išeina, nesu pamišęs, tada jie, pasiliekantys, 

turi suabejoti savo sveiku protu. Buvo daug lengviau mane laikyti 
išsikrausčiusiu iš proto. 

Ypač trikdanti buvo mano darbuotojų reakcija. Jų manymu, aš pa- 
likau juos likimo valiai, o jokio stipraus įpėdinio nebuvo. Vis dėlto 
aš apsisprendžiau. Po visų dvejonių metų buvau pasiryžęs visiškai 
atsikratyti šio darbo. 

Deja, viskas susiklostė ne visai taip. Tiesa, darbo aš daugiau ne- 
turėjau, tačiau kadangi nebuvau visateisis partneris, atidėtos pinigų 
sumos gyvenimui atsistatydinus aiškiai nepakako. Jei būčiau likęs 
MAIN dar keletą metų, būčiau tapęs keturiasdešimtmečiu milijonie- 
riumi, kokiu save kažkada ir įsivaizdavau; deja, sulaukus trisdešimt 
penkerių šis tikslas atrodė dar labai toli. Bostone buvo šaltas ir dar- 
ganotas balandis. 

O tada vieną dieną paskambino Paulas Priddy ir ėmė maldauti 
atvykti į jo biurą. 

— Vienas iš mūsų klientų grasina mus palikti, — sakė jis. — Jie 
pasamdė mus, nes norėjo, kad tu atstovautum jiems teisme kaip eks- 
pertas liudytojas. 

Daug apie tai galvojau. Tačiau sėdėdamas už stalo priešais Paulą 
apsisprendžiau. Įvardijau savo kainą — honoraro avansas buvo tris 
kartus didesnis už mano algą MAIN. Mano nustebimui jis sutiko ir 
taip aš pradėjau naują karjerą. 

Keletą metų dirbau gerai apmokamu ekspertu liudytoju — daž- 
niausiai JAV elektros kompanijoms, norinčioms, kad komunalinių 
paslaugų komisijos patvirtintų naujų jėgainių statybą. Vienas mano 
klientų buvo Naujojo Hampšyro Komunalinių paslaugų kompanija. 
Mano darbas buvo prisaikdintam patvirtinti prieštaringai vertina- 
mos Sybruko atominės jėgainės statybos ekonominį galimumą. 

Nors daugiau nebebuvau tiesiogiai susijęs su Lotynų Amerika, se- 
kiau įvykius joje. Būdamas liudytoju ekspertu turėjau daugybę laiko 
tarp pasirodymų teisme. Palaikiau ryšį su Paula ir atnaujinau savo 
Taikos korpuso laikų draugystes Ekvadore - šalyje, kuri staiga atsi- 
dūrė tarptautinės naftos politikos pasaulio centre. 

Jaime Roldosas judėjo į priekį. Jis savo kampanijos pažadus verti- 
no rimtai ir pradėjo visapusišką naftos verslovių puolimą. Jis, rodos, 

akivaizdžiai matė dalykus, kurių daugelis abiejose Panamos kanalo 
pusėse arba nesuvokė, arba užmerkė prieš juos akis. Jis suprato tuos 
pagrindinius veiksnius, kurie galėjo paversti pasaulį globalia impc 
rija ir skirti jo šalies žmonėms itin menką tarnų vaidmenį. Skaitani 
laikraščių straipsnius apie jį, stiprų įspūdį paliko ne tik jo pasiaukoji- 
mas, bet ir sugebėjimas suvokti gilesnius dalykus. O šie liudijo fakti. 
kad mes įžengiame į naują pasaulinės politikos epochą. 

1980 metų lapkritį Carteris pralaimėjo prezidento rinkimus Ro- 
naldui Reaganui. Pagrindinės pralaimėjimo priežastys buvo Panamos 
kanalo sutartis, kurią jis sudarė su Torrijosu, ir situacija Irane, ypač 
įkaitų, laikomų JAV ambasadoje, drama ir nepavykęs jų išvadavimas. 

Tačiau vyko ir kai kas sunkiau pastebimo. Prezidentą, kurio svar- 
besnis siekis buvo taika pasaulyje ir kuris taip pat siekė sumažinti 
JAV priklausomybę nuo naftos, pakeitė žmogus, tikintis, jog tikro- 
ji Jungtinių Valstijų vieta yra piramidės, palaikomos karinės galios, 
viršūnėje, o naftos telkinių valdymas, kur jie bebūtų, - mūsų „Liki- 
mo manifesto“ dalis. Prezidentą, sumontavusį saulės energijos plokš- 
tes ant Baltųjų rūmų stogo, pakeitė asmuo, kuris vos įsikėlęs į prezi- 
dentūrą, liepė jas išardyti. 

Galbūt Carteris ir buvo neveiksmingas politikas, tačiau jis turė- 
jo Amerikos viziją, kuri sutapo su mūsų Nepriklausomybės dekla- 
racijoje apibrėžta vizija. Žvelgiant į praeitį, jis atrodė kaip naivus 
senamadis, inicijavęs grįžimą prie idealų, kurie sukūrė šią naciją, 
ir prie jos krantų priviliojo tiek daug mūsų protėvių. Lyginant su 
pirmtakais ir įpėdiniais, jis atrodė kaip anomalija. Jo požiūris į pa- 
saulį buvo nesuderinamas su ESo. 

Kita vertus, Reaganas tikrai buvo globalios imperijos statytojas, 
korporatokratijos tarnas. Rinkimų metu pamaniau, kad Holivudo ak- 
toriaus profesija jam tinkama: jis buvo asmuo, vykdęs magnatų nuro- 
dymus, žmogus, mokėjęs orientuotis. Toks jo stilius. Jis stengėsi įtikti 
visiems, kursuojantiems pirmyn atgal tarp korporacijų valdytojų biu- 
rų, bankų valdybų ir Vyriausybės salių. Jis tarnavo žmonėms, kurie 
manė tarnaujantys jam, tačiau iš tikrųjų vadovavo Vyriausybei — to- 
kierns asmenims kaip viceprezidentas George'as H. W. Bushas, vals- 
tybės sekretorius George'as Schultzas, gynybos sekretorius Caspa- 

ras Weinbergeris, kaip Richardas Cheney'is, Richardas Helmsas ir 
Robertas McNamara. Jis gynė tai, ko norėjo tie žmonės: Ameriką, 
kuri kontroliuoja pasaulį ir jo naudinguosius išteklius, pasaulį, ku- 
ris paklūsta tokios Amerikos įsakymams, JAV armiją, kuri priverčia 
laikytis Amerikos nustatytų taisyklių, ir tarptautinę prekybos ir ban- 
kininkystės sistemą, remiančią JAV kaip globalios imperijos vadovę. 

Žvelgdamas į ateitį pamačiau, kad įžengiame į laikus, labai palan- 
kius ESams. Tai, kad pasirinkau būtent šią istorijos akimirką mesti 
darbą, buvo dar vienas likimo pokštas. Tiesa, kuo daugiau apie tai 
galvojau, tuo geriau dėl to jaučiausi. Žinojau, kad pasirinktas laikas 
tinkamas. 

Neturėjau krištolinio rutulio ir negalėjau išburti, kokią reikšmę 
visa tai turės ateityje, tačiau istorija liudija, kad imperijos visada 
žlunga, o švytuoklė visada švytuoja į abi puses. Žvelgdamas iš savo 
perspektyvos maniau, kad tokie žmonės kaip Roldosas siūlė viltį. Bu- 
vau įsitikinęs, kad naujasis Ekvadoro prezidentas supranta dabartinės 
situacijos subtilybes. Žinojau, kad jis buvo Torrijoso gerbėjas ir prita- 
rė drąsiai Carterio pozicijai Panamos kanalo klausimu. Buvau tikras, 
kad Roldosas nedvejos. Beliko tikėtis, kad jo tvirtybė įžiebs šviesą 
kitų šalių lyderiams, kuriems trūksta jo ir Torrijoso palaikymo. 

1981 metų pradžioje Roldoso administracija oficialiai Ekvadoro 
Kongresui pristatė savo Angliavandenilių įstatymą. Jei jis būtų buvęs 
patvirtintas, būtų pakeitęs šalies ir naftos kompanijų tarpusavio san- 
tykius. Pagal daugelį standartų jis buvo laikomas revoliucingu ir net- 
gi radikaliu. Ir tikrai skirtas pakeisti verslo tvarkymo būdus. Jo įtaka 
nusitęstų toli už Ekvadoro ribų, į visą Lotynų Ameriką ir pasaulį". 

Naftos kompanijos reagavo nuspėjamai — griebėsi visų įmanomų 
priemonių. Viešųjų ryšių žmonės puolė juodinti Jaime Roldosą, lobis- 
tai užplūdo Kitą ir Vašingtoną su portfeliais, pilnais grasinimų ir ky- 
šių. Jie bandė pavaizduoti pirmąjį demokratiškai išrinktą Ekvadoro 
prezidentą kaip naująjį Castro. Tačiau Roldosas bauginimams nepa- 
sidavė. Jis atsakė smerkiąs sąmokslą tarp politikos, naftos ir religijos. 
Jis atvirai apkaltino Vasaros lingvistikos institutą bendradarbiaujant 


* John D. Martiz, Politics and Petroleum in Ecuador. New Brunswick and Oxford, Transaction 
Books, 1987, p. 272. 

su naftos kompanijomis ir žengė drąsų, galbūt net nutrūktgalvišk; 
žingsnį — išgrūdo juos iš šalies“. 

Praėjus vos kelioms savaitėms, kai Roldosas pristatė savo įstaty 
mų paketą Kongresui ir keletui dienų po SIL misionierių išvarymo, 
jis perspėjo ne tik naftos kompanijas, bet ir visus suinteresuotus už 
sienio sluoksnius, kad jeigu jų planai nebus skirti padėti Ekvadoro 
žmonėms, jie bus priversti palikti šalį. Jis pasakė kalbą Kito Atahu 
alpos olimpiniame stadione tr išvyko aplankyti mažos bendruomc- 
nės pietų Ekvadore. 

Ten jis ir žuvo, sudužus lėktuvui 1981-ųjų gegužės 24-ąją“". 

Pasaulis buvo sukrėstas. Pietų amerikiečiai — įsiutę. Pusrutulio 
laikraščių antraštės šaukė: „CŽV nužudymas!“ Negana to, kad Va- 
šingtonas ir naftos kompanijos jo nekentė, dauguma aplinkybių, ro- 
dos, patvirtino mestus kaltinimus, o įtarimai tik sustiprėjo, pavieši- 
nus daugiau faktų. Niekas nebuvo įrodyta, tačiau liudininkai tvirti- 
no, kad Roldosas, perspėtas apie galimus pasikėsinimus į jo gyvybę, 
ėmėsi atsargumo priemonių ir keliaudavo dviem lėktuvais. Sakoma, 
kad paskutinę akimirką vienas jį saugančių karininkų įtikino Roldo- 
są įlipti į spąstais tapusį lėktuvą. Šis susprogo. 

Nepaisant pasaulio reakcijos, ši žinia beveik nebuvo paviešinta 
JAV spaudoje. 

Ekvadoro prezidentu tapo Osvaldo Hurtado. Jis sugrąžino Vasa- 
ros lingvistikos institutą ir jį remiančias naftos kompanijas. Baigian- 
tis metams jis pradėjo ambicingą programą, skirtą padidinti „Texa- 
co“ ir kitų užsienio kompanijų naftos gavybą Gvajakilio įlankoje ir 
Amazonės baseine""““. 

Girdamas Roldosą Omaras Torrijosas vadino jį savo broliu. Jis 
taip pat prisipažino, kad sapnuoja košmarus apie jo paties nužudy- 
mą: matydavo save krentantį iš dangaus didžiuliame ugnies kamuo- 
lyje. Tai buvo pranašiška. 


* Gerard Colby and Charlotte Dennet, Thy Will Be Done, The Conguest of ihe Amazon: Nelson 
Rockefeller and the Evangelism in the Age of Oil. New York, HarperCollins, 1995, p. 813. 


** John D. Martiz, Politics and Petroleum in Ecuador. New Brunswick and Oxford, Transaction 
Books, 1987, p. 303. 


*** John D. Martiz, Politics and Petroleum in Ecuador. New Brunswick and Oxford, Transaction 
Books, 1987, p. 381, 400. 

27 SKYRIUS 


Panama: dar viena 
prezidento mirtis 


Roldoso mirtis mane pribloškė, nors galbūt neturėjo. Aš anaiptol ne- 
buvau naivus. Žinojau apie Arbenzą, Mossadeghą, Allende - ir apie 
daugybę kitų žmonių, kurių vardai niekada nepateko į laikraščius 
ar istorines knygas, tačiau kurių gyvenimai buvo sugriauti ar sunai- 
kinti, nes jie stojo skersai kelio korporatokratijai. Vis dėlto buvau 
sukrėstas. Viskas buvo taip tiesmuka. 

Po mūsų fenomenalios sėkmės Saudo Arabijoje priėjau prie iš- 
vados, kad tokie bėgėdiškai akivaizdūs veiksmai liko praeityje. 
Maniau, kad šakalai buvo suvaryti atgal į narvus. Dabar pamačiau, 
kad klydau. Nė neabejojau, kad Roldoso mirtis nebuvo nelaimingas 
atsitikimas. Ji turėjo visus CŽV surežisuotos mirties požymius. Su- 
pratau, kad tokia akivaizdi operacija buvo žinia. Naujoji Reagano 
administracija, turėjusi greitai šaudančio Holivudo kaubojaus įvaiz- 
dį, buvo ideali priemonė šiai žiniai perduoti. Šakalai sugrįžo ir jie 
norėjo, kad Omaras Torrijosas ir visi kiti, svarstantys, ar jiems ne- 
prisijungus prie antikorporacinio kryžiaus žygio, tai žinotų. 

Tačiau Torrijosas nepalūžo. Kaip ir Roldosas, jis nesileido įbau- 
ginamas. Jis taip pat ištrėmė Samerso lingvistikos institutą ir tvirtai 

atsisakė paklusti Reagano administracijos reikalavimams persvars 
tyti Kanalo sutartį. 

Praėjus dviem mėnesiams po Roldoso mirties išsipildė Omaro Tor 
rijoso košmaras — jis žuvo sudužus lėktuvui 1981-ųjų liepos 31 dienį. 

Lotynų Amerika ir likęs pasaulis buvo sukrėsti. Torrijosą žinojo 
visame pasaulyje, jį gerbė kaip asmenį, privertusį Jungtines Valstijas 
atiduoti Kanalą teisėtiems savininkams, ir kaip asmenį, vis dar besi- 
priešinusį Ronaldui Reaganui. Jis buvo žmogaus teisių čempionas, 
valstybės vadovas, atvėręs savo glėbį visų politinių pažiūrų pabėgė- 
liams, įskaitant ir Irano šachą, charizmatiškas socialinio teisingumo 
balsas, kuris, kaip tikėjo daugelis, bus nominuotas Nobelio taikos 
premija. O dabar jis buvo miręs. „CŽV žmogžudystė!“ vėl šaukė vi- 
sos antraštės ir vedamieji. 

Grahamas Greene'as savo knygą „Pažinti generolą“, išaugusią iš 
kelionės, kurios metu buvau sutikęs jį „Panamos“ viešbutyje, pradė- 
jo tokia pastraipa: 


„1981-ųjų rugpjūtį jau buvau susidėjęs daiktus penktajam savo 
vizitui į Panamą, kai telefonu sužinojau apie generolo Omaro 
Torrijoso Herreros, mano draugo ir šeimininko, mirtį. Mažytis 
lėktuvėlis, kuriuo jis skrido į jam priklausantį namą Koklesite, 
Panamos kalnuose, sudužo ir išsigelbėjusiųjų nebuvo. Po keleto 
dienų jo asmens sargybinio, seržanto Chuchu, o iš tikrųjų - Jose 
de Jesus Martinezo, buvusio marksizmo profesoriaus Panamos 
universitete, matematikos profesoriaus ir poeto balsas man pasakė: 
„Tame lėktuve buvo bomba. Žinau, kad ji ten buvo, tačiau telefonu 
negaliu pasakyti, kodėl žinau“ “ 


Visame pasaulyje žmonės gedėjo vyro, pelniusio nuskriaustųjų ir ne- 
turtingųjų gynėjo vardą, ir reikalavo iš Vašingtono imtis CŽV veiks- 
mų tyrimo. Deja, to neįvyko. Buvo žmonių, kurie nekentė Torrijoso, 
- labai galingų žmonių. Jo atvirai nekentė prezidentas Reaganas, vi- 
ceprezidentas Bushas, gynybos sekretorius Weinbergeris ir Jungti- 
nio štabo vadovai, taip pat - daugelio galingų korporacijų valdytojai. 


* Graham Greene, Getting to Know the General. New York, Pocket Books, 1984, p. II. 

Karo vadus ypač siutino tos Carterio ir Torrijoso sutarties sąly- 
gos, kurios privertė juos uždaryti „Amerikų mokyklą“ ir JAV Pietų 
kariuomenės vadovybės atogrąžų karo veiksmų treniruočių centrą. 
Taip karo vadai susidūrė su rimta problema. Jiems reikėjo arba rasti 
būdą, kaip apeiti naująją sutartį, arba susirasti kitą šalį, sutiksiančią 
priglausti šias įstaigas, — neįtikima perspektyva paskutiniais dvide- 
šimtojo amžiaus dešimtmečiais. Žinoma, buvo ir dar viena galimy- 
bė: atsikratyti Torrijoso ir persvarstyti sutartį su jo įpėdiniais. 

Tarp Torrijoso priešų buvo ir didžiulės tarptautinės korporacijos. 
Dauguma jų turėjo glaudžių ryšių su JAV politikais ir buvo įsivėlu- 
sios į Pietų Amerikos darbo jėgos išnaudojimą ir gamtos išteklių — 
naftos, medienos, alavo, vario, boksitų bei derlingų žemių grobimą. 
Šios korporacijos valdė apdirbamąją pramonę, komunikacijų, laivy- 
bos ir transporto kompanijas, inžinerijos ir kitas su technologijomis 
susijusias įmones. 

Geriausiu šio jaukaus privačios bendrovės ir JAV vyriausybės 
bendradarbiavimo pavyzdžiu buvo „Bechtel Group Inc.“ Gerai ži- 
nojau „Bechtel“: MAIN artimai bendradarbiavo su šia kompanija, 
0 jos vyriausiasis architektas tapo mano artimu draugu. „Bechtel“ 
buvo įtakingiausia JAV inžinerijos ir statybos kompanija. Tarp 
jos prezidentų ir aukščiausių pareigūnų buvo George'as Schultzas 
ir Casparas Weinbergeris, kurie niekino Torrijosą, nes šis drąsiai 
puoselėjo japonų planą pakeisti dabartinį Panamos kanalą naujes- 
niu ir efektyvesniu“. Šis veiksmas ne tik perduotų savininko teises 
iš Jungtinių Valstijų Panamai, bet ir išstumtų „Bechtel“ iš dalyva- 
vimo įdomiausiame ir potencialiai pelningiausiame inžineriniame 
amžiaus projekte. 

Torrijosas priešinosi šiems žmonėms ir darė tai elegantiškai, ža- 
viai ir su puikiu humoro jausmu. Dabar jis buvo miręs, 0 į jo vietą 
stojo protežė — Manuelis Noriega, žmogus, kuriam trūko Torrijoso 


2 George'as Schultzas buvo Iždo sekretorius ir Ekonominės politikos tarybos pirmininkas valdant 
Nixonui ir Fordui 1972-1974 metais, 1974-1982 metais jis buvo „Bechtel“ vadovaujantysis 
prezidentas, o 1982-1989 metais jis buvo valstybės sekretorius prezidentaujant Reaganui ir Bushui; 
Casparas Weinbergeris buvo Vadybos ir biudžeto biuro direktoriumi ir Sveikatos, švietimo ir 
socialinio aprūpinimo sekretoriumi valdant Nixonui ir Fordui 1973-1975 metais, „Bechtel Group“ 
viceprezidentas ir vyriausiasis patarėjas 1975-1980 metais ir gynybos sekretorius valdant Reaganui 
ir Bushui 1980-1987 metais. 

sąmojo, charizmos ir proto, žmogus, kaip daugelis įtarė, neturinti. 
nė menkiausio šanso atsilaikyti prieš šio pasaulio Reaganus, Bushu:. 
ir „Bechtel“. 

Mane ši tragedija ypač pribloškė. Praleidau daugybę valandų ap 
mąstydamas savo pokalbius su Torrijosu. Vieną naktį sėdėjau spok 
sodamas į jo nuotrauką žurnale ir prisimindamas savo pirmąją nak!j 
Panamoje: važiavimą taksi per lietų, stabtelėjimą priešais didžiulį 
stendą su jo atvaizdu. „(Omaro idealas yra laisvė; dar neišrasta ta 
raketa, kuri galėtų nužudyti idealą!“ Prisiminęs užrašą pašiurpau, 
kaip ir tą audringą naktį. 

Tada dar negalėjau žinoti, kad Torrijosas tarsis su Carteriu dėl 
Panamos kanalo grąžinimo tautai, nusipelniusiai jį turėti, kaip ne 
žinojau ir to, kad jo pergalė ir bandymai sutaikyti Pietų Amerikos 
socialistus su diktatoriais taip įsiutins Reagano ir Busho adminis: 
traciją, jog ši ieškos būdų jį nužudyti". Negalėjau žinoti, kad vieni 
tamsią naktį jis bus nužudytas įprasto skrydžio metu, kad didžioji 
pasaulio dalis, išskyrus Jungtines Valstijas, nė neabejos, jog pen- 
kiasdešimt dvejų metų sulaukusio Torrijoso mirtis buvo tik viena iš 
CŽV suplanuotų nužudymų serijos. 

Jei Torrijosas būtų gyvenęs, jis, be jokios abejonės, būtų ieškojęs 
būdų numalšinti augančiam smurtui, niokojančiam tiek daug Centri- 
nės ir Pietų Amerikos tautų. Remdamiesi jo nuopelnais galime teip 
ti, kad jis būtų bandęs rasti būdą, kaip sustabdyti tarptautines naftos 
kompanijas, niokojančias Kolumbijos, Peru ir Ekvadoro Amazonės 
baseino regionus. Šių veiksmų rezultatai būtų sušvelninę siaubingus 
konfliktus, kuriuos Vašingtonas vadina terorizmu ir narkotikų ka- 
rais, o Torrijosas laikė desperatiškais žmonių, ginančių savo šeimas 
ir namus, veiksmais. O svarbiausia, esu tikras, kad jis būtų tapęs pa- 
vyzdžiu naujai abiejų Amerikų, Afrikos ir Azijos lyderių kartai - to 
negalėjo leisti nei CŽV, nei NSA, nei ESai. 


Ž Votergeito bylos svarstymo metu, 1973-aisiais, liudydamas JAV Senatui Johnas Deanas buvo 
pirmasis, atskleidęs JAV planus nužudyti Torrijosą. 1975-aisiais, Senatui ir senatoriui Frankui 
Churchui pareikalavus, CŽV paleikė papildomų įrodymų ir dokumentų apie Torrijoso ir Noriegos 
nužudymo planus. Žr.: Manuel Noriega with Peter Eisner, The Memoirs of Manuel Noriega, 
America's Prisoner. New York, Random House, 1997, p. 107. 

28B SKYRIUS 


Mano energijos 
kompanija, „Enron“ ir 
George'as W. Bushas 


Torrijoso mirties metu nebuvau matęs Paulos jau keletą mėnesių. 
Susitikinėjau su kitomis moterimis, įskaitant Winifredę Grant, jau- 
ną aplinkos planuotoją, kurią sutikau MAIN, 1r kurios tėvas buvo 
vyriausiasis „Bechtel“ architektas. Paula susitikinėjo su žurnalistų 
kolumbiečiu. Mes likome draugai, tačiau romantiškus ryšius nu- 
traukėme. 

Aš kamavausi su eksperto liudytojo darbu, ypač tvirtindamas 
Sybruko atominės jėgainės statybos būtinumą. Dažnai atrodydavo, 
kad ir vėl parsidaviau, ėmiausi senų darbelių vien dėl pinigų. Šiuo lai- 
kotarpiu man labai padėjo Winifredė. Ji buvo prisiekusi gamtosaugos 
šalininkė, tačiau suprato praktinę vis augančio elektros kiekio pa- 
klausos būtinybę. Ji užaugo San Francisko Rytinės pakrantės Berklio 
vietovėje ir baigė Berklio universitetą. Winifredė buvo laisvamanė, 
kurios požiūris į gyvenimą skyrėsi nuo mano tėvų ir Anos požiūrio. 

Mūsų santykiai vystėsi toliau. Winifredė pasiėmė iš MAIN nemo- 
karnų atostogų ir abu mano laivu palei Atlanto pakrantę išplaukėme 
į Floridą. Neskubėjome, dažnai palikdavome laivą įvairiuose uos- 
tuose, kad galėčiau nuskristi ir paliudyti kaip ekspertas. Galų gale 

atplaukėme į Vest Palm Bičą Floridoje ir išsinuomojome butą. Susi 
tuokėme ir 1982 metų gegužės 17 dieną mums gimė dukra Jessica. 
Man sukako trisdešimt šešeri, buvau daug vyresnis nei visi kiti tėvų 
mokyklėlę lankantys vyrai. 

Dalis mano darbo su Sybruku buvo įtikinti Naujojo Hempšyro 
Komunalinių paslaugų komisiją, kad atominė jėgainė — geriausias 
ir ekonomiškiausias elektros gaminimo būdas valstijoje. Deja, kuo 
ilgiau studijavau problemą, tuo labiau abejojau savo argumentų pa- 
grįstumu. To meto literatūra nuolat keitėsi, plėtėsi tyrimų laukas ir 
vis daugėjo įrodymų, kad dauguma alternatyvių energijos gavimo 
būdų techniškai ir ekonomiškai apsimokėjo labiau nei branduolinė 
energija. 

Be to, viskas ėmė krypti senos teorijos, kad branduolinė energija 
yra saugi, nenaudai. Buvo keliami rimti klausimai apie dubliuojan- 
čių sistemų patikimumą, operatorių apmokymą, žmonių polinkį da- 
ryti klaidas, įrangos nusidėvėjimą ir branduolinių atliekų šalinimo 
netinkamumą. Ėmiau nejaukiai jaustis toje padėtyje, kurią turėjau 
užimti - man buvo sumokėta, kad užimčiau, ir liudyčiau, prisiekęs 
teisme. Tuo pat metu įsitikinau, kad pasinaudojus kai kuriomis nc- 
seniai pasirodžiusiomis technologijomis, galima gaminti elektros 
energiją nekenkiant aplinkai. Ypač perspektyvi buvo sritis, siūlanti 
elektros energiją gaminti iš medžiagų, kurios anksčiau buvo laiko- 
mos atliekomis. 

Vieną dieną pranešiau Naujojo Hampšyro kompanijos viršinin- 
kams, kad nebegaliu daugiau liudyti jų naudai. Atsisakiau šios itin 
pelningos karjeros ir nusprendžiau įkurti kompaniją, kuri perkels 
kai kurias naująsias technologijas nuo braižymo lentų ir įgyvendins 
teorijas praktikoje. Winifredė palaikė mane šimtu procentų, nepai- 
sydama šioje avantiūroje slypinčios nežinomybės ir to fakto, kad ji 
pirmą kartą gyvenime ėmėsi kurti šeimą. 

Praėjus keletui mėnesių po Jessicos gimimo, įkūriau „Indepen- 
dent Power Systems“ (IPS), kompaniją, kurios misija buvo vystyti 
aplinkai palankias jėgaines ir kurti jų pavyzdžius, įkvėpsiančius taip 
elgtis ir kitus. Tai buvo labai rizikingas verslas ir dauguma mūsų 
konkurentų anksčiau ar vėliau sužlugdavo. Tačiau pagelbėjo „atsi- 

tiktinumai“. Tiesą sakant, buvau tikras, kad kiekvieną kartą kam 
nors pasisiūlius padėti, buvau apdovanojamas už savo praeitą tarny- 
bą ir pasiryžimą laikyti liežuvį už dantų. 

Bruno Zambotti užėmė pasiūlytą aukštą postą Amerikos plėtros 
banke. Jis sutiko tapti IPS valdybos nariu ir padėti finansuoti naujai 
įsikūrusią kompaniją. Užsitikrinome paramą iš Bankininkų fondo, 
„ESI Energy“, „Prudential“ draudimo kompanijos, „Chadbourne 
and Parke“ (vienos didžiausių Volstryto teisės firmų, kurios par- 
tneriu buvo JAV senatorius, kandidatas į prezidentus ir valstybės 
sekretorius Edas Muskie) ir „Riley Stock Corporation“ (,„Ashland“ 
naftos kompanijai priklausančios inžinerijos bendrovės, kuriančios 
ir statančios labai sudėtingus ir pažangius jėgainių katilus). Susilau- 
kėme paramos net iš JAV Kongreso, kuris atleido IPS nuo specifinio 
mokesčio ir suteikė mums nemenką pranašumą prieš varžovus. 

1986-aisiais „Bechtel“ ir IPS tuo pačiu metu, tačiau nepriklauso- 
mai viena nuo kitos, ėmė kurti jėgaines, kuriose naudojamos itin pa- 
žangios ir pačios moderniausios anglies atliekų deginimo technolo- 
gijos, nesukeliančios rūgštaus lietaus. Baigiantis dešimtmečiui šios 
dvi jėgainės sukėlė revoliuciją komunalinių paslaugų industrijoje, 
tiesiogiai prisidėdamos prie naujų nacionalinių prieš taršą nukreip- 
tų įstatymų ir įrodydamos, kad daug taip vadinamųjų atliekų gali 
būti paverčiamos elektra, o anglys gali būti deginamos nesukeliant 
rūgštaus lietaus. Taip buvo išsklaidyti 11gą laiką kartoti komunalinių 
paslaugų kompanijų teiginiai, kad viskas yra priešingai. Mūsų jėgai- 
nė taip pat įrodė, kad tokios nebandytos pačios moderniausios tech- 
nologijos gali būti finansuojamos mažos kompanijos per Volstrytą 
ir kitais įprastais būdais“. IPS jėgainė šiltu pučiamu oru papildomai 
apšildė trijų su puse akro hidroponinį šiltnamį, o ne naudojosi auši- 
nimo bokštais ar baseinais. 


* Daugiau informacijos apie IPS, jos dukterinę bendrovę „Archibald Power Corporation“ ir 
buvusįjį vadovą Johną M. Perkinsą žr.: Jack M. Daly and Thomas J. Duffy, Burning Coal's Waste 
at Archibald, In Civil Engineering, July, 1988; Vince Coveteskie, Co-Generation Plant Attributes 
Cited, In The Scranton Times, October 17, 1987; Robert Curran, „Archibald Facility Dedicated, 
Scranton Tribune, October 17, 1987; Archibald Plant Will Turn Coal Waste into Power, In Citizen's 
Voice, Wilkes-Barre, PA, June 6, 1988; Liabilities to Assets: Culm to Light, Food, editorial, 
Citizen's Voice, Wilkes-Barre, PA, June 7, 1988. 


195 


Būdamas IPS prezidentu perpratau energetikos industriją iš vidaus. 
Turėjau reikalų su įtakingiausiais šio verslo žmonėmis: teisininkais, 
lobistais, investicijų bankininkais, didžiųjų bendrovių vadovais. Pra- 
našumo suteikė ir uošvis, trisdešimt metų praleidęs „Bechtel“, tapęs 
vyriausiuoju architektu, o dabar atsakingas už miesto Saudo Arabi- 
joje statybą. Ši statyba buvo tiesioginis mano aštuntojo dešimtmečio 
pradžioje nuveikto darbo, Saudo Arabijos pinigų plovimo aferos, pa- 
darinys. Winifredė užaugo šalia „„Bechtel“ būstinės San Franciske ir 
taip pat buvo korporacinės šeimos narys: pirmą jį Saro baigusi Ber- 
klio universitetą ji gavo „„Bechtel“. 

Energetikos industrija buvo pertvarkoma iš esmės. Didžiosios in- 
žinerijos bendrovės visokiais būdais stengėsi perimti — ar bent jau 
konkuruoti - su komunalinių paslaugų kompanijomis, kurios anks- 
čiau džiaugėsi privilegijuota vietinių monopolijų padėtimi. Dienos 
šūkiu tapo „apribojimų panaikinimas“, o taisyklės keitėsi bežiūrint. 
Ambicingiems žmonėms atsirado progų pasinaudoti situacija, kuri 
glumino teismus ir Kongresą. Industrijos išminčiai šį laiką praminė 
„Laukinių energetikos Vakarų“ era. 

Viena šio proceso aukų tapo MAIN. Kaip Bruno ir buvo išprana- 
šavęs, Macas Hallas prarado sąlytį su tikrove ir niekas jam neišdrį- 
so to pasakyti. Paulas Priddy niekada taip ir neperėmė valdžios ir 
MAIN vadybos skyrius ne tik nepasinaudojo industrijoje vykstan- 
čiomis permainomis, bet ir padarė keletą lemtingų klaidų. Praėjus 
vos keletui metų, kai Bruno uždirbo rekordinį pelną, MAIN atsisa- 
kė ESo vaidmens ir atsidūrė rimtoje finansinėje bėdoje. Partneriai 
pardavė MAIN vienai iš didžiųjų inžinerijos ir statybos kompanijų, 
kuri mokėjo pasinaudoti situacija. 

1980-aisiais už kiekvieną savo akciją gaudavau beveik po trisde- 
šimt dolerių, o prabėgus vos ketveriems metams likusieji partneriai 
turėjo tenkintis mažiau nei puse šio kiekio. Taip šimtas metų išdi- 
džios tarnybos baigėsi pažeminimu. Buvo liūdna matyti žlungan- 
čią kompaniją, tačiau jaučiausi patenkintas, išėjęs iš jos tada, kada 
galėjau. Naujasis savininkas kurį laiką išlaikė MAIN vardą, tačiau 
vėliau jo buvo atsisakyta. Prekių ženklas, kažkada pasaulio tautoms 
buvęs toks svarus, nugrimzdo į užmarštį. 

MAIN tapo pavyzdžiu kompanijos, nesugebėjusios susidoroti 
su kintančia energetikos verslo aplinka. Kitoje spektro pusėje at- 
sidūrė kompanija, kuria mes žavėjomės — „Enron“. Tai buvo viena 
greičiausiai šiame versle augančių organizacijų. Ji atrodė atsiradusi 
iš niekur ir tučtuojau ėmusis milžiniškų sandorių. Dauguma vers- 
lo susitikimų prasideda tuščiomis šnekomis, kol dalyviai susėda į 
savo vietas, įsipila kavos, išsidėlioja popierius. Tais laikais „plepa- 
lai“ dažniausiai sukosi apie „Enron“. Niekas negalėjo suprasti, kaip 
šiai kompanijai pavyksta pasiekti tokių stebuklų. O laimingieji tik 
šypsojosi ir laikė liežuvį už dantų, neišduodami, kur jos sėkmės pa- 
slaptis. Retkarčiais, įremti į kampą, jie imdavo pasakoti apie naują 
požiūrį į vadybą, apie „kūrybišką finansavimą“ ir apie jų sugebė- 
jimą samdytis administratorius, žinančius kaip vaikščioti pasaulio 
sostinių valdžios koridoriais. 

Man visa tai buvo panašu į naują ESo priemonių versiją. Globali 
imperija sparčiu žingsniu skubėjo į priekį. 

Tie, kurie domėjosi nafta ir tarptautiniais įvykiais, dažnai kalbė- 
davosi.kita tema: apie viceprezidento sūnų George'ą W. Bushą. Pir- 
moji jo energetikos kompanija „„Arbusto“ (isp. „krūmas“) buvo ne- 
sėkmė, kurią išgelbėjo tik 1984 metų susivienijimas su „Spectrum 
7“. Tačiau netrukus „Spectrum 7“ atsidūrė ant bankroto ribos ir ją 
1986-aisiais įsigijo „Harken Energy“. G. W. Bushas liko valdybos 
nariu ir konsultantu su 120 tūkstančių dolerių metiniu atlyginimu". 

Mes visi manėme, kad šiam sprendimui įtakos turėjo tėvas - JAV 
viceprezidentas, nes jaunesnysis Bushas tikrai buvo niekam tikęs 
naftos reikalų žinovas. Tai, kad „Harken“ pasinaudojo galimybe pir- 
mą kartą korproracijos istorijoje įsteigti savo tarptautinį filialą ir imti 
aktyviai ieškoti naftos investicijų Artimuosiuose Rytuose, neatrodė 
sutapimas. Pasak „Vanity Fair“ žurnalo straipsnio: „Vos tik Bushas 
užėmė vietą valdyboje, su „Harken“ ėmė dėtis nuostabūs dalykai — 
naujos investicijos, netikėti finansavimo šaltiniai, teisės į naujai at- 
skleistus gręžinius“ 

“Joe Conasson, The George W. Bush Success Story, In Harpers Magazine, February 2000; Craig 
Unger, Saving the Saudis, In Vanity Fair, October 2003, p. 165 
** Craig Unger, Saving the Saudis, In Vanity Fair. October 2003, p. 178. 

1989-aisiais „Amoco“ derėjosi su Bahreino Vyriausybe dėl prų 
žimo teisių atviroje jūroje. Kaip tik tada viceprezidentas Bushas 
buvo išrinktas prezidentu. Netrukus Michaelas Ameenas, Valstybės 
departamento konsultantas, paskirtas instruktuoti naująjį JAV am 
basadorių Bahreine'ą Charlesą Hostlerį, susitarė dėl Bahreino Vy 
riausybės ir „Harken Energy“ susitikimų. Staiga ,„,„Amoco“ pakeit( 
„Harken“. Nors „Harken“ anksčiau niekada nebuvo gręžusi už pic 
trytinių Jungtinių Valstijų ribų, ir niekada — atviroje jūroje, tačiau ji 
laimėjo išskirtines gręžimo teises Bahreine. Toks dalykas iki tol nc- 
buvo girdėtas arabų pasaulyje. Per keletą savaičių „Harken“ akcijos 
pakilo dvidešimčia procentų — nuo 4,50 iki 5,50 dolerio už akciją“. 

Net visko matę energetikai buvo priblokšti to, kas nutiko Bahreinc. 

— Tikiuosi, kad G. W. nesumąstė ko nors, už ką vėliau jo tėvui tek- 
tų brangiai sumokėti, - tarė mano bičiulis advokatas, specializuojan- 
tis energetikos industrijoje ir svarbus respublikonų partijos rėmėjas. 

Mėgavomės kokteiliais bare netoli Volstryto, Pasaulio prekybos 
centro viršuje. Jis buvo sunerimęs. 

— Vis galvoju, ar tikrai buvo verta, — tęsė jis, liūdnai purtydamas 
galvą. —- Negi dėl sūnaus karjeros verta rizikuoti prezidento postu? 

Buvau mažiau nustebęs negu mano bičiulis, žvelgdamas iš išskir- 
tinės perspektyvos. Dirbau Kuveito, Saudo Arabijos, Egipto ir Irano 
Vyriausybėms, buvau susipažinęs su Artimųjų Rytų politika ir Ži- 
nojau, kad Bushas, kaip ir „„Enron“ vadovai, buvo tik dalis tinklo, 
kurį aš ir mano kolegos ESai padėjome sukurti, — jie buvo feodalai 
ir plantatoriai“". 


Žr George Lardner Jr. and Lois Romano, „The Turning Point after Coming Up Dry“, In 
Washington Posi, July 30, 1999; Joe Conasson, „The George W. Bush Success Story“, In Harpers 
Magazine, February 2000; ir Sam Parry, „The Bush Family Oiligarchy — Part Two: The Third 
Generation“. Prieiga per internetą :http://www.newnetizen.com/presidential/bushotligarchy.htm 
[žiūrėta 2002 m. balandžio 19 d.J. 


** ši teorija įgavo naujos reikšmės ir būtų patekusi į publikos akiratį, kai praėjus keletui metų tapo 
aišku, kad ypač gerbiama apskaitos kompanija „Arthur Andersen“ susimokė su „Enron“ vadovais 
ir apgaule išviliojo iš klientų, „Enron“ darbuotojų ir JAV gyventojų milijardus dolerių. Tačiau 2003 
metų karas Irake nustelbė šią aferą. Karo metu Bahreinas suvaidino svarbų vaidmenį prezidento 
George'o W. Busho strategijoje. 

29 SKYRIUS 


Aš paimu kyšį 


Tuo savo gyvenimo laikotarpiu supratau, kad iš tikrųjų įžengėme į 
naują pasaulio ekonomikos amžių. Įvykiai, prasidėję valdant Rober- 
tui McNamarai —- žmogui, buvusiam man pavyzdžiu, o dabar esan- 
čiam Gynybos sekretoriumi ir Pasaulio banko prezidentu, vystėsi 
net mano didžiausias baimes lenkiančiu greičiu. Keinsistinis McNa- 
maros požiūris į ekonomiką, agresyvaus lyderiavimo palaikymas 
tapo visuotinis. ESo samprata išsiplėtė ir apėmė įvairius verslinin- 
kus įvairiuose verslo sluoksniuose. Galbūt jie nebuvo pasamdyti ir 
profiliuoti NSA, tačiau atliko tokias pačias funkcijas. 

Vienintelis skirtumas buvo tas, kad dabar korporacijų ESai nebū- 
tinai turėjo užsiimti tarptautinės bankininkų bendrijos dalijamomis 
lėšomis. Kol senoji sritis, mano sritis, klestėjo, naujoji versija įgijo 
dar grėsmingesnį pavidalą. Devintajame dešimtmetyje jauni žmonės 
kilo vadybos karjeros laiptais tikėdami, kad tikslas pateisina bet ko- 
kias priemones: apatinė kartelė buvo aukštai užkelta. Globali impe- 
rija buvo tiesiog patogus kelias į augantį pelną. 

Naujas tendencijas įkūnijo energetikos sritis, kurioje dirbau. Kon- 
gresas 1978-aisiais patvirtino Komunalinių paslaugų vystymosi 

reguliavimo aktą (PURPA), kuris atlaikė keletą teisinių išbandy 

mų ir 1982 metais tapo įstatymu. Kongresas įsivaizdavo Šį įstatyni;j 
kaip būdą padrąsinti mažas nepriklausomas kompanijas, tokias kaip 
mano, ieškoti alternatyvių degalų ir alternatyvaus požiūrio į elektros 
energijos gaminimą. Įsigaliojus šiam įstatymui, pagrindinės komu. 
nalines paslaugas teikiančios kompanijos privalėjo pirkti energijų. 
gaminamą mažesnių bendrovių ir mokėti padorią ir prieinamą kainų. 
Šis aktas buvo Carterio troškimo sumažinti JAV priklausomybę nuo 
naftos - visos naftos, o ne tik importinės, išdava. Šiuo įstatymu buvo 
ketinama padrąsinti alternatyvių energijos šaltinių ir nepriklausomų 
kompanijų, atspindinčių verslią Amerikos dvasią, plėtotę. Deja, rea- 
lybė pasirodė esanti kitokia. 

Devintajame ir dešimtajame dešimtmečiuose labiau buvo pabrė- 
žiamas ne verslumas, o apribojimų panaikinimas. Aš mačiau, kaip 
dauguma kitų mažų ir nepriklausomų kompanijų buvo prarytos di- 
džiųjų inžinerijos ir statybos bendrovių arba pačių komunalinių pas- 
laugų kompanijų. Pastarosios rado legalių įstatymo spragų, leidžian- 
čių joms kurti holdingo bendroves, kurioms galėjo priklausyti tiek 
reguliuojamos komunalinių paslaugų, tiek nereguliuojamos nepri- 
klausomos elektros energiją gaminančios kompanijos. Dauguma jų 
paleido agresyvias programas, skirtas nepriklausomoms kompani- 
joms įvaryti į bankrotą, o vėliau jas įsigyti. Kitos tiesiog pradėjo nuo 
pradžių ir pačios įkūrė savąjį nepriklausomų kompanijų atitikmenį. 

Mūsų priklausomybės nuo naftos sumažinimo idėja pasimiršo. 
Reaganas buvo giliai įsiskolinęs naftos kompanijoms, Bushas su- 
sikrovė turtus kaip „naftininkas“. Dauguma svarbiausių šių abiejų 
administracijų žaidėjų ir kabineto narių patys buvo arba naftos in- 
dustrijos, arba artimai su ja susijusių inžinerijos ir statybos kom- 
panijų dalis. Ir dar paanalizavus aiškėja, kad nafta ir statybos nėra 
šališkas verslas, jam priklauso ir juo užsiimdami klesti daugybė 
demokratų. 

IPS stengėsi išlaikyti aplinkai draugiškos energijos gavybos viziją. 
Mes buvome pasišventę tikriesiems PURPA tikslams ir, atrodė, gy- 
venome kerintį gyvenimą. Buvome vieni iš keleto nepriklausomųjų, 
kurie ne tik išgyveno, bet ir klestėjo. Nė kiek neabejojau, kad šio kles- 


tėjimo priežastis buvo mano ankstesnė tarnystė korporatokratijai. 

Tai, kas vyko energetikoje, atspindėjo pasaulį keičiančias tenden- 
cijas. Susirūpinimas socialine gerove, aplinka ir kitais gyvenimo 
kokybės dalykais tapo gobšumo palydovai. Dėl to buvo ypač pabrė- 
žiamas privataus verslo skatinimas. Visų pirma tai buvo įteisinta 
teoriškai, įskaitant ir idėją, kad kapitalizmas viršesnis ir galų gale 
nugalės komunizmą. Nors, tiesą sakant, nereikėjo nė to įteisinimo. 
Tiesiog a priori buvo priimama, kad projektai, priklausantys turtin- 
giems investuotojams yra geresni nei tie, kuriais užsiima Vyriausy- 
bė. Tarptautinės organizacijos, tokios kaip Pasaulio bankas, turėjo 
tai omenyje gindamos apribojimų panaikinimą ir vandentiekio bei 
kanalizacijos, komunikacijų ir komunalinių paslaugų tinklų ir kitų 
įstaigų, kurias iki tol valdė Vyriausybė, privatizaciją. 

Todėl buvo lengva išplėsti ESo sąvoką didesnei bendruomenei ir 
siųsti įvairaus verslo atstovus į misijas, kuriomis anksčiau užsiimda- 
vome mes, priklausę elitiniam klubui. Šie verslininkai šmirinėjo po 
planetą, ieškojo pigiausios darbo jėgos, prieinamiausių išteklių ir di- 
džiausių rinkų. Jiems nerūpėjo daugiau niekas. Kaip ir prieš tai buvę 
ESai, tarp jų ir aš, Indonezijoje, Panamoje, Kolumbijoje jie rasdavo 
būdų racionaliai paaiškinti savo piktadarystes. Kaip ir mes, jie spęs- 
davo spąstus bendruomenėms ir šalims. Jie žadėjo būdą, kaip ša- 
lys gali pasinaudoti privačiu sektoriumi ir apmokėti skolas. Jie statė 
mokyklas ir greitkelius, aukojo telefonus, televizorius ir medicinos 
paslaugas. Tačiau, kur nors kitur radę dar pigesnės darbo jėgos ar dar 
prieinamesnių išteklių, jie išvykdavo. Kai tik palikdavo bendruome- 
nę, kuriai suteikė vilties, likimo valiai, padariniai dažniausiai būda- 
vo itin skaudūs, tačiau jie darydavo tai nedvejodami nė akimirkos, 
be menkiausios sąžinės graužaties. 

Vis dėlto galvojau, kokį pėdsaką tai palieka jų psichikoje, ar juos 
kartais apninka dvejonės, kaip apnikdavo mane? Ar jie kada nors 
stovėjo prie užteršto kanalo, žiūrėdami į jauną besimaudančią mo- 
terį, kai tuo metu aukščiau pasroviui tuštinasi senis? Negi neliko 
Howardų Parkerių, užduodančių keblius klausimus? 

Nors ir džiaugiausi IPS sėkme ir šeimyninių gyvenimų, vis tiek 
negalėjau atsiginti žiaurios depresijos akimirkų. Dabar buvau jaunos 

merginos tėvas ir baiminausi tos ateities, kurią jai teks paveldėti. Manc 
slėgė kaltė už vaidmenį, kurį teko suvaidinti. 

Taip pat galėjau atsigręžti atgal ir pamatyti labai trikdančią isto- 
rijos kryptį. Šiuolaikinė finansinė sistema buvo sukurta Antrojo pa- 
saulinio karo pabaigoje, daugelio šalių vadovų susitikimo metu, ku- 
ris vyko Breton Vudse, Naujojo Hampšyro valstijoje — netoli mano 
namų. Pasaulio bankas ir Tarptautinis valiutos fondas buvo sukurti 
tam, kad performuotų nusiaubtą Europą — jie pasiekė stulbinančios 
sėkmės. Sistema sparčiai plėtėsi ir netrukus kiekvienas JAV sąjun- 
gininkas taikė ją ir šlovino kaip panacėją nuo priespaudos. Buvomc 
tikinami, kad ji išgelbės mus nuo piktų komunizmo nagų. 

Galvojau, kur visa tai mus nuves. Devintojo dešimtmečio pabai- 
goje žlugus Sovietų Sąjungai ir pasauliniam komunistiniam judė- 
jimui, tapo aišku, kad tikrasis tikslas nebuvo kova su komunizmu. 
Taip pat buvo aišku, kad globali, kapitalizmu besiremianti imperija 
turės nežabotą valdžią. Kaip pastebi „State of the World“ forumo 
prezidentas Jimas Garrisonas: 


„Bendrai paėmus, pasaulio kaip visumos integracija, ypač 
ekonominės globalizacijos ir laisvosios rinkos kapitalizmo 
sąlygomis, yra ne kas kita, kaip tikrų tikriausia imperija... 

Nė viena pasaulio tauta nesugebėjo atsispirti viliojantiems 
globalizacijos pažadams. Vos keletas sugebėjo išvengti Pasaulio 
banko ir Tarptautinio valiutos fondo siūlomų „struktūrinių 
pakeitimų“ ir „sąlyginio išpardavimo“ arba Pasaulio prekybos 
organizacijos arbitražo. Šios tarptautinės finansinės institucijos, 
kad ir kokios būtų neadekvačios, vis dar sprendžia, ką 

reiškia ekonominė globalizacija, kokios yra taisyklės ir kas 
apdovanojamas už paklusnumą ir baudžiamas už pažeidimus. 
Globalizacijos jėga tokia didžiulė, kad per savo gyvenimus 
tikriausiai spėsime pamatyti nors ir nevienodą, tačiau visų 
nacionalinių ekonomikų integraciją į vientisą, globalią laisvosios 
rinkos sistemą““ 


* Jim Garrison, American Empire: Global Leader or Rogue Power? San Francisco, Berreti-Koehler 
Publishers, Inc., 2004, p. 38. 

Svarstydamas šiuos dalykus nusprendžiau, kad atėjo laikas pa- 
rašyti viską atskleidžiančią knygą „Ekonomikos smogiko sąžinė“, 
tačiau nė neketinau slėpti savo būsimo darbo. Net dabar nesu tas ra- 
šytojas, kuris darbuojasi užsidaręs. Man būtina aptarti tai, ką darau. 
Aš semniuosi įkvėpimo iš kitų žmonių ir skambinu jiems, prašyda- 
mas padėti prisiminti ir pažvelgti į praeities įvykius iš perspektyvos. 
Man patinka skaityti medžiagos, su kuria dirbu, ištraukas draugams, 
noriu išgirsti jų reakciją. Suprantu, kad tai rizikinga, tačiau neži- 
nau kito būdo rašyti. Todėl tai, kad rašau knygą apie laiką, praleistą 
MAIN, nebuvo jokia paslaptis. 

Vieną 1987-ųjų popietę su manimi susisiekė kitas buvęs MAIN 
partneris ir pasiūlė itin pelningą konsultavimo sutartį su „Stone X 
Webster“ inžinerijos korporacija (SWEC). Tuo metu SWEC buvo 
viena iš pirmaujančių pasaulio inžinerijos ir statybos kompanijų ir 
ji stengėsi išsikovoti vietą kintančioje energetikos industrijos aplin- 
koje. Mano pažįstamas paaiškino, kad turėčiau prisistatyti į jų filia- 
lą, nepriklausomą energetikos vystymo skyrių, sukurtą pagal tokias 
kompanijas kaip manoji IPS. Man palengvėjo, kai sužinojau, kad ne- 
reikės veltis į tarptautinius ar ESų tipo projektus. 

Iš tiesų, anot jo, man beveik nieko nereikės daryti. Aš buvau vie- 
nas iš keleto Žmonių, įkūrusių ir vadovaujančių sėkmingai nepri- 
klausomai energetikos kompanijai, be to, šiame versle turėjau ne- 
priekaištingą reputaciją. SW EC visų pirma norėjo pasinaudoti mano 
veiklos aprašu ir įtraukti į jų patarėjų sąrašą, kuris buvo teisėtas ir 
atitiko egzistuojančią industrijoje tvarką. 

Pasiūlymas buvo itin patrauklus, nes dėl tam tikrų aplinkybių 
ketinau parduoti IPS. Mintis prisijungti prie SWEC ir gauti už tai 
įspūdingą honorarą man patiko. 

Tą dieną, kai buvau įdarbintas, SWEC vadovas pasikvietė mane 
priešpiečių. Kurį laiką kalbėjomės apie šį bei tą ir staiga supratau, 
kad tam tikra mano dalis nori grįžti į konsultavimo verslą, atsi- 
kratyti sudėtingos energetikos kompanijos valdymo atsakomybės 
šimtams žmonių diegiant įrengimus ir visų įsipareigojimų, išky- 
lančių statant ir valdant jėgaines. Aš jau įsivaizdavau, kaip išleisiu 
nemenką honorarą, kurį žinojau, jis man pasiūlys. Nusprendžiau 

gautus pinigus panaudoti pelno nesiekiančiai organizacijai įkurti. 

Valgant desertą mano vadovas prabilo apie vieną knygą, kuri; 
jau spėjau išleisti — „Išsilaisvinimas nuo streso“. Jis sakė, kad gir- 
dėjo apie šį kūrinį nuostabių dalykų. O tada įdėmiai pažvelgė man 
į akis. 

— Ar ketinate parašyti daugiau knygų? - paklausė. 

Mano pilvas įsitempė. Staiga supratau, kur šuo pakastas. Aš nv- 
dvejojau. 

— Ne, — tariau. — Šiuo metu neketinu rašyti ar leisti jokių knygų. 

— Malonu girdėti, — tarė jis. — Šioje kompanijoje mes gerbiame 
privatumą. Taip pat kaip MAIN. 

— Suprantu, 

Jis atsilošė šypsodamasis ir atsipalaidavo. 

- Žinoma, tokios knygos, pasakojančios, kaip nugalėti stresą, yra 
kuo priimtiniausios. Jos netgi gali padėti žmogui kopti karjeros laip- 
tais. Būdamas SWEC konsultantu jūs galite leisti tokias knygas. 

Jis pažvelgė į mane, tikėdamasis atsakymo. 

- Žinosiu. 

— Taip, visiškai priimtinos. Turbūt nereikia priminti, kad savo 
knygose niekada neturėtumėte minėti šios kompanijos pavadini- 
mo, ir kad niekada nerašysite apie mūsų verslą arba apie savo darb;) 
MAIN. Taip pat neminėsite politinių dalykų ir jokių sutarčių su tarp- 
tautiniais bankais bei plėtros projektų. 

Jis pažvelgė į mane. 

— Tai tik konfidencialumo reikalas. 

— Savaime suprantama, — patikinau jį. 

Atrodė, kad akimirką mano širdis nustojo plakusi. Grįžo senas 
jausmas, kurį jutau kalbėdamasis su Howardu Parkeriu Indonezijo- 
je, važiuodamas per Panamą su Fideliu ar sėdėdamas Kolumbijos 
kavinėje su Paula. Aš ir vėl parsidaviau. Tai nebuvo kyšis tiesiogine 
šio žodžio prasme — kompanija visiškai sąžiningai ir legaliai man 
sumokėjo už tai, kad leidau įtraukti savo pavardę į sąrašą ir už tai, 
kad jie galės man paskambinti pasiklausti patarimo arba retkarčiais 
pasikviesti į susitikimus, tačiau aš supratau tikrąją priežastį, dėl ku- 
rios buvau pasamdytas. 

Jis pasiūlė man kasmetį honorarą, kurio dydis atitiko vadovaujan- 
čio darbuotojo algos dydį. 

Vėliau tą popietę priblokštas sėdėjau oro uoste, laukdamas skry- 
džio į Floridą. Jaučiausi kaip prostitutė. Dar blogiau — jaučiausi iš- 
davęs savo dukrą, šeimą, šalį. Ir vis dėlto galvojau, kad neturėjau 
kito pasirinkimo. Žinojau — jeigu būčiau nepaėmęs kyšio, būtų pa- 
sipylę grasinimai. 

30 SKYRIUS 


Jungtinės Valstijos 
įsiveržia į Panamą 


Torrijosas žuvo, tačiau Panama mano širdyje vis dar užėmė ypatin- 
gą vietą. Gyvendamas Pietų Floridoje galėjau prieiti prie daugybės 
informacijos šaltinių apie dabartinius įvykius Centrinėje Amerikoje. 
Torrijoso palikimas gyvavo, nors ir perfiltruotas per žmones, neap- 
dovanotus jo charakterio stiprybe ir asmenybei būdinga užuojauta. 
Bandymai sureguliuoti visus skirtumus šiame pusrutulyje tęsėsi ir 
po jo mirties, kaip ir Panamos apsisprendimas priversti Jungtines 
Valstijas susigyventi su Kanalo sutartimi. 

Torrijoso įpėdinis Manuelis Noriega iš pradžių atrodė pasiryžęs 
sekti savo mokytojo pėdomis. Niekada nebuvau jo sutikęs asmeniš- 
kai, tačiau iš visko sprendžiant, iš pradžių Noriega stengėsi kovoti dėl 
Lotynų Amerikos engiamųjų ir nuskriaustųjų. Vienas svarbiausių jo 
projektų buvo tęsiami naujo kanalo statybos tyrimai, kuriuos turėjo 
finansuoti japonai. Žinoma, Noriega sulaukė didžiulio pasipriešinimo 
iš Vašingtono ir privačių kompanijų. Kaip rašė pats Torrijoso įpėdinis: 


„Valstybės sekretorius George'as Schultzas anksčiau buvo tarptautinės 
statybos kompanijos „„Bechtel“ valdytojas, o gynybos sekretorius 
Casparas Weinbergeris — viceprezidentas. „Bechtel“ nenorėjo 

nieko kito, kaip tik uždirbti milijardus dolerių kanalo statyboje... 

Reagano ir Busho administracijos bijojo, kad japonams gali atitekti 
galutinis kanalo statybos projektas. Tai buvo ne tik ne laiku išreikštas 
susirūpinimas saugumu, bet ir komercinė konkurencija. JAV statybos 
kompanijos galėjo prarasti milijardus dolerių“ ** 


Tačiau Noriega nebuvo Torrijosas ir neturėjo savo buvusio viršinin- 
ko charizmos ar principingumo. Laikui bėgant jis užsidirbo korum- 
puoto narkotikų prekeivio reputaciją ir netgi buvo įtariamas nužudęs 
savo politinį varžovą Hugo Spadaforą“". 

Noriega užsitarnavo reputaciją, kai būdamas pulkininku vadova- 
vo Panamos gynybos pajėgų G-2 padaliniui, karinės žvalgybos ko- 
mandai, palaikiusiai ryšius su CŽV. Užimdamas šias pareigas jis ar- 
timai susidraugavo su šios tarnybos vadovu Williamu J. Casey. CŽV 
naudojosi šia draugyste, plėsdama savo operacijų lauką Karibuose, 
Centrinėje ir Pietų Amerikoje. Pavyzdžiui, kai Reagano administra- 
cija norėjo iš anksto perspėti Castro apie 1983-iųjų metų JAV inva- 
2iją į Grenadą, Casey kreipėsi į Noriegą, prašydamas jo pranešti šią 
žinią. Pulkininkas taip pat padėjo CŽV įsiskverbti į Kolumbijos ir 
kitų šalių narkotikų kartelius. 

1984-aisiais Noriega buvo paaukštintas iki generolo laipsnio ir 
tapo vyriausiuoju Panamos gynybos pajėgų vadu. Buvo pranešta, 
kad tais metais Casey, atvykęs į Panamą ir susitikęs su vietos CŽV 
vadovu klausė: „Kur mano berniukas? Kur Noriega?“ Kai generolas 
lankydavosi Vašingtone, abu vyrai slapčiomis susitikdavo Casey na- 
muose. Po daugelio metų Noriega prisipažino, kad dėl artimų ryšių su 
CŽV vadovu jis jautėsi nepažeidžiamas ir tikėjo, kad JAV specialioji 
žvalgybos tarnyba, kaip ir G-2, yra stipriausias Vyriausybės padali- 
nys. Noriega buvo įsitikinęs, kad Casey apgins jį, nepaisant jo požiū- 
rio į Panamos Kanalo sutartį ir JAV Kanalo zonos karines bazes“““. 


* Manuel Noriega with Peter Eisner, The Memoirs of Manuel Noriega, America's Prisoner. New 
York, Random House, 1997, p. 56. 


k Hugo Spadafora Franco (1940-1985) - Panamos gydytojas ir partizanų kovotojas, buvęs Omaro 
Torrijoso vyriausybės sveikatos viceministras. Padėjo nuversti Somozos režimą Nikaragvoje. 
1985-aisiais buvo sulaikytas Manuelio Noriegos pajėgų, kankintas ir nužudytas. 


*** David Harris, Shooting the Moon: The True Story of an American Manhunt Unlike Any Other, 
Ever. Boston, Liltle, Brown and Company, 2001, p. 31-34. 

Taigi Torrijosas buvo tarptautinis teisingumo ir lygybės simbolis, 
o Noriega tapo korupcijos ir smukimo simboliu. Jo prastą reputaci- 
ją tik patvirtino 1986-ųjų birželio 12 dieną „The New York Times“ 
pirmajame puslapyje išspausdintas straipsnis antrašte: „Panamos 
diktatorius prekiauja narkotikais ir plauna pinigus“. Šis, Pulitzerio 
premiją laimėjusio reporterio parašytas demaskuojantis straipsnis, 
teigė, kad generolas buvo slaptas ir nelegalus keleto Pietų Amerikos 
verslininkų partneris ir šnipinėjo tiek JAV, tiek Kubai — buvo savo- 
tiškas dvigubas agentas. Straipsnyje rašoma, kad jam įsakius, G-2 
nukirto Hugo Spadaforai galvą ir kad Noriega asmeniškai vadovavo 
„Ssvarbiausiam narkotikų keliui Panamoje“. Straipsnyje buvo pateik- 
ta daug nemalonių smulkmenų apie generolą, o tęsinys kitos dienos 
numeryje atskleidė dar daugiau detalių“. 

Neskaitant kitų bėdų, Noriegai dar teko ir įvaizdžio problemų tu- 
rintis JAV prezidentas. Šią problemą žurnalistai įvardijo kaip „Iepšio 
faktorių““". Tai tapo ypač svarbu, kai Noriega tvirtai atsisakė pen- 
kiolikai metų pratęsti Amerikos mokyklos gyvavimą. Generolo atsi- 
minimuose pateikiama įdomių įžvalgų: 


„Kad ir kaip išdidžiai ir ryžtingai mes tęsėme Torrijoso pradėtus 
darbus, Jungtinės Valstijos nenorėjo, kad tai nutiktų. Jos norėjo 
pratęsti arba persvarstyti Amerikos mokyklos įkūrimą iš 

naujo, sakydamos, kad augant būsimo karo grėsmei Centrinėje 
Amerikoje mokykla vis dar reikalinga. Tačiau ji buvo mūsų gėda. 
Mes nenorėjome savo žemėje turėti mirties būrių ir dešiniojo 
sparno kariškių treniruočių stovyklos“""“ 

Galbūt žmonės turėjo tai numatyti, tačiau iš tiesų jie apstulbo, kai 
1989-ųjų gruodžio 20-ąją Jungtinės Valstijos užpuolė Panamą di- 
džiausiomis oro pajėgomis nuo Antrojo pasaulinio karo laikų“““". Tai 


* Ten pat, p. 43. 


** Manuel Noriega with Peter Eisner, The Memoirs of Manuel Noriega, America's Prisoner. New 
York, Random House, 1997, p. 212; žr. taip pat: Craig Unger, Saving he Saudis, In Vanity Fair, 
October 2003, p. 165. 


*** Ten pat, p. 14. 


da www.famoustexans.com/georgebush.htm, p. 2. 

buvo nesukurstyta ataka prieš civilius gyventojus. Panama ir jos gy- 
ventojai nekėlė visiškai jokios grėsmės nei JAV, nei kitoms pasaulio 
valstybėms. Politikai, vyriausybės ir spauda visame pasaulyje viena- 
šališką JAV išpuolį pavadino aiškiu tarptautinės teisės pažeidimu. 

Jei ši karinė operacija būtų buvusi įvykdyta prieš šalį, pagarsėju- 
sią masinėmis žudynėmis ar kitais nusikaltimais prieš žmogaus tei- 
ses — Pinocheto Čilę, Stroessnerio Paragvajų, Somozos Nikaragvą, 
D'Aubussono Salvadorą ar Saddamo Iraką, pasaulis galbūt ir būtų 
supratęs. Tačiau Panamoje nieko panašaus nevyko: ji tiesiog išdrį- 
so nepaisyti saujelės galingų politikų ir korporacijų vadovų norų, 
reikalavo, kad būtų gerbiama sutartis, diskutavo su socialinių refor- 
mų gynėjais ir ieškojo galimybių pastatyti naują Kanalą, padedant 
ir finansuojant japonų kompanijoms. Deja, viso to padariniai buvo 
siaubingi. Kaip rašo Noriega: 


„Noriu labai aiškiai pasakyti: destabilizacijos kampanija, kurią 
1986-aisiais metais pradėjo Jungtinės Valstijos ir kuri 1989-aisiais 
metais baigėsi invazija į Panamą, buvo JAV, atmetusios bet kokį 
scenarijų, kuriame kanalas atsidurtų suverenios ir nepriklausomos 
Panamos, remiamos Japonijos, rankose iniciatyva... Tuo tarpu 
Schultzas ir Weinbergeris, apsimetę viešųjų interesų naudai 
dirbančiais pareigūnais ir mėgaudamiesi tuo, kad niekas nežino, 
kokioms galingoms ekonominėms jėgoms jie atstovauja, ruošė 
propagandos kompaniją, skirtą mane nuversti“ 


Vašingtono pareikštas užpuolimo pateisinimas rėmėsi vienu žmo- 
gumi. Vienintelė priežastis, dėl kurios Jungtinės Valstijos išsiuntė 
jaunuolius rizikuoti savo gyvybėmis ir sąžinėmis, žudant nekaltus 
žmones, įskaitant iki šiol neatskleistą skaičių vaikų, bei padegti iš- 
tisus Panamos miesto kvartalus, buvo Noriega. Jis buvo įvardija- 
mas kaip blogis, žmonių priešas, narkotikais prekiaujantis pabaisa, 
ir tai leido administracijai pateisinti įsiveržimą į šalį, turinčią tik 
du milijonus gyventojų ir vieną vertingiausių nekilnojamojo turto 
sklypų pasaulyje. 


* Manuel Noriega with Peter Eisner, The Memoirs of Manuel Noriega, America's Prisoner. New 
York, Random House, 1997, p. 56-57. 

Man ši invazija sukėlė nerimą ir ilgam nugramzdino į depresiją. 
Žinojau, kad Noriega turi asmens sargybinių, tačiau vis tiek tikėjau, 
kad šakalai galėjo jį nužudyti taip pat kaip Roldosą ar Torrijosą. Įta- 
riau, kad dauguma jo asmens sargybinių buvo apmokyti JAV karinio 
personalo ir jiems galėjo būti užmokėta, kad nieko nepastebėtų arba 
patys imtųsi nužudymo. 

Kuo daugiau mąsčiau ir skaičiau apie invaziją, tuo labiau įsitikinau, 
kad JAV politika grįžta prie senosios imperijos kūrimo metodikos, o 
Busho administracija buvo pasiryžusi žengti toliau nei Reagano ir 
parodyti pasauliui, kad siekdama savo tikslų, ji nevengs panaudoti 
triuškinančios jėgos. Atrodė, kad invazijos tikslas nebuvo tik pakeisti 
Torrijoso įpėdinį marionetine, JAV tinkama vyriausybe, bet buvo sie- 
kiama išgąsdinti ir priversti paklusti tokias šalis kaip Irakas. 

Davidas Harrisas, vienas iš ,,„The New York Times“ redaktorių ir 
daugybės knygų autorius, savo 2001 metais parašytoje knygoje „Šū- 
viai į mėnulį“ pastebi: 


„Iš visų valdytojų, monarchų, diktatorių, chuntų ir karinių 

režimų, su kuriais Amerika turėjo reikalų įvairiausiuose pasaulio 
kampeliuose, generolas Manuelis Antonio Noriega buvo vienintelis, 
kurio Amerikai šitaip prireikė. Pirmą kartą per 225 metus, kai 
Jungtinės Valstijos egzistuoja kaip tauta, jos įsiveržė į kitą šalį ir 
parsigabeno jos vadovą į Valstijas tam, kad teistų ir įkalintų už JAV 
įstatymų pažeidimus, įvykdytus gimtojoje vadovo žemėje“ 


Po bombardavimo Jungtinės Valstijos atsidūrė keblioje situacijo- 
je. Akimirką atrodė, kad ši invazija susilauks priešingo rezultato. 
Galbūt Busho administracija ir atsikratė lepšio įvaizdžio, tačiau da- 
bar ji susidūrė su teisėtumo problema, dabar ji buvo tas terorizmu 
kaltinamas mušeika. Paaiškėjo, kad JAV armija uždraudė spaudai, 
„Raudonajam kryžiui“ ir kitiems pašaliniams stebėtojams įžengti į 
smarkiai subombarduotas teritorijas tris dienas, kol kareiviai degino 
aukas. Spauda klausė, kiek buvo sunaikinta nusikalstamo ir netin- 
kamo elgesio įrodymų, ir kiek žmonių mirė, nes jiems laiku buvo 


* David Harris, Shooting the Moon: The True Story of an American Manhunt Unlike Any Other. Ever. 
Boston, Little, Brown and Company, 2001, p. 6. 

nesuteikta medicinos pagalba, tačiau į šiuos klausimus niekada ne- 
buvo atsakyta. 

Mes niekada nesužinosime daugybės laktų apie įsiveržimą, ne- 
sužinosime tikrojo skerdynių masto. Gynybos sekretorius Richar- 
das Cheney tvirtino aukų skaičių csant nuo penkių iki šešių šimtų, 
tačiau nepriklausomos žmogaus teisių grupės teigė, kad žuvusiųjų 
yra 3-5 tūkstančiai, o dar 25 tūkstančiai neteko pastogės“. Noriega 
buvo suimtas, nuskraidintas į Majamį ir nuteistas 40 metų kalėti. 
Tuo metu jis buvo vienintelis asmuo JAV, turintis oficialų karo ne- 
laisvio statusą"". 

Pasaulis buvo įsiutęs dėl tarptautinių žmogaus teisių pažeidimo ir 
beprasmių žudynių, surengtų galingiausios armijos pasaulyje, nors 
pačiose Jungtinėse Valstijose mažai kas žinojo apie Vašingtono pa- 
darytus nusikaltimus. Spauda įvykius aprašė labai skurdžiai. Tam 
įtakos turėjo kelios aplinkybės — valstybės politika, skambučiai iš 
Baltųjų rūmų leidėjams ir televizijų vadovams, neišdrįsę protestuoti 
Kongreso nariai ir žurnalistai, manantys, kad tautai reikia didvyrių, 
o ne objektyvumo. 

Viena išimčių buvo Peteris Eisneris, ,„Newsday“ redaktorius ir 
„Associated Press“ reporteris, rašęs apie invaziją į Panamą ir daug 
metų ją analizavęs. Knygoje „Manuelio Noriegos prisiminimai: 
Amerikos kalinys“, išleistoje 1997-aisiais, Eisneris rašo: 


„Mirtis, griovimas ir neteisybės, padarytos prisidengus 

"kova su Noriega, — ir šį įvykį supantis melas — tapo grėsme 
pagrindiniams Amerikos demokratijos principams... Kareiviams 
Panamoje buvo įsakyta žudyti ir jie tai darė, nes jiems buvo 
pasakyta, kad jie turi išlaisvinti šalį iš Žiauraus ir ištvirkusio 
diktatoriaus nagų; vos jiems ėmus veikti, iš paskos koja į koją 
nusekė ir JAV tauta““".“ 


Žr. www.famoustexans.com/georgebush.htm, p. 3. 


** David Harris, Shooting the Moon: The True Story of an American Manhunt Unlike Any Other, 
Ever. Boston. Little, Brown and Company, 2001, p. 4. 


kkk 1 n . i » z 1 
Manuel Noriega with Peter Eisner, The Memoirs of Manuel Noriega, America's Prisoner. New 


York, Random House, 1997, p. 248. 

Atlikęs išsamius tyrimus, ilgai kalbėjęsis su Noriega jo kalėjimo vie- 
nutėje Majamyje, Eisneris tvirtina: 


„Aš nemanau, kad įrodymai patvirtina Noriegai mestus 
kaltinimus. Nemanau, kad jo, kaip užsienio valstybės karo vado ir 
suverenios valstybės vadovo, veiksmai pateisina invaziją į Panamą 


“6 


ar kad jis kelia grėsmę JAV nacionaliniam saugumui . 
Eisneris daro tokias išvadas: 


„Mano politinės situacijos analizė ir reportažai iš Panamos 
prieš invaziją, jos metu ir po to leido padaryti išvadą, kad JAV 
įsiveržimas į Panamą buvo pasibaisėtinas piktnaudžiavimas 
savo jėga. Invazija pasitarnavo arogantiškų Amerikos politikų ir 
jų sąjungininkų Panamoje tikslams, o jos kaina buvo didžiulės 


“ 


skerdynės“". 


Į valdžią vėl buvo sugrąžinta Ariasų šeima ir tie oligarchai, kurie 
buvo JAV marionetėmis nuo tų laikų, kai Panama buvo atplėšta nuo 
Kolumbijos iki O. Torrijosas perėmė valdžią. Naujoji Kanalo sutartis 
tapo ginčytinu klausimu. Iš esmės Vašingtonas vėl kontroliavo van- 
dens kelią, nepaisant to, kas buvo surašyta oficialiuose dokumentuose. 

Mąstydamas apie šiuos incidentus ir viską, ką patyriau dirbda- 
mas MAIN, suvokiau vis užduodąs sau tuos pačius klausimus: kiek 
sprendimų — įskaitant ir turinčius didžiulę istorinę reikšmę bei le- 
miančius milijonų Žmonių likimus — priima asmeninės naudos, o ne 
teisingų poelgių siekiantys vyrai ir moterys? Kiek mūsų aukštų Vy- 
riausybės pareigūnų vadovaujasi savo gerovės siekiu, o ne lojalumu 
tautai? Kiek karų pradedama, kai prezidentas nenori, kad jo rinkėjai 
laikytų jį nevykėliu? 

Nepaisant savo pažadų SW EC prezidentui, nusivylimas ir bejėgiš- 
kumas, apėmęs dėl invazijos į Panamą, paskatino mane vėl užsiimti 
knygos rašymu, tik šį kartą nusprendžiau susitelkti ties Torrijosu. Jo 


* Ten pat, p. 211. 


** Ten pat, p. XXI. 

istorija man padėjo atskleisti daugybę pasaulį apėmusių negandų ir 
atsikratyti kaltės jausmo. Tiesa, šį kartą nusprendžiau verčiau nie- 
kam neprasitarti apie savo darbą ir neieškoti draugų ar bendraminčių 
pagalbos. 

Rašydamas knygą buvau apstulbintas to, ką mes, ESai, pasiekėme 
tokioje daugybėje vietų, reikšmės. Bandžiau susitelkti ties keletu iš- 
siskiriančių šalių, tačiau vietų, kuriose dirbau ir kurios po to ėmė gy- 
venti blogiau, sąrašas buvo stulbinamas. Taip pat buvau pritrenktas 
savo korumpuotumo masto. Daug kapsčiausi sieloje, tačiau suvokiau, 
kad įvykių sūkuryje būdavau taip užsiėmęs kasdieniais dalykais, 
jog nemačiau platesnės perspektyvos. Taip, kol buvau Indonezijoje, 
graužiausi dėl to, apie ką mes kalbėjomės su Howardu Parkeriu, arba 
dėl dalykų, apie kuriuos kalbėjo jaunieji Rasy draugai. Kol dirbau 
Panamoje, mane stipriai paveikė tai, ką mačiau Fidelio suorganizuo- 
tos ekskursijos į lūšnynus metu, Kanalo zona ir šokiai. Irane man 
didžiulį susirūpinimą kėlė pokalbiai su Yaminu ir Daktaru. Dabar, 
rašydamas knygą, susidariau bendrą įspūdį. Supratau, kaip lengva 
buvo nematyti platesnio vaizdo ir nesuvokti savo veiksmų padarinių. 

Kaip paprastai tai skamba ir kaip tai akivaizdu, tačiau kokia klas- 
tinga šių patyrimų prigimtis. Mano vaizduotėje ji sužadina kareivio 
vaizdą. Iš pradžių jis naivus. Jis gali abejoti žmonių žudymo mo- 
ralumu, tačiau iš pradžių jam reikia susidoroti su baime, rūpintis, 
kaip išgyventi. Nužudžius pirmąjį priešą jį užplūsta emocijos. Jis 
gali imti mąstyti apie nužudytojo šeimą, jausti gailestį. Tačiau laikui 
bėgant jis dalyvauja vis daugiau mūšių, nužudo vis daugiau žmonių, 
užsigrūdina. Jis pavirsta profesionaliu kareiviu. 

Aš tapau profesionaliu kareiviu. Pripažinęs tą faktą, pradėjau 
geriau suprasti nusikaltimų ir imperijos statymo procesus. Dabar 
galėjau suvokti, kodėl tiek daug Žmonių elgėsi taip žiauriai - kaip, 
pavyzdžiui, geri, šeimas mylintys iraniečiai galėjo dirbti žvėriškoje 
slaptojoje šacho policijoje, kaip dori vokiečiai galėjo vykdyti Hitle- 
rio įsakymus, kaip dori amerikiečiai ir amerikietės galėjo subom- 
barduoti Panamos miestą. 

Būdamas ESu niekada nesu gavęs nė cento iš NSA ar kokios ki- 
tos vyriausybinės agentūros, algą man mokėjo MAIN. Aš buvau 

privačios korporacijos įdarbintas privatus asmuo. Tai supratęs, pra- 
dėjau geriau suvokti korporacijos vadovo, ESo, vaidmenį. Pasaulyje 
atsirado visai nauja kareivių rūšis ir šie žmonės tapo nejautrūs savo 
veiksmams. Štai ką aš rašiau: 

„Šiais laikais vyrai ir moterys keliauja į Tailandą, Filipinus, 
Botsvaną, Boliviją ir kitas šalis, kuriose jie tikisi rasti beviltiškai 
ieškančių darbo žmonių. Jie vyksta į šias vietas su aiškiu tikslu: 
išnaudoti nelaimingus žmones — tuos, kurių vaikai išsekę nuo 
bado, žmones, kurie gyvena lūšnynuose, praradę visas geresnio 
gyvenimo viltis, tuos, kurie jau nustojo svajoti net apie ateinančią 
dieną. Šie vyrai ir moterys palieka savo ištaigingus biurus 
Manhatane, San Franciske ar Čikagoje, prabangiais lėktuvais 
skrieja per žemynus ir vandenynus, apsigyvena aukščiausios 
klasės viešbučiuose ir pietauja geriausiuose šalies restoranuose. O 
tada leidžiasi ieškoti į neviltį puolusių žmonių. 

Šiais laikais vis dar turime prekeivių vergais. Jiems daugiau 
nebereikia brautis per Afrikos džiungles ir ieškoti geriausių 
„egzempliorių“, uždirbsiančių papildomą dolerį Čarlstono, 
Kartagenos ar Havanos vergų turguje. Jie tiesiog pasamdo viltį 
praradusius žmones ir pastato fabriką, siuvantį džinsus, striukes, 
gaminantį sportinius batelius, automobilių dalis, kompiuterių 
detales ir tūkstančius kitų dalykų, kuriuos galima parduoti 
pasirinktose rinkose. Jie gali netgi nebūti to fabriko savininkais, 
galima pasamdyti vietinį verslininką, kuris atliks visą juodą darbą. 

Šie asmenys save laiko dorais ir sąžiningais. Jie grįžta namo su 
žavių vaizdų ir senovinių griuvėsių nuotraukomis, rodo jas savo 
vaikams. Jie lanko seminarus, kurių metu tapšnoja vienas kitam per 
nugaras ir keičiasi patarimais, kaip išvengti keblumų tolimų šalių 
muitinėse. Jų bosai samdo advokatus, kurie užtikrina, kad tai, ką 
Jie daro, — visiškai teisėta. Jie turi etatinių psichoterapeutų ir kitų 
žmogiškųjų išteklių ekspertų, padedančių įtikinti, kad jie atlieka 
gerą darbą tiems viskuo nusivylusiems žmonėms. 

Senamadis vergų pirklys sakydavo sau, kad turi reikalą su 
rūšimi, kuri nelaikoma žmonėmis, ir kad jis siūlo jiems galimybę 


tapti krikščionimis. Jis taip pat suprato, kad vergai būtini 

esamos visuomenės išsaugojimui, jie yra ekonomikos pamatas. 
Šiuolaikinis vergų pirklys tikina save, kad visiškiems skurdžiams 
geriau uždirbti dolerį per dieną, negu išvis nieko neuždirbti, ir 

kad jie gauna galimybę būti integruoti į pasaulio bendruomenę. 

Jis taip pat supranta, kad šie puolę į neviltį žmonės būtini jo 
kompanijai išgyventi, kad jie yra jo gyvenimo būdo pamatas. Jis 
niekada nestabteli ir nesusimąsto, ką jis, jo gyvenimo būdas ir juos 
palaikanti ekonominė sistema daro pasauliui arba kaip jie gali 
negrįžtamai paveikti savo vaikų ateitį.“ 

31 SKYRIUS 


ESų žlugimas Irake 


Būdamas IPS prezidentu, devintajame dešimtmetyje ir jo pabaigo- 
je konsultuodamas SWEC, žinojau tokios informacijos apie Iraką, 
kuri buvo neprieinama kitiems žmonėms. Tiesą sakant, devintajame 
dešimtmetyje dauguma amerikiečių apie šalį nežinojo beveik nieko. 
Jos tiesiog nebuvo jų radarų ekranuose. Vis dėlto buvau sužavėtas 
to, kas ten vyksta. 

Aš palaikiau ryšį su senais draugais, dirbančiais Pasaulio banke, 
USAID, TVF ar kurioje nors kitoje panašioje finansinėje organiza- 
cijoje, taip pat su žmonėmis iš „„Bechtel“, „Halliburton“ ir kitų di- 
džiųjų inžinerijos bei statybos kompanijų, įskaitant ir mano uošvio 
bendrovę. Dauguma inžinierių, įdarbintų IPS subrangovų ir kitų ne- 
priklausomų energetikos kompanijų, kartu dirbo ir Artimųjų Rytų 
projektuose. Puikiai žinojau, kad ESai įtemptai veikia Irake. 

Reagano ir Busho administracijos buvo pasiryžusios paversti Ira- 
ką dar viena Saudo Arabija. Saddamas Husseinas turėjo daug įti- 
kinamų priežasčių pasekti Saudų dinastijos pavyzdžiu. Jam reikėjo 
tik pamatyti tą naudą, kurią jie gavo iš pinigų plovimo. Sudarius 
sandorį, dykumoje iškilo modernūs miestai, šiukšles ėdančias ožkas 


216 


Riade pakeitė išvaizdūs sunkvežimiai ir dabar Saudai mėgavosi pa- 
žangiausių pasaulyje technologijų vaisiais: pačiomis moderniausio- 
mis vandens gėlinimo įmonėmis, nuotekų sistemomis, komunikacijų 
ir elektros energijos tinklais. 

Saddamas Husseinas, be jokios abejonės, suvokė ir tai, kad Sau- 
dams buvo leidžiama savaip traktuoti tarptautinės teisės aktus. Jų 
geri draugai Vašingtone pasistengdavo nematyti daug Saudų darbe- 
lių, įskaitant ir fanatikų grupių finansavimą -- dauguma jų likusiojo 
pasaulio buvo laikomi ant terorizmo ribos balansuojančiais radika- 
lais — bei prieglobsčio tarptautiniams bėgliams suteikimą. Tiesą sa- 
kant, Jungtinės Valstijos aktyviai ieškojo ir gaudavo Saudo Arabijos 
finansinę paramą Osamos bin Ladeno karui prieš Sovietų Sąjungą. 
Reagano ir Busho administracijos ne tik skatino Saudus - jos vertė 
ir kitas šalis daryti tą patį ar bent jau nesikišti. 

Devintajame dešimtmetyje ESų dalyvavimas Bagdade buvo labai 
akivaizdus. Jie tikėjo, kad Saddamas pagaliau išvys šviesą ir aš tu- 
rėjau sutikti su šia jų prielaida. Juk jeigu Irakas susitars su Vašing- 
tonu taip pat kaip Saudai, Saddamas į rankas gaus neribotą valdžią 
ir netgi galės išplėsti savo įtaką šiame regione. 

Ir nesvarbu, kad jis patologiškas tironas, jo rankos suteptos ma- 
sinių žudynių krauju, o manieros ir brutalūs veiksmai primena 
Adolfą Hitlerį. Jungtinės Valstijos pakentė ir rėmė tokius žmones 
ne kartą. Mes būsime laimingi, galėdami pasiūlyti Saddamui JAV 
vyriausybės vertybinius popierius mainais į naftos dolerius, į ne- 
nutraukiamo naftos tiekimo pažadą. Taip pat mainais į sutartį, pa- 
gal kurią pelnas iš šių vertybinių popierių bus panaudotas samdyti 
JAV kompanijoms, padėsiančioms patobulinti Irako infrastruktūrą, 
pastatyti naujus miestus ir dykumas paversti oazėmis. Mes būsi- 
me pasiruošę parduoti jam tankus, karinius lėktuvus, pastatyti jam 
chemines ir branduolines jėgaines, taip kaip padarėme daugelyje 
šalių, netgi jei tos technologijos galbūt bus panaudotos pažangios 
ginkluotės gamybai. 

Irakas buvo mums ypač svarbus, daug svarbesnis nei norėjome 
parodyti. Priešingai susiklosčiusiai viešajai nuomonei, Iraku buvo 
susidomėta ne tik dėl naftos. Dėl vandens ir geopolitikos taip pat. 

Tigro ir Eufrato upės teka per Iraką, taigi iš visų šios pasaulio da- 
lies šalių Irakas kontroliuoja 1tin svarbius vandens atsargų šaltinius. 
Devintajame dešimtmetyje vandens reikšmė — tiek politinė, tiek 
ekonominė — tapo akivaizdi visiems, susijusiems su energetikos ir 
inžinerijos sritimis. Dauguma didžiųjų privatizavimo lenktynėse 
dalyvaujančių kompanijų, kurios anksčiau ketino praryti mažas ne- 
priklausomas energetikos bendroves, dabar planavo privatizuoti Af- 
rikos, Pietų Amerikos ir Artimųjų Rytų vandentiekius. 

Negana to, Irakas įsikūręs itin svarbioje strateginėje vietoje. Jis 
ribojasi su Kuveitu, Iranu, Saudo Arabija, Sirija, Jordanija ir Turki- 
ja, be to, jam priklauso dalis Persijos įlankos pakrantės. Jis taip pat 
yra raketomis pasiekiamu atstumu nuo Izraelio ir buvusios Sovietų 
Sąjungos. Karo strategai šiandienį Iraką prilygina Hadsono upės slė- 
niui prancūzų ir indėnų bei JAV nepriklausomybės karų metu. Sep- 
tynioliktame amžiuje prancūzai, britai ir amerikiečiai žinojo, kad 
tas, kuris kontroliuoja Hadsono slėnį, kontroliuoja ir visą žemyną. 
Šiais laikais visi supranta, kad tas, kuris kontroliuoja Iraką, turi rak- 
tą nuo visų Artimųjų Rytų. 

O svarbiausia, kad Irakas buvo plati rinka Amerikos inžinerijos ir 
technologijų ekspertizei. Tai, kad šalis yra ant vieno didžiausių pa- 
saulyje naftos telkinių (apytikriai paskaičiavus net didesnio už Sau- 
do Arabijos), reiškė, jog ji turi galimybę finansuoti didžiules infras- 
truktūros vystymo ir industrializacijos programas. Visi svarbiausi 
dalyviai — inžinerijos ir statybos kompanijos, kompiuterinių sistemų 
tiekėjai, lėktuvų, raketų ir tankų gamintojai, farmacinės ir chemijos 
kompanijos — šiuo metu buvo sutelkę dėmesį į Iraką. 

Tačiau devintajam dešimtmečiuibaigiantis tapo aišku, kad Sad- 
damas ESų scenarijumi nesusigundė. Tai pirmajai Busho admi- 
nistracijai sukėlė didžiulį nusivylimą ir keblumų. Kaip ir Panama, 
Irakas prisidėjo prie lepšiško George'o H. W. Busho įvaizdžio. Kol 
Bushas ieškojo išeities, Saddamas suskubo jam pasitarnauti. 1990 
metų rugpjūtį jis įsiveržė į turtingą naftos Kuveito karalystę. Bushas 
atsakė, pasmerkdamas Saddamą už tarptautinės teisės pažeidimą, o 
juk buvo praėję mažiau nei metai nuo paties Busho surežisuoto ne- 
teisėto ir vienašalio įsiveržimo į Panamą. 

Todėl niekas nenustebo, kai prezidentas liepė pradėti visuotinį ka- 
rinį puolimą. Penki šimtai tūkstančių JAV karių buvo išsiųsti kaip 
tarptautinių pajėgų dalis. 1991 metų pradžioje prieš Irako karinius 
ir civilinius taikinius pradėtas puolimas iš oro. Po jo sekė šimtą va- 
landų trukusi žemės ataka, sutriuškinusi daug menkesnę ir prasčiau 
pasiruošusią lrako armiją. Kuveitas buvo saugus. Tikrasis despotas 
gavo pylos, tačiau teismui atiduotas nebuvo. Tarp amerikiečių Busho 
populiarumo reitingai pakilo iki 90 procentų. 

Invazijos į Iraką metu dalyvavau susitikime Bostone — tai buvo 
vienas iš tų retų kartų, kai manęs iš tikrųjų prašė padėti SW EC. Pui- 
kiai prisimenu entuziazmą, su kuriuo sutiktas Busho sprendimas. 
Nieko nuostabaus, kad džiūgavo „Stone ė: Webster“ žmonės, ir ne 
tik dėl to, kad mes pasipriešinome diktatoriui-žudikui — jiems JAV 
pergalė Irake reiškė didžiulio pelno, paaukštinimų ir algų pakėlimo 
galimybes. 

Džiūgavo ne tik tie, kurių verslas tiesiogiai pelnėsi iš karo — visa 
nacija tiesiog troško, kad šalis įtvirtintų savo karinę galią. Manau, 
tokiam požiūriui buvo daug priežasčių, įskaitant ir tą mąstymo po- 
kytį, atsiradusį Reaganui nugalėjus Carterį, Iranui paleidus įkaitus 
ir Reaganui pranešus, kad Panamos kanalo sutartis bus persvarstyta. 
Busho invazija į Panamą tik pakurstė rusenančią ugnį. 

Už patriotinės retorikos ir kvietimo veikti, manau, slypėjo daug 
subtilesnė JAV komercinių sluoksnių - daugelio Amerikos korpora- 
cijose dirbančių žmonių — požiūrio į pasaulį kaita. Žygis globalios 
imperijos link tapo realybe, kurioje dalyvavo didžioji šalies dalis. 
Dvilypė globalizacijos ir privatizacijos idėja atkakliai veržėsi į 
mūsų psichiką. 

Galų gale tai nebuvo vien Jungtinių Valstijų reikalas. Globali 
imperija peržengė visas sienas. Korporacijos, anksčiau laikytos 
priklausančiomis JAV, tapo tarptautinės, netgi žvelgiant legaliai. 
Didžioji dalis jų buvo įteisintos daugybėje šalių: jos galėjo pasi- 
rinkti iš plataus asortimento taisyklių bei įstatų, kuriais remiantis 
galėjo vykdyti savo veiklą, o dėl globalizacijai palankių prekybi- 
nių susitarimų ir organizacijų gausos tai tapo dar lengviau. Tokie 
žodžiai kaip „demokratija“, „socializmas“, „kapitalizmas“ beveik 


219 


atgyveno. Korporatokratija tapo įvykusiu faktu, ir vienintele svar- 
biausia pasaulio ekonomikos ir politikos jėga. Keistai pakrypus 
įvykiams, aš pasidaviau korporacijų valdžiai tada, kai 1990 metų 
lapkritį pardaviau IPS. Man ir mano partneriams tai buvo pelnin- 
gas sandoris, tačiau kompaniją pardavėme dėl didžiulio „Ashland“ 
naftos kompanijos spaudimo. Iš patirties žinojau, kad kova su jais 
kainuos labai brangiai, o pardavę kompaniją tapsime turtingi. Ta- 
čiau pasirodė ironiška, kad mano alternatyviųjų energijos šaltinių 
kompanijos savininku tampa naftos kompanija, iš dalies jaučiausi 
kaip išdavikas. 

SWEC iš manęs atimdavo itin mažai laiko. Kartais paprašyda- 
vo nuskristi į Bostoną, į susitikimą, arba padėti paruošti pasiūly- 
mą. Kartais siųsdavo į tokias vietas kaip Rio de Žaneiras sugerti su 
įtakingais asmenimis. Kartą privačiu lėktuvu skridau į Gvatemalą. 
Dažnai skambindavau projektų vadovams priminti, kad man moka- 
ma alga ir, kad visada galiu padėti. Mane graužė sąžinė, kad už tiek 
mažai darbo gaunu tiek pinigų. Šį verslą gerai išmaniau ir norėjau 
nuveikti ką nors naudingo, tačiau darbotvarkėje manęs nebuvo. 

Mane persekiojo tarpininko įvaizdis. Norėjau užsiimti kuo nors, 
kas pateisintų mano gyvenimą ir paverstų visus praeito gyvenimo 
minusus pliusais. Aš vogčiomis ir labai nereguliariai vis dar rašiau 
„Ekonomikos smogiko sąžinę“, tačiau neapsigaudinėjau tikįs, kad ji 
kada nors bus išspausdinta. 

1991-aisiais ėmiau lydėti mažas grupeles žmonių į Amazoniją, 
kad jie galėtų praleisti šiek tiek laiko su šuarų gentimi ir pasimo- 
kytų iš jų vietinių gydymo metodikų bei aplinkos priežiūros. Per 
keletą ateinančių metų tokių kelionių poreikis itin išaugo ir baigėsi 
tuo, kad sukūriau ne pelno organizaciją „Dream Change Coalition“. 
Ji buvo skirta pakeisti industrinių šalių gyventojų požiūrį į žemę 
ir santykį su ja. Netrukus „Dream Change“ susilaukė sekėjų visa- 
me pasaulyje ir įkvėpė žmones įkurti panašias misijas vykdančias 
organizacijas. „Time“ žurnalas išrinko ją viena iš trylikos organi- 
zacijų, kurių interneto puslapiai geriausiai atspindi Žemės dienos 
idealus ir siekius“. 


* Morris Barrett, The Web's Wild World, In TIME, April 26, 1999, p. 62. 

Dešimtajame dešimtmetyje įsitraukiau į ne pelno organizacijų pa- 
saulį, padėdamas sukurti dar keletą jų ir buvau priimtas į keletos di- 
rektorių tarybą. Dauguma jų išsivystė iš itin pasišventusių žmonių. 
„Dream Change“ ir toliau darbavosi su vietinėmis Pietų Amerikos 
gentimis — Amazonijos šuarais ir ančuarais, Andų kečua indėnais, 
Gvatemalos majais arba dėstė apie šias kultūras Europos ir Jungtinių 
Valstijų žmonėms. SWEC pritarė tokiai filantropijai, tai derinosi su 
jų pasišventimu „United Way““. Aš taip pat parašiau daugiau kny- 
gų, visąlaik stengdamasis apsiriboti tik vietinių genčių mokymais ir 
neminėti ESo patirties. Šios priemonės padėjo ne tik išsivaduoti iš 
nuobodulio, bet ir palaikyti ryšius su Pietų Amerika ir man brangiu 
politiniu gyvenimu. 

Tačiau nors ir kaip bandžiau save įtikinti, esą ne pelno organizaci- 
jos ir rašinėjimai suteikia pusiausvyrą, kad taip taisau savo praeities 
klaidas, buvo sunku. Giliai širdyje žinojau, kad vengiau atsakomy- 
bės prieš savo dukterį. Jessica paveldėjo pasaulį, kuriame milijonai 
vaikų gimsta supančioti skolomis, kurių niekada nesugebės sumokė- 
ti. Ir aš turėjau prisiimti už tai atsakomybę. 

Mano knygų populiarumas augo, ypač -— „Pasaulis yra toks, apie 
kokį tu svajoji“. Dėl jos sėkmės mane ėmė kviesti į paskaitas ir semi- 
narus. Kartais, stovėdamas priešais klausytojus Bostone, Niujorke ar 
Milane, aš jusdavau ironiją. Jei pasaulis yra toks, apie kokį svajoji, 
kodėl susikūriau sau tokį pasaulį? Kaip man pavyko taip aktyviai 
prisidėti prie košmaro sukūrimo? 

1997-aisiais buvau savaitei pakviestas į Omegos instituto semi- 
narą Karibuose, Šv. Jono salos kurorte. Atvykau naktį. Kai kitą rytą 
prabudau, išėjau į balkoną ir supratau, kad žiūriu į tą pačią įlanką, 
kurioje prieš septyniolika metų nusprendžiau išeiti iš MAIN. Užplū- 
dus jausmams susmukau kėdėje. 

Tą savaitę praleidau daug laisvo laiko tame balkone, žvelgdamas 
į Leinsterio įlanką, bandydamas susivokti. Supratau, kad išėjęs iš 
darbo nežengiau kito žingsnio ir mano sprendimas likti tarpininkų 
atnešė man didžiulės žalos. Baigiantis savaitei priėjau prie išvados, 
kad aplink esantis pasaulis yra ne tas, kurį galėčiau išsvajoti ir man 


* „United Way“ - viena didžiausių JAV ne pelno organizacijų, užsiimanti labdara (red. past.). 

reikia pasielgti lygiai taip-pat, kaip mokau studentus: pakeisti savo 
svajones taip, kad jos atspindėtų tai, ko iš tikrųjų noriu iš gyvenimo. 

Kai grįžau namo, mečiau konsultanto praktiką. Mane pasamdęs 
SWEC prezidentas jau buvo išėjęs į pensiją. Jo vietą užėmė jaunas 
vyras, jaunesnis už mane ir visai nesidomintis tuo, ką jam galiu papa- 
sakoti. Jis kaip tik buvo pradėjęs išlaidų mažinimo programą ir tik ap- 
sidžiaugė, kad jam daugiau nebereikės mokėti to lupikiško honoraro. 

Nusprendžiau užbaigti knygą, kurią taip ilgai rašiau, ir šis spren- 
dimas atnešė man didžiulį palengvėjimą. Pasidalijau mintimis apie 
rašymą su keletu artimų draugų iš ne pelno organizacijų pasaulio, 
kurie užsiėmė vietinėmis kultūromis ir atogrąžų miškų išsaugojimu. 
Didelei mano nuostabai — jie sunerimo. Kadangi bijojo, kad prabi- 
lus sumenks mokymo reikšmė ir pavojuje atsidurs mano remiamos 
ne pelno organizacijos. Dauguma mūsų padėjo Amazonijos gentims 
ginti jų žemes nuo naftos kompanijų, o jei aš prisipažinsiu, aiškino 
man, sumenkinsiu pasitikėjimą savim ir pakenksiu visam judėjimui. 
Kai kurie netgi grasino daugiau manęs neberemti. 

Taigi vėl mečiau rašyti. Vietoj to ėmiau vežioti žmones į Amazo- 
nijos gilumą ir rodyti jiems vietas ir gyventojus, beveik nepaliestus 
šiuolaikinio pasaulio. Būtent ten ir buvau 2001 metų rugsėjo 11 dieną. 

32 SKYRIUS 


Rugsėjo 11-oji ir 
jos padariniai man 


2001 metų rugsėjo 10 dieną keliavau žemyn upe Ekvadoro Amazo- 
nės regionu kartu su Shakaimu Chumpi, mano knygos „Šuarų dva- 
sia“ bendraautoriumi. Lydėjome šešiolika amerikiečių į džiungles 
pas šuarų bendruomenę. Žmonės atvyko sužinoti apie vietinius ir 
padėti jiems išsaugoti atogrąžų miškus. 

Shakaimas kovojo neseniai pasibaigusiame Peru ir Ekvadoro konf- 
likte. Dauguma didžiųjų valstybių-naftos vartotojų niekada negir- 
dėjo apie šį karą, o kariaujama buvo tam, kad jie būtų aprūpinti naf- 
ta. Nors siena tarp Peru ir Ekvadoro daugybę metų buvo ginčytina, 
sprendimas dėl to tapo būtinas visai neseniai. Šios skubos priežastis 
buvo ta, kad naftos kompanijos norėjo žinoti, su kuria šalimi reikėtų 
derėtis dėl teisių į tam tikrus nafta turtingų žemių sklypus. Sienos 
turėjo būti nustatytos. 

Šuarai sudarė pirmąją Ekvadoro gynybos liniją. Jie pasirodė esan- 
tys aršūs kovotojai, dažnai laimintys prieš gausesnes ir geriau gin- 
kluotas pajėgas. Šuarai nieko nežinojo apie už karo slypinčią politiką, 

apie tai, kad karo pabaiga atvers duris naftos kompanijoms. Jie kovo- 
jo, nes buvo kilę iš kovotojų genties ir nenorėjo į savo žemes įsileisti 
užsienio kareivių. 

Mums irkluojant upe ir dairantis į čerškiančias viršum galvų papū- 
gas, paklausiau Shakaimo, ar taikos sutarties vis dar laikomasi. 

— Taip, — atsakė jis, — tačiau bijau, kad turiu jums pasakyti, jop 
dabar ruošiamės kariauti su jumis. 

Jis ėmė aiškinti, kad, žinoma, neturi omenyje manęs ar žmonių 
grupėje. 

- Jūs esate mūsų draugai, - patikino jis mane. 

Pasak jo, jis kalbėjo apie mūsų naftos kompanijas ir karines pa- 
jėgas, kurios atvyks į džiungles jų ginti. 

— Mes matėm, kaip jie pasielgė su gvaranių gentimi. Iškirto jų 
miškus, užteršė upes ir išžudė daugybę žmonių, ir vaikų taip pat. 
Dabar gvaraniai kaip gentis beveik neegzistuoja. Neleisime, kad ir 
su mumis taip nutiktų. Neleisime į savo teritoriją naftos kompanijų 
taip pat kaip neleidome perujiečių. Mes visi prisiekėme kovoti iki 
paskutinio žmogaus“. 

Tą naktį mūsų grupė sėdėjo prie ugnies nuostabiame šuarų name, 
pastatytame iš suskaldyto bambuko skersjuosčių ir uždengto nen- 
driniu stogu. Aš papasakojau apie savo pokalbį su Shakaimu. Visi 
spėliojome, kiek žmonių pasaulyje galvoja panašiai dėl mūsų naftos 
kompanijų ir mūsų šalies. Kiek dar, kaip šuarai bijo, kad įžengsime 
įjų gyvenimus ir sugriausime jų kultūrą, atimsime žemes? Kiek dar 
mūsų nekenčia? 

Kitą rytą nuėjau į nedidelį biurą, kuriame laikėme radiją. Man rei- 
kėjo susitarti, kad po keleto dienų atskristų pilotai ir mus pasiimtų. 
Kalbėdamasis su jais išgirdau šaukiant: 

— Dieve mano! - sušuko žmogus, su kuriuo kalbėjausi. - Niujorką 
užpuolė! 

Jis pagarsino radijo imtuvą, kuris fone transliavo muziką. Per 
pusvalandį išgirdome nuodugnią ataskaitą apie tai, kas įvyko Jung- 
tinėse Valstijose. Kaip ir kitiems, man tai buvo akimirka, kurios 
niekada nepamiršiu. 


£ Daugiau apie gvaranius ieškokite: Joe Kane, Savages. New York, Alfred A. Knopf, 1995. 

Kai grįžau namo į Floridą, žinojau, kad turiu aplankyti „Ground 
Zero“, buvusią Pasaulio prekybos centro bokštų vietą, todėl susita- 
riau dėl skrydžio į Niujorką. Užsiregistravau savo viešbutyje anks- 
tyvą popietę. Buvo netikėtai švelni ir saulėta lapkričio diena. Kupi- 
nas entuziazmo vaikščiojau Centriniame parke, o vėliau pasukau į 
tą miesto dalį, kurioje anksčiau praleisdavau daugybę laiko, į vietą 
šalia Volstryto, dabar žinomą kaip „Ground Ž.ero“. 

Priėjus entuziazmą pakeitė siaubas. Vaizdai ir kvapai buvo pri- 
bloškiantys — nejtikėtini griuvėsiai, persisukę ir aptirpę kažkada 
didingų pastatų griaučiai, šiukšlės, troški dūmų, aprūkusių kons- 
trukcijų ir svylančios mėsos smarvė. Visa tai mačiau per televizorių, 
tačiau būnant čia viskas atrodė kitaip. 

Buvau tam nepasiruošęs - ypač žmonėms. Buvo praėję jau du mė- 
nesiai, o jie vis dar stovėjo aplinkui — tie, kurie netoliese dirbo ir gy- 
veno, tie, kurie liko gyvi. Šalia savo mažos batų taisyklos stoviniavo 
egiptietis purtydamas galvą, tarsi vis dar negalėdamas patikėti: 

— Negaliu prie to priprasti, - murmėjo jis. — Praradau daugybę 
klientų, daug draugų. Mano sūnėnas čia žuvo. 

Jis parodė į žydrą dangų: 

— Man rodos, kad mačiau jį šokant. Nežinau... Tiek daug žmonių 
iššoko susikibę už rankų, mojuodami jomis, tarsi galvodami, kad 
gali skristi. 

Mane stebino tai, kaip žmonės Niujorke kalba vieni su kitais. Ir ne 
tik kalba. Jų akys susitinka, jie keičiasi nors ir liūdnais, bet kupinais 
užuojautos žvilgsniais, nedrąsiomis šypsenomis, bylojančiomis dau- 
giau nei milijonas žodžių. 

Tačiau buvo dar kažkas, vietos pajauta. Iš pradžių negalėjau su- 
vokti, kas tai, tačiau staiga man toptelėjo — šviesa. Tomis dieno- 
mis, kai aš lankiausi šioje miesto dalyje rinkdamas pinigus IPS, 
kai kurdavau strategijas su savo investicijų bankininkais „Win- 
dows on the World“ restorane, Žemutinis Manhatanas buvo tamsus 
tarpeklis. Norėdamas pamatyti šviesą, turėdavai pakilti aukštai, į 
pačią Pasaulio prekybos centro viršūnę. Dabar šviesa liejosi į ga- 
tvę. Kanjonas buvo išsprogdintas ir mus, stovinčius gatvėje prie 
griuvėsių, šildė saulės šviesa. Negalėjau nepagalvoti, ar tai dangus 

ir šviesa padėjo Žmonėms atverti savo širdis. Jaučiausi kaltas vien 
taip galvodamas. 

Prie Trejybės bažnyčios pasukau už kampo ir nusileidau Vols- 
trytu žemyn. Atgal į senąjį, šešėliuose nugrimzdusį Niujorką. Nei 
dangaus, nei šviesos. Šaligatviu, nekreipdami vienas į kitą dėmesio, 
skubėjo žmonės. Ant vairuotojo, kurio automobilio variklis užgeso, 
rėkė policininkas. 

Atsisėdau ant pirmų pasitaikiusių laiptelių. Namo numeris buvo 
keturioliktas. Iš visų garsų išsiskyrė didžiulių ventiliatorių ar oro 
pūstuvų gaudimas. Atrodė, tarsi jis kiltų iš masyvių akmeninių 
Niujorko biržos pastato sienų. Aš stebėjau žmones. Jie stumdėsi 
aukštyn ir žemyn gatve, ėjo iš savo biurų namo arba traukė į barą 
ar restoraną aptarti reikalų. Keletas ėjo kartu ir kalbėjosi. Tačiau 
dauguma buvo vieniši ir tylūs. Bandžiau pažvelgti kam nors į akis, 
tačiau man nepavyko. 

Mano dėmesį atkreipė automobilio signalo gausmas. Iš biuro iš- 
bėgo žmogus ir nuspaudė signalizacijos mygtuką, ji nutilo. Aš įkišau 
ranką į kišenę ir išsitraukiau sulankstytą lapelį su duomenimis. 

O tada pamačiau jį. Jis kiūtino gatve, žiūrėdamas sau po kojomis. 
Jis buvo apžėlęs žila susivėlusia barzda ir vilkėjo nešvarų lietpaltį, 
ypač išsiskiriantį šią šiltą popietę Volstryte. Žinojau, kad jis afga- 
nistanietis. 

Jis žvilgtelėjo į mane. O tada, akimirką sudvejojęs, ėmė lipti laip- 
tais. Mandagiai linktelėjo ir atsisėdo šalia, palikdamas tarp mūsų 
nedidelį tarpą. Jis žiūrėjo tiesiai priešais save, todėl supratau, kad 
pokalbį pradėti teks man: 

— Graži popietė. 

— Nuostabi, — jo akcentas buvo stiprus. — Tokiais laikais reikia 
saulės šviesos. 

— Dėl Pasaulio prekybos centro? 

Jis linktelėjo. 

- Jūs iš Afganistano? 

Jis pažvelgė į mane: 

— Nejaugi taip akivaizdu? 

— Aš daug keliavau. Ką tik buvau Himalajuose, Kašmyre. 

— Kašmyras, - jis timptelėjo sau už barzdos. - Kariauja. 

— Taip, Indija ir Pakistanas, induistai ir musulmonai. Imi abejoti 
religija, ar ne? 

Mūsų akys susitiko. Jo buvo tamsiai rudos, beveik juodos. Jos 
man pasirodė išmintingos ir liūdnos. Jis vėl nusisuko į Niujorko bir- 
žą. Ilgu gumbuotu pirštu parodė į pastatą. 

- Galbūt, — sutikau aš, - dėl visko kalta ekonomika, o ne religija. 

— Buvote karys? 

Negalėjau sulaikyti tylaus juoko: 

— Ne. Ekonomikos konsultantas, — padaviau jam popierių su sta- 
tistiniais duomenimis. - Štai mano ginklai. 

Jis ištiesė ranką ir paėmė popierių: 

— Skaičiai. 

— Pasaulinė statistika. 

Jis pažiūrėjo į popierių, o tada nusijuokė: 

— Aš nemoku skaityti. 

Atidavė lapelį atgal. 

— Skaičiai mums sako, kad pasaulyje iš bado kasdien miršta dvi- 
dešimt keturi tūkstančiai žmonių. 

Jis tyliai švilptelėjo, truputį pagalvojo ir atsiduso: 

— Aš galėjau būti vienas iš jų. Turėjau nedidelę granatmedžių 
plantaciją prie Kandaharo. Atvažiavo rusai, o modžahedai slėpėsi 
už medžių ir drėkinimo grioviuose, — jis pakėlė rankas, lyg laikyda- 
mas ginklą. — Tykojo pasaloje. Visi mano medžiai ir grioviai buvo 
sunaikinti. 

— Ką jūs darėte? 

Jis parodė galva į mano laikomą lapelį: 

— Ar jame yra elgetų? 

Elgetų ten nebuvo, tačiau aš prisiminiau: 

— Maždaug aštuoniasdešimt milijonų visame pasaulyje. 

— Aš buvau vienas iš jų, - jis papurtė galvą ir nugrimzdo į savo 
mintis. Sėdėjome tylėdami kelias minutes, tada jis vėl prabilo: - Man 
nepatiko elgetauti. Mano vaikas mirė. Ėmiau auginti aguonas. 

- Opiumą? 

Jis gūžtelėjo pečiais: 

— Vandens nėra, medžių nėra. Vienintelis būdas išmaitinti šeimą. 

Aš pajutau gumulą gerklėje, slegiantį kaltės tr liūdesio mišinį. 

— Opiumo auginimą mes vadiname blogiu, tačiau dauguma mūsų 
turtingiausių žmonių susikrovė turtus prekiaudami narkotikais. 

Jo akys susitiko su manosiomis ir, atrodė, kiaurai pervėrė sielą: 

— Tu buvai karys, — pareiškė jis ir linktelėjo galva, tarsi patvirtin- 
damas akivaizdų dalyką. 

Tada lėtai atsistojo ir nuklibinkščiavo laiptais. Norėjau, kad pasi- 
liktų, tačiau jaučiausi bejėgis ką nors pasakyti. Vis dėlto sugebėjau 
atsistoti ir nusekiau jam iš paskos. Laiptų apačioje mane sustabdė 
ženklas. Jame buvo pastato, ant kurio laiptų sėdėjau, atvaizdas. Vir- 
šuje praeiviams buvo pranešama, kad šis ženklas pastatytas Niujor- 
ko „Paveldo kelių“. Jame buvo rašoma: 


„Halikarnaso mauzoliejus, pastatytas ant Šv. Morkaus varpinės 
Venecijoje, stūksantis Volstryto ir Brodvėjaus gatvių kampe - 
štai tokia 14-ojo Volstryto namo architektūros idėja. Savo laiku 
šis namas buvo aukščiausias banko pastatas. 539 pėdų“ aukščio 
dangoraižyje buvo įsikūrusi vyriausioji Bankininkų fondo 
valdyba, viena turtingiausių finansinių šalies institucijų“ 


Stovėjau priblokštas ir žvelgiau į pastatą. Praėjusio amžiaus pabai- 
goje 14 numeriu pažymėtas Volstryto namas atliko tą patį vaidime- 
nį, kurį vėliau perėmė Pasaulio prekybos centras — jis buvo jėgos 
ir ekonominio viešpatavimo simbolis. Jame taip pat buvo įsikūręs 
Bankininkų fondas, viena iš įstaigų, finansavusių mano energetikos 
kompaniją. Tai buvo esminė mano paveldo dalis - kareivio, kaip tai- 
kliai pastebėjo afganistanietis, paveldo dalis. 

Tai, kad šią dieną šnekėjausi su juo, atrodė it keistas sutapimas. 
Sutapimas. Šis žodis privertė mane stabtelėti. Pagalvojau, kaip reak- 
cija į sutapimus formuoja mūsų gyvenimus. Kaip man reaguoti į šį 
sutapimą? 

Eidamas dairiausi minioje, tačiau niekur jo nemačiau. Prie kito 
pastato stūksojo didžiulė skulptūra, suvyniota į mėlyną plastiką. Ant 


* Pėda (angl. foor, ft) - nesisteminis ilgio vienetas, lygus 0,3048 metro (red. past.). 

pastato akmens buvo išraižyta, kad tai Federalinė rotušė, 26 Vols- 
tryto namas, kuriame 1789 metų balandžio 30 dieną George'as Was- 
hingtonas prisiekė kaip pirmasis Jungtinių Valstijų prezidentas. Tai 
buvo būtent ta vieta, kurioje pirmasis žmogus prisiėmė atsakomybę 
saugoti žmonių gyvenimą, laisvę ir laimės siekį. Taip arti „Ground 
Zero“, taip arti Volstryto. 

Pasukau į Pušų gatvę. Čia atsidūriau priešais „Chase“ banko, 
pastatyto Davido Rockefellerio, būstinę. Šis bankas sėjo naftos pi- 
nigus, kurių derliumi naudojosi tokie žmonės kaip aš. Šis bankas, 
įstaiga, kuri tarnavo ESams ir skatino globalios imperijos kūrimą- 
si, buvo tarsi korporacijų valdžios simbolis. 

Prisiminiau skaitęs, kad Pasaulio prekybos centras buvo septin- 
tajame dešimtmetyje pradėtas Davido Rockefellerio projektas ir 
kad pastaruoju metu šis pastatų kompleksas buvo tapęs našta. Jis 
buvo nepritaikytas moderniems optiniams kabeliams ir interneto 
technologijoms, turėjo neefektyvią bei brangią liftų sistemą. Šie 
du bokštai buvo vadinami Deividu ir Nelsonu. Dabar kliūtis buvo 
pašalinta. 

Ėjau lėtai, beveik nenoromis. Nepaisant šiltos popietės, jutau šal- 
tuką ir suvokiau, kad mane apėmė keistas susirūpinimas, nuojauta. 
Negalėjau įvardinti priežasties ir bandžiau to atsikratyti paspartin- 
damas žingsnį. Vėl susivokiau žiūrįs į tą rūkstančią skylę, išsiklai- 
piusį metalą, didžiulį žemės randą. Atsirėmiau į griuvimo išvengusį 
pastatą ir spoksojau į tą duobę. Bandžiau įsivaizduoti žmones, bė- 
gančius iš griūvančio bokšto, ir skubančius jų gelbėti gaisrininkus. 
Bandžiau galvoti apie iššokusiuosius, apie jų neviltį, tačiau man 
sunkiai sekėsi. 

Vietoj to aš mačiau Osamą bin Ladeną, gaunantį pinigus ir mi- 
lijonus dolerių kainuojančius ginklus iš žmogaus, dirbančio kon- 
sultacinėje bendrovėje, sudariusioje sutartį su Jungtinių Valstijų 
vyriausybe. Tada pamačiau save, sėdintį prie kompiuterio su tuščiu 
vaizduokliu. 

Apsidairiau aplinkui, nukreipiau žvilgsnį nuo „Ground Zero“ į 
Niujorko gatves, kurios išvengė gaisro ir po truputį grįžo prie įpras- 
to gyvenimo. Pasvarsčiau, ką vaikštantys gatvėmis žmonės galvoja 

apie visa tai -- ne tik apie sugriautus bokštus, bet ir apie sunaikintas 
granatmedžių plantacijas ir dvidešimt keturis kasdien badaujančius 
tūkstančius. Ar jie iš viso apie tai galvoja, ar gali atsiplėšti nuo savo 
darbų, degalus ryjančių automobilių ir paskolų įmokų bent tam, kad 
pamąstytų apie indėlį į pasaulį, kurį jie palieka savo vaikams. Ką 
jie žino apie Afganistaną — ne rodomą per televizorių Afganistaną, 
pilną JAV kariškių palapinių ir tankų, bet apie to seno Žmogaus 
Afganistaną? Ką galvoja tie dvidešimt keturi kasdien mirštantys 
tūkstančiai? 

O tada vėl pamačiau save, sėdintį prieš tuščią ekraną. 

Nukreipiau dėmesį į „Ground Zero“. Tą akimirką buvau tikras tik 
dėl vieno dalyko: mano šalis galvoja apie kerštą ir telkia dėmesį į to- 
kias valstybes kaip Afganistanas. Tačiau mąsčiau ir apie kitas pasau- 
lio šalis, kuriose žmonės nekenčia mūsų kompanijų, mūsų armijos, 
mūsų politikos ir mūsų žygio globalios imperijos link. 

O kaip Panama, Ekvadoras, Indonezija, Iranas, Gvatemala, di- 
džioji Afrikos dalis? | 

Atsišliejau nuo sienos, į kurią buvau atsirėmęs, ir nuėjau. Nedide- 
lis, tamsaus gymio žmogus mojavo laikraščiu ir kažką šaukė ispa- 
niškai. Aš stabtelėjau. 

— Venesuela ant revoliucijos ribos! - rėkė jis pro automobilių triukš- 
mą, garso signalus ir žmonių minią. 

Nusipirkau iš jo laikraštį ir kurį laiką stovėjau, peržvelgdamas 
straipsnį. Jis buvo apie Hugo Chavezą, demokratiškai išrinktą, an- 
tiamerikietiškai nusiteikusį Venesuelos prezidentą, ir apie užslėptą 
neapykantą, kurią Lotynų Amerikoje sukėlė JAV politika. 

Kas vyksta Venesueloje? 

33 SKYRIUS 


LBA 


Venesuela: išgelbėta 
Saddamo 


Daug metų stebėjau Venesuelą. Ji buvo klasikinis pavyzdys šalies, 
greitai praturtėjusios iš naftos. Ji taip pat buvo neramumų, kuriuos 
kursto iš naftos įgytas turtas, prarajos tarp turtuolių ir vargšų pavyz- 
dys ir tipiška begėdiškai korporatokratijos išnaudojama šalis. Vene- 
suela tapo įsikūnijimu tos vietos, kurioje senojo kirpimo ESai, tokie 
kaip aš, susiliejo su naujo tipo korporatokratija. 

Įvykiai, apie kuriuos skaičiau tądien laikraštyje, buvo tiesioginiai 
1998 metų rinkimų padariniai, kai Venesuelos vargšai ir benamiai 
pribloškiančia persvara išsirinko Hugo Chavezą prezidentu“. Jis tuč- 
tuojau ėmėsi drastiškų priemonių, perėmė teismų ir kitų institucijų 
kontrolę, paleido Venesuelos Kongresą. Jis pasmerkė Jungtines Vals- 
tijas už „begėdišką imperializmą“, tvirtai pasisakė prieš globalizaci- 
ją ir priėmė Angliavandenilių įstatymą, kuris net savo pavadinimu 
priminė tą, kurį Ekvadorui siūlė Jaime Roldosas prieš sudūžtant jo 
lėktuvui. Įstatymas padvigubino užsienio naftos kompanijų mokes- 
čius. O tada Chavezas nusispjovė į tradicinę valstybei priklausančios 


* Venezuela on the Brink, editorial, In New York Times, December 18, 2002. 

naftos kompanijos „Petroleos de Venezuela“ nepriklausomybę ir pa- 
keitė jos vadovybę sau ištikimais žmonėmis“. 

Venesuelos nafta pasaulio ekonomikai itin svarbi. 2002 metais 
šalis buvo ketvirta pagal dydį naftos eksportuotoja pasaulyje ir tre- 
čia pagal dydį Jungtinių Valstijų tiekėja“". „Petroleos de Venezuela“ 
turėjo keturiasdešimt tūkstančių darbuotojų ir 50 milijardų JAV do- 
lerių pelno už naftos pardavimą. Jos produkcija sudarė 80 procentų 
Venesuelos eksporto. Tai svarbiausias Venesuelos ekonomikos fak- 
torius““". Perimdamas šią pramonę Chavezas tapo vienu svarbiausių 
pasaulio asmenų. 

Dauguma venesueliečių palaikė tai likimu, prieš aštuoniasdešimt 
metų prasidėjusio proceso išsipildymu. 1922 metų gruodžio 14 dieną 
netoli Marakaibo iš žemės išsiveržė didžiulis naftos fontanas. Kas- 
dien, tris dienas iš eilės į orą buvo išpurkšta šimtas tūkstančių bare- 
lių nevalytos naftos ir šis įvykis pakeitė Venesuelą visiems laikams. 
1930 metais šalis buvo didžiausia naftos eksportuotoja pasaulyje. 
Venesuela laikė naftą visų savo problemų sprendėja. 

Per kitus keturiasdešimt metų pajamos už naftą pavertė Venesue- 
lą iš vienos skurdžiausių pasaulio tautų į vieną turtingiausių Pietų 
Amerikos valstybių. Pakilo visi gyvybiškai svarbūs šalies statistikos 
rodikliai: sveikatos apsaugos, išsilavinimo, darbo, gyvenimo truk- 
mės ir kūdikių gimstamumo. Verslas klestėjo. 

1973 metų OPEC naftos embargo metu degalų kainos šovė į viršų 
ir Venesuelos biudžetas buvo viršytas keturis kartus. Darbo ėmėsi 
ESai. Tarptautiniai bankai užliejo šalį paskolomis, kurios apmokėjo 
didžiulius infrastruktūros ir industrinius projektus bei didžiausius 
žemyne dangoraižius. Aštuntajame dešimtmetyje pasirodė korpora- 
cijų ESai. Jiems tai buvo ideali proga pagaląsti nepatyrusius dantis. 
Vidurinioji Venesuelos klasė tapo pakankamai apčiuopiama, atsira- 
do paruošta rinka plačiai įvairių produktų pasiūlai, tačiau vis dar 


* The Revolution Will Not Be Televised, režisieriai Kim Bartley ir Donnacha O'Briain (kartu su 
„Irish Film Board“, 2003 m.). Prieiga per internetą: www.chavezthefilm.com. 


** Venezuelan President Forced to Resign, In Associated Press, April 12, 2002. 


*** Simon Romero, Tenuous Truce in Venezuela for the State and its Oil Company, In New York 
Times, April 24, 2002. 

buvo ir pakankamai didelis skurdžių, tinkamų dirbti prakaito spau- 
dimo fabrikuose, skaičius. 

Naftos kainos krito ir Venesuela negalėjo susimokėti savo skolų. 
1989-aisiais TVF įvedė griežtus ekonominius apribojimus bei ėmė 
spausti Karakasą remti korporatokratiją ir kitais būdais. Venesuelie- 
čiai atsakė smurtu; riaušių metu žuvo daugiau kaip du šimtai žmo- 
nių. Naftos, kaip neišsenkančio gėrybių šaltinio, iliuzija žlugo. Tarp 
1978-ųjų ir 2003-ųjų vidutinės pajamos vienam žmogui Venesueloje 
krito keturiasdešimčia procentų“. 

Didėjant skurdui, augo ir pasipiktinimas. Atsirado poliarizacija — 
vidurinioji klasė buvo nusistačiusi prieš skurdžius. Radikaliai pa- 
sikeitė ir demografinė situacija, kaip dažnai atsitinka šalyse, kurių 
ekonomika priklauso nuo naftos. Smunkanti ekonomika atsigriebė iš 
viduriniosios klasės, todėl daugelis tapo skurdžiais. 

Naujoji demografija išgrindė kelią Chavezui ir konfliktui sų Vašing- 
tonu. Išrinktas į valdžią naujasis prezidentas griebėsi veiksmų, metan- 
čių iššūkį Busho administracijai. Prieš pat rugsėjo 11-ąją Vašingtonas 
svarstė savo galimybes. ESai žlugo, ar ne metas atsiųsti šakalus? 

Tačiau rugsėjis pakeitė visus prioritetus. Prezidentas Bushas ir jo 
patarėjai ėmėsi raginti pasaulio bendruomenę remti JAV veiksmus 
Afganistane ir invaziją į Iraką. Be to, JAV ekonomika atsidūrė rece- 
sijoje. Venesuela buvo atidėta vėlesniam laikui. Vis dėlto buvo aišku, 
kad anksčiau ar vėliau Bushas su Chavezu susipeš. Kilus grėsmei 
Irako ir kitiems Artimųjų Rytų naftos tiekėjams, Vašingtonas negalės 
ilgai ignoruoti Venesuelos. 

Klajonės aplink „Ground Zero“ ir Volstrytą, susitikimas su senu 
afganistaniečiu ir straipsnis apie Chavezo Venesuelą privertė mane 
susidurti su tuo, ko vengiau tiek daug metų, ir įdėmiai pažvelgti į 
padarinius to, ką padariau per praėjusius tris dešimtmečius. Negalė- 
jau išsiginti savo vaidmens ar fakto, kad dirbdamas ESu paveikiau 
savo dukters kartą labai neigiamai. Žinojau, kad daugiau nebegaliu 
atidėlioti atpirkimo už tai, ką esu padaręs. Man reikia atvirai papa- 
sakoti apie savo gyvenimą — taip, kad padėčiau žmonėms prabusti 


* Bob Edwards, Whai Went Wrong with the Oil Dream in Venezuela, National Public Radio, In 
Morning Edition, July 8. 2003. 

ir suvokti, kas yra korporacijų valdžia ir kodėl tiek daug pasaulio 
mūsų nekenčia. 

Aš vėl pradėjau rašyti, tačiau supratau, kad mano pasakojimas pa- 
seno. Reikėjo jį atnaujinti. Svarsčiau, ar nenukeliavus į Afganistaną, 
Iraką ir Venesuelą ir neparašius šiuolaikinio komentaro apie šias tris 
šalis. Jos įkūnijo šiuolaikinio pasaulio būklės ironiją: kiekviena jų pa- 
tyrė politinės sumaišties traumą ir gavo anaiptol ne tobulus lyderius 
(žiaurų ir despotišką Talibaną, psichopatą Saddamą ir ekonomiškai 
neįgalų Chavezą), tačiau korporatokratija nė nesiruošė spręsti giles- 
nių šių šalių problemų. Atvirkščiai, ji ketino tik sunaikinti lyderius, 
stovinčius skersai kelio mūsų naftos politikai. Dauguma atžvilgių 
Venesuela buvo įdomiausias atvejis, nes kol vyko karinė invazija į 
Afganistaną ir buvo ruošiamas įsiveržimas į Iraką, administracijos 
požiūris į Chavezą liko mįslė. Kiek man žinoma, nebuvo keliamas 
klausimas, ar Chavezas yra tinkamas vadovas; buvo laukiama Va- 
šingtono reakcijos į vadovą, stojusį skersai kelio korporatokratijos 
žygiui globalios imperijos link. 

Kol radau laiko organizuoti tokią kelionę, aplinkybės vėl pasikei- 
tė. Darbas su ne pelno siekiančiomis organizacijomis 2002 metais 
keletą kartų atvedė mane į Pietų Ameriką. Prie kelionių į Amazoniją 
prisijungė venesueliečių šeima, kurios verslas bankrutavo valdant 
Chavezui. Tapome artimais draugais ir išgirdau jų tiesos dalį. Taip 
pat susitikau ir su pietų amerikiečiais iš kitos ekonominio spektro 
dalies, kurie Chavezą laikė gelbėtoju. Karakase besiplėtojantys įvy- 
kiai buvo tipiški ESų sukurtam pasauliui. 

2002 metų gruodį situacija Venesueloje ir Irake pasiekė lūžio taš- 
ką. Dvi šalys vystėsi į viena kitos papildymą. Irake sužlugo visos 
subtilios ESų ir šakalų pastangos priversti Saddamą paklusti ir da- 
bar ruošėmės galutiniam sprendimui — invazijai. Venesueloje Busho 
administracija ruošė Kermito Roosevelto iraniškąjį variantą. „The 
New York Times“ pranešė: 


„Šiandien šimtai tūkstančių venesueliečių išėjo į gatves prisidėti 


prie nacionalinio streiko, vykstančio jau dvidešimt aštunta diena, 
ir reikalauti prezidento Hugo Chavezo atsistatydinimo... 

Streikas, prie kurio prisijungė beveik 30 000 naftininkų, 
ilgiems mėnesiams pasėjo sumaištį šalyje, kuri yra penkta pagal 
dydį naftos tiekėja pasaulyje... 

Pastarosiomis dienomis streikas pasiekė aklavietę. Ponas 
Chavezas kartu su nestreikuojančiais darbuotojais bando 
normalizuoti padėtį valstybei priklausančioje naftos kompanijoje. 
Jo priešininkai, vadovaujami verslo ir profsąjungų lyderių, vis 
dėlto tiki, kad jų streikas privers žlugti tiek įmonę, tiek Chavezo 
vyriausybę"“ 


Būtent taip CŽV nuvertė Mossadeghą ir pakeitė jį šachu. Analogi- 
ja buvo akivaizdi. Atrodė, kad istorija po penkiasdešimties metų 
nejaukiai kartojasi. Praėjo penki dešimtmečiai, o nafta vis dar liko 
varomoji jėga. 

Chavezo rėmėjai vis dar dalyvavo susirėmimuose su jo prieši- 
ninkais. Buvo pranešta, kad keletas žmonių nušauta, daug sužeis- 
ta. Kitą dieną kalbėjausi su senu draugu, kuris daugelį metų tu- 
rėjo reikalų su šakalais. Jis, kaip ir aš, niekada tiesiogiai nedirbo 
jokiai vyriausybei, tačiau daugelyje šalių vykdė slaptas operacijas. 
Jis man papasakojo, kad Karakase jį susirado privatus rangovas ir 
pasiūlė kurstyti streikus ir papirkinėti karininkus (kurių didžioji 
dalis buvo apmokoma „Amerikų mokykloje“), kad jie sukiltų prieš 
išrinktą prezidentą. Jis pasiūlymo atsisakė, tačiau prisipažino man, 
kad „žmogus, priėmęs pasiūlymą, žinojo, ką daro“““. 

Naftos kompanijų valdytojai ir Volstrytas baiminosi naftos kai- 
nų kilimo ir Amerikos pelno smukimo. Atsižvelgiant į situaciją 
Artimuosiuose Rytuose, žinojau, kad Busho administracija daro 
viską, ką gali, kad nuverstų Chavezą. O tada pasirodė naujienų, 
kad jiems pasisekė — Chavezas buvo nuverstas. „The New York 


2 Ginger Thompson, Venezuela Strikers Keep Pressure on Chavez and Oil Exports, In New York 
Times, December 30, 2002. 


k Daugiau apie šakalus ir kitus samdomus smogikus ieškokite: P. W. Singer, Corporate Warriors: 
The Rise of the Privatized Military Industry. Ithaca, NY and London: Cornell University Press, 
2003; James R. Davis, Fortune's Warriors: Private Armies and the New World Order. Vancouver and 
Toronto, Douglas £: McIntyre, 2000; Felix I. Rodriguez and John Weisman, Skadow Warrior: The 
CIA Hero of 100 Unknown Battles. New York, Simon and Schuster, 1989. 

Times“ pasinaudojo šiuo įvykių posūkiu kaip galimybe pateikti is- 
torinę perspektyvą, taip pat nustatyti žmogų, kuris šiuolaikinėje 
Venesueloje suvaidino Kermito Roosevelto vaidmenį: 


„Jungtinės Valstijos <...> rėmė autoritarinius režimus Centrinėje 
ir Pietų Amerikoje šaltojo karo metu ir po jo, gindamos savo 
ekonominius ir politinius interesus. 

Mažytėje Gvatemaloje Centrinė žvalgybos valdyba 1954-ai- 
siais suorganizavo perversmą, nuvertusį demokratiškai išrinktą 
Vyriausybę ir keturis dešimtmečius rėmė dešiniųjų vyriausybių 
kovą prieš nedideles kairiųjų maištininkų grupeles. Žuvo apie 
200 000 civilių. 

Čilėje CŽV suorganizuotas perversmas padėjo į valdžią ateiti 
generolui Augusto Pinochetui, valdžiusiam nuo 1973-iųjų iki 
1990-ųjų. Peru trapi demokratinė Vyriausybė vis dar aiškinosi 
vaidmenį agentūros, rėmusios nuverstą ir gėdą užsitraukusį 
prezidentą Alberto K. Fujimori ir jo prastą šlovę pelniusį 
žvalgybos vadą Vladimiro L. Montesinosą. 

Jungtinės Valstijos turėjo įsiveržti į Panamą 1989-aisiais ir 
nuversti narkotikų baroną — diktatorių Manuelį A. Noriegą, kuris 
beveik dvidešimt metų buvo vertingas Amerikos žvalgybos 
informatorius. O bandymas devintajame dešimtmetyje sukurti 
neginkluotą opoziciją Nikaragvos kairiesiems bei parduoti Iranui 
ginklų už grynuosius baigėsi kaltinimais stambiems Reagano 
administracijos pareigūnams. 

Vienas iš tais laikais apklaustųjų buvo Otto J. Reichas, kovų 
Lotynų Amerikoje veteranas. Ponui Reichui nebuvo pareikšti 
jokie kaltinimai. Vėliau jis tapo Jungtinių Valstijų ambasadoriumi 
Venesueloje, o dabar prezidentas jį paskyrė Amerikos reikalų 
ministro pavaduotoju. Chavezo žlugimas — jo nuopelnas ir 
pasididžiavimas“. 


Jei ponas Reichas ir Busho administracija šventė perversmą prieš 
Chavezą, vakarėlį teko staiga nutraukti. Įvykiams pakrypus netikė- 


* Tim Weiner, A Coup by Any Other Name, In New York Times, April 14, 2002. 

ta linkme, Chavezas paėmė viršų ir nepraėjus nė septyniasdešimt 
dviem valandoms grįžo į valdžią. Skirtingai nei Mossadeghas Irane, 
Chavezas sugebėjo išlaikyti kariškius savo pusėje, nepaisant visų 
bandymų karininkus nuteikti prieš jį. Be to, jį palaikė ir galinga vals- 
tybinė naftos kompanija. „Petroleos de Venezuela“ nepaisė tūkstan- 
čių streikuojančių darbininkų ir atsilaikė. 

Viskam nusistovėjus, Chavezas dar labiau sugriežtino naftos 
kompanijos darbuotojų kontrolę, išvalė kariuomenę nuo keleto neiš- 
tikimų karininkų, kurie buvo įtikinti jį išduoti, ir daugumą svarbiau- 
sių priešininkų ištrėmė iš šalies. Jis pareikalavo dvidešimties metų 
kalėjimo dviem svarbiausiems opozicijos lyderiams, su Vašingtonu 
susijusiems slaptosios tarnybos agentams, kurie kartu su šakalais va- 
dovavo nacionaliniam streikui". 

Galų gale visi šie įvykiai baigėsi katastrofa Busho administracijai. 
Kaip pranešė „Los Angeles Times“; 


„Oficialūs Busho administracijos atstovai antradienį pripažino, kad 
jie keletą mėnesių svarstė, kaip pašalinti Venesuelos prezidentą 
Hugo Chavezą, padedant kariniams ir civiliams Venesuelos 
lyderiams... Administracija, vykdžiusi nepavykusį perversmą, 
turės pereiti kruopštų patikrinimą“"“ 


Buvo akivaizdu, kad žlugo ne tik ESų, bet ir šakalų veikla. 2003-iųjų 
Venesuela visiškai skyrėsi nuo 1953-iųjų Irano. Ar tai pranašingas 
ženklas, ar tik anomalija — ir ką Vašingtonas darys toliau? 

Buvau įsitikinęs, kad bent jau tą akimirką Venesuela išvengė 
rimtos krizės ir Chavezas buvo išgelbėtas tik Saddamo Husseino 
dėka. Busho administracija negalėjo vienu metu apžioti Afganista- 
no, Irako ir Venesuelos. Tam ji neturėjo nei karinės galios, nei poli- 
tinio palaikymo. Tačiau žinojau, kad tokios aplinkybės gali greitai 
pasikeisti ir artimoje ateityje prezidentui Chavezui teks susidurti su 
aršia opozicija. Vis dėlto Venesuela priminė, kad per penkiasdešimt 
metų nedaug kas pasikeitė — išskyrus rezultatą. 


* Venezuela Leader Urges 20 Years for Strike Chiefs, In Associated Press, February 22, 2003. 
** Paul Richter, U.S. Had Talks on Chavez Ouster. In Los Angeles Times, April 17, 2002. 

34 SKYRIUS 


Vėl Ekvadore 


Venesuela buvo klasikinis atvejis. Vis dėlto stebėdamas įvykius 
ten staiga suvokiau, kad tikrai reikšminga kova vyksta visai kito- 
je šalyje. Ji buvo reikšminga ne dėl to, kad kainavo daugiau dole- 
rių ar žmonių gyvybių, o dėl to, kad apėmė dalykus, viršijančius 
materialistinius imperijų kūrimo siekius. Šios fronto linijos tęsėsi 
už bankininkų, verslo vadybininkų ir politikų armijų ribų — giliai 
į pačią šiuolaikinės civilizacijos sielą. Ir jos egzistavo šalyje, kurią 
aš pažinojau ir mylėjau, kurioje pirmąkart dirbau Taikos korpuso 
savanoriu — Ekvadore. 

Nuo tada, kai pirmąkart čia apsilankiau 1968-aisiais, šalis išsivys- 
tė į tipišką korporacijų valdžios auką. Mano amžininkai, aš ir mūsų 
šiuolaikiniai korporaciniai atitikmenys sugebėjome atvesti šalį prie 
bankroto ribos. Skolinome jai milijardus dolerių, kad ji galėtų pasi- 
samdyti mūsų inžinerijos ir statybos kompanijas įgyvendinti projek- 
tus, padėsiančius klestėti tik turtingiausioms šalies šeimoms. Dėl to 
per pastaruosius tris dešimtmečius oficialus skurdo lygis išaugo nuo 
50 iki 70 procentų, nedarbas išaugo nuo 15 iki 70 procentų, viešo- 
ji skola — nuo 240 milijonų iki 16 milijardų dolerių, o nacionalinių 

resursų dalis, skirta vargingiausiems piliečiams, sumažėjo nuo 20 
procentų iki 6. Šiuo metu Ekvadoras turi paaukoti penkiasdešimt 
procentų savo biudžeto vien skoloms apmokėti — užuot padėjęs mili- 
jonams gyventojų, kurie atsidūrė už pavojingos skurdo ribos“. 

Situacija Ekvadore akivaizdžiai parodo, kad tai nebuvo konspi- 
racijos pasekmė, o procesas, kuris tęsėsi valdant ir demokratams, ir 
respublikonams, procesas, į kurį buvo įtraukti visi svarbiausi tarp- 
tautiniai bankai, nemažai korporacijų ir daugelio šalių tarptautinės 
pagalbos misijos. Jungtinių Valstijų vaidmuo buvo pagrindinis, ta- 
čiau mes neveikėme vieni. 

Per šiuos tris dešimtmečius tūkstančiai vyrų ir moterų prisidė- 
jo prie to, kad Ekvadoras tūkstantmečio pradžioje atsidūrė tokiose 
silpnose pozicijose. Keletas jų, kaip 1r aš, suvokė, ką daro, tačiau 
didžioji dauguma tiesiog vykdė užduotis, kurių juos išmokė verslo, 
inžinerijos ir teisės mokyklos. Sekė tokių viršininkų kaip aš pavyz- 
džiu, kurie savo godumu demonstravo sistemos pranašumus, 0 nuo- 
baudomis ir paskatinimais ragino į ją įsilieti. Tokie dalyviai savo 
vaidmenį laikė mažų mažiausiai maloniu, o kai kurie optimistiškai 
manė padedantys skurstančiai tautai. 

Nors ir nesuvokiantys, apgauti ir - dauguma atvejų — apsigavę, 
šie asmenys nebuvo jokio slapto sąmokslo dalis. Jie veikiau buvo 
sistemos, skatinančios pačią subtiliausią ir efektyviausią pasaulyje 
imperializmo formą, produktai. Nė vienam nereikėjo eiti ieškoti dar- 
buotojų, kuriuos galima papirkti ar įbauginti — jie jau buvo pasam- 
dyti kompanijų, bankų ir vyriausybės agentūrų. Kyšiais tapo algos, 
priedai, pensijos ir draudimo išmokos. Bauginimas buvo grindžia- 
mas socialiniais papročiais, spaudimu ir neištartais klausimais apie 
būsimą vaikų išsilavinimą. 

Sistemai stebėtinai sekėsi. Atėjus naujam tūkstantmečiui, Ekva- 
doras buvo įklimpęs kaip reikiant. Mes turėjome šalį savo valdžioje, 
kaip mafijos tėvas turi žmogų, kurio dukters vestuves rėmė ir ku- 
rio verslą jis remia. Kaip ir kiekvienas geras mafijozas, mes niekur 
neskubėjome. Galėjome būti kantrūs, žinodami, kad po Ekvadoro 


* Chris Jochnick, Perilous Prosperity, In New Internationalist, June 2001. Prieiga per internetą: 
http://www.newint.org/issue335/perilous.htm. 

atogrąžų miškais plyti naftos jūros, žinodami, kad tinkama diena 
Išauš. 

Ta diena išaušo, kai 2003 metų pradžioje savo „Subaru Outback“ 
važiavau iš Kito į Šelo miestelį. Chavezas įsitvirtino Venesueloje. Jis 
nepakluso Bushui ir laimėjo. Saddamas laikėsi savo ir į jo šalį tuoj 
turėjo būti įsiveržta. Naftos atsargos buvo išeikvotos iki žemiausio 
lygio per pastaruosius tris dešimtmečius, o perspektyvos pasisemti 
daugiau iš pirminių šaltinių buvo neaiškios — taigi tą patį rodė ir 
korporacijų balanso ataskaitos. Mums reikėjo kozirio. Atėjo laikas 
pareikalauti duoklės iš Ekvadoro. 

Važiuodamas pro didžiulę Pastasos upės užtvanką suvokiau, 
kad Ekvadore kova nebuvo vien tik klasikinė pasaulio turtingųjų ir 
vargstančiųjų, išnaudotojų ir išnaudojamųjų priešprieša. Šios fron- 
to linijos galų gale apibrėžė, kas mes esame kaip civilizacija. Mes 
buvome pasiruošę priversti šią mažą šalį atverti savo Amazonijos 
miškus naftos kompanijoms. Nuniokojimas būtų neišmatuojamas. 

Jei reikalausime grąžinti skolą, atgarsis viršys mūsų sugebėjimus 
jį suvokti ir suvaldyti. Nekalbama vien tik apie vietinių kultūrų, 
žmonių gyvybių, šimtų tūkstančių gyvūnų, reptilijų, žuvų, vabz- 
džių ir augalų, kuriuose gali slypėti iki šiol mums nežinomi vaistai, 
rūšių sunaikinimą. Nekalbama vien apie tai, kad atogrąžų miškai 
sugeria mirtinas šiltnamio efekto dujas, gaminamas mūsų pramo- 
nės, suteikia gyvenimui būtiną deguonį ir sukuria debesis, kurie 
gamina didžiąją dalį pasaulio gėlo vandens. Tai viršijo visus įpra- 
stus ekologų, gelbstinčių tokias vietas, argumentus ir palietė pačias 
mūsų sielos gelmes. 

Pro „Subaru“ langą žvelgdamas į miškų netekusius Andų šlai- 
tus, vietovę, kurioje mano tarnybos Taikos korpuse laikais klestėjo 
vešli augmenija, buvau nustebintas dar vieno dalyko. Man staiga 
toptelėjo, kad Ekvadoro kaip fronto linijos vaizdinys buvo giliai as- 
meniškas, kad, tiesą sakant, kiekviena šalis, kurioje teko dirbti, kie- 
kviena šalis, kurios išteklių troško imperija, buvo tokia pat svarbi. 
Aš prisirišau prie šios, ir prieraišumo šaknys slypėjo septintajame 
dešimtmetyje, kai praradau savo nekaltybę. Taigi situacija buvo ša- 
liška ir asmeniška. 

Nors IEkvadoro atogrąžų miškai yra itin vertingi, kaip ir vietiniai 
žmonės ir gyvūnai, jie nėra vertingesni už lrano dykumas ar Yamino 
protėvius beduinus. Nėra vertingesni nei Javos kalnai, Filipinų jūrų 
krantai, Azijos stepės, Afrikos savanos, Šiaurės Amerikos miškai, 
Arktikos ledynai ar šimtai kitų vietų, kurioms iškilo grėsmė. Kie- 
kviena iš jų — fronto linija, ir kiekviena iš jų priverčia mus leistis 
giliai į asmenines ir kolektyvines patirtis. 

Man priminė viską susumavusią statistiką: pajamų santykis tarp 
vienos penktosios pasaulio gyventojų turtingiausiose šalyse ir vie- 
nos penktosios pasaulio gyventojų skurdžiausiose šalyse 1960-ai- 
siais buvo 30 su I, o 1995-aisiais pakilo iki 74 su I“. Tačiau Pasaulio 
bankas, JAV Tarptautinės plėtros agentūra, TVF ir likusieji bankai, 
korporacijos ir vyriausybės, susijusios su tarptautine „pagalba“, vis 
dar aiškina mums, kad dirba savo darbą, ir progresas pasiektas. 

Atrodė, kad įvykiai Afganistane, Irake ir Venesueloje sulaikys mus 
nuo dar vieno konflikto, tačiau Ekvadore klostėsi visai kita situacija. 
Šiam karui nereika JAV armijos, nes kariaus keli tūkstančiai vietinių 
karių, ginkluotų tik mačetėmis, ietimis ir vienašūviais, užtaisomais 
per vamzdį šautuvais. Jie stos prieš šiuolaikinę Ekvadoro armiją, sau- 
jelę JAV specialiųjų pajėgų patarėjų ir šakalų, išdresuotų naftos kom- 
panijų samdinių. Tai bus karas, kaip ir 1995 metų Ekvadoro ir Peru 
konfliktas, apie kurį dauguma Jungtinių Valstijų gyventojų niekada 
neišgirs. Paskutinės žinios tik didino tokio karo tikimybę. 

2002-ųjų gruodį naftos kompanijos atstovai apkaltino vietinę ben- 
druomenę paėmus įkaitais jų darbuotojų komandą. Jie teigė, kad į tai 
įsivėlę kariai buvo teroristų grupuotės nariai, tariamai palaikantys 
ryšius su Al-Oaeda. Šį reikalą ypač komplikavo tai, kad naftos kom- 
panija nebuvo gavusi Vyriausybės leidimo gręžti. Tačiau kompanija 
teigė, kad jos darbuotojai turėjo teisę atlikti pradinius, paruošiamuo- 
sius tyrimus - šį teiginį po keletos dienų aistringai nuginčijo vietinių 
genčių atstovai, papasakoję savo istorijos versiją. 

Genties atstovai tvirtino, kad naftininkai įsiveržė į jiems uždraus- 
tą įžengti žemę. Kariai neturėjo ginklų ir jie negrasino naftininkams 
smurtų. Jie tik palydėjo naftininkus į savo gyvenvietę ir pavaišino 


* United Nations. Human Development Report. New York, United Nations, 1999. 


241 


juos valgiu ir čičia, vietiniu alumi. Kol lankytojai puotavo, kariai 
įtikinėjo darbininkų gidus irtis atgal. Gentis tvirtino, kad darbinin- 
kai jokiu būdu nebuvo laikomi prieš jų valią, jie galėjo išeiti kada 
panorėję. 

Važiuodamas keliu prisiminiau, ką 1990-aisiais man pasakojo šu- 
arai, kai pardavęs IPS grįžau padėti jiems išsaugoti savo miškus. 
„Pasaulis yra toks, apie kokį svajoji“, - sakė jie ir paaiškino, kad mes 
šiaurėje svajojome apie didžiulius pramonės kompleksus, daugybę 
automobilių ir dangoraižius. Dabar suvokėme, kad svajonė virto 
košmaru, kuris mus visus galop pražudys. 

„Pakeiskite tą svajonę“, — patarė man šuarai. Tačiau praėjo jau 
dešimtmetis ir nepaisant daugybės žmonių ir ne pelno siekiančių or- 
ganizacijų įdėto darbo, košmaras įgijo naują šiurpą keliantį mastą. 

Kai mano automobilis pagaliau įsuko į džiunglėse esantį Šelo 
miestelį, aš buvau skubiai nugabentas į susitikimą. Susirinkę vyrai 
ir moterys atstovavo daugeliui genčių: kičvoms, šuarams, ančua- 
rams, šiviarams ir zaparams. Kai kurie iš jų dienų dienas ėjo per 
džiungles, kiti atskrido mažais lėktuvėliais, už kuriuos sumokėjo 
nevyriausybinės organizacijos. Kai kurie segėjo savo tradicinius 
sijonėlius, buvo išsidažę veidus ir galvas pasidabinę plunksnomis, 
tačiau dauguma mėgdžiodami miestiečius vilkėjo laisvas kelnes, 
marškinėlius ir avėjo batus. 

Pirmieji kalbėjo bendruomenės, kaltinamos paėmus įkaitus, at- 
stovai. Jie papasakojo, kad vos darbininkams grįžus į naftos kompa- 
niją, į jų mažą bendruomenę atvyko per šimtas Ekvadoro kareivių. 
Genčių atstovai priminė mums, kad atogrąžų miškuose buvo kaip tik 
prasidėjęs ypatingasis sezonas — astrokarijų vaisių brendimo metas. 


2 Papildomos informacijos apie įkaitų situaciją ieškokite: Alan Zibel Natives SEC Redress for 
Pollution, In Oakland Tribune, December 10, 2002; Hoy (Ekvadoro laikraštis, leidžiamas Kile), 2003 
m. gruodžio 10-28 d. straipsniai; Achuar Free Eight Oil Hostages, In El Commercio (Kite leidžiamas 
laikraštis), 2002 m. gruodžio 16 d. (taip pat pranešta Reuters), Ecuador: Oil Firm Stops Work because 
Staff Seized, Demands Government Action ir Sarayacu - Indigenous Groups to Discuss Release of 
Kidnapped Oil Men, El Universo (Gvajakilyje, Ekvadore, išeinantis laikraštis). Priciga per internetą: 
http:/Awvww.eluniverso.com, 2002 m. gruodžio 24 d.; Juan Forrero, Seeking Balance: Growth vs. 
Culture in the Amazon, In New York Times, December 10, 2003. Šviežios, nuolat atnaujinamos 
informacijos apie Ekvadore gyvenančias Amazonės baseino gentis galima rasti Pachamama Alliance 
interneto puslapyje: http://www.pachamaina.org. 

Šio daugeliui kultūrų švento medžio vaisiai prinoksta vienąkart per 
metus ir duoda pradžią daugelio regiono paukščių, įskaitant ir retas 
bei nykstančias rūšis, poravimosi metui. Susispietę paukščiai tampa 
itin pažeidžiami. Gentys priėmė griežtus įstalymus, draudžiančius 
paukščių medžioklę šių vaisių sezono metu. 

— Karciviai negalėjo pasirinkti netinkamesnio laiko, — aiškino vie- 
na moteris. Jutau jos ir jos bendraminčių skausmą, kai jie liūdnai 
pasakojo, kaip kareiviai nepaisė jokių draudimų. 

Jie šaudė paukščius pramogai ir maistui. Negana to, nusiaubė šeimų 
sodus, bananų giraites, maniokų laukus, dažnai visiškai suardydami 
retą dirvožemį. Upėse jie žvejojo sprogmenimis ir valgė naminius 
gyvūnus. Jis konfiskavo vietinių medžiotojų šautuvus ir pučiamuo- 
sius vamzdelius, išsikasė netinkamus lauko tualetus, užteršė upes de- 
galais ir tirpikliais, seksualiai išnaudojo moteris ir atsisakė tinkamai 
pasirūpinti šiukšlėmis, kurios viliojo vabzdžius ir parazitus. 

— Mums liko du keliai, - pasakojo vyras. —- Galėjome kovoti arba 
sutramdyti savo išdidumą ir pasistengti atitaisyti padarytą žalą. 

Jis pasakojo, kaip jie bandė kompensuoti kariškių piktnaudžia- 
vimą ir skatino žmones atsisakyti maisto. Jis vadino tai pasninku, 
tačiau iš tikrųjų tai buvo savanoriškas badavimas. Seni žmonės ir 
vaikai nuo badavimo susirgo. 

Jie kalbėjo apie grasinimus ir kyšius. 

— Mano sūnus, - pasakojo moteris, - angliškai kalba taip pat gerai 
kaip ispaniškai ir dar moka keletą vietinių dialektų. Jis dirbo vertė- 
ju ir gidu ekologinio turizmo kompanijoje. Jie mokėjo jam neblogą 
algą. Naftos kompanija pasiūlė jam dešimteriopai daugiau. Ką jis 
galėjo padaryti? Dabar jis rašo laiškus, peikiančius savo ankstes- 
niąją kompaniją ir visus kitus, kurie stengiasi mums padėti, ir savo 
laiškuose vadina naftos kompanijas mūsų draugais. 

Ji nusipurtė, tarsi šuo, išlipęs iš vandens. 

— Jis daugiau ne mūsiškis. Mano sūnus... 

Atsistojo senas vyras, dėvintis tradicinį tukano plunksnomis pa- 
puoštą šamano galvos apdangalą. 

— Ar jūs žinote apie tuos tris, kuriuos išrinkome atstovauti mums 
kovoje su naftos kompanijomis, ir kurie žuvo sudužus lėktuvui? Na, 

aš nesiruošiu čia jums pasakoti to, ką kalba daugelis — kad naftos 
kompanijos kaltos dėl sudužimo. Tačiau galiu pasakyti tik tai, kad 
šios mirtys paliko mūsų organizacijoje didžiulę spragą. Naftos kom- 
panijos negaišo laiko ir ją užpildė savo žmonėmis. 

Kitas vyras išsiėmė kontraktą ir jį perskaitė. Jo sąlygos numatė 
didžiulės teritorijos perdavimą medienos kompanijai už tris šimtus 
tūkstančių dolerių. Sutartį pasirašė trys genties atstovai. 

— Tai nėra jų tikrieji parašai, — tarė jis. — Tikrai žinau, vienas 
jų - mano brolis. Tai dar vienas žmogžudystės būdas. Mūsų vadovų 
diskreditacija. 

Atrodė keista ir ironiška, kad visa tai vyksta Ekvadoro regione, 
kuriame naftos kompanijos dar net negavo leidimo gręžti. Jos gręžė 
daugybėje vietų aplinkui, ir vietiniai žmonės matė viso to padari- 
nius, buvo sugriauto kaimynų gyvenimo liudininkais. Sėdėdamas ir 
klausydamasis jų galvojau, kaip reaguotų mano šalies piliečiai, jei 
tokį susirinkimą parodytų CNN ar vakaro žinių laida. 

Susitikimai buvo nuostabūs, o atviri pasakojimai — keliantys neri- 
mą. Tačiau už formalios šių susitikimų ribos atsitiko dar kai kas. Per 
pertraukas, priešpiečių metu, vakare, kai kalbėdavausi su žmonėmis 
asmeniškai, jie manęs klausdavo, kodėl Jungtinės Valstijos grasina 
Irakui. Būsimas karas buvo aptariamas Ekvadoro laikraščių, paten- 
kančių į šį džiunglių miestelį, puslapiuose ir įvykių vertinimas buvo 
visiškai kitoks negu Valstijose. Žiniasklaidoje buvo nuorodų į Bushu 
šeimai priklausiusias naftos kompanijas ir „United Fruit“, į tai, kad 
viceprezidentas Cheney buvo vienas „Halliburton“ vadovų. 

Šie laikraščiai buvo skaitomi vyrams ir moterims, kurie nieka- 
da nelankė mokyklos. Tačiau tas dalykas rūpėjo visiems. Aš buvau 
Amazonijos atogrąžų miške, tarp neraštingų žmonių, kuriuos dau- 
gelis amerikiečių laikytų „atsilikusiais“ ar netgi „laukiniais“, tačiau 
buvau klausinėjamas tokių dalykų, kurie siekė pačią globalios im- 
perijos širdį. 

Važiuodamas atgal iš Šelo pro hidroelektrinės užtvanką aukštyn į 
Andus, mąsčiau apie skirtumą tarp to, ką išgirdau ir pamačiau Ekva- 
dore, ir prie ko buvau pripratęs Jungtinėse Valstijose. Atrodė, kad 
Amazonijos gentys gali mus daug ko išmokyti, kad nepaisant viso 

mūsų išsilavinimo ir daugybės valandų, praleistų skaitant žurnalus 
ir žiūrint televizijos žinias, mums trūko sąmoningumo, kurį jie buvo 
kažkaip atradę. Tai privertė mane pagalvoti apie „Kondoro ir erelio 
pranašystę“, kurią Pietų Amerikoje buvau girdėjęs daugybę kartų, 
bei apic panašias pranašystes, nugirstas kitose pasaulio vietose. 

Beveik kiekviena mano pažinta kultūra pranašavo, kad dešimta- 
jame praėjusio amžiaus dešimtmetyje įžengėme į ypatingos kaitos 
periodą. Himalajų vienuolynuose, šventosiose Indonezijos vietose, 
Šiaurės Amerikos rezervacijose, Amazonės tankmėse, Andų viršu- 
kalnėse ir senoviniuose Centrinės Amerikos majų miestuose girdė- 
jau, kad dabar išaušo ypatinga žmonijos istorijos akimirka, ir visi 
mes gimėme šiuo laiku, nes turime įvykdyti misiją. 

Pranašysčių pavadinimai ir žodžiai truputį skiriasi. Jose kalbama 
apie Naująjį amžių, Trečiąjį tūkstantmetį, Vandenio amžių, Penkto- 
sios saulės pradžią arba apie senųjų kalendorių pabaigą ir naujųjų pra- 
džią. Nepaisant skirtingos terminologijos, visos jos turi daug ko ben- 
dro ir „Kondoro ir erelio pranašystė“ beveik niekuo nuo jų nesiskiria. 
Joje kalbama, kad giliai istorijos rūkuose žmonijos bendruomenės 
išsiskyrė ir pasirinko skirtingus kelius: kondoro (atstovaujančio šir- 
džiai, intuicijai ir mistiškumui) ir erelio (atstovaujančio smegenims, 
racionalumui ir materialumui). Pasak pranašystės, 1490 metais du 
takai susilies ir erelio dėka kondoras atsidurs ant išnykimo ribos. O 
tada, po penkių šimtų metų, dešimtajame dešimtmetyje, prasidės nau- 
joji epocha, kai erelis ir kondoras turės galimybę susivienyti ir kartu 
sklęsti tame pačiame danguje, judėti tuo pačiu taku. Jei ir kondoras, ir 
erelis priims šią galimybę, jie pasieks nuostabiausių rezultatų. 

„Kondoro ir erelio pranašystę“ galima traktuoti įvairiai - įprastinė 
interpretacija teigia, kad joje išpranašautas vietinių genčių ir moks- 
lo technologijų susiliejimas, jin ir jan subalansavimas, susiejamos 
šiaurės ir pietų kultūros. Vis dėlto stipriausia šios pranašystės žinia 
yra susijusi su sąmone — ji sako, kad įžengėme į laikus, kai galime 
turėti naudos iš daugybės įvairių kelių ir būdų, kuriais matome save 
ir pasaulį, ir kad galime pasinaudoti jais kaip tramplinu į aukštesnius 
sąmoningumo lygmenis. Būdami žmonėmis, galime pabusti ir evo- 
liucionuoti į daug sąmoningesnes būtybes. 

Amazonijos kondoro žmonės aiškiai parodė, kad jeigu norime jų 
klausti apie žmogaus prigimtį naujajame tūkstantmetyje ir apie pa- 
siryžimą per artimiausius kelis dešimtmečius įvertinti ketinimus, 
turime atverti akis ir pamatyti savo veiksmų padarinius — erelio 
veiksmų padarinius - tokiose vietose kaip Irakas ir Ekvadoras. Mes 
turime save pažadinti. Mes, kurie esame pati galingiausia tauta is- 
torijoje, privalome liautis tiek daug jaudintis dėl „muilo operų“, fut- 
bolo rungtynių baigties, dėl ketvirčio balanso, „Dow Jones“ indekso 
vidurkio, ir turime iš naujo įvertinti, kas mes esame ir kur norime 
užauginti savo vaikus. Kita alternatyva -- nustoti savęs klausti pa- 
našių klausimų — yra tiesiog pernelyg pavojinga. 

35 SKYRIUS 


Praskleidus apgaulingą 
uždangą 


Vos tik grįžau iš Ekvadoro 2003-aisiais, JAV antrą kartą per dau- 
giau nei dešimtmetį įsiveržė į Iraką. ESams nepavyko. Nepavyko ir 
šakalams. Todėl vaikinai ir merginos buvo pasiųsti žudyti ir mirti 
dykumos smėlynuose. Invazija iškėlė vieną svarbų klausimą, tokį, 
apie kurį, mano manymu, pagalvos vos keletas amerikiečių — ką tai 
reikš karališkajai Saudų dinastijai. Jei Jungtinės Valstijos užimtų 
Iraką, kuris, apytiksliai paskaičiavus, turi daugiau naftos nei Saudo 
Arabija, nebereikės daugiau laikytis susitarimo, sudaryto su Saudų 
šeima aštuntajame dešimtmetyje, - sandorio, davusio pradžią Saudo 
Arabijos pinigų plovimo aferai. 

Saddamo galas, kaip ir Noriegos viešpatavimo pabaiga Panamoje, 
pakeis esamą padėtį. Panamos atveju mes tiesiog sugrąžinome savo 
marionetes, ėmėme kontroliuoti Kanalą, nepaisydami sutarties, ku- 
rią sudarė Torrijosas ir Carteris, sąlygų. Jei mes imsime kontroliuoti 
Iraką, ar sugebėsime suskaidyti OPEC? Ar Saudų šeimos reikšmė 
tarptautinėje naftos politikoje sumenks? Keletas žinovų jau klausė, 
kodėl Bushas užpuolė Iraką, užuot nukreipęs visus mūsų išteklius 

Al-Oaedos persekiojimui Afganistane. Ar pali būti taip, kad šios 
administracijos, šios naftininkų šeimos požiūriu, užsitikrinti naftos 
tiekimą bei statybos kontraktus yra daug svarbiau nei kovoti su te- 
roristais'? 

Buvo ir dar viena galima įvykių baigtis -- OPEC galėjo pabandyti 
vėl įtvirtinti savo valdžią. Jei Jungtinės Valstijos užimtų Iraką, kitos 
nalta turtingos šalys mažai ką prarastų pakeldamos naftos kainą ar/ir 
apribodamos tiekimą. Ši galimybė siejosi su kitu scenarijumi, kurio 
reikšmė suprantama tik nedideliam aukštesniajam tarptautiniam fi- 
nansiniam sluoksniui, tačiau jis galėtų nusverti geopolitinio balanso 
svarstykles ir sugriauti taip sunkiai korporatokratijos kurtą sistemą. 
Tai, tiesą sakant, galėjo būti vienintelė aplinkybė, kuri galėtų baigtis 
pirmosios pasaulyje globalios imperijos susinaikinimu. 

Globali imperija daugiausia remiasi tuo faktu, kad doleris yra 
standartinė pasaulio valiuta, o Jungtinių Valstijų pinigų kalykla turi 
teisę tuos dolerius spausdinti. Taip mes teikiame paskolas tokioms 
šalims kaip Ekvadoras puikiai žinodami, kad jos niekada negalės šių 
paskolų sugrąžinti. Tiesą sakant, mes net nenorime jų susigrąžinti, 
nes iš nemokumo pelnomės: tada galime pareikalauti to, kas taria- 
mai mums priklauso. Esant normalioms aplinkybėms, rizikuotume 
iššvaistyti savo kapitalą. Joks kreditorius negali sau leisti pernelyg 
daug nesusigrąžintų skolų. Tačiau mūsų aplinkybės nėra normalios. 
Jungtinės Valstijos spausdina auksu nepadengtą valiutą. Tiesą sa- 
kant, ji nepadengta niekuo, išskyrus pasauliniu pasitikėjimu mūsų 
ekonomika ir sugebėjimu skirstyti sukurtos mums remti imperijos 
pajėgas ir išteklius. 

Galimybė spausdinti pinigus suteikia didžiulę galią. Tai reiškia, 
kad, tarp daugelio kitų dalykų, galime toliau teikti paskolas, kurios 
niekada nebus sugrąžintos — ir kad patys galime kaupti didžiules 
skolas. 2003 metų pradžioje Jungtinių Valstijų nacionalinė skola 
viršijo stulbinamą 6 trilijonų sumą ir metų pabaigoje pagal planą 
turėjo siekti jau 7 trilijonus — apie 24 000 kiekvienam JAV piliečiui. 
Didžioji šios skolos dalis priklauso Azijos šalims, Kinijai ir Japoni- 
jai, kurios įsigyja JAV Iždo vertybinius popierius (iš esmės, skolos 
raštus) iš lėšų, sukauptų parduodant plataus vartojimo prekes — tarp 

jų ir elcktroniką, kompiuterius, automobilius, buitinius prietaisus, 
drabužius JAV ir pasaulinei rinkai“. 

Kol pasaulis priima dolerį kaip savo standartinę valiutą, ši didžiu- 
lė skola netampa rimta kliūtimi korporatokratijai. Tačiau, jei atsi- 
rastų kita dolerį pakeisianti valiuta, ir kai kurie Jungtinių Valstijų 
kreditoriai (pavyzdžiui, Japonija arba Kinija) nuspręstų pareikalauti 
skolų grąžinimo, situacija drastiškai pasikvistų. Jungtinės Valstijos 
staiga alsidurtų visiškai nesaugioje padėtyje. 

Iš tikrųjų tokios valiutos egzistavimas jau nebėra vien tariamas - į 
tarptautinę finansinę areną 2002 metų sausio 1-4)4 įžengė euras, ku- 
rio prestižas ir galia auga kas mėnesį. Euras siūlo neįprastą galimybę 
ir OPEC, jei ji ketintų keršyti už invaziją į Iraką ar dėl kokios nors 
kitos priežasties nuspręstų pasigalynėti su Jungtinėmis Valstijomis. 
OPEC sprendimas savo įprasta valiuta pasirinkti eurą, o ne dolerį, 
sukrėstų imperiją iki pat pamatų. Jei taip atsitiktų, ir jeigu abu mūsų 
pagrindiniai kreditoriai pareikalautų sumokėti skolą eurais, smūgis 
būtų milžiniškas. 

Apie tai galvojau 2003 metų balandžio 18 dienos rytą, Didįjį 
Penktadienį, eidamas iš savo namų į biuru paverstą garažą. Atsisė- 
dau prie stalo, įsijungiau kompiuterį ir, kaip esu įpratęs, atsidariau 
„The New York Times“ puslapį. Iššokusi antraštė sustatė viską į savo 
vietas. Tučtuojau pamiršau mintis apie naująją tarptautinių finansų 
realybę, nacionalinę skolą, eurus ir grįžau prie senosios profesijos. 
„JAV atiduoda „Bechtel“ pagrindinę Irako atstatymo darbų rangos 
sutartį“, — teigė antraštė. 

Straipsnyje buvo rašoma: „Busho administracija šiandien pado- 
vanojo San Franciske įsikūrusiai „„Bechtel“ grupei pirmąjį didelį 
kontraktą Irako atstatymui“ Toliau autorius pranešė skaitytojams, 
kad „performuodami savo šalį irakiečiai bendradarbiaus su Pasaulio 
banku ir Tarptautiniu valiutos fondu, įstaigomis, kurioms Jungtinės 
Valstijos turi didžiulę įtaką““.“ 

* Nacionalinės skolos statistika paimta iš Nacionalinės skolos biuro: www.publicdebt.treas.gov/opd/ 


opdpenny.htm; nacionalinių pajamų statistika paimta iš Pasaulio banko: www.worldbank.org/data/ 
databytopic/GNIPC.pdf 


** Elizabeth Becker and Richard A. Oppel, A Nation at War: Reconstruction. U.S. Gives Bechtel a 
Major Contract in Rebuilding Irag, In New York Times, April 18, 2003, prieiga per internetą: http:// 
www.nytimes.com/2003/04/18/international/worldspecial/18REBU.html. 

Didžiulę įtaką! Švelniai pasakyta. 

Alsidariuui kitų „The New York Times“ straipsnį — „Kompanija 
turi ryšių Vašingtone ir Irake“. Praleidau keletą pastraipų, kuriose 
buvo pakartojama ankstesniojo straipsnio inlormacija, ir perskaičiau 
Štai ką): 


„Bechtel“ turi ilgamečių ryšių su įtakingais nacionalinio saugumo 
sluoksniais... Vienas jų direktorių yra George'as P. Schultzas, 
buvęs prezidento Ronaldo Reagano valstybės sekretorius. Prieš 
prisijungdamas prie Reagano administracijos, ponas Schultzas, 
kuris dabar yra vyresnysis „Bechtel“* patarėjas, buvo kompanijos 
prezidentu ir dirbo kartu su Casparu W. Weinbergeriu, kuris prieš 
tai dirbo vienu iš San Franciske įsikūrusios kompanijos vadovų, 

o vėliau buvo paskirtas Gynybos sekretoriumi. Šiais metais 
prezidentas Bushas paskyrė „Bechtel“ vyriausiąjį vadovą Riley P. 
Bechtelį į Prezidento eksporto tarybą".“ 


Čia, šiuose straipsniuose, slypėjo šiuolaikinės istorijos, globalios 
imperijos plėtimosi santrauka. Tai, kas vyko Irake ir buvo aprašyta 
rytiniuose laikraščiuose, — rezultatas darbo, kurio mane prieš tris- 
dešimt penkerius metus išmokė Claudine ir kurį dirbo kiti vyrai ir 
moterys, sureikšminę save kaip ir aš anuomet. Tai apibūdino ir da- 
bartinį korporatokratijos žengimą kiekvieno pasaulio žmogaus pa- 
vergimo kelių. 

Šie straipsniai buvo apie 2003-iųjų metų invaziją į Iraką ir apie da- 
bar pasirašomas sutartis, skirtas mūsų kariuomenės sugriautos šalies 
atstatymui ir jos perkūrimui pagal šiuolaikinį, vakarietišką modelį. 
Tačiau 2003-iųjų balandžio 18-osios dienos naujienos netiesiogiai 
taip pat priminė aštuntojo dešimtmečio pradžią ir Saudo Arabijos 
pinigų plovimo aferą. Ji ir su ja susijusios sutartys sukūrė naujas 
pasaulines naftos išteklių tvarkymo taisykles, pakeitė geopolitiką ir 
sudarė sąjungą su Saudų karališkąja šeima, kuri užtikrino jų hege- 
moniją bei privertė juos žaisti pagal mūsų nustatytas taisykles. 


* Richard A. Oppel with Diana B. Henrigues, A Nation at War: The Contractor. Company Has Ties 
in Washington, and to Irag, In New York Times, April 18, 2003, prieiga per internetą: http://www. 
nytimes.com/2003/04/18/international/worldspecial/18CONT.himl. 

Skaitydamas šiuos straipsnius galvojau, kiek dar žmonių žino, 
kad Saddimas iki šiol vadovautų Irakui, jei būtų priėmęs tas pačias 
žaidimo taisykles kaip ir Saudai. Jis vis dar turėtų savo raketas ir 
chemijos pramonę, kurią jam būtume sukūrę ir kurią mūsų žmonės 
prižiūrėtų ir nuolat atnaujintų. Tai būtų buvusi labai miela sutartis — 
kaip ir Saudo Arabijoje. 

Iki šiol Žiniasklaida vengė viešinti šią istoriją. Tačiau šįkart to 
išvengta nebuvo. Tiesa, tai tebuvo vos užuomina, straipsniai tebu- 
vo menkutis tikrųjų įvykių šešėlis, tačiau visa tai po truputį buvo 
traukiama į dienos šviesą. Klausdamas savęs ar „New York Times“ 
staiga užėmė savarankišką poziciją, apsilankiau CNN internetinia- 
me puslapyje ir perskaičiau: „Bechtel gauną kontraktą Irake“. CNN 
straipsnis buvo labai panašus į paskelbtą „Times“, tik dar papildytas: 


„Kaip konkurentai įvairiu metu buvo paminėtos ir keletas kitų 
kompanijų. Jos ketino tapti arba pagrindiniais pretendentais, arba 
komandos dalimi. Tarp jų buvo ir „Kellog Brown £ Root“ (KBR), 
„Halliburton Co.“ padalinys - jos vadovu kažkada buvo dabartinis 
vicepre7identas Dickas Cheney... „Halliburton“ jau pelnė kontraktą 
skubiam Irako naftos pramonės atstatymui. Šio kontrakto vertė 
gali siekti 7 milijardus dolerių, o trukmė - dvejus metus“ 


Globalios imperijos plėtimosi istorija po truputį tapo žinoma. Tiesa, 
ne jos detalės ir ne tas faktas, kad tai buvo tragiška skolų, apgavys- 
čių, vergystės, išnaudojimo ir įžūlaus plėšimo istorija, paveikusi viso 
pasaulio žmonių protus, širdis, sielas ir nuskurdinusi jų išteklius. 
Niekur šiuose straipsniuose neužsimenama, kad 2003-iųjų metų 
įvykiai Irake buvo gėdingos istorijos tęsinys. Tie straipsniai taip pat 
neatskleidžia, kad šis reikalas, senas kaip pati imperija, dabar įgijo 
naują ir gąsdinantį mastą ir dėl šių laikų globalizacijos, ir dėl sub- 
tilumo jį atliekant. Tačiau nepaisant visų trūkumų, istorija nenoriai, 
bet aiškėja. 

Ši nenoriai aiškėjanti istorija palietė ir mane. Ji priminė mano as- 
meninę patirtį ir tuos daugybę metų atidėliojimo ją papasakoti. Aš 
labai ilgai jaučiau, kad turiu atlikti išpažintį, tačiau atidėliojau tai. 


Ž http://money.cnn.com/2003/04/17/news/companies/war-bechtel/index.htm. 

Žvelgdamas į pracitį matau, kad dvejonės, kaltė persekiojo mane nuo 
pat pradžių. Tai prasidėjo dar Claudine bute, prieš priimant spren- 
dimų išvykti į pirmąją kelionę į Indoneziją ir beveik nepaliaujamai 
persekiojo mane visus tuos metus. 

Taip pat supratau, kad, jeigu manęs nebūtų nuolat graužusios 
dvejonės, kaltė ir skausmas, niekada nebūčiau išsilaisvinęs. Būčiau 
giliai įklimpęs, kaip ir daugelis. Nebūčiau stovėjęs Mergelių salų pa- 
plūdimyje ir priėmęs sprendimo išeiti iš MAIN. Tačiau vis atidėlio- 
jau, kaip atidėlioja ir visa mūsų kultūra. 

Šios antraštės užsiminė apie didžiųjų korporacijų, tarptautinių 
bankų ir vyriausybių sąjungą, tačiau, kaip ir mano MAIN veiklos 
aprašas, palietė tik patį paviršių. Tai buvo tik padailinimai. Tikroji 
istorija turėjo mažai ką bendro su tuo faktu, kad svarbiausios sta- 
tybos tr inžinerijos kompanijos vėl gavo milijardus dolerių atstatyti 
šaliai pagal mūsų įsivaizdavimą - šaliai, kurios žmonės neturėjo nė 
menkiausio troškimo tą įsivaizdavimą atitikti — ar su tuo, kad eliti- 
nė grupė žmonių vėl pakartojo šimtmečių senumo piktnaudžiavimo 
aukšta vyriausybine padėtimi ritualą. 

Šis vaizdas pernelyg supaprastintas. Jis tvirtina, kad viskas, ko 
mums reikia, norint ištaisyti sistemos trūkumus, yra tiesiog paša- 
linti šiuos vyrus iš valdžios. Tai puikiai sutampa su sąmokslo teo- 
rijomis ir leidžia tiesiog išjungti televizorių ir viską pamiršti, pasi- 
tenkinti trečiaklasio supratimu apie istoriją: „jie“ pasirūpins viskuo, 
valstybės laivas plaukioti tinkamas ir bus sugrąžintas į reikiamą 
kursą. Mums gali tekti palaukti iki kitų rinkimų, tačiau galop vis- 
kas susitvarkys. 

Tikroji šiuolaikinės imperijos istorija, korporacijų valdžia, kuri 
išnaudoja vilties netekusius žmones ir vykdo patį Žiauriausią, sa- 
vanaudišką ir savižudišką išteklių pasisavinimą pasaulyje, istorija 
turi mažai ką bendro su šio ryto laikraščiais ir labai daug ką bendro 
su mumis visais. Ir tai, žinoma, paaiškina, kodėl mums taip sun- 
ku klausytis tikrojo pasakojimo. Mes norime tikėti mitu, kad tūks- 
tančiai žmonių socialinės evoliucijos metu pagaliau sukūrė idealią 
ekonominę sistemą, o ne pripažinti tą faktą, kad patikėjome netikra 
idėja ir priėmėme ją kaip evangeliją. Mes įtikinome save, kad bet 

koks ekonominis augimas neša naudą žmonijai, ir kuo tas augimas 
didesnis, tuo didesnė ir nauda. Galų gale įtikinome vienas kitą, kad 
šios idėjos rezultatas yra įteisintas ir morališkai pagrįstas: žmonės, 
kuriems sekasi kurstyti ekonominio augimo ugnį, turi būti išaukš- 
tinti ir apdovanoti, o tie, gimę paribiuose, turi būti išnaudojami. 

Ši sąvoka ir jos išvada naudojamos bet kokiam piratavimui pa- 
teisinti - išduodami leidimai prievartauti, žudyti ir plėšti nekaltiems 
Irano, Panamos, Kolumbijos, Irako ir kitų šalių žmonėms. ESai, ša- 
kalai ir armijos klesti tol, kol jų veiksmai atrodo skatinantys ekono- 
minį augimą — o jie visąlaik jį skatina. Dėl to reikia padėkoti šališ- 
kiems prognozavimo, ekonometrijos ir statistikos „„mokslams“. Jei 
subombarduoji miestą ir jį atstatai - duomenys rodo didžiulį ekono- 
minį augimą. 

Tikroji istorija rodo, kad gyvename mele. Kaip ir mano MAIN vei- 
klos aprašas, sukūrėme uždangą, po kurios paviršiumi slepiamas vis- 
ką graužiantis vėžys. Jį parodo mūsų statistikos rentgeno spinduliai, 
atskleisdami šiurpinantį faktą, kad galingiausia ir turtingiausia pasau- 
lio imperija turi vienus aukščiausių savižudybių, narkomanijos, sky- 
rybų, vaikų tvirkinimo, prievartavimų ir žmogžudysčių rodiklius, ir ši 
negalia kaip vėžys plinta vis didesniame plote. Savo širdyse kiekvie- 
nas jaučiame skausmą. Mes maldaujame pokyčių. Tačiau slopindami 
šias maldas, spaudžiame kumščius prie burnų ir liekame neišgirsti. 

Būtų puiku, jei visą kaltę galėtume suversti sąmokslams, tačiau 
to padaryti negalime. Imperija priklauso nuo stambių bankų, kor- 
poracijų ir vyriausybės — korporatokratijos efektyvumo. Ir tai nėra 
sąmokslas. Korporatokratija — tai mes. Mes leidžiame jai gyvuoti. 
Būtent todėl daugumai mūsų taip sunku jai pasipriešinti. Mes mie- 
liau dairysimės šešėliuose besislepiančių sąmokslininkų, nes dau- 
guma mūsų dirba bankuose, korporacijose ar vyriausybėse arba yra 
priklausomi nuo jų gaminamų ir parduodamų prekių ir paslaugų. 
Mes negalime prisiversti kąsti į maitinančio šeimininko ranką. 

Apie tokią situaciją mąsčiau, žvelgdamas į laikraščių antraštes. 
Ir ši situacija sukėlė daug klausimų. Kaip pasipriešinti sistemai, 
kuri aprūpina tave namais, automobiliu, maistu ir drabužiais, elek- 
tra ir sveikatos apsauga, net jei žinai, kad ši sistema sukūrė pasaulį, 

kuriame kasdien iš bado miršta dvidešim! keturi tūkstančiai žmo- 
nių, 0 mMmilijoniu nekenčia tavęs ar tavo išrinktų atstovų primestos 
toms idėjoms, kuriomis tu ir tavo kaimynai visados tikėjote kaip 
Šventuoju Raštu, net jei įtari, kad sistema pasiruošusi sunaikinti 
pati save? Lėtai atsistojau ir grįžau į namus įsipilti dar kavos. 

Pakeliui pasiėmiau „Palm Beach Post“ laikraštį, gulintį šalia paš- 
to dėžulės prie įvažiuojamojo keliuko. Jame buvo tas pats straipsnis 
apie „Bechtel“ ir Iraką, perspausdintas iš „New York Times“. Tačiau 
dabar aš pastebėjau datą: balandžio 18-oji. Tai žinoma data, ypač 
Naujojoje Anglijoje, įskiepyta man mano Nepriklausomybės karais 
besididžiuojančių tėvų ir Longfellow'o eilėraščio: 


Klausyktit, vaikai, ir jūs išgirsit 

Apie Paulo Revere'o vidurnakčio žygį, 

Įvyko tai septyniasdešimt penktųjų balandžio aštuonioliktą. 
Vargu ar dar yra nors vienas gyvas, 

Kuris prisimena tą garsią dieną, tuos metus. 


Šiais metais Didysis Penktadienis sutapo su Paulo Revere'o“ meti- 
nėmis. Žvelgdamas į datą pirmajame „Post“ puslapyje aš galvojau 
apie kolonijos sidabrakalį, lekiantį ant žirgo tamsiomis Naujosios 
Anglijos miestų gatvėmis, mojuojantį skrybėle ir šaukiantį: „Anglai 
ateina!“ Revere'as, skleisdamas žodį, rizikavo savo gyvybe ir lojalūs 
amerikiečiai atsiliepė į jo šauksmą. Tada jie sustabdė imperiją. 

Kas juos skatino, kodėl kolonijose gyvenantys amerikiečiai pa- 
noro nepaklusti. Dauguma bendruomenių vadų buvo pasiturintys 
gyventojai. Kas įkvėpė juos rizikuoti savo verslu, kąsti į maitinančią 
ranką, rizikuoti savo gyvybėmis? Kiekvienas jų, be jokios abejonės, 
turėjo asmeninių priežasčių, tačiau turėjo būti tam tikra vienijanti 
jėga, energija, katalizatorius, kibirkštis, įžiebusi visas tas asmenines 
liepsnas vieną istorijos akimirką. 


* Paulas Reverė'as (1735-1818) - JAV Nepriklausomybės karo dalyvis, padėjęs organizuoti 
žvalgybos sistemą. Labiausiai žinomas dėl vadinamojo „Vidurnakčio žygio“ naktį iš 1775-ųjų 
balandžio 18-osios į 19-ąją, kurio metu JAV patriotai buvo perspėti apie artėjančią britų kariuomenę. 

ERA Ma S 


Ir tada man tapo aišku: žodžiai. 

Tą kibirkštį įžiebė atskleista teisybė apie Britų imperiją ir jos 
merkanlilių, savigriovos kupiną sistemą. Užslėpta prasmė, kurią at- 
skleidė tokių vyrų kaip Thomasas Paine'as ir Thomasas Jeffersonas 
žodžiai, įplieskė tėvynainių vaizduotę, atvėrė širdis ir protus. Kolo- 
nistai ėmė uždavinėti klausimus, o užduodami juos atrado naują rea- 
lybę, kuri pašalino apgavystes. Jie įžvelgė teisybę po apnašomis, su- 
prato, kaip Britų imperija manipuliavo jais, apgaudinėjo ir pavergė. 

Jie pamatė, kad jų šeimininkai anglai sukūrė sistemą ir tada suge- 
bėjo įtikinti daugumą žmonių melu - kad tai geriausia sistema, kurią 
žmonija pali pasiūlyti, kad geresnio pasaulio ateitis priklauso nuo to, 
kaip atiduotas lėšas paskirstys Anglijos karalius, o imperijos požiū- 
ris į komerciją ir politiką yra pats efektyviausias ir žmoniškiausias 
jos pavaldinių atžvilgiu. O tiesa buvo ta, kad šioje santvarkoje ma- 
žuma lobo daugumos sąskaita. Šis melas, iš jo kylantis išnaudojimas 
plėtėsi ir stiprėjo dešimtmečius, kol saujelė filosofų, verslininkų, 
ūkininkų, žvejų, kolonistų, rašytojų ir oratorių ėmė sakyti tiesą. 

Žodžiai. Pildamasis į puodelį kavą, galvojau apie jų galią, o tada 
grįžau į biurą ir atsisėdau prie kompiuterio. 

Išjungiau CNN puslapį ir atsidariau bylą, prie kurios dirbau pra- 
eitą naktį. Perskaičiau paskutinę savo parašytą pastraipą: 


„Ši istorija furi būti papasakota. Mes gyvename siaubingos 
krizės ir didžiulių galimybių laikais. Šio konkretaus 
ekonomikos smogiko istorija yra pasakojimas apie tai, kaip 
atsidūrėme ten, kur dabar esame ir kodėl susiduriame su 
krizėmis, kurios atrodo neįveikiamos. Ši istorija turi būti 
papasakota, nes tik suvokdami praeityje padarytas klaidas, 
galėsime pasinaudoti ateities teikiamomis galimybėmis... 
O svarbiausia priežastis, dėl kurios ši istorija turi būti 
papasakota, yra ta, kad dabar, pirmą kartą istorijoje, viena 
nacija turi galimybę, pinigų ir galios pakeisti visa tai. Tai 
nacija, kurioje aš gimiau ir kuriai tarnavau ESu: Jungtinės 
Amerikos Valstijos.“ 

Šįkart nesustosiu. Atsitiktinumai, nutikę mano gyvenime, ir pasi- 
rinkimai atvedė mane čia. O dabar aš judėsiu į priekį. 

Mintyse vėl iškilo tas vyras, vienišas raitelis, lekiantis tamsiais 
Naujosios Anglijos laukais ir šaukiantis norėdamas perspėti. Sida- 
brakalys žinojo, kad Paine'o žodžiai jį aplenkė, kad žmonės juos 
skailė namuose ir aptarė smuklėse. Paine'as atskleidė tiesą apie Britų 
imperijos tironiją. Jeffersonas paskelbė, kad mūsų nacija bus ištiki- 
ma gyvenimo ir laisvės principams ir laimės siekimui. Ir Revere'as 
jodamas naktyje suprato, kad kolonijų vyrai ir moterys bus įkvėpti 
tų žodžių, kad jie sukils ir kovos už geresnį pasaulį. 

Žodžiai... 

Apsisprendžiau daugiau nebeatidėlioti, pagaliau užbaigti tai, ką 
per tiek metų buvau pradėjęs daugelį kartų, pasakyti visą teisybę, 
atlikti išpažintį — parašyti šios knygos žodžius. 

EPILOGAS 


Mes atsidūrėme šios knygos pabaigoje, taip pat ir pradžioje. Jūs tur- 
būt galvojate, kur eiti toliau, ką galima padaryti, norint sustabdyti 
korporatokratiją ir baigti šį beprotišką ir savižudišką žygį globalios 
imperijos link? Esate pasiruošę padėti knygą į šalį ir griebtis tikro 
pasaulio. 

Jūs norite idėjų ir aš galiu keletą pasiūlyti! 

Galiu pridurti, kad skyrius apie „Bechtel“ ir „Halliburton“ Irake, 
kurį ką tik perskaitėte — pasenęs. Kai jį skaitysite, jis jau gali būti 
nereikalingas. Tačiau šių laikraščių straipsnių reikšmė peržengia 
turinio laikinumą. Tikiuosi, kad tas skyrius pakeis jūsų požiūrį į Ži- 
nias, padės jums išmokti skaityti kiekvieną laikraščio straipsnį tarp 
eilučių ir ieškoti gilesnės prasmės kiekviename televizijos ar radijo 
žinių reportaže. 

Viskas yra ne taip, kaip atrodo: NBC priklauso „General Electrics“, 
ABC - „Disney“, CBS — „Viacom“, o CNN yra didžiulio „AOL Time 
Warner“ sindikato dalis. Dauguma mūsų laikraščių, žurnalų ir lei- 
dyklų priklauso ir yra manipuliuojamos didžiųjų tarptautinių korpo- 
racijų. Mūsų žiniasklaida — korporacijų valdžios dalis. Valdininkai ir 
direktoriai, kontroliuojantys beveik visą mūsų gaunamą informaciją, 
žino savo vietą. Jie visą gyvenimą mokomi, kad viena svarbiausių 
jų užduočių yra įamžinti, sustiprinti ir išplėsti paveldėtą sistemą. Jie 
labai efektyviai tuo užsiima ir nuožmiai reaguoja į opoziciją. Taigi 

jums tenka našla pamatyti už uždangos slypinčią tiesą ir ją apnuo- 
ginti. Atskleiskitė ją jūsų šeimai ir draugams, skleiskite žodį. 

Galiu jums pateikti sąrašą dalykų, kuriuos galite padaryti. Galite 
sumažinti savo naftos vartojimą. 1990-aisiais, prieš mums pirmą- 
kart įsiveržiant į Iraką, mes importavome 8 milijonus barelių naftos; 
2003-iaisiais, antrojo įsiveržimo metu, importas išaugo 50 procentų - 
iki 12 milijonų barelių“. Kai kitąkart pajusite norą eiti apsipirkti, ver- 
čiau paskaitykite knygą, pasimankštinkite ar pamedituokite. Suma- 
žinkite savo namų erdvę, drabužių kiekį, automobilį, biurą ir beveik 
viską, ką turite. Protestuokite prieš „laisvosios“ prekybos susitarimus 
ir prieš kompanijas, išnaudojančias žmones ir niokojančias aplinką. 

Galiu jums pasakyti, kad dabartinėje sistemoje slypi didelė viltis, 
kad bankai, korporacijos ir vyriausybės, ar juos valdantys žmonės, 
nėra iš prigimties blogi ir jiems nebūtina sukurti korporatokratiją. 
Aš galiu ilgai ir smulkiai aiškinti, kad problemos, su kuriomis susi- 
duriame, nėra piktavalių įstaigų veiklos rezultatas, jos veikiau kyla 
iš ydingai suvoktų ekonominio vystymosi idėjų. Kaltos ne pačios 
institucijos, o mūsų įsivaizdavimas, kaip jos turi funkcionuoti ir są- 
veikauti tarpusavyje, ir kokį vaidmenį tame procese turėtų atlikti 
vadybininkai. 

Tiesą sakant, itin efektyvūs pasauliniai komunikacijos ir platini- 
mo tinklai turėtų būti naudojami pozityviems ir labdaringiems po- 
kyčiams skatinti. Įsivaizduokite, kad „Nike“ kablelis, „McDonald's“ 
arkos ar „Coca-Cola“ prekių ženklas taptų simboliais kompanijų, 
kurių pagrindinis tikslas būtų aprengti ir pamaitinti skurstančiuo- 
sius aplinkai nekenkiančiu būdu. Tai nėra labiau neįmanoma nei 
nuskraidinti žmogų į Mėnulį, sugriauti Sovietų Sąjungą ar sukurti 
infrastruktūrą, leidžiančią minėtoms kompanijoms pasiekti kiekvie- 
ną planetos kampelį. Mums reikia iš esmės pakeisti požiūrį į išsila- 
vinimą, suteikti sau ir vaikams teisę galvoti, klausti ir veikti. Galite 
parodyti pavyzdį. Būkite mokytoju ir mokiniu, įkvėpkite aplinki- 
nius savo pavyzdžiu. 

Galiu paskatinti jus imtis ypatingų veiksmų, kurie paveiks ins- 
titucijas. Kalbėkite kiekviename susirinkime, rašykite paprastus ir 


* Energy Information Administration, In USA Today, March I, 2004, p. I. 

elektroninius laiškus, skambinkite ir uždavinėkite klausimus ar da- 
linkitės abejonėmis, balsuokite už šviesuoliškas mokyklos tarybas, 
apygardos komisijas ir vietinių savivaldybių nutarimus. Jei turėsite 
sustoti, darykite tai sąmoningai. Į viską įsitraukite asmeniškai. 

Galiu priminti jums, ką man 1990-aisiais atskleidė šuarai — pa- 
saulis yra toks, apie kokį svajojate, ir mes palime iškeisti seną gamtą 
teršiančios industrijos, greitkelio spūsčių ir siusakimšų miestų koš- 
marą į naują svajonę, kuri remtųsi pagarba Žemei ir socialiai atsa- 
kingais lygybės bei ekologinės pusiausvyros principais. Mūsų valio- 
je yra pakeisti save ir pakeisti paradigmą. 

Galiu nors ir dabar išvardyti nuostabias galimybes, kurias tu- 
rime geresniam pasauliui sukurti: pakankamai maisto ir vandens 
visiems; pakankamai vaistų, kad išgydytume ligas ir išvengtume 
epidemijų, žudančių milijonus žmonių; išvystytą transporto siste- 
mą, galinčią gabenti būtiniausius gyvenimui dalykus į tolimiausius 
planetos kampelius; galimybę pakelti raštingumo lygį ir suteikti in- 
terneto paslaugas, kad visi žmonės žemėje galėtų bendrauti tarpusa- 
vyje; įrankius spręsti konfliktams, kad išnyktų karai; technologijas, 
pajėgias tirti tiek kosmoso platybes, tiek subatominę energiją, kuri 
vėliau galėtų būti panaudota ekologiškesniems ir efektyvesniems 
namams; pakankamai išteklių, kad pasiektume visa tai, kas minėta, 
ir dar daugiau. 

Galiu jums pasiūlyti, kokių žingsnių galėtumėte imtis tučtuojau, 
kad padėtumėte kitiems suprasti galimybes ir esamą krizę: 


+ Pasiūlykite suburti „Ekonomikos smogiko išpažinties“ aptarimo 
grupę vietiniame knygyne, bibliotekoje arba ten ir ten (kaip tai 
padaryti, galite pasiskaityti www.JohnPerkins.org). 

+ Sukurkite jūsų mėgstamo dalyko (sporto, maisto gaminimo, 
skruzdėlių stebėjimo — ko tik norite) pristatymą vietinei pradinei 
mokyklai ir padėkite mokiniams suvokti tikrąją visuomenės, 
kurią jie paveldės, prigimtį. 

+ Išsiųskite visiems savo elektroninio pašto adresatams laiškus, 
kuriuose pasidalintumėte šios arba kitos knygos sukeltais 
įspūdžiais. 

Manau, kad apie šiuos dalykus jūs jau pagalvojote. Jums tereikia 
Išsirinkti kelet labiausiai jums tinkančių variantų ir užsiimti jais, 
suvokiant. kiul visa tai yra didelio įsipareigojimo dalis. Mes turime 
visiški 11 nedviprasmiškai įsipareigoti pažadinant save ir aplinki- 
nius. Mus turime išgirsti pranašysčių išmintį, atverti protus ir širdis 
galimybėms, tapti sąmoningais, o tada — veikti. 

Vis dėlto ši knyga nėra receptas, tai išpažintis — paprasta ir aiški. 
Tai išpažintis žmogaus, leidusio paversti jį pėstininku, ekonominiu 
smogikų; išpažintis žmogaus, kuris susigundė korumpuota sistema, 
nes ji siūlė tiek daug galimybių didžiuotis savimi, o parsidavimą 
buvo lengva pateisinti; išpažintis žmogaus, kuris nebuvo kvailas, 
tačiau visada rasdavo būdų savo gobšumui, vilties netekusių žmo- 
nių išnaudojimui ir planetos siaubimui pateisinti, išpažintis žmo- 
gaus, kuris visiškai pasinaudojo tuo, kad gimė vienoje turtingiausių 
visuomenių pasaulio istorijoje ir kuris gailėjosi savęs, nes jo tėvai 
nebuvo piramidės viršūnėje; išpažintis žmogaus, kuris klausė savo 
mokytojų ir skaitė ekonomikos vystymo vadovėlius, o tada pasekė 
pavyzdžiu kitų vyrų ir moterų, pateisinančių bet kokias priemones 
globaliai imperijai plėsti, net jei tam prireiktų žmogžudysčių, geno- 
cido ir aplinkos sunaikinimo; išpažintis žmogaus, kuris mokė kitus 
sekti jo pėdomis. Tai mano išpažintis. 

Tai, kad perskaitėte iki šios vietos, rodo, kad mano išpažintis pa- 
veikė jus asmeniškai, kad mes su jumis turime daug ką bendro. Gal- 
būt mūsų keliai ir buvo skirtingi, tačiau važiavome tomis pačiomis 
transporto priemonėmis, naudojome tuos pačius degalus ir sustojo- 
me papietauti restoranuose, valdomuose tų pačių korporacijų. 

Man išpažintis buvo esminė pabudimo dalis. Kaip ir visos išpa- 
žintys, ji yra pirmasis kelias atpirkimo link. 

Dabar jūsų eilė. Jums reikia atlikti savo išpažintį. Kai aiškiai su- 
voksite, kas esate, kodėl esate čia, šį istorijos tarpsnį, kodėl padarėte 
tuos dalykus, kuriuos padarėte, — ir tuos, kuriais didžiuojatės, ir ki- 
tus — ir kur ketinate judėti toliau, tuojau pat pajusite palengvėjimą, 
euforišką palengvėjimą. 

Patikėkite manimi, kad šios knygos rašymas buvo itin emociška, 
dažnai skausminga ir žeminanti patirtis. Ši patirtis mane gąsdino 

taip, kaip nickas niekada nebuvo to daręs. Tačiau ji atvėrė man tokį 
palengvėjimo jausmą, kokio nejaučiau iki šiol: ekstatišką palengvė- 
jimo jausmų. 

Pakluuskite savęs šių klausimų: ką man reikia prisipažinti? Kaip 
apgavau save ir kitus? Kur suklydau? Kaip leidau įtraukti save į siste- 
mą, kuri visiškai netekusi pusiausvyros? K4 padaryčiau, kad būčiau 
tikras, jog, mūsų vaikai ir visi vaikai visoje planetoje sugebės išpildyti 
„Tėvų Įkūrėjų“ svajonę, svajonę apie gyvenimą, liiisvę ir laimės sieki- 
mą? Ko turiu imtis, kad baigtųsi badas ir kad niekada nepasikartotų 
rugsėjo |!-oji? Kaip galiu padėti vaikams suprasti, kad godžius ir 
kraštutinumų kupinus gyvenimus gyvenantys žmonės turi kelti gai- 
lestį, o ne norą juos mėgdžioti, net jei tie žmonės jų kontroliuojamoje 
žiniasklaidoje pristato save kaip sektinus pavyzdžius ir bando įtikinti 
mus, kad jachtos ir vilos atneša laimę? Kokius pokyčius įgyvendin- 
siu, pakeisdamas savo požiūrį ir suvokimą? Kokius būdus naudosiu, 
kad išmokyčiau kitus ir daugiau išmokčiau pats? 

Tai yra esminiai dabarties klausimai. Kiekvienam iš mūsų reikia 
atsakyti į juos ir pateikti savo atsakymus aiškiai ir nedviprasmiškai. 
Paine'as, Jeffersonas ir visi kiti patriotai žvelgia per mūsų petį. Jų 
žodžiai mus vis dar įkvepia. Dvasia tų vyrų ir moterų, kurie palikę 
savo ūkius ir žvejybos laivus stojo prieš galingąją Britų imperiją, ir 
tų, kurie kovojo už vergų išlaisvinimą Pilietiniame kare, ir tų, ku- 
rie paaukojo gyvybes, kad išlaisvintų pasaulį nuo fašizmo, byloja 
mums. Taip pat byloja mums dvasia tų, kurie liko namuose, gamino 
maistą ir siuvo drabužius, rėmė morališkai, dvasia tų vyrų ir moterų, 
kurie gynė tai, kas iškovota mūšių laukuose, — poetų, mokytojų, gy- 
dytojų, darbininkų, prekeivių... jūsų ir mano. 

Išmušė mūsų valanda. Atėjo laikas kiekvienam stoti į kovą, užduoti 
svarbius klausimus, ieškoti savo sieloje atsakymų ir imtis veiksmų. 

Atsitiktinumai gyvenime ir jūsų pasirinkimai atvedė jus čia... 

PHRKINSO ASMENTINLĖ ISTORIJA 


Ikiugpias parengiamąją mokyklą, įstoja į Midlberio koledžą. 
Susidraugauja su Farhadu, Irano gencrolo sūnumi. Iškrenta iš 
Midlberio. 

Dirba Hearsto laikraščiams Bostone. 

Įstoja į Bostono universiteto Verslo administravimo koledžą. 
Veda buvusią Midleberio klasės draugę, kurios „dėdė 
Frankas“ yra vienas iš viršutinės pakopos Nacionalinės 
saugumo agentūros (NSA) vadų. 

Pagal NSA sudarytą profilį tinkamas būti idealiu 
ekonomikos smogiku. Su dėdės Franko palaiminimu įstoja 

į Taikos korpusą ir paskiriamas į Ekvadoro Amazoniją, 

kur pirmykštės vietinės gentys kovoja su JAV naftos 
kompanijomis. 

Gyvena atogrąžų miškuose ir Anduose. Pirmąkart 
asmeniškai pamato, kokią apgaulingą ir griaunančią praktiką 
naudoja naftos kompanijos ir vyriausybės agentūros, ir kokia 
neigiama jų įtaka vietinėms kultūroms ir aplinkai. 

Ekvadore susitinka tarptautinės konsultavimo bendrovės 
MAIN viceprezidentą, kuris tuo pat metu yra ir ryšininkas su 
NSA. 

Prisijungia prie MAIN, slapčiomis Bostone apmokomas tapti 
ekonominiu smogiku (ESu) ir kartu su vienuolikos žmonių 
komanda išsiunčiamas į Javos salą Indonezijoje. Spaudžiamas 
klastoti ekonominius tyrimus kovoja su sąžine. 

Kadangi parodo norą „bendradarbiauti“, paaukštinamas 

iki vyriausiojo ekonomisto ir aplinkinių laikomas 
„gudručiu“. Susitinka su svarbiais pasaulio lyderiais, taip 

pat ir su Pasaulio banko prezidentu Robertu McNamara. Su 
specialia užduotimi išsiunčiamas į Panamą. Susidraugauja 
su charizmatišku lyderiu - Panamos prezidentu Omaru 
Torrijosu. Sužino apie JAV imperializmą ir O. Torrijoso 
pasiryžimą perduoti Kanalo valdymą Panamai. 

Pasiekia karjeros aukštumų. MAIN viduje susikuria mažytę 

imperiją. Tęsia darbą Panamoje. Daug keliauja ir atlieka 
tyrimus Azijoje, Pietų Amerikoje ir Artimuosiuose 
Rytuose. 

Tampa įrankiu didžiulės sėkmės susilaukusioje ESų aferoje 
Saudo Arabijoje. Karališkoji šeima sutinka investuoti 
milijardus dolerių, gautų iš naftos pelno, į JAV vyriausybės 
vertybinius popierius ir leisti JAV Iždo departamentui už 
iš šių popierių gautus procentus samdyti JAV bendroves, 
kurios statytų elektros jėgaines, drėkinimo sistemas, 
greitkelius, uostus ir miestus. Mainais JAV užtikrina tolesnį 
karališkosios šeimos buvimą valdžioje. Susitarimas tampa 
tolesnių ESų sandorių pavyzdžiu, neišskiriant ir žlugusio 
bandymo Irake. 

Vėl paaukštinamas - tampa ekonominio ir regioninio 
planavimo skyriaus vadovu, kartu ir jauniausiu partneriu 
per visą šimtametę MAIN istoriją. Paskelbia daug svarbių 
straipsnių, dėsto Harvardo universitete ir kitose mokymo 
įstaigose. 

Vadovauja svarbiems projektams Afrikoje, Azijoje, Pietų 
Amerikoje, Artimuosiuose Rytuose. Iš Irano šacho sužino 
revoliucinį požiūrį į ESų imperijos statybą. 
Pasinaudodamas asmeniniais ryšiais Kolumbijoje susipažįsta 
su sunkia ūkininkų padėtimi. Jie vadinami komunistais, 
teroristais bei narkotikų platintojais, nors iš tiesų tik bando 
apginti savo šeimas ir savo žemę. 

Farhado išgabenamas iš Irano. Jie kartu išskrenda į Romą 
aplankyti Farhado tėvo, Irano generolo, kuris išpranašauja 
greitą šacho valdymo galą ir dėl to kaltina JAV politiką, 
korumpuotus vadovus bei despotiškas vyriausybes. Juos 
kaltina ir dėl Artimuosius Rytus užplūdusios neapykantos bei 
perspėja - jeigu JAV nesiliaus, situacija dar pablogės. 
Bando susidoroti su sąžinės graužatimi, o tuo metu šachas 
sprunka iš šalies, iraniečiai užgrobia JAV ambasadą, 

paima penkiasdešimt du įkaitus. Suvokia, kad Jungtinės 
Valstijos yra nacija, besistengianti paneigti tiesą apie 

savo superialistinius kėslus pasaulyje. Dėl metų metus 
trunkančios įtampos ir dažnų nesimatymų išsiskiria su 
ZMONa. 

Kecnčia nuo gilios depresijos ir kaltės, suvokia, kad pinigai bei 
galia klampina vis giliau į MAIN. Išcina iš darbo. 

Giliai sukrečia Ekvadoro prezidento Jaime Roldoso (kurio 
rinkimų kampanija buvo nukreipta prieš naftos gavybą) 

ir Panamos prezidento Omaro Torrijoso (kuris supykdė 
Vašingtono galinguosius dėl savo pozicijos Kanalo ir JAV 
karinių bazių atžvilgiu) mirtys aviakatastrofose — šios 
atrodo kaip CŽV surežisuotos žmogžudystės. Veda antrą 
kartą. Žmonos tėvas yra vyriausiasis „Bechtel“ architektas, 
atsakingas už miestų Saudo Arabijoje projektavimą ir 
statymą. Darbus finansavo 1974-aisiais ESų sudarytas 
sandoris. 

Įkuria „Independent Power Systems Inc.“ (IPS) kompaniją, 
įsipareigojusią gaminti nekenkiančią aplinkai elektros 
energiją. Tampa Jessicos tėvu. 

Kaip IPS vadovas susilaukia sėkmės.- ypač padeda 
„sutapimai“: žmonės, užimantys aukštas vietas, mokesčių 
išimtys ir t.t. Jaudinasi dėl pasaulį ištinkančių krizių ir ESo 
vaidmens. Pradeda rašyti viską atskleidžiančią knygą, tačiau 
jam pasiūlomas itin didelis konsultanto atlyginimas už tai, 
kad knygos neberašytų. 

Po JAV invazijos į Panamą ir Manuelio Noriegos“ įkalinimo, 
būdamas keturiasdešimt penkerių, atsistatydina ir parduoda 
IPS. Ketina rašyti knygą, pasakojančią apie jo, kaip 

ESo, gyvenimą, tačiau sutikęs kurti pelno nesiekiančią 
organizaciją sumanymo atsisako, nes yra įtikinamas, jog 
knyga neigiamai paveiks organizacijos reputaciją. 

Stebi ESų pastangų žlugimą Irake - jos baigiasi pirmuoju 
Įlankos karu. Tris kartus pradeda rašyti savo knygą, tačiau 
darbo atsisako dėl grasinimų ir kyšių. Bando nuraminti 


* Manuel Antonio Noriega Moreno (g. 1934) - Panamos generolas ir karinis diktatorius, valdęs šalį 
1983-1989 m. (red. past.). 

sąžinę, rašydamas knygas apie pirmykštes gentis, skaitydamas 
paskaitas „New Age“ susirinkimuose, remdamas pelno 
nesiekiančias organizacijas, keliaudamas po Amazonės 
baseiną ir Himalajus, susitikdamas su Dalai Lama ir t.t. 

2001-2002 Lydi amerikiečių grupę į Amazonijos gilumą ir ten, būdamas 
kartu su vietine gentimi, sužino apie Rugsėjo 11-ąją. Po 
dienos, praleistos „Ground Zero““", pasižada parašyti knygą, 
išgydysiančią jo žaizdas ir atskleisiančią visą tiesą apie ESus. 

2003-2004 Grįžta į Ekvadoro Amazoniją susitikti su gentimis, kurios 
grasina pradėti karą su naftos kompanijoms. Parašo 
„Ekonomikos smogiko išpažintį“. 


* „New Age“ (Naujasis Amžius) - Vakarų kultūros socialinis ir dvasinis judėjimas, prasidėjęs 

XX a. antroje pusėje, tačiau manoma, kad jo šaknys glūdi XVIII-XIX a. „New Age“ jungia dvasines 
ir metafizines jėgas, keletą religijų, domisi kosmologija, astrologija, alternatyviąja medicina, 
muzika, kolektyvizmu ir kt., teigia, kad mintys, kūnas ir dvasia yra susiję. Judėjimas siekia 
individualizuoti tikėjimą, paskatinti ieškoti savo dvasinio gyvenimo kelio, atsisakyti religinių 
doktrinų ir dogmatizmo (red. past.). 


** Terminas „Ground Zero“ gali būti naudojamas kalbant apie teritoriją, kurioje įvyko sprogimas. 


Sprogimas dažniausiai būna sukeltas branduolinės ar kitos galingos bombos. Terminas taip pat 
vartojamas pažymėti vietoves, nukentėjusias nuo žemės drebėjimų, epidemijų ir kitų ligų (red. past.). 

APIE AUTOKRIŲ 


Johnas Perkinsas nugyveno keturis gyvenimus: ekonominio smo- 
giko (ES0); sėkmingos alternatyvios energijos kompanijos vadovo, 
apdovanoto už tai, kad neatskleidė ESo patirties; čiabuvių kultūrų 
ir šamanizmo eksperto bei mokytojo, savo patirtį naudojusio eko- 
logijai ir gamtos pusiausvyrai skatinti, tačiau vis dar tylėjusio apie 
ESo darbą; rašytojo, papasakojusio tikrą savo gyvenimo istoriją, ne- 
įtikėtinus sandėrius dirbant ESu, atskleidusio tarptautinių intrigų ir 
korupcijos pasaulį, kurio dėka Amerikos respublika virsta globalia 
imperija, nekenčiama vis didesnio žmonių skaičiaus. 

Kol buvo ESu, J. Perkinso darbas buvo įtikinti trečiojo pasaulio 
šalis paimti didžiules paskolas (daug didesnes nei reikia) infrastruk- 
tūros plėtrai ir užtikrinti, kad plėtros projektų kontraktai atitektų 
tokioms JAV korporacijoms kaip „Halliburton“ ir „Bechtel“. Kai 
šalys būdavo supančiojamos skolomis, JAV valdžia ir tarptautinės 
pagalbos agentūros galėdavo kontroliuoti jų ekonomikas bei užti- 
krinti, kad nafta ir kiti ištekliai būtų toliau tiekiami globalios impe- 
rijos statybai. 

Užimdamas ESo pareigas J. Perkinsas apkeliavo visą pasaulį ir 
tapo keleto dramatiškiausių pasaulio įvykių dalyviu bei liudininku: 
Saudo Arabijos pinigų plovimo aferos, Irano šacho nuvertimo, Pana- 
mos prezidento Omaro Torrijoso mirties ir po jos sekusio įsiveržimo 
į Panamą, įvykių, kurie lėmė įsiveržimą į Iraką 2003-iaisiais. 

J. Pecrkinso įkurta ir vadovaujama alternatyviosios energijos kom- 
panija „Independent Power Systems Inc.“ (IPS) tapo itin sėkminga 
bendrove itin rizikingame versle. Daug „sutapimų“, varžovų žlugi- 
mai ir galingų žmonių pagalba lėmė tai, jog IPS tapo šios pramonės 
šakos lydere. Tuo pačiu metu J. Perkinsas dirbo labai gerai apmo- 
kamu konsultantu korporacijose, kurių kišenes anksčiau padėjo pri- 
pildyti. Šio darbo jis ėmėsi po daugybės beveik atvirų grasinimų ir 
riebių kyšių. 

1990-aisiais pardavęs IPS, J. Perkinsas tapo kovotoju už čiabuvių 
teises ir aktyviu gamtosaugos judėjimų nariu, ypač glaudžiai dirbo 
su Amazonijos gentimis ir bandė joms padėti kovoje už atogrąžų 
miškų išsaugojimą. Parašė penkias knygas apie pirmykštes kultūras, 
šamanizmą, ekologiją ir ekologinės pusiausvyros išsaugojimą, šios 
buvo išverstos į daugybę kalbų. Taip pat J. Perkinsas dėstė keturių 
žemynų universitetuose ir mokymo centruose, įkūrė keletą svarbių 
ne pelno organizacijų ir buvo jų tarybų nariu. 

Viena ne pelno organizacijų, kurią jis įkūrė ir kurios pirmininku 
dirbo — „Dream Change Coalition“ (vėliau tiesiog „Dream Change“ 
arba DC) — tapo pavyzdžiu, įkvepiančiu žmones siekti savo asme- 
ninių tikslų ir kartu suvokti savo poveikį aplinkai bei kitiems žmo- 
nėms. DC veikia ir dabar siekdama suteikti galią asmenims kurti 
labiau harmoningas ir proporcingas bendruomenes. DC „Pollution 
Offset Lease for Earth“ (POLE) programa kompensuoja kiekvieno 
mūsų sukuriamą atmosferos taršą, padeda pirmykštėms gentims iš- 
saugoti savo miškus ir skatina žemę gerbiančius sąmonės pokyčius. 
DC susilaukė daug sekėjų pasaulyje ir įkvėpė ne vienos šalies žmo- 
nes sukurti panašių tikslų siekiančias organizacijas. 

Dešimtajame dešimtmetyje ir naujajame tūkstantmetyje J. Perkin- 
sas laikėsi tylos įžadų apie darbą ESu ir gaudavo didelį atlygį už 
korporacijų konsultavimą. Savo kaltę malšino daug šių pinigų skir- 
damas ne pelno organizacijų darbui. 

„Arts £ Entertainments“ televizija rodė jį specialioje laidoje „Ama- 
zonės galvų medžiotojai“, kurios vedėjas buvo Leonardas Nimoy'us. 
Italijos „Cosmopolitan“ parašė ilgą straipsnį apie jo „Shapeshifting“ 


(2 


dirbtuves Europoje. „Time“ žurnalas išrinko „Dream Change“ viena 

iš trylikos organizacijų, kurių interneto svetainės geriausiai atspindi 
Žemės dienos tikslus ir idėją. 

Siaubingi 2001-ųjų rugsėjo 11-osios dicnos įvykiai įtikino John- 
są Perkinsų nebekreipti dėmesio į grasinimus bei kyšius, parašyti 
„Ekonomikos smogiko išpažintį“ ir taip nutraukti paslapties skraistę 
nuo savo kaip ESo gyvenimo. Jis laikė būtinybe ir atsakomybe pa- 
sidalinti slaptomis žiniomis apie JAV valdžios, daugianacionalinių 
„pagalbos“ organizacijų ir korporacijų vaidmenį įvykiuose, kurie 
atvedė pasaulį prie tokios tragedijos. J. Perkinsas norėjo atskleisti 
faktą, kad ESai šiuo metu tapo visuolinai paplitusiu reiškiniu. Jis 
jautė, kad yra skolingas savo dukrai, savo šaliai, visiems pasaulio 
žmonėms, kenčiantiems dėl jo ir tokių kaip jis padarytų darbų. Jau- 
tėsi skolingas ir sau. 

Šioje knygoje bendrais bruožais nusakomas kelias, kuriuo pasuko 
šalis, tolstanti nuo tikrųjų Amerikos idealų, tikslu pasirinkusi globa- 
lios imperijos sukūrimą. 

Johnas Perkinsas taip pat parašė knygas: „Pavidalo keitimas“, 
„Pasaulis yra toks, apie kokį svajoji“, „„Psichonavigacija“, „Išsilais- 
vinimas nuo streso“ ir „Šuarų dvasia“. 

Norinčius daugiau sužinoti apie Johną Perkinsą, išsiaiškinti, kur 
jis skaito paskaitas, užsisakyti jo knygų ar susisiekti su juo prašome 
užsukti į asmeninę interneto svetainę: 

www.JohnPerkins.org 

Susidomėjusius „Dream Change“ ne pelno organizacija, keičian- 
čia globalų suvokimą, prašome apsilankyti: 

www.dreamchange.org 

